
Δυο λόγια 


Στον τόμο αυτόν, είναι συγκεντρωμένα τα διάφορα 
κείμενα που μιλούν για την τελευταία ἅλωση της Θεσσα- 
λονίκης του 1480. Κείμενα δηλαδή λογής λογής: ιστορικά, 
Χρονικά, Μονωδίες, Παραδόσεις και Βραχέα Χρονικά. Και δε 
λένε αυτά μόνο τί διηγήδηκαν οιιστορικοίτης εποχής που έγινε 
η ἁλωση αυτή, µα και τί διαδόδηκε αργότερα κι ακόµα και τί 
φαντάστηκε ο λαός κι έπλασε γύρω απ᾿ το περιστατικό αυτό. 
Το καϑένα τους επίσης µε περιορισμένα εισαγωγικά και µε τ᾽ 
απαραίτητα σχόλια, ώστε να µην κουράζουν το µέσο αναγνώ- 
στη µε πληροφορίες που δα ικανοποιούσαν έναν ειδικό. 

Μερικές φορές ωστόσο γίνεται αναφορά και σε σχετική 
θιθλιογραφία, γιατι δα υπάρξουν και αναγνώστες του περίερ- 
γοι, που δα δελήσουν να μάϑουν περισσότερα πράματα για 
ορισμένα περιστατικά κι άλλες φορές πάλι να εξακριθώσουν 
καλύτερα άλλες ειδήσεις τους. Φυσικά, δεν έχουνε να 
χάσουν και οι ειδικοί που δα το μεταχειριστούν. 

Ο Δήμος Θεσσαλονίκης αφιέρωσετο 19δδσταϑ.ϑ0θχρόνια 
από τότε που ίδρυσαν την πολιτεία και το γεγονός αυτό το τι- 
μάει µε πολλά πολιτιστικά φανερώματα. Μ᾽ αυτήν την ευκαι- 
ρία και το έργο τούτο, που έχει δέµα του µια τόσο τραγική 
σελίδα τής ιστορίας της, όπως είναι οι τελευταίες θυζαντινές 
της μέρες, ας είναι και µια προσφορά στον πανηγυρισµό 
αυτόν. Η Θεσσαλονίκη, από τότε που την ίδρυσαν, μ᾿ όλα τα 
φυσικά ιστορικά της σκαμπανεθάσµατα, συνεχίζει την ιστο- 
ρική της πορεία µε υψωμένο πάντα το περήφανο φλάμπουρό 
της. 

Είναι η ιστορική πολιτεία που δὲν έχασε ποτέ ούτε το έχι 
της ούτε την αρχοντιά της. 

Είναι όµως περήφανη και για τον τίτλο της «Δημοκρατική 
Θεσσαλονίκη».(Κίνημα των Ζηλωτών - 1848-1849 Κίνημα 
Νεότουρκων, Ιούλιος 1908, Κίνημα Εϑνικής Άμυνας, Αύγου- 
στος του 1916, το πρώτο δημοκρατικό Πανεπιστήμιο της 
Πατρίδας µας, δημοκρατικοί όλοι οι Δήμαρχοίτης ύστερ᾽ από 
το Β΄ Παγκόσμιο Πόλεμο). Η Θεσσαλονίκη είναι μια. 


Λιτόχωρο, καλοκαίρι του 1984. 


1. Εισαγωγικά 


1. Γενικά. Τα πιο δραματικά γεγονότα της ιστορίας της η 
Θεσσαλονίκη τα΄ζησε συμπυκνωμένα, όσο ποτέ άλλοτε, τα 
τελευταία πενήντα περίπου χρόνια της βυζαντινής της εποχής, 
ώσπου στα 14890 την πήραν οι Τούρκοι οριστικά. 

Κι αλήθεια’ απ᾿ τη στιγµή που οι Τούρκοι έβαλαν πόδι στο 
φρούριο της Θράκης Τζύμπη, στα 1358, και στην Καλλίπολη στα 
1954, ρίζωσαν και στέριωσαν µια για πάντα στην Ευρώπη!. 
Ξεκινώντας τώρα απ᾿ αυτά τα δυο πολεμικά τους προγεφυ- 
ρώματα πήραν ό,τι τους έμεινε να πάρουν ακόµα απ᾿ τη Θράκη, 
ενώ τον ίδιο καιρό άρχισαν και οι γαζήδες τις συνηθισμένες τους 
ληστρικές επιδρομές ενάντια στους πλούσιους κάμπους της 
Μακεδονίας. Έτσι ανοίγουν το δρόμο, για ν᾽ αρχίσουν να 
εγκατασταίνουνται και σ᾽ αυτούς τούρκικοι πληθυσμοί. 

Ένα Βραχύ Χρονικό απ᾿ τα 1872 µας βεβαιώνει πως έχουν 
εγκατασταθεί οι πρώτοι Τούρκοι στη Μακεδονία). Κι είναι αυτό 
το πρώτο ελληνικό κείµενο που μιλάει για Τούρκους στην περιοχή 
αυτή. Απ᾽ το Χρονικό αυτό μπορούμε να συµπεράνουµε ακόµα 
πως οι Τούρκοι πρέπει να εγκαταστάθηκαν στην Κεντρική 
Μακεδονία πριν απ᾿ τα 1872, για να μπορούν να παρουσιάζουν 
τόσο συστηματικές επιδρομές στον κάμπο της και συχνά κι 
ενάντια στην ίδια τη Θεσσαλονίκη. Γιαυτό και την εποχή αυτή 
περίπου πρέπει να Ὀεμέλιωσαν και τα Γιανιτσά σε κάποιο απ᾿ τα 
καλύτερα χωριά της περιοχής αυτής. Εδώ εγκαταστάθηκαν 
πρώτοι οι Γιουρούκοι γαζήδες κι από δω απλώθηκαν ύστερα και 
στους κάμπους της Δυτικής Μακεδονίας”. 

Οι ιστορικές πηγές της εποχής αυτής δε βοηθούν να 
παρακολουδήσουµε άνετα την πορεία των γεγονότων και να 

συνϑέσουμε αντικειμενική την εικόνα της. Παρ ολ αυτά η 
σχετική έρευνα μπόρεσε να ξεδιαλύνει και να φωτίσει κάπως 
µερικά πράματα γύρω απ᾿ τα γεγονότα αυτά, ώστε να φτάσουμε 
στο συμπέρασμα πως οι Τούρκοι, πριν πάρουν τη Θεσσαλονίκη 
οριστικά στα 1430, την πήραν άλλες δυο φορές πρωτύτερα: µια 
στα 1387 και μιαν άλλη στα 1591. 

Από δυο αχρονολόγητες Ομιλίες του αρχιεπίσκοπου ]σί- 
δωρου Γλαβά (1842-1396) μαϑαίνουμε πως «πικρώς ημάς αικί- 
ζουσιν οι πόλεμιοι και οικιών και πόλεων απευλαύνουσιν»”. Και 
ακόμα πως «οι ασεβείς οσηµέραι ληίζονται τα ηµέτερα και 
αιχμαλώτους ημάς ποιούσι και προς σφαγήν ελεεινώς ἕλκουσι... η 
κακίστη πολλαχόϑεν των ασεβών ημάς εκύκλωσε σαγήνη»ύ. 

Τα χωρία αυτά δείχνουν πως ο Ισίδωρος μιλάει εδώ για τις 
επιδρομές των Τούρκων στα χωριά και στις πολιτείες της 
Κεντρικής Μακεδονίας. Οι επιδρομές τους όµως αυτές τους 
έφεραν σιγά σιγά και στον κάμπο και στα περίχωρα της 
Θεσσαλονίκης, ώσπου ήρθε κι η δική της ώρα. Έτσι η Θεσσα- 
λονίκη, απ᾿ τα 1388 βρέθηκε πολιορκημένη κι η κατάστασή της 
αυτή Όα κρατήσει ως τα 1987. Οι σκληρές συνθήκες όµως ζωής 
που δημιούργησε στην πολιτεία η πολύχρονη αυτή κατάστασή 
της άρχισαν να προσανατολίζουν τ᾽ ανώτερα κοινωνικά της 
στρώματα, προύχοντες και κληρικούς, στη σκέψη να συµβι- 
βαστούν µε τους Τούρκους καινατους παραδώσουν την πολιτεία 
τους δίχως μάχη. Μάϑαιναν τ᾽ αποτελέσµατα της αντίστασης. 

Ο Μανουήλ Παλαιολόγος όµως, ο δεύτερος γιος του αυτο- 
κράτορα Ιωάννου ε΄ του Παλαιολόγου, που ήτανε τότε Διουκητής 
της Θεσσαλονίκης, είχε αντίϑετη γνώμη. Σε μιαν Όμιλία του 
κιόλας στη Σύγκλητο, µέσα στο ίδιο χρονικό διάστηµα, που είχαν 
αρχίσει οι Τούρκοι να πολιορκούν τη Θεσσαλονίκη, συμβούλεψε 
τους Θεσσαλονικιούς να µη δεχτούν να συμβιβαστούν µε τους 
Τούρκους και γίνουν φόρου υποτελείς τους, γιατί αυτό Όα΄τανε 
το πρώτο βήμα γιατην υποδούλωσή τους, όπως έγινε και μ᾽ άλλες 
πολιτείες. Μα µε το Μανουήλ δε συμφωνούσαν οι περισσότεροι 
προύχοντες και πολύ περισσότερο οι ανώτεροι κληρικοί μ᾽ 
επικεφαλής τον αρχιεπίσκοπο Ισίδωρο. 

Φαίνεται όµως πως οι Τούρκοι, αποφασισμένοι να πάρουν 
όπως όπως τη Θεσσαλονίκη, συστηµατοποίησαν την πολιορκία 
της, γιανα την αναγκάσουν να παραδοθεί, όσο γινότανε νωρίτερα. 
Μα κι οι Θεσσαλονικιοί δεν έδειξαν μικρότερη αποφασιστικότητα 
να αμυνθούν µε όλα τα µέσα ενάντιατους. Γιαυτό και κράτησε η 
πολιορκία αυτή τέσσερα χρόνια. Για τον πρώτο χρόνο της έχουµε 
μιαν έμμεση είδηση από κάποιαν αχρονολόγητη επιστολή του 
αρχιεπίσκοπου Ισίδωρου. Τη στέλνει απ᾿ την Κωσταντινούπολη 
στους Θεσσαλονικιούς και κοντά στα άλλατους γράφει και τούτα: 
«όσω πολλούς υπέστητε πειρασμούς πολιορκία και ταλαιπωρία 
και λιµώ και πόνω και ανδραποδισµώ και ξίφει παλαίσαντες»8ὲ. 

Η έμμεση αυτή είδηση μιλάει για τον πρώτο χρόνο της 
πολιορκίας, γιατι αυτά που γράφει εδώ ο Ισίδωρος πρέπει να τα᾿ 
χει ζήσει. Κι ίσια ίσια απ᾿ τα βιώματα του αυτά µε τις 
πληροφορίες του για την αγριότητα των Τούρκων και τη 
σοβαρότητα της πολιορκίας, στα 1984, παράτησε και το απελπι- 
σµένο του ποίμνιο και τη θέση του κι έφυγε για την Κωσταντι- 
νούπολη. Κι ήταν ο ίδιος επικεφαλής των ανώτερων κληρικών της 
Θεσσαλονίκης που παρακινούσε τους Θεσσαλονικιούς να συµβι- 
βαστούν µε τους Τούρκους και νατους παραδώσουν την πατρίδα 
τους. 

Στα 1987 η Θεσσαλονίκη κουρασμένη πια απ᾿ την τεσσερά- 
χρονη πολιορκία, απ᾿ τις στερήσεις και απ᾿ τις αρρώστιες 
αναγκάστηκε να προσκυνήσειθ, Την πληροφορία για την πρώτη 
αυτή Τουρκοκρατία τη δίνει ένα Βραχύ Χρονικό!!. Τη βεβαιώνει 
όµως κι ο Δημ. Κυδώνης µε μιαν επιστολή του σε κάποιον φίλο 
του Θεσσαλονικιό: «νυν δε προς ασεβείς άνδρας αυτομολούσαν 
ήτ᾽ αληδές μάλλον αναγκασδείσαν αυτοµολήσαι ου γαρτητων 
πολιτών προαιρέσει..ύστερον ηττήθησαν λιµώ»!2. 

Ένας άλλος ιστορικός, ὁ Χαλκοκονδύλης, µας πληροφορεί κι 
αυτός πως η Θεσσαλονίκη παραδόθηκε στους Τούρκους από 
μόνη της. Γράφει δηλαδή σχετικά: «Χαρατίνης δε την τε Θέρμην 
παραλαβών και τους ξυνεφεστώτας δουλωσάµενος...»'2. Ἡ 
φράση του αυτή μιλάει, βέβαια, για παράδοση, μιλάει όµως και για 
υποδούλωση. Με ποιους όρους παραδόϑηκαν οι Θεσσαλονικιοί, 

δεν ξέρουμε ούτε και τί ακολούθησε απ᾿ τη στιγµή που μπήκαν 
στη Θεσσαλονίκη οι Τούρκοι. Γιατι λίγο πριν, στα 1361, και η 
Αδριανούπολη προσκύνησε, µα όταν μπήκαν µέσα οι Τούρκοι κι 
έσφαξαν και σκλάβους πήραν και τη διαγούμισαν!4. Δεν ξέρουμε 
ακόµα ποια ήταν η ζωή τους κάτου απ᾿ τις νέες συνθήκες ούτε 
αν, ϑυσιάζοντας την πολιτική τους ελευδερία, γιαν᾽ αλαφρώσουν 
κάπως απ᾿ τις κακοπάθησες της πολιορχίας, δε μετάνιωσαν. 

Για την εικόνα της πρώτης αυτής τουρκοκρατίας δυο 
ιστορικές ειδήσεις µας δίνει ο ίδιος ο Ισίδωρος. Έτσι λοιπόν 
μαϑαίνουμε απ᾿ αυτόν πως «και τοις ασεβέσι τον τράχηλον 
ελεεινώς υπεζεύξαμεν...ότε τον βαρύν ημίν του φόρου φόρτον οι 
ασεβείς επέταξαν ή τούτον καταθέσθαι ή παρ᾽ αυτών σφάτ- 
τεσθαιρ!5, Ακόμα πως «οι ασεβείς άρχοντες ημίν επέστησαν...και 

αντί του χριστιανούς χριστιανοίς άρχεσϑαι, χριστιανοί τοις 
ασεβέσιν υπέχκυψαν»!6, 

Αλλα ιστορικά στοιχεία για την πρώτη τουρκοκρατία δεν. 
έχουμε. Ο Ισίδωρος όµως απ᾿ την αλληλογραφία του µε τη 
Θεσσαλονίκη, μάϑαινε πολλά καθέκαστα απ᾿ τη ζωή των 
ρἀγιάδῶν Θεσσαλονικιών και τους γράφει, γιανα τους παρηγο- 
ρήσει και να τους δώσει θάρρος µέσα στη μαύρη απελπισιά που 
τους είχε βουλιάξει η τουρκοκρατία!’. Μα η τουρκοκρατία ήτανε 
μια, μ᾽ όποιον τρόπο κι αν την κάϑιζαν οι Τούρκοι στις πολιτείες 
και στις χώρες που καταχτούσαν: φόροι πλήθος και βαριοί κι 
ασήκωτοι, αγγαρείες, προγκρόμ για γιάγµα και διαγούμισμα και 
το παιδομάζωμα, ενώ η τρομοκρατία ήτανε καϑημερινή ατµό- 
σφαιρα και βασίλευε μόνιμα. 

Παλιότερα ο ΤαῖταΏ είχε υποστηρίξει τη γνώμη πως η 
Θεσσαλονίκη, όταν στα 1987 παραδόθηκε στους Τούρκους, 
πλήρωνε µόνο έναν φόρο και συντηρούσε µέσα της µια µικρή 
στρατιωτική φρουρά, όπως έγινε και στις Σέρρες, όταν την πήραν 
οι Τούρκοι µε επίθεση στα 1388 και όπως λέει ο Κυδώνης «μετά 
την των Σερρών αγγελίαν και την πολλήν λείαν και όσα κατά της 
πατρίδος εκώμασαν»!ἑ, Αυτή είναι η γνώμη καιτου Καθηγητή Απ. 
Βακαλόπουλου!”. 

Η γνώμη ωστόσο για τούρκικη στρατιωτική φρουρά στη 

Θεσσαλονίκη, ας είναι ακόµα και για µια φρουρά συμβολική, 
αφήνει αναπάντητη την απορία: πως γίνεται να΄χουν τη Θεσσα- 
λονίκη οι Τούρκοι στην εξουσία τους απ᾿ τα 1987 «ως τα µέσα ή 
τέλη του 1391», όπως δέχεται ο Καθηγητής Βακαλόπουλος, 
να΄χουν μέσα της µια στρατιωτική φρουρά και να χρειαστεί 
ύστερα να την πάρουν «βίαια», το Μάη του 1301, αφού έτσι κι 
αλλιώς ήτανε δική τους; Απάντηση όµως περιμένει και µιαν άλλη 
απορία: µέσα στην πρώτη αυτή τουρκοκρατία στη Θεσσαλονίκη, 
απ᾿ τα 1387 ὧς τα 1391, παρατηρούμε και µια πυκνή επικοινωνία 
ανάμεσα στη Θεσσαλονίκη και στην Κωσταντινούπολη”ο, Στη 
Θεσσαλονίκη ερχότανε ακόµα κι ο ίδιος ο αυτοκράτορας Ιωάννης 
ο Ε΄ ο Παλαιολόγος. 

Η επικοινωνία αυτή πρέπει ν᾽ άρχισε απ᾿ τη στιγµή που 
δολοφόνησαν το σουλτάνο Μουράτ Α΄ στη Σερβία στα 13892'. 
Φαίνεται πως µε τη δολοφονία του ακολούθησε κάποια ανα- 
στάτωση στην Οθωμανική αυτοκρατορία που την εκμεταλλεύ- 
τηκαν οι Θεσσαλονικιοί και βρήκαν την ευκαιρία να διώξουν την 
τούρκικη φρουρά απ᾿ την πατρίδα τους. Ο διάδοχος πάλι του 
Μουράτ Α΄, δεύτερος γιος του, Βαγιαζίτ Α΄ που πήρε ανώµαλα το 
ϑρόνο του πατέρα του, απασχολημένος, όσο να στεριώσει την 
εξουσία του, δε μπόρεσε ν᾿ απασχοληδεί και µε τη Θεσσαλονίκη, 
αφού συνέχιζε τις μάχες του ενάντια στους Σέρβους φεουδάρχες. 
Γιαυτό και πρέπει να δεχτούμε πως και η πρώτη τουρκοκρατία 
στη Θεσσαλονίκη κράτησε µόνο απ᾿ τα 18387 ως τα 1389, που 
δολοφόνησαν το Μουράτ Α΄. Μα χαι µόνο έτσι ϑα εξηγήσουμε, 
γιατί ο Βαγιαζίτ Α΄ χρειάστηκε στα 1391 να συνδυάσει την 
εκστρατεία του ενάντια στην Κωσταντινούπολη µε την εκ- 
στρατεία ενάντια στη Θεσσαλονίκη και να την πάρει µε βία. 


2. Το Φλεβάρη του 1391 πέθανε στη Θεσσαλονίκη ο 
αυτοκράτορας Ιωάννης Ε΄ ο Παλαιολόγος2. Μόλις πήρε την 
είδηση αυτή ο γιος του Μανουήλ, που ήτανε τότες όμηρος του 
σουλτάνου Βαγιαζίτ Α΄, στην Προύσα, έφυγε κρυφά απ᾿ αυτήν 
και πήγε στην Κωσταντινούπολη, γιανα γίνει αυτός αυτοκράτο- 
ρας. 

΄Οταν λοιπόν γύρισε στην Προύσα ο Βαγιαζίτ και δε βρήκε το 
Μανουήλ, ετοιμάστηκε αμέσως και ξεκίνησε για την Κωστα- 
ντινούπολη, γιανα τον εκδικηθεί. Περνάει απ᾿ τη Βιθυνία στη 
Θράκη και φτάνει στην Κωσταντινούπολη, µα δε µπόρεσε να την 
πάρει. Καταστρέφει τότε τα προάστιά της, σκορπίζει τον 
πληθυσμό της από δω κι από κει και τραβάει ολόισια για τη 
Θεσσαλονίκη), Φαίνεται πως ο Βαγιαζίτ, µε την εκστρατεία 
αυτήν, είχε σκοπό να πάρει και τη Θεσσαλονίκηι που µε τη 
δολοφονία του πατέρα του βρήκε την ευκαιρία να διώξει την 
τούρκικη φρουρά και να λευτερωϑεί.΄ Ετσι λοιπόν προχωρώντας 
και καταστρέφοντας κάδε κατοικημένον τόπο που συναντούσε 
στο δρόμο του, πέρασε στη Μακεδονία κι έφτασε στη Χριστού- 
πολη (στη σηµερινή Καβάλα) που την κατάστρεψε από ϑεμέλιολ!, 
Τέλος, όπως διηγίεται ο Δούκας «είλε και Θεσσαλονίκην και τα 
μετά την Θεσσαλονίχην χωρία»25. Η άλωση αυτή της Θεσσαλο- 
νίκης είναι η δεύτερη κι έγινε το Μάη του 15391. 

Για τη δεύτερη αυτή τουρκοκρατία στη Θεσσαλονίκη ξέρου- 
µε πρώτα πρώτα, όπως διηγίεται ο Δούκας, πως τη Θεσσαλονίκη 
την πήρε ο Βαγιαζίτ µε βία. Αποτέλεσμα της βίας πρέπει να ήτανε 
πως εφάρμοσε το νόμο του Ισλάμ µε όλες τις γνωστές µας 
συνέπειες για µια πολιτεία που έπαιρναν οι Τούρκοι µε τον τρόπο 
αυτόν.΄Εμμεσα το επαληϑεύει αυτό κι ο Δούκας, όταν βάζει το 
γιο του Βαγιαζίτ Μουσά να περηφανεύεται πως «την Θεσσα- 
λονίκην, ην δια πολλών ιδρώτων ο εµός πατήρ εκληρώσατο 
(Ξπήρε) και τους βωμούς των ειδώλων (Ξτων αγίων) εις τεμένη 
του προφήτου μετέστησε», Η πληροφορία αυτή όμως έχει 
σχετική αξία, γιατί ξέρουμε πως οι Τούρκοι πήραν κι έχαμαν 
«τεμένη του Προφήτου» το ναό του Αγίου Δημητρίου στα 1402, 
το ναό της Αγίας Σοφίας στα 1525 και το ναό του Αγίου Γεωργίου 
(Εοιοπάα) στα 1590, πολύ αργότερα δηλαδή από την τελευταία 
άλωση της Θεσσαλονίκης, γιανα φέρω μόνο αυτά τα γνωστά 
παραδείγματα.΄Έχουµε ακόµα και την πληροφορία του Γχέρλαχ 
που, όπως του είπε ο μητροπολίτης Θεσσαλονίκης της εποχής 
εκείνης -ο Καθηγητής Θεοχαρίδης λέει πως «πιϑανώτατα ούτος 
ήτο ο ἱωάσαφ Αργυρόπουλος, (1565-1578)»- που συνάντησε στα 

1572 στα Πατριαρχεία της Κωσταντινούπολης «εν Θεσσαλο- 
νίκη...οι Οθωμανοί ἔχουσι τρία μεγάλα τεµένη και ἔτι τρία 
μικρότερα» που οπωσδήποτε πρέπει να ήταν άλλοτε ναοί 
χριστιανικού’. Ἡ πληροφορία αυτή του Γχέρλαχ κάμνει αμφίβολη 
την είδηση και του Δούκα πως ο Βαγιαζίτ Α΄ πήρε όλους τους 
ναούς των χριστιανών στα 1991 και τους έκαμε τεμένη του 
Προφήτη, όπως και την ανάλογη του Αναγνώστη πως το ίδιο 
έκαμε χι ο Μουράτ Β΄ στα 1432. 

Μιαν άλλη είδηση γιατην τουρκοκρατία αυτή ἔχουμε από ένα 
Βραχύ Χρονικό που µας πληροφορεί πως ο Βαγιαζίτ µετοχει- 
ρίστηκε τη Θεσσαλονίκη και για έδρα του2δ. Αυτό όµως το δίχως 
άλλο πρέπει να᾿χει παίξει αποφασιστικό ρόλο για μιαν ωμή 
τουρκοκρατία στην Θεσσαλονίκη.΄Οχι μικρότερο καϑοριστικό 
ρόλο για µια τέτοια τουρκοκρατία πρέπει να΄χει παίξει χι ο 
χαραχτήρας του Βαγιαζίτ. Ο Δούκας, χαρακτηρίζοντας το Βα- 
γιαζίτ, λέει πως ήταν «ανήρ δευνός...χριστιανομάχος ως ουδείς των 
κατ᾽ αὐτόν»2», Λέει ακόµα πως, γιανα γίνει αυτός σουλτάνος, 
τύφλωσε τον πρώτο του αδερφό Σαβουτζήθο, Πιο ὠμός στο 
χαραχτηρισµό του Βαγιαζίτ Α΄ είναι ο ανώνυμος εγκωµιαστής του 
αρχιεπίσκοπου Θεσσαλονίκης Γαβριήλ (1397-1416/18). Αυτός, 
από διήγηση, φαίνεται του ίδιου του Γαβριήλ που είχε γνωρίσει το 
Βαγιαζίτ, τον λέει:«μιαρόν...και αναιδή και ϑήρα μάλλον ή 
άϑρωπον»᾽!. Ο Φραντζής, τέλος, μιλάει για «το οξύ και το 
απότοµον του Παζαΐτου»32.. Και το τρισχειρότερο είναι πως ο 
Βαγιαζίτ στη Θεσσαλονίκη εφάρμοσε για πρώτη φορά, στα 1305, 
το θεσμό του παιδομαζώματος””. 

Αυτές είναι οι ειδήσεις για τη δεύτερη τουρκοκρατία (1381- 
1402) στη Θεσσαλονίκη. Λίγες, βέβαια, μας αφήνουν όμως να 
φανταστούμε άχρες μέσες την εικόνα της. 


8.Τους δύσκολους καιρούς που περνούσε η Θεσσαλονίκη 
απ᾿ τα 1391 χαι ύστερα, το μαρτυρούν και οι πρεσβείες που 
βοίσκεται στην ανάγκη να στέλνει η Κοινότητα στην Προύσα και 
να ζητάει απ᾿ το σουλτάνο λύσεις για πολλά ζητήματά της, όταν 
δε μπορούσε να βρει τη λύση τους στη Θεσσαλονίκη. Οι ιστορικές 

πηγές μιλούν για τρεις πρεσβείες, μα πρέπει να᾿ ναι περισσό- 
τερες. Η πρώτη μ᾽ επικεφαλής τον ίδιο τον αρχιεπίσκοπο 
Ισίδωρο, πήγε στην Προύσα, όπως δέχεται ο Λάμπρος, στα 
19943, Φαίνεται πως η πρεσβεία αυτή πέτυχε λύσεις για μερικά 
απ᾿ τα ζητήματα που παρουσίασε στο Βαγιαζίτ Α΄. Γιαυτό και 
όταν γύρισε στη Θεσσαλονίκη η πρεσβεία, ο Ισίδωρος, µε πρώτη 
ευκαιρία, μιλώντας στο ναό του Αγίου Δημητρίου για τ᾽ αποτε- 
λέσματά της, καυχήϑηκε πως «επανήκομεν εκείϑεν χάριτας 
πολλάς, συν ϑεώ, και μεγάλας και ων ουδεπώποτ᾽ αν ηλπίσαμεν 
πλείους και μείζους προς την ημετέραν αγάπην κομίσαντες». 

Ποια ήτανε τα ζητήματα της Κοινότητας που πέτυχε τη λύση 
τους απ᾿ το Βαγιαζίτ η πρεσβεία αυτή, δεν ξέρουμε. Ο Βέης 
ὡστόσο έχει τη γνώμη πως σκοπός της ήτανε να ζητήσει απ᾿ 
αυτόν να λυτρώσει αιχμάλωτους που είχε πάρει απ᾿ τη Μακε- 
δονία ο τούρκικος στρατός36. Μα η Κοινότητα πρέπει να χε κι 
άλλα ζητήματα που ζητούσε τη λύση τους. Σε µια πολιτεία κιόλας 
τόσο μεγόλη, όπως η Θεσσαλονίκη, όπου βρέϑηκαν στην ανάγκη 
να ζουν μαζί καταχτητές και καταχτημένοι, τα προβλήματα που 
βασάνιζαν τους χριστιανούς πρέπει να ήτανε πολλά: οι δυσκολίες 
στη λειτουργία τῶν ναών τους, οι λογής λογής βαριοί φόροι, που 
ολοένα γίνουνταν περισσότεροι και βαρύτεροι, οι απεριόριστες 
μόνιμες και έκτακτες αγγαρείες και πλήϑος άλλα ζητήματα που 
είχαν βασική σημασία για τη ζωή των κατοίκων της. Γιαυτό, 
φυσικά, κι έστελνε τις πρεσβείες της σε τόσο μακρινά κι 
επικίντυνα ταξίδια. 

Να υποστηρίξουµε όµως, αντίθετα, πως τις διάφορες πρε- 
σβείες της η Κοινότητα τις έστελνε και για προνόμια, δε 
μπορούμε, γιατι καμιά ιστορική πηγή δε µας επιτρέπει να 
φτάσουμε σ᾽ ένα τέτοιο συμπέρασμα. Κάϑε λύση προβλήματος 
πάλι, να το πάρουμε για προνόμιο, είναι κάτι έξω απ᾿ τα 
πράματα. Δε χωρεί αμφιβολία πως οι σουλτάνοι, όσο σκληροί κι 
αν ήτανε, φύλαγαν ωστόσο και τη σχετική σκοπιμότητα στην 
κάϑε τους ενέργεια απέναντι στους ραγιάδες. Γιαυτό και στα 
ζητήματα της Κοινότητας της Θεσσαλονίκης φρόντιζαν πάντοτε, 
τουλάχιστο στα περισσότερα απ᾿ αυτά, να δίνουν κάποια 

πρόσκαιρη και συμβιβαστική λύση. Και ίσια ίσια οι προσωρινές 
αυτές λύσεις σε μερικά μόνο αιτήματα της είναι που την 
ανάγκαζαν να στέλνει πρεσβείες της στην Προύσα ίσως και πιο 
συχνά. Τις λύσεις λοιπόν αυτές, σύμφωνα µε τη θεοκρατική 
αντίληψη της εποχής (δηλαδή ολάκερου του Μεσαίωνα), οι 
Θεσσαλονικιοί πίστευαν πως τους τις έδινε ο σουλτάνος, γιατι 
έτσι τον φώτιζε ο Θεός. Γιανα εκφράσουν κιόλας το πνεύμα αυτό, 
οι θεολόγοι και οι άλλοι συγγραφείς της Θεσσαλονίκης της εποχής 
αυτής μεταχειρίστηκαν τις λέξεις δωρεά και χάρις, που, σύμ- 
φωνα πάλι μ᾽ αυτούς, σημαίνουν το καλό, τα καλά, τα ελέη που 
τους ἔκαμνε ο Θεός, τη δεία χάρη”. 

Η Θεσσαλονίκη ανασαίνει κάπως, τουλάχιστο φαινομενικά, 
απ᾿ το βάρος της τουρκοκρατίας ύστερ᾽ απ᾿ την περίφημη 
«Μάχη της ΄Αγκυρας» (28 του Ιούνη του 1402). Στη μάχη αυτή, 
όπως ξέρουμε, οι Μογγόλοι (Τάταροι) κατανίχησαν κι αφάνισαν 
τον τούρκικο στρατό που είχε πολλές χιλιάδες σκοτωμένους και 
αιχμάλωτους. Ανάμεσα στους αιχμάλωτους ήτανε κι ο σουλτάνος 
Βαγιαζίτ Α΄ που απ᾿ τις ταλαιπωρίες χι απ᾿ την κατάντια του 
πέθανε στις αρχές του 14055. 

Η καταστροφή αυτή των Τούρκων είχε αποφασιστική 
σημασία για την ενότητα της αυτοκρατορίας τους. Και το 
χειρότερο γι᾿ αυτούς ήτανε πως ξέσπασε ένας εμφύλιος πόλεμος 
ανάμεσα στους γιους του Βαγιαζίτ για το θρόνο, που κράτησε 
δέκα ολάκερα χρόνια (1409-1419), ενώ ταυτόχρονα ξαναφού- 
ντωσαν τα στασιαστικά κινήματα των εµίρηδων της Μικράς Ασίας 
µε μεγαλύτερη αγριότητα και µε πλατύτερες φιλοδοξίες τώρο». Ο 
εμφύλιος αυτός πόλεμος είχε απλωθεί σ᾽ όλα τα τουρκοκρα- 
τούμενα μέρη, μα ὠμότερον τον δοκίμασαν το Βυζάντιο και οι 
άλλες Βαλκανικές χώρες, χωρίς ωστόσο, απ᾿ τις εσωτερικές τους 
διαμάχες, να μπορέσουν να τον εκμεταλλευτούν. Το Βυζάντιο, το 
μόνο που πέτυχε απ᾿ αυτήν την ευκαιρία ήτανε να υπογράψει ο 
αυτοκράτορας Μανουήλ Β΄ μ᾽ έναν γιο του Βαγιαζίτ Β΄, το 
Σουλεϊμάν, που αγωνιζότανε στο Βαλκανικό μέτωπο, µια Συν- 
θήκη Ειρήνης, για να τον βοηθήσει στον πόλεμο ενάντια στ᾿ 
αδέρφια του. Σύµφωνα µε τη Συνθήκη αυτήν ο Σουλεϊμάν, όπως 

διηγιέται ο Δούκας, άφησε ελεύθερη τη Θεσσαλονίκη, τη 
Χαλκιδική και τα παράλια απ᾿ τα Θεσσαλικά Τέμπη ὡς και την 
Ανατολική Θράκη. Τη Συνδήκη αυτή Όα τη σεβαστεί αργότερα χι 
ο αδερφόςό του Μεχμέτ Α΄, που βγήκε στο τέλος νικητής απ᾿ τον 
εμφύλιο πόλεμο χι έγινε σουλτάνος αυτός (1418-1421})5!. 

Η Συνδήκη αυτή ωστόσο, όπως κι αν είναι, στην ουσία ήτανε 
τυπική. Μέσα στη Θεσσαλονίκη, που ήτανε τουρκοκρατούμενη 
απ᾿ τα 1987, θαπρέπει να ήταν εγκαταστηµένοι αρκετοί Τούρκοι 
και χωρίς άλλο και τούρκικος στρατός µε τους στρατώνες του και 
µε όλες τις άλλες στρατιωτικές του εγκαταστάσεις. Και όλ᾽ αυτά 
είναι αυτονόητα.΄ Αλλο ζήτημα αν οιιστορικές πηγές δε μιλούν για 
κάτι τέτοιο. Όταν «λευτερώϑηκε» η Θεσσαλονίκη τί έγιναν όλοι 
αυτοί οι Τούρκοι; Ούτε και ήταν εύκολο στο Σουλεϊμάν να τους 
βολέψει, όπου όπου, γιατί ο εμφύλιος πόλεμος ήταν ακόµα 
ασταµάτητος και σκληρός τα αντίµαχα στρατόπεδα αλώνιζαν 
τους κάμπους της Μακεδονίας κι η Θεσσαλονίκη ήτανε καρφί 
στο μάτι ολωνών. 

Ο Δούκας που παρακολουθεί τα γεγονότα της εποχής αυτής 
μιλάει για δυό πολιορκίες της Θεσσαλονίκης απ᾿ τα 1408 και 
ύστερα. Τη µια την τοποϑετεί ανάµεσα στα 1411-1415, όταν 
παύει σχεδόν ο εμφύλιος πόλεμος και γίνεται σουλτάνος ο 
Μεχμέτ Α΄ (1419-1421)42. Μια δεύτερη, την τοποδετεί κάπου στα 
1416,όταν τη διοικούσε ο Δημήτριος Λάσκαρης ο Λεοντάρης. 
Πολιορκίες της πρόσκαρες πρέπει να᾿ χουν γίνει κι άλλες, αφού οἱ 
κάμποι της Κεντρικής Μακεδονίας ήτανε θέατρο του εμφύλιου 
πόλεμου ανάμεσα στους γιους του Βαγιαζίτ. Φαίνεται πως ο 
Δούκας σημειώνει αυτές που κράτησαν περισσότερο. 

Για µια πολιορκία της Θεσσαλονίκης μιλάει κι ο εγκωµμιαστής 
του μητροπολίτη Θεσσαλονίκης Γαβριήλ (1396-1416/18), λέ- 
γοντας «και της Θεσσαλονικέων πόλεως δεινώς πολιορκουμέ- 
νης», Ποια είναι αυτή η πολιορκία, που θέλει να πει εδώ ο 
εγκωμιαστής, δεν ξέρουμε. Δεν πρέπει όµως να ξεχνούμε δυο 
πράματα: πρώτα πως ο Γαβριήλ χειροτονήθηκε μητροπολίτης στα 

1396, όταν πέθανε ο Ισίδωρος, κι έπειτα πως τη Θεσσαλονίκη ὡς 
τα 1403 την είχαν οι Τούρκοι. Γιαυτό και µέσα στο χρονικό 

διάστηµα 1408-1416/18 που πέθανε ο Γαβριήλ πρέπει να 
τοποϑετήσουμε και την πολιορκία αυτή, χωρίς ν᾽ αποχλείσουμε 
την υπόϑεση πως μπορεί να΄ναι µια απ᾿ τις δυο πολιορκίες που 
σημειώνει ο Δούκας, όπως είδαμε παραπάνω. Ωστόσο, όπως πι αν 
είναι, η Θεσσαλονίκη, και μ᾽ όλο που την είχαν αφήσει οι Τούρκοι 
λεύτερη και την είχαν πια οι Βυζαντινοί, περνούσε καιρούς 
δύσκολους. 

Απ᾽ τη στιγµή που πέρασε στα χέρια των Βυζαντινών, τη 
Θεσσαλονίκη, τη διοίκησαν µε τη σειρά ο [Ιωάννης Ζ᾽ ο 
Παλαιολόγος (1408-1408), ο Δημήτριος Λάσκαρης Λεοντάρης 
(1408-1415) και ο Ανδρόνικος Παλαιολόγος (1415-1428), τρίτος 
γιος αυτός του αυτοκράτορα Μανουήλ Β΄ του Παλαιολόγου. 

Μα οι Τούρκοι, και που τέλειωσε ο εμφύλιος πόλεμός τους κι 
άφησαν στους Βυζαντινούς τη Θεσσαλονίκη µε Συνθήκη, δεν 
έπαψαν ωστόσο να την ενοχλούν είτε μ᾽ επιδρομές στον πλούσιο 
κάμπο της και στα περίχωρά της είτε µε πρόσκαιρες πολιορκίες. 
Γιαυτό κι ο επισιτισµός της είχε καταντήσει προβληματυτός. 
Φτάνει να θυμηθεί κανείς εδώ πως μιαν αρχόντισσα Θεσσαλο- 
νικιά, που είχε ζήσει μέσα στα πλούτη και στην αρχοντιά, 
αναγκάζεται την εποχή αυτή, απ᾿ τη φτώχεια, να χαρίσει ένα 
εχχλησάκι της µέσα στη Θεσσαλονίκη, στο Μοναστήρι του 
Διονύσιου του Αγίου ΄Όρους. Αυτό το Σεµπτέµβρη του 145046, 
Στα 1422 ένας υπάλληλος της Μητρόπολης της Θεσσαλονίκης, 
έφυγε και πήγε στη Κωσταντινούπολη, γιατι στη Θεσσαλονίκη, 
όπως λέει, είχε γίνει πολύ δύσκολη η ζωή. Μπορούμε τώρα να 
φανταστούμε τη ϑέση της φτωχολογιάς, όταν οι Τούρκοι 
αποφασισμένοι να πάρουν όπως όπως τη Θεσσαλονίκη, δεν 
έλεγαν να σταματήσουν ούτε στιγµή τις επιδρομές τους και τις 
πολιορκίες της. 

Κάτου απ᾿ τις συνθήκες αυτές και µε τη λαϊκή πίεση ο 
δεσπότης της Ανδρόνικος, επειδή έβλεπε πως δε μπορούσε να 
την κρατήσει άλλο, αναγκάστηκε να συνεννοηδεί µε το αρχο- 
ντολόι της κι αντί να την παραδώσει στους Τούρκους, την 
πούλησε στους Βενετσιάνους για πενήντα χιλιάδες (50.000) χρυσά 
δουκάτα. Με τους Βενετσιάνους συμφώνησε ακόμα: 1ο να 

φυλάξει ο λαός τους νόμους του και τις συνήϑειες του και να 
διαφεντεύεται σύμφωνα μ᾽ αυτά’ 29 ο αρχιεπίσκοπος να μένει 
στην αρχεπισκοπή του, χωρίς να τον πειράζει κανένας δο οι 
αρχόντοι κι ο λαός να μπορούν, αν ϑέλουν, να πουλήσουν τα 
(υπάρχοντα τους και να πάνε, όπου τους αρέσει, είτε σε 
βενετσιάνικους είτε σ᾽ άλλους τόπους, χωρίς να τους μποδίσει 
κανένας». Οι Βενετσιάνοι έταξαν ακόµα στο λαό πως ϑα 
προστατέψουν την πολιτεία του, πως ϑα τη ϑρέψουν, πως ϑα της 
χαρίσουν ευτυχία και πως Όα την κάμουν µια δεύτερη Βενετιάδὸ, 

Ύστερα απ᾿ τις συμφωνίες αυτές, στις 14 του Σεπτέμβρη του 
1423, οι Βενετσιάνοι μπαίνουν επίσημα στη Θεσσαλονίκη, στή- 
νουν τη σημαία του Αγίου Μάρκου στο κεντρικότερο μέρος της 
και μιαν άλλη ψηλά στα κάστρα και κάμνουν δοξολογίοδ!.΄ Ετσι 
τώρα πια ο ρόλος της Θεσσαλονίκης για τους Βυζαντινούς 
τελειώνει και τυπικά. ᾿ 


2. Η Βενετσιανοκρατία στη Θεσσαλονίκη 


Οι Τούρκοι, μόλις έµαϑαν πως ο Ανδρόνικος πούλησε τη 
Θεσσαλονίκη στους Βενετσιάνους, πύκνωσαν πιο πολύ τις 
επιθέσεις τους ενάντια της2. Την ξεμονάχιασαν λοιπόν ολότελα 
απ᾿ τον πλούσιο άλλοτε περίγυρό της κι έτσι μαζί µε τ᾽ αστέρευτα 
και τα κάθε λογής ϑρόφιμά της χάνει τώρα και τις πρώτες ύλες 
της για τη βιοτεχνία και τη βασική της αγορά για τα προϊόντα της. 
Το εμπόριό της µαραζιάζει και περιορίζεται πολύ η κίνησή του 
λιμανιού. Γιαυτό κι η δυστυχία μπαίνει σε κάθε σπίτι κι 
απλώνεται σ᾽ ολάκερη την πολιτεία και μέρα µε τη μέρα βασανίζει 
και πιο ανελέητη τον πληθυσμό της και τον σπρώχνει όχι µια, μα 
πολλές φορές ενάντια στους Βενετσιάνους5. Ο αναβρασµός 
αυτός σιγά σιγά παίρνει ξεκάϑαρο περιεχόµενο και χωρίζει τους 
Θεσσαλονικιούς σε δυο αντίµαχες παρατάξεις: στους τουρκόφι- 
λους και στους Βενετσιανόφιλους». 

Οι Βενετσιάνοι μπλεγμένοι τώρα σ᾽ έναν διµέτωπο αγώνα, 
καταπιάνουνται να ξεκαϑαρίσουν πρώτα το εσωτερικό τους 

μέτωπο. Και σ᾽ αυτό τους στάϑηκε πολύτιμη η πλούσια πείρα 
τους που κέρδισαν στα παράλια της Ανατολικής Μεσογείου.΄ Ετσι 
οι Θεσσαλονικιοί γεύουνται πολύ γρήγορα τις πρώτες απογοη- 
τεύσεις απ᾿ τα όνειρα που είχαν πλάσει για τη Βενετσιανοκρατία 
και δοκιμάζουν απ᾿ τις πρώτες μέρες τη φοβερή αυταπάτη πως η 
πολιτεία τους, κάτου απ᾿ τις μαλαματωμένες αλυσίδες της 
Βενετσιάνικης Δημοκρατίας, θα περνούσαν μέρες ευτυχισμένες. 

Οιιστορικοίτης Δημοκρατίας του Σαν Μάρκο διηγιούνται τη 
Βενετσιανοκρατία στη Θεσσαλονίκη, που είναι µια απ᾿ τις μαύρες 
σελίδες της ιστορίας της, δίχως να μιλούν καθόλου για τα βάσανα 
που υπόφερναν οι Θεσσαλονικιοί κάτω απ᾿ την «προστασία» 
τους. Δίνουν ωστόσο την εικόνα της πιστή χι εκφραστική οι 
Βυζαντινοί ιστορικοί και χρονικογράφοι, που οι φαινομενικές 
τους υπερβολές δεν είναι παρά πετυχημένα στιγμιότυπα από μιαν 
ωμή πραγματικότητα. Γιατι οι Βενετσιάνοι δεν είναι μονάχα που 
ξεγράφουν τις γραφτές τους συμφωνίες και πάτησαν τον όρκο 
τους απ᾿ τις προφορικές τους υποσχέσεις, µα καταργούν και 
τους πιο βασικούς θεσμούς της αυτοδιοίκησης της Κοινότητας». 
Και κάτι χειρότερο: επειδή φοβούνταν µην ξεσηκωθούν ενάντια 
τους οι Θεσσαλονικιοί και φέρουν στην πολιτεία τους Τούρκους, 
για να τους τροµοκρατήσουν, άρχισαν να κυνηγούν και να 
διώχνουν, όσους έπαιρναν για ύποπτους και να τους στέλνουν 
άλλους στην Εύβοια, άλλους στην Κρήτη κι άλλους στη Βενε- 
τιά. Όσους πάλι τους έπαιρναν για επικίντυνους, τους πετούσαν 
στο βυθό της θάλασσας, άλλους τους βασάνιζαν ανελέητα, γιατι 
τάχα ήταν αιρετικοί και κολασμένοι και τους ξεπάστρευαν µε την 
κρεμάλα ή μ᾽ άλλους τρόπους κι άλλους, τέλος, τους παίδευαν µε 
μύριους παιδεμούςδό, Γιαυτό και πολλοί Θεσσαλονικιοί, µη 
μπορώντας να υποφέρουν τη δυστυχία και την τρομοκρατία, 
αναγκάζουνται να πουλούν ό,τι είχαν και δεν είχαν, να πάρουν τα 
μάτια τους και να φύγουν κρυφά σ᾽ άλλους τόπους μακρινούς, μα 
τουλάχιστο ειρηνιυκούς”. 

δ. Οι προετοιμασίες των Τούρκων για την άλωση 
της Θεσσαλονίκης. 


Ενώ λοιπόν οι Βενετσιάνοι πολεμούσαν να καταπονέσουν µε 
τέτοια µέσα τον εσωτερικό τους εχτρό, τον ίδιο καιρό δείχνουν 
και μιαν ασυνήθιστη διπλωματική δραστηριότητα, γιανα συµβι- 
βαστούν και να ειρηνέψουν µε τους Τούρκους 55. Γιαυτό και 
φτάνουν καταποδιαστά οι πρεσβευτές τους στο σουλτάνο 
Μουράτ Β΄ και του ζητούν ειρήνη. Αυτός όµως αρνιέται ακόµα 
και να τους δεχτεί». Κι έτσι φτάνουμε στην ΄Ανοιξη του 1490. 

Ο Μουράτ απ᾿ την Αδριανούπολη, όπου είχε ξεχειμωνιάσει, 
φεύγει τώρα κι έρχεται στις Σέρρες. Εδώ μαζεύει όλο το στρατό 
του απ᾿ Ανατολή και Δύση καιπροστάζειτους στρατηγούς του να 
ξεκινήσουν για τη Θεσσαλονίκη. Ο ίδιος Όα παρακολουϑούσε τις 
πολεμικές επιχειρήσεις απ᾿ τις Σέρρες. Ακόμα, τον ίδιο καιρό ὑ᾽ 
άνοιγε απ΄ την Καλλίπολη κι ο τούρκικος ο στόλος, γιανα 
χτυπήσει τη Θεσσαλονίκη από θάλασσα. Μα τούτος δε μπόρεσε 
να κάμει τίποτε, γιατι τον έκλεισε στα Δαρδανέλια η Βενετσιάνικη 
αρμάδαβθῦ, 

΄Ολην αυτή την τεράστια προετοιμασία των Τούρκων ενάντια 
στη Θεσσαλονίκη οι Βενετσιάνικη Δημοκρατία καμώϑηκε πως 
δεν την πληροφορήθηκε ή πως την πληροφορήθηκε τάχα αργά 
και σα μιαν είδηση όχι σωστήέ!. Κι έτσι ωστόσο φρόντισε να 
δυναμώσει τη φρουρά της, που είχε στη Θεσσαλονίκη, μονάχα µε 
πεντακόσιους στρατιώτες. Γιαυτό και µια τόσο µικρή φρουρά, µε 
λειψό πάντα τον πολεμικό της ανεφοδιασμό, µε τουρκόφιλο τον 
περισσότερο πληθυσμό και πάνου απ᾿ όλα μ᾽ εχτρό δυσανάλογο 
και στο πλήϑος καὶ στην οργάνωση και στο φανατισμό, ήτανε 
πολύ φυσικό να µην την παίρνει κανείς στα σοβαρά. 

Τα πρώτα μαντάτα πως κοντοζύγωναν οι Τούρκοι, ἔφτασαν 
κιόλας στη Θεσσαλονίκη κι η τροµάρα τους κυριεύει όλους 
σύψυχα. Την τρομάρα τους αυτή τη δυνάµωσε ακόµα περισσό- 
τερο και πως τους έλειψε ο αρχιεπίσκοπός τους Συμεώνό2, που 
είχε πεθάνει πριν από έξι μήνες, όπως και κάποιοι σεισμοί που 
ήτανε κι αυτοί κακοσηµαδιές και προμηνούσαν κι αυτοί µεγάλες 
συμῳφορές6. 


27 


Αυτές είναι οι ιστορικές συνθήκες που προσφέρνουν το 
σχετικό υλικό για το Χρονικό του και που στην ιστορική και 
ψυχολογική τους ατμόσφαιρα θέλει να µας μεταφέρει ο Ανα- 
γνώστης. 

Ο Πύργος του Τριγωνίου. Το Τριγώνιο είναιτοτµήµατου 
ανατολικού κάστρου απ᾿ την Πύλη της ΄Αννας Παλαιο- 
λογίνας ὡς τον Πύργο του Πυροθολείου (τον Πύργο του 
Τριγωνίου της Αλυσίδας). Οι Τούρκοι τον έλεγαν Τσιντζιρλί 


Κουλέ. Τριγωνικό σχήμα όµως παρουσιάζει και το µέσα 
μέρος του τμήματος αυτού. 





Κάστρο ανατολικό. 











Κάστρο ανατολικό (συνέχεια). 


Ι. ΚΕΙΜΕΝΑ ΙΣΤΟΡΙΚΑ 


1. ΤοΧρονικό(ή η διήγηση) του Ιωάννου Αναγνώστη 


α) Ο χρονικογράφος 


Για τον Ιωάννη Αναγνώστη, το συγγραφέα του Χρονικού µας, 
δεν έχουμε από πουϑενά αλλού ειδήσεις για τη ζωή και το έργο 
του, παρά μονάχα όσες δίνει ο ίδιος στο Χρονικό του. Απ᾿ αυτό 
λοιπόν μαθαίνουμε πως έγραψε το Χρονικό του, για κάποιον 
συντοπίτη του που είχε φύγει απ᾿ τη Θεσσαλονίκη λίγο πριν την 
πάρουν οι Τούρκοι κι ήθελε να μάϑει πώς έγιναν τα πράματα. 
Απ᾽ τις προσφωνήσεις του κιόλας « ανδρών άριστε και φιλο- 
μαϑέστατε» που συναντούμε στον πρόλογο του Χρονικού, και 
«τιμιώτατε πάτερ», που συναντούμε στον επίλογό του, συμπε- 
ραΐνουμε πως ο συντοπίτης του αυτός ήτανε πρόσωπο επίσημο κι 
ένας ανώτερος κληρικός. Μα γιανα ζητήσει αυτός ο ανώτερος 
κληρικός απ᾿ τον Αναγνώστη να του γράψει το Χρονικό της 
άλωσης της Θεσσαλονίκης, ϑα πει πως κιο Αναγνώστης ήτανε µια 
προσωπικότητα ξεχωριστή µέσα στη μεταπολεμική, στην υπό- 
δουλη Θεσσαλονίκη. Απ᾽ τον πρόλογο του Χρονικού του 
μαθαίνουμε ακόµα πως είχε μελετήσει τα έργα των παλαιότερων 
Θεσσαλονικιών και άλλων συγγραφέων που είχαν γράψει για τη 
Θεσσαλονίκη και πως, όταν καταπιάστηκε να γράψειτο Χρονικό 
του, πρέπει να ήτανε ώριμος άντρας. 

Μόρφωση λοιπόν και κοινωνική θέση του επέτρεψαν να 
παρακολουθεί µε άνεση τα ιστορικά γεγονότα της Θεσσαλονίκης 
απ᾿ τη στιγµή που την αγόρασαν οι Βενετσιάνοι (1428) ως τη 
στιγµή που την πήραν οι Τούρκοι (1450). Έτσι, λογουχάρη, 
επειδή ζούσε έντονα τη Βενετσιανοκρατία, µας έδωσε το 
χαραχτηρισµό της επιγραμματικό. «Ὑπόφερνε πολλά η πολιτεία, 

όταν την εξουσίαζαν οι Βενετσιάνοι». Παρακολουϑεί τα μηνύ- 
ματα πως ξεκίνησαν οι Τούρκοι για τη Θεσσαλονίκη, την τριήμερη 
πολιορκία της και την τρίωρη μάχη και τον βρίσκουμε ύστερα 
μαζί µε τους άλλους εφτά χιλιάδες Θεσσαλονικιούς κλεισμένο στο 
στρατόπεδο. Η κοινωνική του θέση ὠστόσο του επέτρεψε να 
γυρίσει στη Θεσσαλονίκη μαζί µε άλλους συμπολίτες του. Αυτά 
είναι τα βιώματά του απ᾿ την άλωση. 

Ο γυρισµός του όµως στην πατρίδα δεν του ήταν ευχάριστος. 
«Μετανιώσαμε», λέειν«που γυρίσαμε στην πατρίδα». Και η 
μετάνοια αυτή του Αναγνώστη δεν είναι σχήμα λόγου.΄ Οταν 
γύρισε στη Θεσσαλονίκη κι αντίκρισε τα ερείπια και τη φτώχεια 
της, ϑα πρέπει να τον έπιασε απελπισιά, που έγινε ακόµα 
μεγαλύτερη , όταν του πήραν οι Τούρκοι τα χτήματα του. Η 
αγάπη του ωστόσο για τη Θεσσαλονίκη ήτανε βαδιά κι αληδινή, 
όπως τη βλέπουμε στο Χρονικό του. Κι η αγάπη του αυτή είναι 
μιαν άλλη απόδειξη πως ο Αναγνώστης ήτανε Σαλονικιός, 
γέννημα ϑρέμμα. 

Τα στοιχεία αυτά της αυτοβιογραφίας του Αναγνώστη τα 
συμπληρώνουν έμμεσα και δυο ιστορικά κείµενα απ᾿ τα πρώτα 
χρόνια της τουρκοκρατίας στη Θεσσαλονίκη. Τα κείµενα αυτά 
είναι δυο Γράμματα της Μητρόπολης της Θεσσαλονίκηςδή. Το ένα 
είναι του αρχιεπίσκοπου Γρηγόριου, απ᾿ τον Ιούλιο του 1432. Το 
στέλνει στον Οδηγητριανό Καστοριανό, που ήτανε, όπως φαί- 
νεται, κάποιος άρχοντας της Θεσσαλονίκης, και του αναθέτει να 
φροντίζει µε τα δυο του παιδιά, το Δημήτριο και τον Ιωάννη, 
γενικά το ναό της Αγίας Παρασκευής, µα να φροντίσουν πρώτα 
απ᾿ όλα ν᾽ αρχίσει να λειτουργεί ο ναός, για να ακούγεται 
τουλάχιστο ψαλμουδιά και να καίνε καντήλια και κεριά. 

Επειδή απ᾿ τις πρώτες μέρες της ἁλωσης τους περισσό- 
τερους παπάδες τους είχαν πάρει σκλάβους οι Τούρκοι κι ο ναός 
της Αγίας Παρασκευής, ένα απ᾿ τα σηµαντικά χριστιανικά 
μνημεία της Θεσσαλονίκης, έπρεπε µε κάθε τρόπο ν αρχίσει να 
λειτουργεί, είναι πολύ πιθανό, απ᾿ τους τρεις αυτούς Καστο- 
ριανούς τα καθήκοντα του αναγνώστη, να τα είχε αναλάβει ο 
δεύτερος γιος ΙἸωάννηςό». Επειδή πάλι το καθήκον αυτό δέϑηκε 

στενά µε το πρόσωπο του Ιωάννη Καστοριανού, το όνομα 
αναγνώστης του έγινε παρανόμι και µε το όνομ᾽ αυτό έγινε 
αμέσως γνωστός μέσα στη μικρή Ελληνική Κοινότητα της 
Θεσσαλονίκης. Μα ἕνα τέτοιο παρανόμι ο Ιωάννης Καστοριανός 
το κράτησε µε περηφάνια για επώνυμό του, ώστε από κει και δω 
να τον ξέρουν πια ως Ιωάννη Αναγνώστη κι όχι ως Ιωάννη 
Καστοριανό. 

Το Γράμμα αυτό του Γρηγόριου µε το περιεχόµενο του το 
αναγνώρισε και το επικύρωσε αργότερα, χι ο διάδοχος του 
αρχιεπίσκοπος Μεϑόδιος. Κι αλήθεια’ µε το Γράμμα του απ᾿ τον 
Οχτώβρη του 1453 στον Οδηγητριανό Καστοριανό ο Μεϑόδιος 
αναγνωρίζει και αναθέτει σ᾽ αυτόν και στα παιδιά του Δημήτριο 
και Ιωάννη τα ίδια καθήκοντα και τα ίδια δικαιώµατα που τους 
είχε αναγνωρίσει κι αναθέσει κι ο αρχιεπίσκοπος Γρηγόριος. Κάτι 
άλλο που παρατηρούμε εδώ είναι πως και στο Γράμμα του 
Μεῦόδιου και στο Χρονικό του Αναγνώστη συναντούμε κοινά 
στοιχεία που προδίνουν επίδραση του ενός απάνω στον ἆλ- 
λο. Έτσι, λογουχάρη, στο Γράμμα του Μεθοδίου διαβάζου- 
με:«πολλοί των ιερών ναών, μάλλον σχεδόν πάντες, οικίαι των 
Τούρκων εγένοντο» (Γρηγόριος Παλαμάς 1, 1917, 138). Μα και 
στο Χρονικό του Αναγνώστη διαβάζουμε: «τας δε γε λοιπάς 
απάσας (δηλαδή μονάς) καιτους νεώς σχεδόν πάντας» (62, 7-8), 
«και πάντων (δηλαδή των Τούρκων) οικίας και ναούς αντί οικιών 
ειληφότων» (64, 2-8). Εδώ είναι φανερό πως το ένα κείµενο 
αντιγράφει τ᾽ άλλο και δε µπορεί παρά ν᾽ αντιγράφει ο 
Αναγνώστης στο Χρονικό του το Γράμμα του Μεϑόδιου. Γιατι 
ξέρουμε πως τα βιβλία µε τα Πρακτικά και η Αλληλογραφία των 
Μητροπόλεων, όπως, φυσικά, και κάθε Δημόσιο. ΄Εγγραφο είναι 
βασικές πηγές για ειδήσεις στους λογής λογής συγγραφείς.Ο 
]ωάννης κιόλας, ο αναγνώστης στο ναό της Αγίας Παρασκευής, 
γιος του Οδηγητριανού Καστοριανού, στο σηµείο αυτό δεν είχε 
παρά να συµβουλευτεί το σχετικό Γράμμα του Μεϑόδιου στον 
πατέρα του, γιανα πάρει απ᾿ αυτό τις ειδήσεις που χρειαζότανε 
για τα σπίτια και τους ναούς της Θεσσαλονίκης απ᾿ τα πρώτα 
χρόνια της άλωσης. Ἐπειτα η κοινωνική ϑέση του Οδηγητριανού 

Καστοριανού στο γιο του Ιωάννη δεν έδωσε µόνο την κοινωνική 
του θέση, µα και την ευκαιρία να πάρει µια καλή μόρφωση, ώστε 
να είναι ἕνας καλός αναγνώστης, µα να μπορέσει να γράψει καιτο 
Χρονικό της τελευταίας άλωσης της Θεσσαλονίκης. 

Καταγωγή λοιπόν και μόρφωση και καθήκον αναγνώστη στο 
ναό της Αγίας Παρασκευής έδωσαν στον Ιωάννη Καστοριανό την 
ευκαιρία να ξανακοιτάξει τα βιώµατά του απ᾿ την άλωση και να 
συγκεντρώσει όσο περισσότερο σχετικό υλικό γινόταν, γιανα 
συνθέσει το Χρονικό της. Η συχνή κιόλας επαφή του µε τους 
ενορίτες του ναού της Αγίας Παρασκευής, µε διάφορους παρά- 
γοντες της Ελληνικής Κοινότητας, όπως και µε τη Μητρόπολη, 
πρέπει να ᾿ναι η ζωντανή πραγματικότητα που του πρόσφεραν 
όλες τις πληροφορίες που συναντούμε στο Χρονικό του απ᾿ τις 
πρώτες εκείνες τραγικές ώρες της άλωσης ως και πιο δώϑε απ᾿ τα 
1459, μήνα Οχτώβρη, που είναι χι η ημερομηνία του Γράμματος 
του Μεϑόδιου. Γιαυτό και µπορέσαµε να᾿χουµε το Χρονικό του 
Αναγνώστη για την τελευταία άλωση της Θεσσαλονίκης στα 1480, 
στη µορφή που το᾿χουµε σήµερα. . 

Ως συγγραφέας ο Ιωάννης Αναγνώστης, όπως δείχνουν το 
γλωσσικό του γούστο και η αφηγηματική και περιγραφική του 
ὑτανότητα, είναι ένας χρονικογράφος μέτριος. Η γλωσσική του 
κατάρτιση δεν ξεφεύγει απ᾿ τα σχολικά εγχειρίδια, που ήταν η 
βασική πνευματική τους τροφή και περιορίζεται στην αυστηρή 
καθαρεύουσα της εποχής του. Το Χρονικό του δεν έχει 
τουλάχιστο ούτε τον αυϑορμητισμό του Κανανού, που είναι 
σύγχρονος του ούτε και του λίγο κατοπινού του Φραντζή, όπως 
τον βλέπουμε στο Μικρό του Χρονικόθέ, 


β) Μετάφραση του Χρονικού 


1. Πολλά, βέβαια, πολλές φορές και άλλα µας έχουν δείξει 
την εργατικότητα σου, εσένα του πιο καλού και του πιο 
φιλόμαϑου ἀνϑρώπου, μα όχι λιγότερο, και η έγνοια σου να 
διηγηϑεί κάποιος όσα έχουν γίνει ως τα τώρα στην ξακουσμένη 
παλιότερα πολιτεία Θεσσαλονίκη και να µας παρακινήσεις µε 

λόγια πολύ γνωστικά να προσπαϑήσουμε, όσο μπορούμε, να σου 
τα διηγηϑούμε και να σου τα φέρουμε σα μπροστά στα μάτια 
σου!. Γιατι η έγνοια σου αυτή δείχνει ολοφάνερα πως το πνεύμα 
σου διψάει να μαθαίνει τα χρειαζούμενα και πως προσέχοντας τις 
ιστορίες και τις διήγησες, που µε αυτά ο άνθρωπος πάει φανερά 
στο καλύτερο, τον συνεπαίρνουν ολάκερο τα μελλούμενα και τα 
σταθερά. Μα ενώ η έγνοια σου είναι τόσο θαυμαστή, ένας 
γνωστικός άνθρωπος ὠστόσο δε Όα μπορούσε να πάρει για 
έπαινο ένα πράμα: πως παραμέρισες αυτούς που έχουν φτάσει 
στην ψηλότερη κορφή της συγγραφικής τέχνης και που καταγί- 
νουνται περισσότερο από κάθε άλλο έργο πάντοτε µε το γράψιμο 
κι εμπιστεύτηκες ἕνα τόσο επίσηµο έργο, δίχως να το-:καλο- 
σκεφτείς σ᾽ εμένα, που από πνευματική αδυναμία δεν τα 
καταφέρνω, στ᾿ αλήϑεια, στις διήγησες κι είμαι ολότελα αδιά- 
φορος σαν είναι ν᾿ αποχτήσω ένα όποιο αγαθό. Και ϑαρρώ πως 
έχεις πάϑει το ίδιο µε τις μέλισσες, όταν αναζητούν βιαστικές τις 
οἵηγές του μελιού. Προσπερνούν δηλαδή, όπως λένε, τα άνοσµα 
λουλούδια και πετούν πάνου απ᾿ το θυμάρι, ένα φυτό γεμάτο 
αψάδα και πολύ μυρωδάτο. Μα βαρύ πράμα η φιλία!΄Ολους 
γενικά, που στην ψυχή τους λουλουδιάζει αυτή, τους παρακινεί 
µε τη βία να μιλούν και να κάμνουν τα πάντα για τους φίλους, 
επειδή έχει συνηδίσει να τους προσφέρνει τον καλό το λόγο του 
κόσμου. Αυτό, φυσικά, ήτανε που ανάγκασε κι εσένα να 
επιµένεις τόσο πολύ, γιανα µας µεταπείσεις, επειδή ίσως ϑέλησες 
να πουν για µας λόγιὰ καλά αυτοί που ϑατην ακούσουν χι έτσι να 
κάμεις χάρη στη φιλία. 

Εγώ λοιπόν ὅα προτιμούσα να σωπάσω, γιατι αυτό είναι 
περισσότερο σίγουρο και να παραιτηϑώ από την υπόϑεση αυτή, 
μ᾽ όλο µου το δίκιο, µια και ξεπερνάει τη δύναμή µου. Σαν έφερα 
κατανού ωστόσο πόσο μεγάλος είναι ο κίντυνος να µην υπα- 
κούεις και βρέϑηκα σε πολύ δύσκολη ϑέση απ᾿ αυτό, νόµισα πως 
έπρεπε να φανώ πρόϑυμος στην επιϑυμία σου και να κάμω όσο 
μπορούσα ότι µε παρακάλεσες. Κι επειδή εγώ σου. φάνηκα 
βολικός και καλόγνωμος σ᾽ αυτό που ζητούσες και στη χάρη σου 
και δέχτηκα ν᾽ αποτολµήσω πράματα που δεν ήϑελα, θα᾽ τανε 

δίκιο στο τόλμημ᾽ αυτό να µας παρασταϑείς κι εσύ µε τις ευχές 
σου, ώστε, αφού µας οδηγήσεις και πετύχουμε τη δύναμη του 
λόγου και τη σπιρτάδα της σκέψης, να φανούμε πως κάμαμε κάτι 
για την επιϑυµία σου και να µη ταπεινώσουμε την υπόϑεση. 
Γιαυτό και παρακαλώ όλους, όσοι ὃα διαβάσουν το άσοφο αυτό 
έργο µας, να µας συμπαϑήσουν καλόβολα, φέρνοντας στο νού 
τους την ολοπρόϑυμη υπακοή µας. Φτάσαμε στην απόφαση αυτή 
όχι γιατι βασιστήκαμε στο χάρισμα της διήγησης, γιανα µας 
κατηγορήσει µε το δίκιο του όποιος θέλει (είναι αλήθεια πως µας 
λείπουν πολλά γιανα ξέρουμε ιστορίες και να νοµίζουµε πως τις 
μεταχειριζόμαστε µε µαστοριά), μα στην επιθυμία αυτουνού που 
μας παρακάλεσε και στη γνώμη πως δεν έχει φταίξιμο αν κάποιος 
προσφέρνει την αξιάδα του σε κάτι χρειαζούμενο: γιατι νομίζουμε 
πάντοτε πως είναι ακατηγόρητος ένας όποιος προσπαθεί κάθε 
φορά να καταπιάνεται µε διήγησες, κατά τη µπόρεσή του, όχι 
γιανα φαντάξει, µα για να µην παραπετάξουµε στη σιγή του 
τάφου, όσα αξίζουν να τ᾽ ακούμε. Και Όα τα πω απλά κι 
ευκολονόητα, µα φυσικά και µε λίγα λόγια, όσο γίνεται, σύμφωνα 
µε την παραγγελιά σου και ὃα διηγηϑώ µόνο τ᾽ απαραίτητα και 
όσα, βέβαια, νομίζεις πως αν τ᾽ αφήσω, ζημιώνουν την υπόδεσή, 
επειδή Όα τ᾽ ακούς μ᾽ ανοιχτό το στόμα. 


2. Αν τύχαινες λοιπόν να΄σαι κανένας απ᾿ αυτούς που δεν 
έχουν ιδέα απ᾿ την πολιτεία και δεν ήξερες τα κατατόπια της ένα 
ένα, όπως οι ξενομερίτες που εγκατασταίνουνται για πρώτη φορά 
σε µιαν άλλη πολιτεία, ώσπου να περάσει ο καιρός και να τη 
μάϑουν καλά, ϑα χρειαζόµουν πολλά λόγιανα πω εδώ, για να µη 
σου ξεφύγει τίποτες απ᾿ τα κατατόπια της. Επειδή ωστόσο μιλώ 
σε θρέμμα της και τα ξέρει αυτά καλύτερα από πολλούς άλλους, 
είναι ανώφελα γι᾿ αυτά τα πολλά λόγια και η ακριβολογία για τη 
ϑέση και για την ἁπλα της και την ομορφιά και τη σιγουριά του 
κάστρου κι ακόµα για το καλό της κλίµαΣ και για τ᾽ άλλα , τη 
στιγµή κιόλας που πριν από χρόνια πολλά μίλησαν για την 
πολιτεία άλλοι πολύ δουλευτάρηδες µε δύναμη λόγου και με 
µαστοριά ρητορικής χάρης πράματα ξεκαθαρισµένα και πάσκι- 

σαν µε πολλά επιχειρήματα ν᾽ αποδείξουν αυτήν ωραιότερη απ᾿ 
όλες τις άλλες πολιτείες ύστερ᾽ απ᾿ την Κωσταντινούποληρ). Εγώ 
ὡστόσο ϑα διηγηϑώ καιθα προσθέσω σ᾽ αυτά μόνο όσα υπόφερε 
η πολιτεία στην τωρινή της άλωση, όπως µας είπες κι εσύ, γιατι 
έφυγες από δω λίγο πριν απ᾿ αυτήν και γιαυτό δεν ξέρεις καλά 
πώς προχώρησε το κακό. Τις κακοπάϑησές µας απ᾿ τους Βενε- 
τσιάνους ξέρω πως τις ξέρεις κι εσύ πολύ καλά, γιατ᾽ ήσουνα 
στην πολιτεία κι έβλεπες κάϑε μέρα το τί γινόταν". 

Υπόφερνε λοιπόν η πολιτεία, όταν την είχαν οι Βενετσιάνοι, 
όπως ξέρεις καλά, και μέρα µε τη μέρα µας πλάκωναν βάσανα 
από παντού κι ενώ ανταλλάζαμε πολλές σκέψες μεταξύ µας πώς 
να γλυτώσουμε απ᾿ αυτά, δε βρίσκαµε κανέναν τρόπο, που να 
μας σώσει απ᾿ τις συμφορές αυτές. Γιατι ούτε οι Τούρκοι ήθελαν 
να ειρηνέψουν µε τους Βενετσιάνους, κι ας τους έστειλαν πολλές 
φορές πρεσβευτές, για το σκοπό αυτόν και τους παρακάλεσαν, 
ούτ᾽ εμείς μπορούσαμε να κάμουμε αυτό που σκεφτόµασταν, 
επειδή είχαμε μείνει πολύ λίγοι κι ο καθένας είχε τη γνώμη του, 
χάσαμε την ομόνοιά µας, όπως, φυσικά, το ξέρεις κι εσύ αυτό, 
αφού ήσουν µαζί µας και γεύτηκες τα βάσανά µας εκείνα σαν 
τους άλλους». 

3. Ενώ λοιπόν βρισκόµασταν σ᾽ αυτά τα χάλια και κάϑε 
στιγµή που περνούσε µας έφερνε μύρια βάσανα κι απελπιζόµα- 
σταν για τη σωτηρία µας, ξάφνου µας βρήκε άλλη συμφορά, που 
μπορούμε να πούμς πως πλήγωσε καρδιά σκληρότερη κι από 
πέτρα. Αυτή ήταν ο ϑάνατος του Καλού Ποιμένα, µε ϑέλημα 
Θεού, που σαν τον Πρώτο Ποιμένα ϑυσίαζε αψήφιστα κάϑε μέρα 
τη ζωή του για το ποίμνιό του. Ο θάνατός του ήτανε βέβαια, καλό 
για κείνον, ήτανε όµως µεγάλη συμφορά σ᾽ εμάς, γιατί στερηϑή- 
καµε τις παράκλησές του στο Θεό, που µας προστάτευαν. 

Μα πως ο θάνατος του ήτανε θέλημα Θεού, άκου τί είδε στ᾿ 
ὀνειρό του, όταν ακόµα ζούσε, ο μακάριος εκείνος. Του φάνηκε 
δηλαδή, πριν ακόµα πέσει η πολιτεία µε πόλεμο, πως έμπαινε σ᾽ 
ένα σπίτι αρχοντικό και θεόρατο και πως ψιλοκοίταζε ολόγυρα 
ένα ένα τα µέρη του και θαύμαζε και την ομορφιά και το ύψος 
του κι εκεί που το κοίταζε, ακούστηκε απ᾿ έξω µια φωνή που 

έλεγε: «το σπίτι αυτό, Δεσπότη µου, που ψιλοκοιτάζεις ένα ένα τα 
µέρη του, γιατι είναι πολύ φανταχτερά χι ωραία καιτα ϑαυμάζεις, 
πέφτει στη στιγµή και γιανα µην πέσει και σε πλακώσει, ἔβγα αστ᾿ 
αυτό αμέσως». Αυτό είδε και δεν άργησε να γίνει. Γιατι εκείνος, 
γιανα φανεί δίκιος και να πάρει την δούλεψή του για τους 
πολλούς κόπους της αρετής του, πολύ σωστά έτσι, και πριν απ᾿ 
την κοινή συμφορά, τράβηξε για τον Κύριο που ποθούσε. Επειδή 
ο Θεός δεν το΄χε βρει δίκιο να περάσει τέτοια βάσανα και να 
γευτεί τα ίδια μ᾽ εμάς. «Γιατι ανόµοια µε των άλλων ανθρώπων 
ήταν η ζωή εκείνου και διαφορετικοί οι δρόμοι», γιανα πω το 
λόγο του Σολομώντα, «ενώ εμείς είμαστε βουτηγμένοι µέσα στην 
κακία κι ακολουθούμε καταπόδι τις πονηρές σκέψες της 
καρδιάς µας», όπως λέει ο Ἱερεμίας και «γρινιάρηδες σαν τους 
αρχαίους Ισραηλίτες», γιανα µη μπορούμε να χαρούμε τη ζωή µας 
όπως θέλουμε , δίκια έχουµε περάσει τόσο μεγάλη δυστυχία και 
στερηϑήκαμε αυτόν τον άνθρωπο που µας είχε απομείνει μόνη 
παρηγοριά σε τέτοια μαύρα και τόσο πικραμένα χρόνια .Γιατι όλοι 
μας τον πιστεύαμε µέσα µας σα µια δύναμη ζωογόνα και το 
ϑάνατό του για τίποτ᾽ άλλο δε μπορούσαμε να τον πάρουμε παρά 
σαν ένα μήνυμα για την πιο δίκαιη τιμωρία µας απ᾿ το Θεό. Ο 
ϑάνατός του είναι ακόµα η πιο φανερή απόδειξη ενάντια σ᾽ 
όσους ϑέλησαν νατον κατηγορήσουν κι αποστοµώνει δίκια όσους 
τον καταλλολούν αδικία, που δε σκέφτηκε να προδώσει, ακόμα κι 
όσους καμµώνουνται πως τον ένιωσαν βαθύτερα. Γιατι εγώ νομίζω 
πως ϑέλησε να δείξει ο Θεός τί λογής ήταν εκείνος ο άγιος 
άνϑρωπος και πώς άξιζε να τον ανταμείψει, και τί λογής εμείς και 
πώς αξίζαµε να µας τιμωρήσει. Γιαυτό και όρισε για τον καθένα 
μας, όπως µας ταίριαζεό. 


4. Αυτό λοιπόν το φοβερό κακό, το θάνατο του Δεσπότη 
λέω, όταν το προσθέσουμε στ᾿ άλλα και πως όλοι όσοι ήταν στην 
πολιτεία, άντρες, γυναίκες, παιδιά και Βενετσιάνοι κι αυτοί οι 
Εβραίοι, άλλαζαν μεταξύ τους κουβέντες λυπητερές και τ᾽ άλλα, 
βέβαια , όσα δηλαδή τους βασάνιζαν τα ᾽ριχναν στη λησμονιά, 
είχαν όµως στο νου τους πως έχασαν το Δεσπότη κι ολοένα 


45 


μνημόνευαν κι έλεγαν και πίστευαν πως αυτό ήτανε σηµείο και 
για τον παιδεµό από το Θεό, όπως είπα πριν, και για την άλωση. 
Ενώ λοιπόν τα πράµατα ἤτανε κάπως ἔτσι και πέρασε στο 
μεταξύ λίγος καιρός, χειροτέρεψαν περισσότερο από πριν και 
παντού βασίλευε ανακατωσούρα, γιατι ο καθένας σκέφτουνταν 
το δικό του και δε μπορούσανε σε τίποτε να μοναοιάσουν. Και 
παϑαίναμε κάτι ανάλογο μ᾽ αυτούς που τους δέρνει η φουρτούνα 
πάνω στο καράβι, όταν λείπει ο καπετάνιος. Ενώ δηλαδή εκεί όλα 
είναι όλο αναμπουμπούλα και το καράβι δεν έχει αυτόν, που να 
το πάει ενάντια στην ορμή των ανέμων, δε µπορεί να πάει µπρος 
δίχως κίντυνο. Εκεί λοιπόν που οι περισσότεροι αγαναχτούσαν 
που δε μπορούσαν να προδώσουν την πολιτεία στους Τούρκους, 
γιατι φοβούνταν ίσως αυτό που έγινε αργότερα, έφτασε ένας 
αγγελιαφόρος που μηνούσε πως ο Μουράτ ξεκίνησε ενάντια µας, 
αφού μάζεψε όσον περισσότερο στρατό μπορούσε κι ετοιµάστη- 
κε καλά σε όλα. 

Αλλοι, βέβαια, νόμισαν πως η είδηση ήτανε κάπως σωστή κι 
πιθανή, άλλοι όµως όχι, και μάλιστα οι Βενετσιάνοι είτε γιατι 
καμώνονταν πως δε φοβούνται είτε γιατι δεν είχαν ιδέα από 
Τούρκους κι αυτό εγώ τουλάχιστο πιστεύω περισσότερο. Γιατι 
από πού να΄χουν αυτοί ιδέα από συγκρούσεις και μάχες που 
κάμνουν οι Τούρκοι, αφού στη ϑάλασσα και γεννιούνται και ζουν 
ως τα γερατειά τους, και δεν τα καταφέρνουν και ούτε μπορούν 
παρά να φύγουν µε τις γαλέρες τους σε ξένη χώρα, όποτε και 
όπου Όα Ὄελαν; Δεν πέρασε πολύ και φτάνει ξανά άλλος 
αγγελιαφόρος που μηνάει κι αυτός τα ίδια µε τον πρώτο και 
βεβαίωνε τα λεγόμενα του µε όρκους σίγουρους. Σ᾽ αυτά εμείς 
πιστέψαμε, γιατι δεν περιμέναμε τίποτ᾽ άλλο παρ᾽ αυτό (γιατι 
αυτό µας δίδασκε η πολύχρονη πολιορκία και η κατάσταση), τα 
πίστεψαν όµως κι οι Βενετσιάνοι κι αποφάσισαν να κουνηϑούν 
και να ετοιμαστούν. 


δ. Και λοιπόν πρώτα πρώτα βάλθηκαν στα σοβαρότερα ν᾿ 
αποτελειώσουν το έργο που είχαν αρχίσει πριν. Αυτό ήτανε να 
φροντίσουν για τις επάλξεις του: γιατι λίγο νωρίτερα είχαν 

φροντίσει για τις επάλξεις ολάκερου του κάστρου, νατις φράξουν 
µε σανίδες, σα µε ασπίδες, που Όα μπόδιζαν τους έξω εχτρούς να 
πληγώνουν µε σαῖτες τους µέσα, επειδή Όα χρειαζότανε να 
σκύψουν' αυτούς πάλι που στέκουνταν πάνω στα κάστρα, να 
τους δίνουν µεγάλη άνεση να χτυπούν από πάνω, χωρίς να 
φαίνουνται, µε πέτρες, όσους ορμούσαν ενάντια τους και κάθε 
άλλο που τύχαινε και Όα ᾿Όελαν να πλησιάσουν. Ἐπειτα σκέφτη- 
καν πως έπρεπε να μετρήσουν τους πολεμιστές και να δουν καλά, 
αν φτάνουν για τις επάλξεις ολάκερου του κάστρου και για το 
διάδρομο, που έβλεπε κατά τη στεριά. Τους βάζουν λοιπόν όλους 
να σταϑούν απάνω στα κάστρα µε ό,τι όπλα είχε ο καθένας, γιανα 
᾿χουν μάρτυρες και τα ίδια τους τα μάτια. Σαν έγινε λοιπόν αυτό, 
μπορούσε να δει κανείς πάνω σε δυο και τρεις επάλξεις να 
στέκεται ένας πολεμιστής κι οι περισσότεροί τους μήτε όπλα να 
χουν (γιατι τα πούλησαν πριν, από ανέχεια) μήτε υκανοί για μάχη 
και πόλεμο’ γιατι, µε τις ατέλειωτες συμφορές και τη στερηµένη 
ζωή, έχασαν τη φυσική τους δύναμη. Οι Βενετσιάνοι όµως, επειδή 
δε μπορούσαν να κάμουν κι αλλιώς (γιατι άλλους άντρες μάχιμους 
δεν είχαν παρά μόνο αυτούς που ήτανε µέσα στην πολιτεία), 
νόμισαν, από ανάγκη, πως έπρεπε να ᾿ναι όλοι έτοιμοι για 
πόλεμο. 

[Βρήκαν κιόλας απαραίτητο να µετακινήσουν και την αγορά, 
γιανα φυλάξουν καλύτερα την πολιτεία, ἂν και ίσως αυτό να µην 
πρόφτασε να γίνει, γιατι οἱ εχτροί όρμησαν ξαφνικά και 
γρηγορότερα απ᾿ όσο περιμέναμε όλοι’ «γιατι», είπαν μερικοί, 
«αν μπλοκάρουν την πολιτεία οι εχτροί και πολεμούν ασταµά- 
τητα κι εμείς πάμε στην αγορά που ϑα ΄ναι µακριά, γιαν᾽ 
αγοράσουμε ό,τι µας χρειάζεται, επειδή τα κάστρα θα ᾿ναι έρημα, 
ϑα τους παραδώσουµε την πολιτεία, χωρίς να κάμουν κανέναν 
κόπον]. 

Σαν ετοιµαστήκαµε λοιπόν όλοι µας καλά µε κάϑετι και όπως 
μπορούσαμε, δείξαμε όλοι την ίδια προθυμία να πάϑουμε τα 
πάντα για την πατρίδα, και στηρίξαµε την πάσαν ελπίδα µας στο 
Θεό και στο Μυροβλύτη Μάρτυρα’ ύστερα πηγαινοερχόµασταν 
και καραουλίζαµε νύχτα και μέρα την επίθεση των βαρβάρων και 

τους περιμέναμε κάϑε μέρα κατά τα μηνύματα. 


6. Πέρασαν λίγες μέρες κι έρχεται πια ένας τρίτος αγγελια- 
φόρος στην πολιτεία και μηνάει πως ο Μουράτ έφτασε κιόλας στο 
Λαγκαδά και πως δε φτάνει εκείνος ο κάμπος, μ᾽ όλη του την 
άπλα για ένα τόσο µεγάλο πλήϑος στρατόξ’ μηνούσε ακόµα πως 
και η προετοιμασία του ήταν απίστευτα µεγάλη και οὐτ᾽ εύκολο 
να την πεις. Πάλι εμείς λοιπόν στις φούριες µας και πάλι σε 
φροντίδες µεγάλες. Έφτασε, τέλος, η Κυριακή και κατά τα 
μεσάνυχτα γίνεται ἔνας μεγάλος σεισμός στην πολιτεία και γέμισε 
τρομάρα τις ψυχές ολωνών και το πήραν όλοι αυτό σαν απόδειξη 
για όχι καλά πράματα. Ετσι λοιπόν οι σεισμοί εκείνοι που από 
καιρό τώρα τράνταζαν συϑέμελα την πολιτεία προετοίµασαν τους 
ανθρώπους και τους έκαµαν να πιστέψουν κάτι τέτοιο, επειδή κι 
εκείνοι είχαν προμηνύσει αναστατώσεις κι έφεραν πλήθος 
συμφορές στην πολιτεία. Κι αυτό, βέβαια, την νύχτα. Σαν άρχισε 
όµως να ξημερώνει και πριν ακόµα αγγίσουν τη γης οι αχτίδες του 
ήλιου, άρχισε να φαίνεται ένα μέρος απ᾿ το στρατό να προβάλλει 
στην πολιτεία, δίχως ούτε σημαία, όπως ήταν συνήϑιο, να χουν 
υψωμένη ούτε να περπατούν συνταγμένοι. Κι ο σκοπός ο 
Μουράτ το βρήκε σωστό εμάς τους Θεσσαλονικιούς να µας 
καλοπιάσει πρώτα µε λόγια φιλικά, ώστε να µη γίνει τίποτες απ᾿ 
όσα έγιναν αργότερα και πάρει την πολιτεία µας µε μάχη”' γιατι 
τον ξεγελούσαν κάποιες ελπίδες πως µε τα λόγια του ϑα λυγίσει 
αυτή αμέσως και δε θα προτιμούσε να πέσει µε μάχη. Αυτό το 
᾽καμε για δυο λόγους: και γιανα µην πολεμήσει εκείνος ο 
αμέτρητος στρατός κι ύστερα, σα δε νικήσει, να μείνει µε µια 
μεγάλη ντροπή, και γιατι πίστεψε στα λόγια αυτωνών που τον πα- 
ρακινούσαν να ᾿ρϑει ενάντια στην πολιτεία: κι αλήθεια, υπήρχαν 
άνϑρωποι που ολοένα πάσκιζαν να τον παρακινήσουν και να τον 
πείσουν πως και µόνο που ϑα φαινόταν, Όα την έπαιρνε αµέσως 
δίχως μάχη και κόπους. ΄Επιασε λοιπόν κι έστειλε μερικούς 
επίσημους χριστιανούς απ᾿ άλλες πολιτείες, γιανα µας συµ- 
βουλέψουν πώς να σωϑούμε και να µας ξεσηκώσουν, όπως 
μπορούσαν ενάντια στους Βενετσιάνους. Αυτοί όµως μ᾽ όλο που 

ήρϑαν, επειδή φοβούνταν μην πληγωϑούν απ᾿ τις σαῖτες που 
έπεφταν απ᾿ τα κάστρα, γυρίζουν πίσω, χωρίς να πουν τίποτες ή 
λίγα σ᾽ ένα μέρος, όπου μπόρεσαν να πλησιάσουν. Γιαυτό και 
όταν γύρισαν, μερικοί τους κατηγόρησαν: «γιατι έπρεπε», είπαν, 
«να γυρίσουν πολλές φορές σε πολλά µέρη του κάστρου και να 
τους τα πουν ένα ένα, όσα έταξε ο Μουράτ και να μεταχειριστούν 
λόγια συµβουλευτικά, ώστε νατους κάμουν πρόϑυμους µε σκοπό 
να μαζευτούν όλοι σε µια σύναξη και να συζητήσουν το συμφέρο 
τους. Αυτοί ωστόσο δε µας φέρϑηκαν καλά, επειδή αδιαφό- 
ρεσαν για το πρόσταγμα». Αυτοί, µια φορά, έτσι φάνηκαν πως 
έπραξαν είτε θέλοντας είτε µη θέλοντας. 


7. Κι ο Μουράτ, σαν είδε πως καταπιάστηκε, απ᾿ την 
άποψη αυτή, µε πράµατα αδύνατα να γίνουν (γιατι μερικοί όχι 
μόνο δεν πίστευαν σ᾽ όσα τους ορμήνευαν απ᾿ έξω, µα δε 
δείλιαζαν κιόλας και να τον λούζουν µε βρισιές από ξεροκεφαλιά 
και παράλογη αδιαντροπιά) αγρίεψε απ᾿ την οργή του και 
πρόσταξε το στρατό του να μετατοπιστεί και να στρατοπεδέψει 
γύρω απ᾿ την πολιτεία.΄Αρχισαν οι Τούρκοι να προχωρούν σα 
σμάρι μέλισσες, γιατι διψούσαν πολύ για το αίμα µας και 
λαχταρούσαν να µας καταπιούν ολουνούς μονορούφι.΄ Οταν 
ὕστερα ζύγωσαν κοντά στην πολιτεία κι έστησαν τις σκηνές, όπως 
συνήϑιζαν, την έζωσαν ολάκερη σα φρούριο, ώστε να µη φαίνεται 
σχεδόν πουθενά τόπος αδειανός απ᾿ ανθρώπους. Υστερα ἕ- 
πιασε κι έβαλε τους στρατηγούς τον καθένα σ᾽ ορισμένο μέρος 
της πολιτείας, γιανα πολεμήσουν, κι ο ίδιος στήνει τις σκηνές 
του αντίκρυ στην Ακρόπολη, γιανα µπορεί να τους βλέπει µέσα. 
Εμείς πάλι, σαν είδαμε αυτά, πρόθυμοι ν᾽ αγωνιστούμε µε κάθε 
ϑυσία για τη σωτηρία µας (µα φυσικά δε μπορούσε να γίνει κι 
αλλιώς) µε ό,τι όπλα είχαμε ο καθένας µας τρέχαµε πάνω στο 
κάστρο και συνεριζόµασταν ο ένας να προσπεράσει τον άλλο στη 
γοηγοράδα και σα να θέλαμε να δείξουμε παλικαριά ενάντια 
στους εχτρούς, επειδή δεν ξέραμε πού Όα µας βγάλει η βιασύνη 
εκείνη. Μόλις όµως ανεβήκαµε σ᾽ αυτά, αποφασισμένοι να 
περνούμε μέρα νύχτα εκεί, οι Βενετσιάνοι έπιασαν και µας 

χώρισαν, Βενετσιάνους και Ῥωμιούς, βάζοντας ανάμεσά µας 
αυτούς που είχαν επάγγελμά τους τη ληστεία (γιατι φανερά δεν 
είχαν εμπιστοσύνη σ᾽ εμάς) και φοβέρισαν µε θάνατο όσους ϑα 
σκέφτουνταν την προδοσιά. Αυτούς η λαϊκή γλώσσα τους έλεγε 
Τζετάριους (Τσέτες)' ήταν ένα μπουλούκι ληστές μαζένοι από 
διάφορα μέρη, και τους έβαλαν απάνω µας φύλακες γι᾿ αυτόν το 
σχοπό!0͵ 


8. Σαν το πήραμε απόφαση λοιπόν όλοι µας να πολεμήσουμε 
και να φανούμε άντρες ενάντια στους εχτρούς, κάτι άλλο πάλι 
φάνηκε πως έκαμε ο Μουράτ, αντίθετο μ᾽ αυτό που υποψια- 
ζόμασταν εµείς.΄Οταν δηλαδή όλοι εμείς είδαμε τόσον πολύ!! και 
καλοαρματωμένο στρατό και τόσο πολλές πολιορκητικές μηχανές 
(ελεπόλεις) που κουβαλούσαν κάϑε μέρα πλήθος γκαμήλες και 
αραμπάδες, φανταστήκαμε πως δε ϑα συγκρατηϑεί και ϑα 
ορμήσει µε το πρώτο και µε μανία ενάντια στο κάστρο και Όα 
προστάξει να το χτυπούν µε τον τεχνητό θόρυβο των πετροβο- 
λητών και να µποδίζουν αυτούς που ήταν από πάνω να 
στέκουνται στο κάστρο µε τις σαῖΐτες που πετούσαν και πως ϑα 
μεταχειριστούν κάθε τρόπο, γιανα πάρουν την πολιτεία. Αυτός ό 
µως δεν έδειξε τίποτες απ᾿ αυτά. Σαν ξεκουράστηκε λιγάκι 
ωστόσο και κοίταξε ένα γύρω την πολιτεία, έστειλε και πάλι 
αγγελιαφόρους και µας έταξε λευτεριά κι άλλα προνόμια και τα 
βεβαίωνε κιόλας αυτά µε τους δικούς τους όρκους, αν δίναμε 
βάση στα λόγια του και του παραδίναµε την πολιτεία: μα 
πρόσϑετε, τ αντίθετα πάλι μ᾽ αυτά και χειρότερά τους, αν δεν 
υπακούαμε σ᾽ αυτό. 

[Εδώ ωστόσο Όα ρωτήσω λίγο αυτούς που κατηγορούν το 
δείνα και τη δείνα. Πού τελοσπάντω ήσασταν εσείς, όταν ο 
Μουράτ έταξε κάτι τέτοια; Δεν ήσασταν στην πολιτεία και δεν 
ακούσατε µε τ᾽ αφτιά σας αυτά που έταξε; Γιατί λοιπόν δεν 
ακολουϑήσατε τις σκέψες σας; Γιατί όσα κατηγοράτε τους 
άλλους πως δεν έχουν κάμει, δεν τα κάµατε εσείς, ενώ το καλούσε 
η περίσταση και δεν ήταν αυτοί που σας µποδίζανε; Τότε δεν 
υπήρχε αρχιεπίσκοπος (είχαν περάσει, αλήϑεια, έξι μήνες από 

τότες που είχε πεθάνει) ούτε κατάρες ούτε όσα άλλα αραδιάζετε. 
Ποιο ήτανε λοιπόν που σας µπόδισε;΄ Η ποιανού έργο ήτανε, όσα 
έγιναν; Κανεγός, ϑα μπορούσε να πει ο καθένας που σκέφτεται 
µε ευσέβεια, παρά της αμαρτίας του καθένα µας. Αυτή έκαμε τον 
άκακο να ϑυμώσει μαξί µας και να µας παιδέψει, επειδή φταίµε 
αδιόρϑωτα, για να᾽ρδούμε στα συγκαλά µας και να βάλουμε 
μυαλό από δω και πέρα. Αν ωστόσο ϑυμηϑεί κανείς τα παλιότερα 
χρόνια και δε συμφωνεί πάλι μαζί µας και κατηγορήσει τον 
αρχιεπίσκοπο µε όσους θέλησαν να προδώσουν, ενώ δε σκέ- 
φτηκε και δεν αποφάσισε τα ίδια, δεν είναι ϑαρρώ, στα καλά του. 
Γιατι πρώτα πρώτα δεν ταιριάζει στο σχήµα του Δεσπότη να 
καταπιάνεται µε ζητήματα στρατιωτικά και τον ένα σαν τύρρανος 
να τον διώχνει απ᾿ την εξουσία και να βάζει στη ϑέση του άλλον 
και να φαίνεται αίτιος για πολλές ανακατωσούρες, για φόνους και 
προστίµατα, τέτοια δηλαδή που γίνουνται, όταν αλλάζουν οι 
αρχές. Γιατι δεν τον ανεβάζουν σε θρόνο τυραννικό, µα σε ϑρόνο 
ιερατικό και Δεσπότη πράου και που διδάσκει την ειρήνη. Και 
πρέπει αυτόν να τον μιμούμαστε µε κάϑε τρόπο και να τον 
ακολουϑούμε και µε λόγια και µε έργα.΄Επειτα τι είναι αυτό που 
έχει κάμει; Που µας παρακινούσε να μένουμε σταδεροί στους 
νόμους του Θεού και µας συμβούλευε να µην παραμελήσουμε την 
ευσέβεια; Που δίδασκε να µην ξεσηκωνόµαστε ενάντια στους 
άρχοντες, µα να τους υποµένουµε, επειδή µας τους έχει στείλει ο 
Θεός; Και τί άλλο, τουλάχιστο, ταίριαζε σ᾽ εκείνον που του 
εμπιστεύτηκε ο Θεός ψυχές ανϑρώπων;΄ Οµως αυτός, και μ᾿ όλο 
αυτό το βάρος, σχεδόν κάθε χρόνο ήϑελε ν᾿ αφήνει την πολιτεία 
και να πηγαίνει στην πατρίδα του, ίσως γιανα φροντίσουμ᾽ εμείς 
για τον εαυτό µας. Μα οὔτ᾽ έτσι στρέγατε.΄Ετσι μερικοί ἔχουν 
διαμορφώσει µια νοοτροπία που να ᾿χει µέσα της το στοιχείο της 
αλλαγής και να προσαρμόζεται ανάλογα µε τις συνθήκες και τις 
περιστάσεις. Όμως αυτοί που έχουν τη µανία να λένε τέτοια 
πράματα, στοχάστηκαν καμιά φορά πού μπορούν να οδηγήσουν 
αυτά; Εμείς ωστόσο ας ξαναγυρίσουµε στη διήγησή µας!2]. 

9. Ο Μουράτ λοιπόν, μ᾽ όλο που έκαµε καιτο πρώτο και το 
δεύτερο, που είπαμε, χι έριξε µέσα και πλήθος προκήρυξες µε 
σαΐῖτες που ήτανε δεμένες κι αυτές µε τους ίδιους όρκους κι 
έταζαν κι αυτές τα ίδια πράματα, δεν πετύχαινε ωστόσο τίποτε 
περισσότερο!) (γιατι οι Θεσσαλονικιοί, όσο κι αν ήθελαν, δε 
μπορούσαν να κάμουν άφοβα αυτό που σκέφτουνταν, απ᾿ το 
φόβο των Βενετσιάνων και περισσότερο των ληστών που 
στέκουνταν δίπλα τους, γιανα τους φυλάγουν)’ αναγκάζεται τό- 
τεςνα πολεμήσει, µα και τότες όχιτόσο που δεν τον υπάκουγαν οι 
Θεσσαλονικιοί και του αντιστέκουνταν, όσο από τούτο δω: 
φάνηκε ἔνα Βενετσιάνικο εμπορικό καράβι φορτωμένο στάρι, 
για τη Θεσσαλονίκη που είχε μεγάλη ανάγκη. Οι Τούρκοι, μόλις το 
είδαν, υποψιάστηκαν πως έχει σύμμαχους και όπλα για τον 
πόλεμο κι επειδή φοβήθηκαν µη νικηθούν, αν ερχότανε συµµα- 
χική βοήθεια στην πολιτεία, νόμισαν πως έπρεπε να µεταχει- 
ριστούν όλη τους τη δύναμη και την πολεμική τους τέχνη, πριν 
αράξει το καράβι. Λίγο πρωτύτερα κιόλας, όταν έστελνε καιτους 
ντελάληδες, ένα μέρος πολεμιστές (Τούρκοι) μπαίνοντας κρυφά 
απ᾿ το προτείχισμα'! αργά τη νύχτα και σκάβοντάς του τα 
θεμέλια µε την ησυχία τους (γιατι ούτε απάνω του ήτανε φρουροί, 
επειδή δεν έφταναν οι µέσα, ούτε μπορούσε να τους κυνηγήσει 
κανείς µε κανέναν τρόπο, µια κι ήταν έξω αυτό) γκρέμισαν πολλά 
μέρη του, ώστε να μπορούν να μπαίνουν μεγάλο πλήϑος στον 
τόπο που ήταν ανάμεσα στα κάστρα, να κουβαλήσουν µέσα μ᾿ 
ευκολία σκάλες και ν᾽ ανεβούν μ᾽ αυτές στο µεγάλο κάστρο. Μ᾽ 
αυτόν τον τρόπο λοιπόν έκαμαν βατό το έξω διατείχισμα και 
συχνά τη μέρα µα και τη νύχτα δεν άφηναν το δοξάρι, όταν 
προχωρούσαν, γιανα γκρεμίσουν το μικρό το κάστρο (το προ- 
τείχισμα)' γιατι πώς Όα μπορούσαν να σκάβουν τα θεμέλια 
του µε μεγαλύτερη άνεση, αν δε μπόδιζαν µε τις σαῖτες αυτούς 
που ήταν απάνω, στο μεγαλύτερο κάστρο, να µην προχωρούν κι 
αυτοί το ίδιο ενάντια τους και να µην κάμνουν τα ίδια; Ωστόσο κι 
έτσι ούτε κι εμείς αμελούσαμε, κατά τη δύναμή µας, το έργο µας. 
Περισσότερο απ᾿ τ᾽ άλλα όπλα μεταχειριζόµασταν τα πυροβόλα 
(σιευή) που ακούγαμε µόνο το βρόντο τους, αποτέλεσμά τους 

όµως φανερό δεν είδαµε ποτές κανένα, τη στιγµή κιόλας που 
είχαμε μπόλικο μπαρούτι και το ξοδεύαμε αλογάριαστα µε κάϑε 
ευκαιρία!5. 


10. Αυτά λοιπόν γίνουνταν µέσα στις τρείς μέρες και τότες 
μερικοί, κατά τα μεσάνυχτα, γυρίζοντας σε κάποια µέρη έξω απ᾿ 
το κάστρο, επειδή ενδιαφέρουνταν για τη σωτηρία µας, µας 
ειδοποιούν πως όλος ο στρατός έχει ετοιμαστεί για επίθεση, 
ακόμα και όσο πεζικό ήτανε µετο Μουράτ και πως, μόλις χαράξει 
η Τετάρτη μέρα, δέλει να προχωρήσει ενάντια µας µε όλη του τη 
δύναμη (τη στρατιωτική) και πως αρµάτωσε και καράβια, γιανα 
παν απ᾿ τη θάλασσα και να µας αναγκάσουν μ᾽ αυτά να ᾿χουμε 
διπλές φροντίδες. Αυτό µας αναστάτωσε πάρα πολύ και µας 
έφερε σε πολύ δύσκολη θέση, γιατι μπορούσε να µας κάμει 
φοβερή ζημιά. Επειδή λοιπόν πήραμε την είδηση αυτή κι όλοι µας 
ήμασταν σε στεναχώριες και φροντίδες πώς ϑα τα βγάλουμε πέρα 
στην επίθεση ,όλοι σχεδόν, μικροί και μεγάλοι, μείναμε άγρυπνοι 
και κάμναμε πολύωρες παράκλησες στο Θεό και στο Μυροβλύτη 
Μάρτυρα όλην εκείνη τη νύχτα (γιατι όλοι ήξεραν πως ο κίντυνος 
ήτανε κοντά). Οι Βενετσιάνοι πάλι, επειδή νοιάζουνταν για το 
λιμάνι µε τις τρεις γαλέρες που ήτανε στην πολιτεία, µην ἔρϑουν 
οι Τούρκοι και τις κάψουν, τους τοξότες τους που είχαν µοιρα- 
σμένους, γιανα φυλάγουν τα κάστρα, τους παρακινούσε ν᾽ 
αποτραβηχτούν, χωρίς να ξέρουν οι άλλοι το σκοπό τους και τί 
ήθελε να πει εκείνο το φευγιό απ᾿ τα κάστρα. Γιατι αν τους 
ελεγαν καθαρά την πάσαν αλήθεια, γιανα φυλάξουν το λιμάνι και 
τις γαλέρες, τους κατεβάζουν απτ᾿ τα κάστρα, Όα ᾿χαν μιαν ελπίδα 
αυτοί που έμεναν και δε θα υποψιάζουνταν πως έφευγαν. Μα δεν 
έγινε καθόλου έτσι. Γιαυτό και η φευγάλα τους απ᾿ το κάστρο 
μας πατατρόµαξε ολουνούς και µέσα στα ίδια τα μεσάνυχτα 
άρχισαν πολλοί να φεύγουν κρυφά και να πηγαίνουν στα σπίτια 
τους, αφήνοντας ἔρημο όχι λίγο µέρος απ᾿ τα κάστρα. Αυτό 
φάνηκε η μεγαλύτερη αιτία, όσο κόβει του ανθρώπου το μυαλό, 
για το κακό που ακολούθησε τη μέρα. Μα χι αν μέναμε όλοι 
απάνω στα κάστρα µε µια ψυχή κι αποφασισµένοινα πεθάνουμε, 

γιανα φυλάξουμε την πατρίδα, µε δυσκολία και πάλι θα μπορούσε 
να κρατηθεί η πολιτεία. Πώς ύστερ᾽ απ᾿ το περιστατικό αυτό δε 
Όα μπορούσε να πέσει εύκολα; 

Μια λοιπόν καὶ τα κατάφεραν έτσι οι Βενετσιάνοι κι 
ετοίµασαν µια γαλέρα για ναυμαχία, γιατι περίμεναν ξαφνικά τα 
τούρκικα καράβια, φάνηκαν πως είχαν πειτην αλήθεια αυτοί που 
μας έφεραν την είδηση αυτή. Γιατι, όταν χάραξε, τα τούρκικα 
καράβια βιάζουνταν µε όλα τους τα δυνατά να φτάσουν στο 
λιμάνι, γιανα κάμουν αυτά που αποφάσισαν. Μα σαν έφτασαν 
κοντά, επειδή αυτοί που ήτανε µέσα δεν ήξεραν την παγίδα που 
τους είχαν στήσει και η γαλέρα, μ᾽ όλη της τη γρηγοράδα, 
προχωρεί αμέσως ενάντια τους και τα φερε σε τόσο δύσκολη 
θέση και τα κυνήγησε, ώστε να πέσουν απάνω στη στεριά και να 
βγει μάταιη κι εκείνη η πονηριά των Τούρκων. Απ᾽ αυτό ωστόσο 
βγήκαμε ανώτεροι μακάρι να βγαίναµε ανώτεροι κι απ᾿ το κακό 
της μέρας! 

11. Οταν λοιπόν ξηµέρωσε η τετάρτη μέρα κι ο ήλιος δεν είχε 
χαρίσει ακόµα καθαρά το φως του στους ανθρώπους, βλέπουμε, 
σύμφωνα µε την είδηση, όλο το πλήθος να τραβάει κατά το 
κάστρο , κουβαλώντας άλλοι σκάλες, άλλοι σανίδες, άλλοι ασπίδες 
πλεγμένες από κλαδιά, όλοι, γενικά, κουβαλώντας πολιορκητικές 
μηχανές κι αρματωμένοι κατά το συνήϑιο τους και σα µανια- 
σμένοι απ᾿ το πάϑος τους να µας ξεπαστρέψουν, παρακινώντας ο 
ένας τον άλλο. Αμέσως κι εμείς, όσο μπορούσαμε, ξεσηκωϑήκαμε 
κι όλοι µας το πήραμε απόφαση να πολεμήσουμε και να 
πεϑάνουμε. Κι αυτό, βέβαια, έκαµαν οι άντρες: οι γυναίκες πάλι 
κι αυτωνών ακόµα των αρχοντάδων, καταπιάστηκαν μαζί µας στη 
μάχη κουβαλώντας πέτρες µε όλα τους τα δυνατά, γιαν᾽ 
αντισταϑούμε στους εχτρούς. Πολλές τους κιόλας, ξεχνώντας πως 
ήτανε γυναίκες, καταπιάστηκαν µε έργα των αντρών και συµπα- 
ραστέκοντάς τους ολοπρόϑυμες αγωνίζουνταν σκληρά μαζί τους 
ενάντια στους εχτρούς. Ξεκίνησε λοιπόν ο στρατός και ζύγωσε 
τόσο κοντά στο κάστρο, ώστε να μπορούν κι εκείνοι να µας 
πετούν από κάτω πέτρες µε τα χέρια. Ύστερα οι στρατηγοίτους 
σκάρωσαν έναν τρόπο, που έδινε σ᾽ αυτούς, βέβαια, ξεκούραση 

αρκετή, σ᾽ εµάς όµως κούραση ατέλειωτη και πόλεμον ασταµά- 
τητο. Πρώτα δηλαδή βρήκαν σωστό πως έπρεπε να μάχουνται 
γύρω απ᾿ ολάκερο τον κύχλο της πολιτείας, μ᾽ όλο που τους 
ήτανε πολύς ο κόπος να γυρίζουν από παντού µια τόσο µεγάλη 
πολιτεία και να παρακινούν τους δικούς τους να πολεμούν 
ηρωικά, αν καμιά φορά απόκαμναν' ύστερα χώρισαν σε οµάδες 
όλο το στρατό, γιανα μπορούν να ξεκουράξουνται μεταξύ τους 
απ᾿ τον χόπο µε βάρδιες. Και τότες είναι που πρόσταξαν να 
ζώσουν ολάκερο το ανατολικό και το δυτικό το κάστρο από πάνω 
απ᾿ την Ακρόπολη ὡς κάτω στη δάλασσα. Είδαν πως ευκολό- 
παρτο ήτανε το ανατολικό µέρος του, γιατί ήτανε πιο σκάρτο σε 
πολλά μέρη!6' γιαυτό και τον περισσότερο και μαχητικότερο 
στρατό τον είχαν παρατάξει αυτού, γιανα πολεμήσει. Ο Μουράτ 
πάλι µε το προσωπικό του πεζικό που το χώρισαν κι αυτό σε 
ομάδες, σαν τον άλλο στρατό από χει που το λένε Τριγώνι ως εκεί 
που είναι το μετόχι του Χορτιάτη, δεν έπαψε ούτ᾽ αυτός να 
πολεμάει’ κατάλαβε πως από κει Όα ᾿παιρνε την πολιτεία 
ευκολότερα, σαν είδε πως και το κάστρο ήτανε σκάρτο και πως 
από κείνο το µέρος η πολιτεία ασφάλιζε τη σιγουριά της μ᾿ ένα 
κάστρο. τ» 

12.΄ Αρχισε λοιπόν η μάχη, όπως έχουμε πει, µε τα ξηµε- 
ρώματα. Κι εκείνοι, μοιρασμένοι σε οµάδες και παίρνοντας ο ένας 
τη θέση του αλλουνού, επειδής ήτανε πολλοί, τους κουρασμένους 
τους αντικατασταίναν άλλοι ξεκούραστοι και ξεκουράζουνταν 
μεταξύ τους. Κι άλλοι μεταχειρίζουνταν το δοξάρι τόσο πετυ- 
χημένα, που κανένας µας να µην τολμάει να σκύψει απ᾿ το 
κάστρο’ άλλοι όµως, επειδή δεν υπήρχαν ανθρώποι, προχωρών- 
τας µε θάρρος κάτω απ᾿ τα ίδια τα κάστρα, σκάρωναν λογής λο- 
γής σύνεργα, γιανα τα γκρεμίσουν και σοφίζουνταν μ᾽ εξυπνάδα 
κάθε πολιορκητικό μηχάνημα και κάθε σύνεργο για το σκοπό 
αυτόν: άλλοι, τέλος, σκίζουνταν άφοβα ν᾽ ανεβούν με τις σκάλες. 
Και τα μεταχειρίζουνταν όλα. Γιατι οι Τούρκοι µε το πρώτο που 
άρχισε η μάχη, όσους ήταν απ᾿ το µέσα μέρος του Τριγωνιού, 
σχεδόν όλους τους άφησαν μισοπεϑαμένους µετις σαΐτες, που τις 
έριχναν στον αέρα σαν τουλούπες χιόνι’ κι αµέσως το μέρος εκεί- 

νο έμεινε αδειανό, γιατι δεν ήταν άλλοι, γιανα τους βάλουν φρου- 
ρά και ν᾽ αποκρούσουν την επίθεση των εχτρών. Εμείς πάλι 
ήμασταν λίγοι και ούτε όλοι απάνω στο κάστρο για την αιτία που 
είπαμε λίγο πριν' και μ᾽ όλο που αγωνιζόµασταν και πέρ᾽ απ᾿ τη 
δύναμή µας, εμείς ωστόσο ήμασταν τίποτε μπροστά τους. Ο 
στρατός τους δε μεταχειριζότανε μόνο σαΐῖτες, µα κι αυτό που 
έλεγαν πυροβόλο: όµως αυτό ήτανε μικρό, γιανα κομματιάσει 
τους ξύλινους φράχτες απάνω στις επάλξεις και να µη µπορεί να 
σταθεί κανείς στο μέρος που χτυπούσαν!δ.΄ Έτρεχε καβάλα κι ο 
στρατηγός της Δύσης και ανεβοκατέβαινε το ανατολικό µέρος της 
πολιτείας, οπλισµένος σαν αστακός, ξανάβοντας ολουνούς µε 
λόγια, και παρακινώντας τους για παλικαριά και τάζοντάς τους 
ακόµα και µπαξίσια. Και όχι µόνο αυτό’ γιανατους κάμει ακόµα 
πιο πρόϑυμους και να τους ρίξει σαν παϑιασμένους ενάντια στη 
σωτηρία µας, πρόσταξε να κουβαλήσουν εκεί στη µέση μερικά 
μεταξωτά ρούχα και τα όρισε µπαξίσισε όσους δα ξεθεμελιώνουν 
το κάστρο και Όα μπορέσουν να του φέρουν απ᾿ αυτό µια 
πέτρα, φωνάζοντας κιόλας δυνατά πως κάθε φορά που ϑα το 
κάμνει κανείς αυτό, ὃα παίρνει και το µπαξίσι του. Μα κι αυτόν 
που ϑα μπορέσει ν᾿ ανεβεί πρώτος στο κάστρο, τον περίμεναν 
κάποια πολλά µπαξίσια και μύρια τάµατα. Και τότες είναι που 
μπορούσες να τους δεις να κάμνουν πράματα άξια ναταϑαμάζεις: 
γιατι ξεχνώντας πως έχουν ανθρώπινο σώμα που δε µπορεί ν᾿ αν- 
τέξει καϑόλου σε χτύπημ᾽ άσκηµο µε συνακόλουθο το θάνατο, 
προχωρούσαν ενάντια στο κάστρο σαν τίποτες άγρια ϑεριά καιτο 
ζύγωναν τόσο πολύ, που και µε πέτρες να γκρεµίσουν όχι λίγους 
ξύλινους φράχτες. Αυτοί λοιπόν πολεμούσαν έτσι: όσοι όµως 
σύρϑηκαν κρυφά κάτω απ᾿ το κάστρο, όπου το ᾿βρισκαν πιο 
μπόσικο, το ᾿σκαβαν βιαστικά και το γκρέμιζαν. Κι εμείς απ᾿ τις 
απανωτές σαῖτες δε μπορούσαμε να πετάξουμε κατά πάνω τους 
ούτε πέτρες, ούτε τίποτ᾽ άλλο’ γιατι ήτανε τόσο πυκνές οι σαῖτες, 
που ούτε το χέρι του μπορούσε να ξαμώσει κανείς απ᾿ τις 
επάλξεις, γιανα πετάξει πέτρα. Τόσο µόνο μπορούσαμε όλοι µας: 
να πετούμε πέτρες, χωρίς να µας βλέπουν, σ᾽ αυτούς που 
χώνουνταν κάτω απ᾿ το κάστρο , ώστε να τοὺς µποδίζουµε ν᾽ 

ανεβούν µε τις σκάλες. Και δε μπορούσε αυτό που κάµναμ- εμείς 
να το πάρει κανείς για μάχη᾽ γιατι τί κακό ὃα μπορούσε να κάμει 
µια πέτρα που την πετούσε άσκοπα ένα χέρι μουδιασμένο, χωρίς 
κιόλας να µπορεί να βλέπει αυτός που την πετούσε σε ποιον καὶ 
πού την πετούσε; 

Ετσι λοιπόν οι εχτροί φαίνουνταν δυνατοί από κάθε άποψη 
και δεν παρατούσαν καϑόλου τη μάχη, ενώ όλοι εμείς βρισκό- 
µασταν σε µεγάλη ταραχή και φόβο και άλλοι πίστευαν πως ο 
Μουράτ Όα σταματήσει τη μάχη, άλλοι όµως περίµεναν το χαμό 
μας κι υποστήριξαν πως δε μπορούσε να γίνει αλλιώς παρά να 
πέσει η πολιτεία. Ενώ λοιπόν αυτή ήταν η κατάσταση κι η 
σύγχυσή µας ήτανε πολύ μεγάλη, αφού άλλοι ίσως καταγίνουνταν 
ακόµα µε τη μάχη, άλλοι είχαν μουδιάσει ολότελα, άλλοι είχαν 
πεθάνει απ᾿ τα τραύματα µε τις σαΐτες, μερικοί κιόλας είχαν 
φύγει απ᾿ τα κάστρα, γιατι δε μπορούσαν να μένουν πια εκεί απ᾿ 
το φόβο, δεν είχε περάσει ακόµα η τρίτη ώρα της Τετάρτης κι οι 
εχτροί, αλίµονο,.πήραν την πολιτεία μ᾽ αυτόν τον τρόπο. 

18. Αφού κουβάλησαν τις σκάλες σε πολλά µέρη κι αλλού δε 
μπορούσαν να τις πάνε κοντά στο κάστρο, επειδή τους χτυπού- 
σαν, όσοι ήτανε πάνω σ᾽ αυτό, ώσπου τους μούδιασε αυτούς ο 
φόβος, αλλού όµως τις ακούμπησαν, μερικοί, μ᾽ όλο που 
ανέβηκαν μερικά σκαλιά, δε μπόρεσαν ωστόσο ν᾽ αποτελειώσουν 
το σκοπό τους. Επειδή στα µέρη εκείνα βρέθηκαν μερικοί δικοί 
μας ψυχωμένοι περισσότερο απ᾿ τους άλλους και µε κοτρώνια, 
τους έριξαν κάτω μαζί µε τις σκάλες, και σκότωσαν πολλούς. Μια 
λοιπόν κι έγιναν έτσι ὀλ᾽ αυτά κι εκείνοι ήταν όλο ϑυμό (γιατι 
στοχάξουνταν πως δε Όα ᾿τανελίγη η ντροπή αντους νικούσαμε), 
σκέφτηκαν πιο προσεχτικά χι ακούμπησαν µια σκάλα στο 
Τριγώνι, όπου ήτανε µια γωνιά από πύργο και δε μπορούσε 
κανείς να µποδίσει αυτόν που προσπαθούσε ν᾽ ανεβεί και 
τύχαινε να µην υπάρχει ψυχήῄ!. Κάποιος απ᾿ τους άλλους πεζούς 
έδειξε τόλμη, άρπαξε το σπαθί µε τα δόντια του και προτιμώντας 
το θάνατο απ᾿ τη ζωή, φτάνει µόνο να κερδίσει δόξα για 
παλικαριά, ανέβηκε στο κάστρο µε όσο θάρρος μπορούσε να πει 
κανείς, χωρίς να τον πάρει µυρουδιά κανένας απ᾿ αυτούς που 

ήτανε µέσα και φύλαγαν σ᾽ άλλο μέρος µην ανεβούν οι εχτροί. 
Επειδή λοιπόν βρήκε αμέσως στις πολεμίστρες έναν Βενετσιάνο, 
πληγωμένο πριν από λίγο, που ξεψυχούσε, του έκοψε το κεφάλι 
και το πέταξε στη μέση των Τούρκων κι έδειξε πως και το µέρος 
εκείνο το ᾽χε πάρει και πως όλοι παράτησαν τα κάστρα κι έφυγαν 
δίχως να γυρίσουν.΄ Ητανε τότες 29 του Μάρτη κι άρχιζε το 6938 
(143029, Παρακινώντας λοιπόν εκείνος κάϑε πεζό, φώναζε ν᾿ 
ἀνέβει γρήγορα καί βεβαίωνε, πως δεν ήταν από µέσα κανένας. 
Αυτοί πάλι ακούμπησαν αμέσως όλες τις σκάλες όπως μπορού- 
σαν κι έτρεχαν όλοι µε φωνές και µε νταούλια ν᾿ ανεβούν μ᾿ 
αυτές: γιατί φέρνει χι αυτό µεγάλη τρομάρα στους πολέμους. 
Πολλοί κιόλας παράτολµα πάσκιζαν να σκαρφαλώ-σουν πρόϑυ- 
μα, από δίψα για το πολύ το κέρδος, και βιάζουνταν να πηδήσουν 
μέσ᾽ απ᾿ τις πολεμίστρες. ΄Οσοι όµως δε μπορούσαν µε τις 
σκάλες, ξεχύνουνταν τρεχάτοι στην πολιτείαΣὶ απ᾿ τα λαγούμια 
που είχαν ανοίξει και που ήτανε πολλά, προσπαθώντας να 
προσπεράσει ο ένας τον άλλο στη γρηγοράδα, µε τα σπαθιά στα 
χέρια, και σα να συνερίζουνταν ποιός να φτάσει πρώτα στο 
πυκνοκατοικημένο μέρος της πολιτείας και πρώτ᾽ απ᾿ όλα κατά 
τη ϑάλασσαξ2' γιατί σ᾽ αυτό το µέρος νόμισαν πως είχαν πάει οι 
περισσότεροι και πρώτοι πρώτοι οι Βενετσιάνοι, γιατί σ᾽ αυτό, 
ήταν οι γαλέρες τους. Ολοι εμείς λοιπόν, όσο γρήγορα μπορούσε 
ο καθένας, άλλοι τρέχαµε στα σπίτια µας, άλλοι πηγαίναµε στους 
ιερούς ναούς, άλλοι σε λαγούμια και μνήματα κι αν ήτανε κάτι 
βολικό για τη σωτηρία µας µε κομμένα τα ήπατα αγωνιζόµασταν 
να χωϑούμε σ᾽ αυτό, άλλοι προσπαϑούσαν να πιάσουν το λιμάνι, 
γιατί νόμιζαν τάχα πως Όα μπουν στις γαλέρες ή σ᾽ άλλα 
πλεούμενα μ᾽ όση τρομάρα ϑα μπορούσε να πει κανείς νόμιζαν 
πολλοί πως δεν είχαν μπει ακόµα οι εχτροί από κει. Μα είχε γίνει 
το αντίϑετο κι αυτοί που το πίστευαν αυτό βγήκανε γελασμένοι. 
Αυτό το είδαν όλοι πως έγινε και στον πύργο Σαμαρία. Ενώ 
δηλαδή έλπιζαν πως, όταν πάρουν την πολιτεία, αυτός δε θά πεφτε 
αμέσως, εξόν αν τον ἔπαιρναν στα γρήγορα µε μάχη, επειδή ήτανε 
δίπλα στην ακρογιαλιά κι ήτανε ταμπουρωμένος καλά και μ᾽ 
ενδιάμεσα ντουβάρια και µε όπλα και μ᾽ όλα τ᾽ απαραίτητα. 

Επειδή λοιπόν εμείς είχαμε αυτή τη μάταιη ελπίδα απ᾿ τα παλιά 
τα χρόνια, έτρεξαν όχι λίγοι και σ᾽ αυτόν, γιανα γλυτώσουν το 
κεφάλι τους’ ωστόσο κι εδώ γελάστηκαν. Γιατί, μόλις οι Βενετσιά- 
νοι, όσοι ήταν επίσημοι, καί λίγοι τζετάριοι, μαζί μ᾽ εκείνους που 
ήταν-από πριν για φρουρά, μπήκανε σ᾽ αυτόν, µπόδισαν αµέσως 
και τους άλλους να μπουν. Αυτοί απ᾿ το διατείχισμα που 
χωνότανε µέσα στη θάλασσα (όλοι µας είχαμε συνηθίσει να το 
λέμε Τζερέμπουλο), μπαίνουν στις γαλέρες που είχαν αράξει σ᾿ 
αυτόν απ᾿ το λιμάνι πριν από λίγο, μαζί μ᾽ άλλους επίσημους. 

14. Μόλις μπήκαν λοιπόν οι εχτροί µέσα στην πολιτεία µε τις 
σκάλες και απ᾿ τα λαγούμια, όπως είπαμε, άλλοι άρχισαν να 
τρέχουν κατά τα σπίτια και τους ανθρώπους, άλλοι στις πόρτες 
της πολιτείας, γιανατις ανοίξουν παινα µπειο Μουράτ μ᾽ όλοτου 
το στρατό. Και τους έβλεπες να μπαίνουν σα μέλισσες ή άγρια 
δεριά ουρλιάζοντας και διψώντας για το αίμα µας και να τρέχουν 
αράδα µέσα στην πολιτεία άλλοι πεζοί κι άλλοι καβάλα. Μόλις 
γέμισε ολάκερη η πολιτεία κι όλα είχαν μέσα τους Τούρκους, και 
ιεροί ναοί και θεϊκά μοναστήρια και σοκάκια και σπίτια, τότες 
είναι πια που άρχισε να γίνεται η αξιοϑρήνητη και πολυδάκρυτη 
εκείνη συμφορά. Γιατί σα μοιράστηκαν την πολιτεία ολάκερη, 
όπως είπαμε, και ρίχτηκαν απάνω µας σα ϑεονήστικοι λύκοι, 
άρχισαν να τρέχουν και ν᾽ αρπάζουν τα πάντα όπως τους είχε 
τάξει ο Μουράτ' γιατι τους είχε τάξει, όταν μάχουνταν, πως, αν, 
βέβαια, έπαιρνε την πολιτεία κι έβλεπε πως έγινε το ϑέλημά του, 
νά ᾿χει ο καθένας για δικό του ό,τι ὃα ᾿παιρνε και να µη µπορεί 
να του το πάρει κανένας. ΄'Εσερναν λοιπόν ανάκατα άντρες, 
γυναίκες, παιδιά, ανϑρώπους κάϑε ηλικίας, δεμένους σα ζώα, και 
τους κουβαλούσαν όλους στο στρατόπεδο έξω απ᾿ την πολιτεία. 
Και δε μιλώ για άσους έπεσαν και δεν έχουν µετρηµό και στα 
κάστρα και στα στενοσόκακα και δεν αξιώϑηκαν ούτε ϑάψιμο, 
μόνο «κείτονται ϑροφή για τα σκυλιά και για κάθε είδος όρνιο», 
όπς λέει ο ΄Όμηρος, όχι µόνο τους άντρες µα και τις γυναίκες κι 
απ᾿ αυτούς κιόλας και τους γεροντότερους και τους πιο 
ανήμπορους. Επειδή δηλαδή κάθε εχτρός, απ᾿ το πλήθος τους 
σκλάβους που πήρε, βιαζότανε να τους πάει έξω γρήγορα και να 

τους παραδώσει στους συντρόφους του, μην του τους πάρει 
κάποιος δυνατότερος, όποιον σκλάβο έβλεπε πως από γερατειά ή 
και από κάποια αρρώστια ίσως δε μπορούσε να περπατάει σαν 
τους άλλους, αυτουνού έκοβε το κεφάλι και πολύ λίγο το 
λογάριαζε αυτό για ζημιά. Τότες για πρώτη φορά χώριζαν 
αξιοϑρήνητα παιδιά από γονήδες, γυναίκες από άντρες και φίλοι 
από φίλους και συγγενήδες από συγγενήδες. Κι υποψιαζόµασταν 
πως Όα πεθάνουμε άδικα. Κι αναστατώϑηκε, η πολιτεία κι απ᾿ 
όλα ανέβαινε μιαν οχλοβοή ανάκατη κι όλα ήτανε γεμάτα αχό και 
θρήνο. Γιατί άλλοι Τούρκοι έβγαιναν σέρνοντας δεμένους τους 
δύστυχους σκλάβους, άλλοι ξεχύνονταν µέσα και προσπαθούσαν 
ν᾽ αρπάξουν τους προηγούμενους σκλάβους που τους ξέφυγαν. 
Ωστόσο δε βγήκαν όλοιτο ίδιο κερδισμένοι’ γιατί ο στρατός ήτανε 
τόσο πολύς, που ένα µέρος τους άδειασε την πολιτεία απ᾿ τους 
ανθρώπους και τα πράµατά τους και μάλιστα όσο πεζικό μπήκε 
στην αρχή µε τις σκάλες. 

Αφού λοιπόν όλ᾽ αυτά πήραν αυτό το δρόμο καιµας έβγαλαν 
απάνω κάτω εφτά χιλιάδες, µετρηµένους μαζί γυναίκες και 
παιδιά, µας πήγαν όλους στο στρατόπεδο και µας έβαλαν να 
μένουμε στις σκηνές, δεμένοι κι εκεί, και κάθισαν και λογάριασαν 
την τιµή του καθένα και παντού ϑρήνοι και δάκρυα. Γιατί τα 
μωρουδάκια, όσαν ήταν ακόµα στην αγκαλιά της μάνας τους και 
βύζαιναν, ϑρηνούσαν γοερά και τις αποζητούσαν: κι αυτές 
γύριζαν και δέρνουνταν και τ᾽ αναζητούσαν µε ματωμένα 
μάγουλα. Και οι άντρες βλέποντας τις γυναίκες τους να τις έχουν 
πάρει άλλοι, απ᾿ την ίδια τη συζυγική στοργή κι αγάπη 
ϑρηνούσαν κι αυτοί το χωρισμό: οι γυναίκες πάλι αναζητώντας 
τους άντρες τους γύριζαν από σκηνή σε σκηνή και ρωτούσαν γι᾿ 
αυτούς µε ποτάμι τα δάκρυα. Μα και τα παιδιά, επειδή τους 
πήραν τους γονήδες τους, δε μπορούσαν να υποφέρουν τον απο- 
χωρισμό µε κανένα τρόπο: οι γονήδες πάλι αναζητώντας τα, απ᾽ 
τη φυσική τους λαχτάρα που τους πίκραινε ὡς τα τρίσβαϑα, 
γέμιζαν ϑρήνους τον αέρα χι ο στεναγµός τους δεν είχε τελειωμό 
χι απαρηγόρητο ήτανε το κλάμαξ!. Τότες και πολλά κορίτσια που 
δεν τα χε δει ακόµα άντρα μάτι και ούτε είχαν πάρει το θάρρος 

να βγουν έξω απ᾿ το πατρικό τους σπίτι, µόνο τα φύλαγαν οι 
γονήδες τους για το νόμιμο γάμο και δεν τα ᾿ξερε ο κόσμος, τα 
κρατούσαν άντρες στα χέρια τους κι έμεναν μ᾽ αυτούς στις 
σκηνές. Και μπορούσε να δεις σε κάθε σκηνή γυναίκες ανακατε- 
μένες μ᾽ άντρες Θεσσαλονικιούς και άντρες το ίδιο µε γυναίκες 
των σκλάβων: επειδή δηλαδή η αρπαγή ήτανε κοινή, το ίδιο και 
για τ᾽ αντρόγυνα και για τα παιδιά καιγιατους συγγενήδες, άλλος 
άρπαζε τη γυναίκα, άλλος τον άντρα κι άλλος τα παιδιά και 
φυσικά ήταν ανακατεμένοι όλοι και δεν ήξερε ο ένας τον άλλο. 
΄Οταν πάλι έσερναν καλογέρους µε γυναίκες, πράμα που το 
᾿παιρναν για µεγάλη ντροπή, κι αυτούς που τους έσερναν τους 
έκαµνε να γελούν µε την καρδιά τους! επειδή δηλαδή ήξεραν ή 
είχαν μάϑει πως αυτοί ζουν μόνοι τους κι ἔχουν αρνηθεί ολότελα 
να ζουν μαζί µε γυναίκες, το ᾿παιρναν για δική τους αρεσιά, όταν 
τους έβλεπαν να περνούν μ᾽ αυτές τη συμφορά τους και να ζουν 
μαζί τους απ᾽ ανάγκη. 

15. Ενώ λοιπόν αυτά είχαν πάρει το δρόμο τους έτσι και όσα 
άλλα συνακόλουϑά τους Όα μπορούσε να φανταστεί κανείς και οι 
Τούρκοιμάζεψαν στις σκηνές τους όλο το πλιάτσικο, ο στρατηγός 
της Δύσης ξαναμπήκε πάλι στην ίδια την πολιτεία, γιανα την 
ερευνήσουν καλύτερα και µην τους ξεφύγει τίποτε κρυμμένο, 
όπου κι αν ήταν. Και τότες δα είναι που όλα στην πολιτείά από 
ϑεμέλιο χι αφανίστηκαν κι άλλαξαν και τίποτες ούτε ναός ιερός 
ούτε μοναστήρι ούτε σπίτι χαι το πιο φτωχότερό τους έμεινε 
απείραχτο. Η αιτία είναι πως όσοι Θεσσαλονικιοί είχαν θησαυρό 
και δεν τον ξόδεψαν µε την πολύχρονη πολιορκία, σαν άκουσαν 
πως Όα επιτεθούν οι Τούρκοι -κάτι που το φοβούνταν και το 
᾽παϑαν- τον έκρυψαν άλλοι σε ναούς ιερούς, άλλοι σε μνήματα, 
άλλοι όπου μπορούσαν, ώστε,αν τους τύχαινε να πεθάνουν, όπως 
περίμεναν, να τον βρούν κάποιοι απόγονοι, όπως συμβαίνει, και 
να τους ρίξουν κανένα τρισάγιο- αν πάλι ξέφευγαν το θάνατο, να 
τον βρουν και να τον μεταχειριστούν για τη λευτεριά τους. Μα 
τους ξεγέλασε η ελπίδα τους. Γιατι σα µας έπιασαν σκλάβους, µια 
κι ο.Θεός έδειξε τη συμπόνοια του, ξεφύγαμε τον άδικο θάνατο, 
εξόν από λίγους, όπως είπαμε παραπάνω: να μεταχειριστούν 

όµως τα χρήματά τους, γιανα λευτερωθούν, δεν το πέτυχαν. 
Επειδή δηλαδή οι Τούρκοι είναι πολύ ικανοί και πάρα πολύ 
επιδέξιοι να σκαρώνουν πολλά πράματα, απ᾿ την πλούσια πείρα 
τους σε τέτοια ζητήματα, όσους Θεσσαλονικιούς πήραν σκλάβους 
και πρώτα πρώτα τις γυναίκες που είναι πιο ευκολόπιστες, µε 
λόγια πολύ πλανερά τους έταξαν απόλυτη λευτεριά, αν τους 
μαρτυρούσαν χρήματα δικά τους και ξένα. Αυτές πάλι, επειδή 
ξεγελάστηκαν και μόνο απ᾿ τ᾽ όνομα της λευτεριάς, βάλϑηκε η 
καθεμιά τους να μαρτυρήσει αµέσως στον αφέντη της καιτα δικά 
της και του γείτονά της, αν ήξερε τίποτε γι’ αυτά. Μόλις έγινε 
αρχή του κακού και πολλοί Τούρχοι βρήκαν χρήματα, επειδή 
ήξεραν οι γυναίκες πού ήτανε κρυμμένα, διαδίνεται σ᾽ όλο το 
στρατό κι όλοι όσοι είχαν σκλάβους ξεσηκώνουνται γιά τόν ίδιο 
σκοπό: κι άλλους τους. παραπλανούν και τους ξεγελούν µε 
τάµατα όλο απάτη κι άλλους µε άλλα όμοια λόγια, γιανα τους 
φανερώσουν τα δικά τους χρήματα. ΄Όσους πάλι τους έβλεπαν 
πιο δυσκολόπιστους απ᾿ τους άλλους (γιατί πολλοί πιο μυαλωμέ- 
νοι έλπιζαν πως µε τα καλοπιάσµατα και µε τα πολλά εκείνα τα 
λόγια τα πλανερά ϑα λύγιζαν οι Τούρκοι κι έτσι ϑα φύλαγαν τα 
κρυμμένα τους χρήματα) γι αυτούς μεταχειρίζουνταν λογής 
λογής παιδεμούς, ώσπου τους ανάγκασαν κι αυτούς και λύγισαν. 
Γιαυτό και πολλοί αρχόντιοι, άλλοι γιατί λύγισαν µε τα καλοπιά- 
σµατα, άλλοι γιατί δε μπορούσαν να υποφέρουν τους παιδεμούς, 
βιάστηκαν να φανερώσουν τα κρυμμένα τους χρήματα και χωρίς 
να το θέλουν. Μπροστά σε κάθε ανάγκη, όταν κιόλας η ανάγκη 
αυτή φέρνει θάνατο, η ανθρώπινη φύση εύκολα συνηθίζει να 
λυγίζει. Αυτή στάϑηκε η αιτία να καταστρέψουν τους ιερούς 
ναούς και τα μοναστήρια. Μερικοί δηλαδή, επειδή δε µπορεί 
κανείς να το υποψιαστεί, ἔκρυψαν χρήματα σε ιερούς ναούς και 
στα ίδια τα άδυτα κιόλας (τα άγια των αγίων), κάτω απ᾿ τις ίδιες 
τις ιερότατες τράπεζες και βρέϑηκαν στην ανάγκη, να τα 
μαρτυρήσουν στους βασανιστές τους, οἱ Τούρκοι προσπαθούσαν 
ν᾽ αφανίσου την ομορφιά τους καιτις άγιες τράπεζες, που απάνω 
τους γινόταν η θεία ευχαριστία, απ᾿ τη δίψα για τό χρήμα, τις 
αναποδογύρισαν χέρι χέρι και τις πέταξαν, αλίµονο, σ᾽ όσους 

ήθελαν να τις τσαλαπατήσουν: γιατί υποψιάστηκαν πως κάτω 
από κάθε πέτρα είναι χρήματα και γιαυτό τ᾽ αναποδογύρισαν 
όλα. Αυτή η καταστροφή έγινε και στα εἰκονίσματα σα µια βρισιά 
κι άλλα τα πέταξαν στη φωτιά, µόνο γιανα µας βλάψουν που δε θα 
τα προσκυνούσαμε, άλλα τα μεταχειρίστηκαν, γιανα βάζουν 
απάνου τους ανεµπόδιστα τα ψώνια στη μέση της αγοράς, Θεέ 
µου πως το άντεξες! άλλα μερικά ίσως και να τα κράτησαν, όσοι 
αγαπούσαν περισσότερο απ᾿ τους άλλους τα χρήματα και τα 
πούλησαν για ένα νόμισμα ασημένιο. 

16. [Τί ϑα μπορούσες πάλι να πεις για τη µυροδόχο τίμια 
λειψανοδήκη του συντοπίτη µας Τροπαιούχου και Μάρτυρα; Δεν 
άφησαν οὔτε κι αυτήν απείραχτη και στη θέση της, όπως ήτανε 
πριν, οι εχτροί µας, από υπερβολική μανία, σαν άγρια ϑεριά που 
λύσσιαξαν. Ούτε ωστόσο για την ίδια αιτία, που άνοιξαν και 
γκρέμισαν και τ άλλα τα μνήματα που είχαµε κάμει εμείς στα 
παλιά τα χρόνια και σκόρπισαν καταγής τα λείψανα που ήτανε 
μέσα τους. Σ᾽ αυτά δηλαδή, επειδή, πολλοί Τούρκοι πέτυχαν 
χρήματα που είχαν κρύψει Θεσσαλονικιοί µε την ελπίδα που 
είπαμε παραπάνω, γιαυτό τ᾽ άνοιξαν σχεδόν όλα και τα 
κατάστρεψαν. Κι εδώ για δυο αιτίες: και για τα πολλά στολίδια 
που είχε γύρω της κι ήταν απὀ όχι λίγο μάλαμα κι ασήμι και 
διαμάντια και μαργαριτάρια’ και για το άγιο μύρο που γιάτρευε16. 
Γιατι άλλοι την ξεγύμνωσαν μόνο απ᾿ τα στολίδια’ άλλοι από 
κακία, για τ᾽ άφθονα μύρα και τη γιατριάτους θέλησαν να µας τα 
στερήσουν κι αυτά, ώστε να µη μπορούμε να τα µεταχειρι- 
ζόμαστε από δω και πέρα, όσες φορές Όα τα χρειαζόταν ο 
καθένας µας. Γιαυτό και κατέβασαν τις μαρμαρένιες πλάκες από 
πάνω της και προσπαθούσαν χέρι χέρι να της αδειάσουν τα μύρα 
και να βγάλουν το ιερό χι άγιο λείψανοτου Μάρτυρα' γιατινόµιζαν 
πως θα πετύχουν το σκοπό τους αυτόν και ϑα µας άφηναν και ϑα 
μας στερούσαν ολότελα τ᾽ αστέρευτα μύρα της. Στο τέλος ωστό- 
σο δεν έγινε το ϑέλημά τους, όπως αστόχαστα λογάριαζαν αυτοί. 
Αντλούσαν λοιπόν το μύρο µε τα δυο τους τα χέρια για μέρες 
πολλές. Κι άλλοι το ᾿παιρναν σαν κάτι στα χωρατά: όσοι όµως 
ήτανε πιο μυαλωμένοι απ᾿ τους άλλους, αυτοί φρόντισαν να το 

κουβαλήσουν στην πατρίδα τους και να το αγγίζουν µε ευλάβεια 
και µε σεβασμό’ γιατ᾽ είχαν ακούσει απ᾿ τους παλιούς πως είναι 
πιο αποτελεσματικό κιαπ᾿ τα γιατρικά για όποιαν αρρώστειακια αν 
το πάρει κανείς. Ωστόσο δεν μπορούσαν να ξεράνουν την πηγή των 
μύρων και να την κάμουν κατάστεγνη, μ᾽ όλο που υδροκόπησαν 
πολύ γιαυτό. Και πολύ σωστά: γιατι δεν είναι ίσια µε τ᾽ 
ανθρώπινα, όσα χαρίζει ο Θεός στους άξιους, επειδή, φυσικά, 
ούτε οι ίδιες οι συνθήκες τα ορίζουν. 

Το ίδιο αµαρτωλό φέρσιµο έδειξαν και στο ιερότατο λείψανο 
της οσίας και μυροβλύτιδας Θεοδώρας2’, που, επειδή ήταν απάνω 
απάνω, το πέταξαν καταγής (τί αποκοτιά και τί αµαρτωλά χέρια!) 
και το ᾿καμαν κομμάτια: τα κομμάτια λοιπόν αυτά τα μάζεψαν 
μερικοί ϑεοσεβούμενοι και στην αρχή τα κουβάλησαν, άλλος εδώ 
κι άλλος εκεί σαν ένα γιατρικό ανέξοδο.΄ Ύστερα όµως τα μάζεψαν 
κι αυτά, γιατι αυτοί που τα ᾿χαν πάρει, άλλοι τα πούλησαν µε 
χρήματα κι άλλοι τα χάρισαν, γιατι ήταν ϑεοφοβούμενοι: αυτά τα 
συνταίριασαν πάλι σ᾽’ ένα ακέριο σώμα µε τη δύναμη του 
θαύματος και πηγάζουν άφϑονα κάϑε μέρα, γιανα δοξάζουν και 
πάλι Αυτόν που ρυθμίζει τα πάντα µε κάθε τρόπο ανείπωτης 
τάξης.] 

17. Αφού λοιπόν πήραν τέτοιον δρόμο αυτά κι έγινε κάθε 
βαρβαρότητα (γιατι σ᾽ όλα στην πολιτεία είχε απλωδεί η 
καταστροφή) απ᾿ αυτά ο Μουράτ νιώθει συμπόνοια για την 
πολιτεία. Και πρώτα πρώτα τους Τούρκους που μπήκαν μαζί µε 
το στρατηγό της Δύσης και μοίρασαν μεταξύ τους τα σπίτια τῶν 
σκλάβων κι είχαν ελπίσει πως ϑα τα ᾿χουν σ᾽ όλη τους τη ζωή, 
τους διώχνει απ᾿ την πολιτεία κι ας µην το ᾿ϑελαν, λέγοντας κι 
από πάνω τους: «πώς φτάνουν τα χρήματα κι οι σκλάβοι που 
αποχτήσατε, χωρίς να το ελπίζετε' την πολιτεία όµως θέλω να την 
κρατήσω εγώ, γιατι γι᾿ αυτήν έχω κάμει πολλές μέρες δρόμο και 
κουράστηκα όσο ξέρετε»28. ΄Επειτα, όταν πήγε κατά το ποτάμι 
Γαλικό, που τρέχει κοντά στην πολιτεία και µάλιστα κατά το 
χειμώνα , πήρε απόφαση χαι για όλους ολότελ᾽ ανέλπιστη και 
τιμητική για τη σκλαβωμένη πολιτεία. Σαν είδε δηλαδή µια 
πολιτεία τόσο μεγάλη και σε τέτοια ϑέση και δίπλα στη ϑάλασσα 

και κατάλληλη για όλα, τη λυπήθηκε και θέλησε να βάλει να την 
ξανακατοικήσουν. Πρώτα λοιπόν πρόσταξε να λευτερώσουν 
μερικούς ανθρώπους απ᾿ τους πιο επίσηµους από σόι και 
συμπεϑεριό, δίνοντας ο ίδιος τα λύτρα, και να τους εγκαταστή- 
σουν στην πολιτεία κι ύστερα, τα µέρη της που είχαν πέσει στον 
πόλεμο, να τα ξαναχτίσουν αµέσως και να τα αποκαταστήσουν, 
όπως ήταν πριν. Και η προσταγή του ήταν αυτή: αυτός 
μετακίνησε πάλι το στρατό του κοντά στους όχτους του 
Βαρδαριού, όπου και μοιράστηκαν πια οριστικά τους σκλάβους. 
σοι σκλάβοι λοιπόν είτε µε λύτρα που είπαµε είτε από μόνοι 
τους είτε από άλλους χριστιανούς που μαζεύτηκαν από διάφο- 
ρους τόπους και πολιτείες, βρήκαν τρόπο να λευτερωθούν, 
λευτερώϑηκαν τον καιρό που ο Μουράτ έμενε ακόµα στο 
Γαλικό.΄ Οσοι όµως από φτώχεια δε βρήκαν τότες τρόπο , αυτούς 
τους έστειλαν ο καϑένας στις πατρίδες και στους τόπους τους, 
γιανα περάσουν τον κάνονα της σκλαβιάς τους, ώσπου να 
γυρίσουν και να κανονίσουν τις τιμές τους: (πόσο ἀξιζε ο 
καθένας) δε μπορούσαν να τους σέρνουν κι αυτούς μαζί τους, τη 
στιγμή που έφευγαν μακριά και για πόλεμο άλλον. Μπορούσες 
λοιπόν να δεις τους δόλιους σκλάβους να σκορπίζουν άλλοι για τα 
µέρη της Ανατολής κι άλλοι για τα µέρη της Δύσης: γιατι άλλοι 
Τούρκοι έπαιρναν τους γονήδες, άλλοι τα παιδιά κι άλλοι τις 
γυναίκες κι όσους έσμειξε η φύση τους χώρισε η συμφορά. 
18. Αυτά είναι που µας βρήκαν, μακάρι που να µη µας 
ἐβρισκαν! και τέτοιο τέλος πήραν κοντά στους όχτους του 
Βαρδαριού. Από κει ο Μουράτ χώρισε σε δυο µέρη το στρατό του 
κι έστειλε το ᾿να κατά τα Γιάνινα κι αυτός µε τ᾽ άλλο τράβηξε 
για τόπους άλλους, γιανα τους καταχτήσει χαινατους σκλαβώσει 
κι αυτούς. Πριν ξεκινήσει όµως έπιασε κι έστειλε ντελάληδες σ᾽ 
όλα τα τουρκοκρατούμενα µέρη, όσους πριν από πολλά χρόνια 
και πριν απ᾿ την πολιορκία άφησαν τη Θεσσαλονίκη κι εγκα- 
ταστάϑηκαν σ᾽ άλλα µέρη, να τους αναγκάσουν να ξαναγυρίσουν 
γρήγορα σ᾽ αυτήν και να ᾿χουν την περιουσία τους, όπως πριν. 
Γιατι είχε πάρει απόφαση πάρα πολύ καλή κι άξια για κάθε 
έπαινο, να ξαναδώσει δηλαδή πάλι την πολιτεία στους κατοίκους 

της και να την αποκαταστήσει πέρα πέρα, όπως ήτανε και πριν. 
Και Όα γινόταν αυτό σε λίγο, αν δε µπόδιζαν οι αμαρτίες µας στο 
Θεό». Από πόϑο δηλαδή να ξαναδώσει ζωή στην πολιτεία πήρε 
µια φιλάνϑρωπη απόφαση και ήθελε να χαρίσεισ᾽ όλους λευτεριά 
και να τους δώσει, όπως είπα πριν, την πολιτεία και τα σπίτια 
τους, όπως πριν, καινα τα ᾿χουν δίχως κανένα φόβο, και ό,τι άλλο 
ακίνητο είχαν. Γιαυτό και λένε μερικοί πως είπε στους ακο- 
λούϑους του µε όρκο πως «Όα ταν άδικο για τους νικηµένους, 
μαζί µε τα πράματά τους, να πάρουμε κι αυτούς δεμένους και να 
τους πάμε µακριά απ᾿ την πατρίδα τους. Ας τους λευτερώσουμε, 
λοιπόν, αν θέλετε, ή παίρνοντάς τους δίχως λύτρα ή δίνοντάς τα 
εμείς».΄ Οσοι τον ακούσαν, άλλοι παίνεψαν την πρότασή του και 
τον παρακίνησαν να τη βάλει µπρος. Μόνο ένας απ᾿ τους άλλους 
στρατηγούς, ο ανώτατος, όχι µόνο δε δέχτηκε την πρότασή του 
για τη λευτεριά, µα προσπάϑησε και μ᾽ ότι επιχειρήματα 
μπορούσε να μποδίσει τη θέληση του και φαίνεται πιθανό πως 
τους έπεισε, επειδή ήταν ανώτατος.΄ Ηταν ωστόσο κι αυτό της 
δικής μου αμαρτίας αποτέλεσµα, όπως πιστεύω εγώ, όπως, 
βέβαια, καιτ᾽ άλλα όσα έγιναν. Μ᾽ όλο που ίσως µερικοίτη γνώμη 
αυτή, επειδή δεν την ακούν μ᾽ ανοιχτά τ᾽ αφτιά τους ούτε 
νομίζουν τους εαυτούς τους φταίχτες, περιφρονώντας τις θεϊκές 
εντολές, φορτώνουν στους ανϑρώπους τις αιτίες για όσα γίνουνται: 
εγώ ὠστόσο βρίσκω πως όλα είναι τιμωρία απ᾿ το Θεό, γιανα 
διορϑωϑώ. Γιατι όλες οι μεγάλες κοσμοχαλασιές, όπως δασκα- 
λεύουν κι εξηγούν τα ιερά βιβλία, γίνουνται, γιανα βάζουν μυαλό 
οι κατοπινοί, επειδή ο Θεός την ομαδική κακία την τιμωρεί µε 
ομαδικές συμφορές. 

Αφού λοιπόν οι Τούρκοι μοίρασαν μεταξύ τους, όπως είπα, 
ότι πήραν απ᾿ την πολιτεία, ο Μουράτ κράτησε μόνο την 
πολιτεία, έρημη από ανϑρώπους, και πρόσταξε όλα τα σπίτια να 
τα πάρουν οι πρώτοι τους νοικοκύρηδες που λευτερώϑηκαν κι 
όλη την άλλη ακίνητη περιουσία τους' στα κακά που είχαν γίνει 
τότες, αυτός πρόστεσε μόνο τούτο: και το μεγάλο ναό της 
Αχειροποιήτου Παρϑένου και Θεοτόκου, στη μέση της πολι- 
τείαςσοῦ, και το ιερό μοναστήρι που στα παλιά τα χρόνια το 

τιμούσαν στο όνομα του Τιμίου Προδρόμουδ!: το ναό σαν σύμβολο 
της νίκης και της άλωσης που είχε γίνει, το μοναστήρι, γιατι το 
᾽χαν πάρει οι Τούρκοι καὶ πριν από χρόνια και τα ᾿καµε και τα 
δυο τζαμιά τους: και επειδή έχτισε στην Ανδριανούπολη ένα 
λουτρό από ϑεμέλιο, έστειλε να ξηλώσουν και να κουβαλήσουν 
χίλια μάρμαρα, γιανα στρώσουν το πάτωμα του τα μάρμαρα 
αυτά , οι ἀνθρωποι που έστειλε τα ξήλωσαν απ᾿ τους ιερούς 
ναούς και τα μοναστήρια σπάταλα. 

19. Οι ντελάληδες ωστόσο έφυγαν και πήγαν σε πολλά τουρ- 
κοκρατούμενα μέρη, όπως είπαμε, και τους Θεσσαλονικιούς 
που ήτανε σ᾽ αυτά τους ανάγκασαν µε τη βία να ξαναγυρίσουν, 
όχι µόνο αυτούς που είχαν φύγει απ᾿ τη Θεσσαλονίκη πριν από 
χρόνια απ᾿ τ᾽ ατέλειωτα βάσανα, µα χι απ᾿ αυτούς που ήτανε 
σκλάβοι και κέρδισαν όπως όπως τη λευτεριά τους. Κι αλήϑεια, 
είχαν λευτερωϑεί αρκετοί, γιατι κινήθηκαν πρόθυμα να µας 
σώσουν πολλοί ϑεοφοβούμενοι και πιο πολύ ο άρχοντας των 
Σέρβων”, που το πιο ξεχωριστό του χάρισμα είναι να κάμνει κάθε 
φορά το καλό σ᾽ όσους έχουν ανάγκη’ αυτός, αλήθεια, έδωσε 
χρήματα σε μερικούς που τους είχε μπιστοσύνη και τους 
πρόσταξε να τα δώσουν, γιανα λευτερώσουν τους σκλάβους. Κι 
αυτοί δεν έκαµαν διαφορετικά απ᾿ ό,τι ήθελε’ αυτοί δηλαδή που 
είχε ορίσει για το σκοπό αυτόν αγόρασαν μ᾽ αυτά τα χρήματα 
πολλούς, που ξαναγύρισαν, φυσικά, στην πολιτεία κι όπως 
μπορούμε να συμπεράνουμε, ως τα τώρα είναι μαζί µε όσους 
ήρϑαν απ᾿ άλλους τόπους, κάπου χίλιοι. Αν κιόλας ϑα ᾿ϑελε 
κανείς να μετρήσει μαζί μ᾽ αυτούς και τους Τούρκους που 
εγκαταστάθηκαν στην πολιτεία, δα μπορούσε να ᾿ναι αυτοί ως 
δυο χιλιάδες. Σκεφτόμασταν ωστόσο να ξαναβρεί και πάλι η 
πολιτεία την πρώτη τάξη της και ναλουλουδιάσει η ϑεοσέβεια και 
ν᾽ απλώσει σαν και πρώτα. Κι ίσως γινόταν αυτό, αν δεν είχε 
μποδίσει και πάλι το πλήθος τα λάϑη µας και δεν έπιανε η κακία 
µας τόπο. Γιατι από τότες που σκλαβώϑηκε η πολιτεία µας χι ο 
Μουράτ χάρισε φιλότιµα τα πάντα”; και χτίσµατα και χτήματα 
και τους ιερούς ναούς και τα μοναστήρια και τα εισοδήματα τους 
σ᾽ εμάς που γυρίσαμε, αφού γλυτώσαμε όπως όπως απ᾿ τη 

σκλαβιά, και µε φερμάνια και µε προφορικές προσταγές, και να 
᾿ναι λεύτεροι παντού όσοι έρχουνται, όλοι πήραν και τα σπίτια 
τους και όσα ακίνητα είχαν κι άρχισε να μπαίνει κάθε νοικο- 
κυροσύνη και όλα τα ισνάφια της πολιτείας άρχισαν να προ- 
κόβουν και να ξαναγεννιούνται για δεύτερη φορά. Ἀειροτονήσαμε 
και αρχιεπίσκοπο κι η Εκκλησία” οργανώθηκε και ξαναβρήκε 
την παλιότερη νοικοκυροσύνη της, οι καλόγεροι καταπιάστηκαν 
µε τα μοναστήρια τους χι αµέσως φρόντισαν για την προκοπή 
τους κι όλοι µας ζούσαμε µε καλές ελπίδες: κοντολογής, ξεχάσαμε 
τις συμφορές που ακολούϑησαν την άλωση και χαιρόμασταν για 
όσα ανέλπιστα πετύχαμε κι ελπίζαµε πως η πολιτεία ϑα ξαναβρεί 
την παλιά της ευτυχία. Τότες, λέει η παροιμία, παν οι ελπίδες µας 
κι όλα µας βγήκαν ανάποδα. 

90. Ο Μουράτ λοιπόν ξαναγύρισε στη Θεσσαλονίκη (θαρρώ 
πως περπατούσε τότες ο δεύτερος καν ο τρίτος χρόνος ύστερ᾽ 
απ᾿ την άλωση), µε σκοπό να τη δει και να μελετήσει καλύτερα 
τις ανάγκες της και ν᾽ απολάψει τ αγαθά της και να της κάμει 
μεγάλα καλά και να μιμηθεί στο φιλότιμο τον παππού του που 
πήρε χι εκείνος τη Θεσσαλονίκη και της έχαμε πολλές χά- 
ρες6, Ενώ λοιπόν ήρϑε µε τέτοια μυαλά και µε τέτοιο σκοπό, τον 
παράσυραν µε κακές συμβουλές, μετανιώνει χι αλλάζει την 
παλιότερη γνώμη του κι όσα δε µας έκαμε τον καιρό που 
σκλαβωθήκαμε, βάλθηκε να µας τα κάμει τον καιρό εκείνο. Και 
λοιπόν σαν έβλεπε την πολιτεία και τα µέρη της ένα ένα και 
χόρταινε σ᾽ αυτήν κάθε καλοπέραση και χαίρουνταν µε το 
παραπάνω όλα τ᾽ αγαθά της και µε όχι λιγότερη στοργική 
διάθεση απέναντι της, Όα µας έκαµνε όλους µας να ελπίζουμε τα 
καλύτερα για µας. Πρώτα πήρε απόφαση που, και στ όνειρό 
του να την έβλεπε κανείς δε Όα την έλπιζε ποτέ. Αυτή ήτανε να 
πάρουν όλα τα μοναστήρια και τους ναούς, όλα τα εισοδήµατά 
τους, νατους πάρουν τα χτήματά τους, και να βρεθούμε σε πολύ 
δύσκολη θέση! κι αυτό δεν άργησε να γίνει. Ύστερα προστάζει να 
γραφτούν όλα τα σπίτια και ό,τι άλλο είχαν µέσα στην πολιτεία και 
να τα μετρήσουν χωριστά όσων ήταν εκεί, χωριστά όσων έλειπαν. 
Γιατι πήρε απόφαση ή του τη δασκάλεψαν άλλοι, τα σπίτια αυτω- 

νών που ήταν εκεί να τ᾽ αφήσουνε σ᾽ όσους τα πήραν, μ᾽ όλο 
που αυτό δεν το φύλαξαν αυστηρά: αυτωνών όµως που έλειπαν, 
είτε ζούσαν είτε πέθαναν, άλλα να τα δώσουν στους Τούρκους 
που ϑέλησαν ή τους ανάγκασαν να εγκατασταθούν στην πολιτεία, 
άλλα να τα φυλάξουν για όσους ϑα ᾿ρϑουν αργότερα, όπως κι 
έγινε. Αφού λοιπόν τα ᾿γραψαν µε µεγάλη προσοχή όλα τα 
χτήματα της πολιτείας, επειδή μερικοί δικοί µας στάθηκαν μάνα 
για το σκοπό αυτό και το σκέφτηκαν αυτό, ϑαρρώ, απ᾿ την πιο 
σατανική και φτονερή σκέψη, τα µέτρησαν µε μεγάλη φροντίδα 
και προσοχή και τα χώρισαν στα δυο, σύμφωνα µε τη διαταγή. 
Τότες λοιπόν τα μοναστήρια, όσα, φυσικά, ήτανε μεγαλύτερα και 
πιο φανταχτερά, τα δώρισε στους δικούς του που είχαν και 
αξιώματα. Το ίδιο και τα σπίτια, όσα βέβαια, ήτανε καλύτερα απ᾿ 
τ᾽ άλλα, και ομορφότερα και μεγαλύτερα. Σ᾿ εμάς άφησε µόνο 
τους τέσσερις ναούς που τους λέμε και καδολικούς, επειδή 
φρόντισε πάρα πολύ γι αυτούς ο αρχιεπίσκοπος”). 

Ολα τ᾽ άλλα τα σπίτια καιτους ναούς σχεδόν όλους όρισε να 
τα δώσουν στους ξενομερίτες, που ϑα προτιμούσαν ίσως τη 
Θεσσαλονίκη απ᾿ την πατρίδα τους και στους Τούρκους που 
ξεσήκωσαν κι έφεραν απ᾿ τα Γιανιτσάὀὲ. Ο τόπος αυτός είναι 
όλο κάμπος, µια µέρα δρόμο µακριά απ᾿ τα δυτικά της πολιτείας, 
κι είχε πολλούς κατοίκους Τούρκους είτε γιατ᾽ ήτανε πρόσφορος 
είτε γιατι βιάστηκε αυτός που τον διάλεξε απ᾿ την αρχή για 
εγκατάσταση. Σ᾿ αυτόν λοιπόν τον τόπο, και δεν ξέρω πώς, γιανα 
σεργιανίσει και να κυνηγήσει εκεί ήρϑε ο Μουράτ τον καιρό 
που έμενε ακόµα στη Θεσσαλονίκη και σχεδόν τον ερήμωσε απ᾿ 
τους κατοίκους του και πρόσταξε να σηκωϑούν όσο γίνεται πιο 
γρήγορα και να εγκατασταθούν στη Θεσσαλονίκη. Την προσταγή 
λουτόν αυτή, όσους όρισε για το σκοπό αυτόν, φάνηκαν πως την 
ἔκαμαν µε µεγάλη προθυμία, χωρίς καθόλου να χασομερήσουν, 
μόλις έφυγε ο Μουράτ: και όλους τους Τούρκους, όταν πήγαν 
εκεί, περισσότερο κακοτροπής παρά καλοτροπής, τους έφεραν 
στη Θεσσαλονίκη και τους έδωσαν άλλα σπίτια αντίς για τα δικά 
τους, σύμφωνα µε την προσταγή. Αυτά τα δυο λοιπόν, ϑαρρώ, τα 
σχέφτηχε ο Μουράτ και πρόσταξε να γίνουν έτσι, γιανα ᾿ναι 

ασφαλισμένη η πολιτεία και να φυλάγεται μ᾽ αυτόν τον τρόπο 
καλύτερα, επειδή είναι στο ακροϑαλάσσι και γιαυτό έχει ανάγκη 
από πολύν πληθυσμό. Ακόμα µε την αγορά γεμάτη μ᾽ όλα τ᾽ 
αγαθά που Όα κουβαλούν σ᾽ αυτήν, να τους τραβάει όλους 
κοντά της και να τους προσφέρνει κάϑε λογής πραμάτειες κι 
εμπορεύματα και να πλουτίζει εύκολο. 

21. Αφού λοιπόν αυτά πήραν αυτόν τον δρόμο χι οι Τούρκοι 
που εγκαταστάθηκαν στην πολιτεία, μετρημένοι ήταν ως χίλιοι κι 
όλοι τους πήραν σπίτια χαι ναούς αντί για σπίτια κι ἔτυχε να 
κατοικήσουν ανάκατα µέσα στην πολιτεία, η Θεσσαλονίκη 
ντύϑηκε την ασχήµια σαν ένα πένθιμο φόρεμα κι ἔχασε τον αέρα 
της που Όα᾽ χε, αν δεν έπιανε η κακιά συμβουλή, και τη στόλισή 
της, που δεν τη χάρηκε πολύ, την έχασε ολότελα κι αναστενάζει 
σπαραχτικά που δεν την κατάχωσε σεισμός ή δεν την κατάπιε 
φωτιά ή δεν τη σκέπασε νερό που τινάχτηκε απ᾿ τη γης ή που ξέ- 
σπασε απ᾿ τα σύννεφα και δεν την πλημμύρισε και δεν την κατά- 
κλυσε’ αυτό τουλάχιστο ϑα ᾿τανε πιο υποφερτό, γιατι, βέβαια, δα 
ταν προτιμότερο να µην υπήρχε µε κανένα τρόπο απάνω στη γης 
παρά να τη βλέπεις σ᾽ αυτό το κατάντημα. ΄Αλλους λοιπόν ιερούς 
ναούς τους έκαμαν λαϊκές κατοικίες, όπως είπαμε, και γιανα 
πούμε το προφητικό «με τσεκούρι και κασµά γκρέμισαν τους 
ναούς του Θεού», άλλοι µόνο απομεινάρια της πρώτης τους οµορ- 
φιάς και της θέσης τους φυλάγουν ακόμα, μερικοί κιόλας, και 
καλύτερα, οι περισσότεροι, έχουν πέσει ολότελα, ώστε να µη 
φαίνεται ούτε πού ήτανε κάποτε: γιατιτους πήρανε τα υλικάτους 
και τα βάλαν στο λαϊκό λουτρό που βλέπουμε τώρα στη µέσητης 
πολιτείας. Και σχεδόν µόνο απ᾿ τους γεροντότερους άντρες 
μπορείς ν᾽ ακούς πως εδώ ήταν ο ναός ο δείνα, εκεί ο δείνα και 
όσες είχε ο καδένας κι ομορφιές και χάρες!. Κι αυτό είναι το 
κατάντηµα των ναών που είναι σκόρπιοι σ᾽ όλην την πολιτεία’ τα 
μοναστήρια πάλι, που αναφέραμε πριν, γίνουνται αφορμή για 
θλίψη σ᾽ όσους τα βλέπουν όχι µόνο που έμειναν έρηµα από 
καλόγερους, γιατι τους έδιωξαν βάρβαρα κι εγκαταστάθηκαν σ᾽ 
άλλες πολιτείες, µα και γιατι τους έχουν πάρει κάϑε τους 
ομορφιά: και τα µάρμµαρά τους δηλαδή τα ξήλωσαν από θεμέλιο κι 

όλα τ᾽ άλλα τους τα υλικά, που μεταχειρίστηκαν απ᾿ την αρχή, 
γιανα τα χτίσουν και να τα στολίσουν, τ᾽ άφησαν να τ᾽ αρπάζει 
όποιος ήθελε καιτώρα φαντάζουν σ᾽ όλους σαν ένα θέαμα αχαμνό 
και παρακινούν τις ψυχές ολωνών στο κλάμα. Πολλοί, βέβαια, Όα 
προτιμούσαν τη Θεσσαλονίκη απ᾿ την πατρίδα τους και ϑα τανε 
πια γεμάτη ϑεοφοβούμενους ανϑρώπους, γεμάτη καλόγερους, 
γεμάτη χαρά και διάϑεση που ταιριάζει στους χριστιανούς, αν ο 
Μουράτ δεν είχε πάρει µια τέτοια καταραμένη απόφαση ενάντια 
της και δεν πήγαινε έτσι η κατάστασή της. Τώρα όµως όχι μόνο, 
όσοι λαχταρούσαν από χρόνια να εγκατασταϑούν σ᾽ αυτήν, 
μετάνιωσαν για την προϑυμία τους, µα χι εμείς μετανιώσαμε που 
γυρίσαμε σ᾽ αυτήν, που πέσαμε φανερά έξω στην ελπίδα µας' 
γιατι όλα έγιναν άνω κάτω που λέει ο λόγος κι η πολιτεία σαν κα- 
νένα καράβι στριμωγμένο µέσα σ᾽ ένα πέλαγο συμφορές βωλο- 
δέρνει, όπως όταν κάϑε μέρα φυσούν ανέμοι και το τραντάζουν 
και το γεμίζουν πολλή αναγούλα και ζαλάδα και δεν τ᾽ αφήνουν 
να πετύχει καλοκαιριά ούτε ν᾿ απλώσειτ᾽ άρµενα της ειρήνης και 
«της µπουνάτσας πως έφτασε σε καλοδεχούμενο λιμάνι και να 
ποντίσει άγκυρα σιγουριάς και να μένει ασάλευτο. Του Θεού 
λοιπόν ϑα μπορούσε να ᾿ναι αυτό και της σωστής καθοδήγησης 
του, να καταπραῦνει δηλαδή τα ορµητικά κύματα των συμφορών 
που έρχουνται απάνω µας, να µας οδηγήσει στη γαλήνη, να µας 
χαρίσει σωτηρία και να δώσει να ξαναπάμὲ στο καλό από δω και 
μπρος και να «κάμουμ᾽ απ᾿ την αρχή δεύτερο ταξίδι, όπως 
λένε», αλλάζοντας όχα στο καλύτερο και σ᾽ ό,τι θα ωφελήσει την 
πολιτεία, αφού μεσιτέψει ο Τροπαιούχος και Μάρτυράς µας και 
ξαναπάρει πάλι, στα χέρια του το τιμόνι της πατρίδας καὶ 
µεταχειριστεί τη δύναμή του για την τόσο απέραντη ϑάλασσα των 
συμφορών.΄ Αμποτε να µην αργήσει να γίνει αυτό, αν ο Θεός µας 
δει µε μάτι σπλαχνικό και δείξει συμπόνια, όπως πάντα, για όσα 
τον κάμνουμε να ϑυμώνει. 

22. Αυτά έχουν γίνει ὡς εδώ, αν και μερικά απ᾿ αυτά εμείς µε 
τη θέλησή µας, απ᾿ τις περιστάσεις και απ᾿ την αδυναμία µας 
στη διήγηση, βρήκαμε σωστό να τα παραλείψουμε. Κι επειδή, 
βέβαια, δε μπορούσαμε ν᾿ αρνηϑούμε την επιθυμία σου και ν᾽ 

αποφύγουμε την κατηγόρια πως δε σε υπακούσαμε, καταπια- 
στήκαµε µε τη διήγηση αυτή, όσο μπορούσαμε: αυτό υποσχεϑή- 
καμε και στην αρχή, χωρίς τίποτε περισσότερο να προβάλουμε 
απ᾿ τη δύναμή µας. Γιαυτό, αν φανούμε πως κάµαµε κάτι άξιο 
και για την επιθυμία σας και γιατην υπόθεση, αυτό ϑα᾽ τανε δικό 
σου και των προσευχών σου για µας. Αν πάλι φανούμε πως 
σταϑήκαμε άτυχοι σ᾽ όλα, κάτι που είναι κάθε ανάγκη να το 
πάϑουμε, όποια κι αν ϑα ΄ναι πάλι η αμοιβή µας, ϑα τανε δίκιο 
να πάρεις κι εσύ το µερτικό σου, γιατί εμάς, ενώ δεν είμαστε σπου- 
δαγμένοι, µας παρακάλεσες για ένα έργο τόσο σπουδαίο, επειδή 
μας νόμισες πως είμαστε κάτι, ενώ δεν είμαστε τίποτες κι αυτό το 
υποστηρίζουµε παντού. Εγώ ωστόσο, τιμιότατε πάτερ, σε ϑερμο- 
παρακαλώ για αμοιβή να µου χαρίσεις, τις παράκλησές σου: 
επειδή έχω καταλάβει πολλά ψεγάδια στον εαυτό µου, γιανα τα 
ξεπλύνω, χρειάζομαι να µε βοηθήσουν οι παράκλησες σου. 


Σηµειώσεις 


1. Ποιος είναι αυτός ο Θεσσαλονικιός που παρακάλεσε τον Αναγνώστη να 
του διηγηθεί την τελευταία άλωση της Θεσσαλονίκης, δεν ξέρουμε. Ξέρουμε όµως 
πως οι Βυζαντινοί λόγιοι συνήθιζαν ν᾽ αφιερώνουν τα έργα τους σε κάποιο 
επίσηµο πρόσωπο (αυτοκράτορα, πατριάρχη, αρχιεπίσκοπο κ.ά.). Μερικές φορές 
κιόλας τα πρόσωπα αυτά ήτανε φανταστικά. Εδώ ο Θεσσαλονικιός αυτός ίσως να 
ναι πρόσωπο αληθινό. 


3. Ο Κυδώνης χαραχτηρίζει τη θέση της Θεσσαλονίκης «καλλίστην ἁµα και 
υγιεινοτάτην (Κυδώνης, Δ. Μονωδία επί τοις εν Θεσσαλονίκη πεσούσι», Μίρπε, 
Ρα. 109, στήλ. 641 Β).᾽ Αλλο η θέση της όµως κι άλλο το κλίμα της. Η Θεσσαλονίκη 
με τα έλη του δυτικού της κάμπου που άρχιζαν απ᾿ την άκρη του κάστρου της κι 
έφταναν ως τη λίμνη των Γιανιτσών, δε μπορούσε να χει κλίμα υγιεινό. Ακόμα και 
σήμερα μ᾽ όλα τ᾽ αποστραγγιστικά έργα και για τη λίµνη και για τα έλη, δεν έχει 
πάλι κλίμα υγιεινό. Το λέει όμως υγιεινό ο Κυδώνης, γιατι το σχετίζει µε τα θερμά 
της λουτρά που ήτανε πολλά µέσα της. (Πβ. και Χατζηιωάννου, Αστυγραφία 42- 
43). 


3. Για τη Θεσσαλονίκη ἔχουν γράψει πολλοί συγγραφείς, γιατ᾽ ήτανε πια 
κανόνας, όποιος έγραφε εγκώμιο για τον ΄Αγιο Δημήτριο, να εγκωμιάζει 
ταυτόχρονα και τη Θεσσαλονίκη, όπως, φυσικά, και το αντίθετο. (Βλ. Τα[ταῖί, Ο. 
Τηεβκα]οπίαμε αμ ηπαἰοτσίεπιε οἰδοῖε, Ῥατίς 1913, 149-169. Πβ. και Λαούρδας, 

Ισιδώρου Οµιλίαι 71-72). Μα ο Αναγνώστης εδώ θέλει να πει για τον [Ιωάννη 
Καμενιάτη που διηγήθηκε πώς πήραν τη Θεσσαλονίκη οι Σαρακινοί κουρσάροι 
στα 904 (Βλ. Ιωάννου κληρικού και κουβουχλεισίου του Καμινιάτου εις την 
ἅλωσιν της Θεσσαλονίκης, ἐκδ. ΒδΗἰρ Ο. Βερολίνο - Εδιμβούργο 1973), για το 
μητροπολίτη Θεσσαλονίκης Ευστάϑιο που διηγήϑηκε πώς την πήραν οι Νορ- 
μανδοί της Σικελίας στα 1185 (Βλ. Ευστάδιος Θεσσαλονίκης, 1.8 εχρυρηβΖίοπε αἱ 
Τηεββα]οπίο,, ἐκδ. Κυριακίδης, Στίλπ. Ῥα]ειπιο 1961) και για το λόγιο Δημ. 
Κυδώνη γενικά για τη Θεσσαλονίκη. 


4. Μιαν εικόνα της Βενετσιανοκρατίας στη Θεσσαλονίκη (1423-1430) δίνουν 
τα αιτήματα της Κοινότητας που ἔφεραν στη Βενετσιάνικη Γερουσία οι δυο 
πρεσβείες της: η µια τον Ιούλιο του 1425 κι η άλλη τον Ιούλιο του 1429 (Μέρτζιος, 
Μνημεία 46-61 και 72-87). Αντικειµενική, όσο κι αν είναι χρωματισµένη ζωηρά, τη 
δίνει κι ο Δυτικόφιλος Δούκας (ἐκδ. 247,6-251,21). Βλ. Τσάρας, Γ. Η Θεσσαλονίκη 
από τους Βυζαντινούς στους Βενετσιάνους (1482-1480), «Μακεδονικά» 17, 1977, 
85-122. Πβ. και Βακαλόπουλος, ἱστορία της Μακεδονίας 77-85. Βαἱίους, 5γπιεοη 
172-174. 


δ. Οι Βενετσιάνοι πολλές φορές προσπάθησαν να ειρηνέψουν µε τους 
Τούρκους, ματούτοι γιατη Θεσσαλονίκη δε δέχουνταν καμιά συζήτηση. (Δούκας, 
249,7-13. Φραντζής, 298,20-28. Αναγνώστης, 8, 2-4. Μέρτξιος, Μνημεία 38-39, 
45, 65 κ.κ. 


6. Αρχιεπίσκοπος Θεσσαλονίκης την εποχή αυτή ήταν ο Συμεών. Αυτός είναι 
κι ο τελευταίος Αρχιεπίσκοπος της βυζαντινής Θεσσαλονίκης. Ο Συμεών 
γεννήθηκε στην Κωνσταντινούπολη γύρω στα 1370. Εγινε μοναχός και ιερέας και 
στα 1416/17 Αρχιεπίσκοπος Θεσσαλονίκης. Πέϑανε το Σεπτέμβρη του 1429, ἐξι 
μήνες δηλαδή πριν πέσει η Θεσσαλονίκη στα 1480. Η Εκκλησία τελευταία τον 
ανακήρυξε άγιο και γιόρτασε τη μνήμη του για πρώτη φορά, µε δοξολογία στο ναό 
της Αγίας Σοφίας στις 15 του Σεπτέμβρη του 1981. Για τη ζωή και το ἔργο του 
Συμεών βλ. Φουντούλης Ιωάννης, το το λειτουργικόν ἔργον Συμεών του 
Θεσσαλονίκης, Θεσσαλονίκη 1966, 21-28. Βαγοι Βαν. Ῥο]ϊτϊοο - Ηἰςιοσίσαἱ Ἡίοτκο οἳ 
θγπιοοη ΑτοΠὂί5ποξ οἵ Τηοββαἱοπίσα, ευ 1979, 19-35 και 101 κ.κ. 


7. Ἡ αγορά της Θεσσαλονίκης, η Μεγάλη Αγορά ἡ η Μεγαλοφόρος, όπως 
την έλεγαν οι Βυζαντινοί, ήτανε νοτιότερα απ᾿ το ναό του Αγίου Δημητρίου και 
συνέχιζε την αρχαία Αγορά, όπως μαρτυρούν και τα ερείπια που υπάρχουν 
σήμερα στην Πλατεία της Αρχαίας Αγοράς. Μα και το σημερινό Μπεζεστένι, το 
Καπάνι, η Αγορά Βλάλη, η Αγορά Μοδιάνο µε όλη αυτή την περιοχή ήτανε 
τμήματά της (Βλ. Αρχαιολογικό Δελτίο 22, Β2, 1967, 877-891. Μοσχόπουλος, Ν. Η 
Ελλάς κατά τον Εβλιά Τσελεμπή ΕΕΒΣ 14,1940, 350-351. Ξανδϑοπούλου- 
Κυριακού ΄Αρτ. Περιγραφή της Θεσσαλονίκης στα 1784 από τον βὲγε Ζεαῃ 
Βαρείΐσιε δομείει, «Μακεδονικά» 8, 1968, 191. Δημητριάδης Β., Τοπογραφία της 
Θεσσαλονίκης 1988 (ἐκδ. Εταιρείας Μακεδονικών Σπουδών) σ. 28, 198-202. 


8. Το όνοµα Λαγκαδάς το συναντούμε στους τύπους και στο γένοςο 
Λαγκαδάς, τα Λαγκαδά, η Λαγκαδά (Κοσμάς Ν. Ο Λαγκαδάς, Θεσσαλονίκη 

1968, 9). Το συναντούμε ωστόσο και στον τύπο: ο, η Λαγκαξάς. 


9. Οι Τούρχοι, όπως ξέρουμε, πριν πάρουν µια πολιτεία, πρότειναν στους 
κατοίκους της να τους την παραδώσουν κι αυτοί Όα τους έδιναν ορισμένα 
ανταλλάγματα, ορισμένα προνόμια. Αυτό έκαμε κι ο Μουράτ Β΄ στους Θεσσα- 
λονικιούς, όταν πολιόρκησε τη Θεσσαλονίκη την άνοιξη του 1480. Ο Μουράτ όµως 
τώρα ήταν αποφασισμένος να πάρει όπως όπως οριστικά τη Θεσσαλονίκη. Γιαυτό 
και πρότεινε στους Θεσσαλονικιούς «ελευϑερία...και φιλοτιμίας ετέρας», όπως 
λέει ο Αναγνώστης. Ποια ήτανε τ᾽ άλλα προνόμια, εξόν από την «ελευϑερίαν» δεν 
ξέρουμε. Τον Οχτώβρη όµως της ίδιας χρονιάς που ο Συνάν πασιάς, φεύγοντας 
απ᾿ τη Θεσσαλονίκη, πήγε να πάρει τα Γιάνινα, έστειλε στους Γιανιώτες έναν 
Ντουγρά (ορισμό) και τους έταξε για προνόμια μαζί µε άλλα: «ο μητροπολίτης να 
έχει την κρίσιν του την ρωμαϊκήν (δηλαδή τη δικαστική εξουσία που είχε και στα 
χρόνια τα βυζαντινά) και όλα τα εκκλησιαστικά δικαιώµατα. Οι άρχοντες όσοι 
έχουν τιμάρια πάλιν να τα έχουσιν. Τα γονικά τους, τα υποστατικά τους και τα 
πράματα τους όλα να τα έχουν χωρίς τινος λόγου». (΄Αµαντος Κ.,Όι προνοµιακοί 
ορισμοί υπέρ των χριστιανών, «Ἑλληνικά» 9, 1936, 119-120). 


10. Για τους Τζετάριους, κοντά στο χαραχτηρισµό του Αναγνώστη, υπάρχει 
κι ο χαραχτηρισµός της Β΄ Αντιπροσωπίας της Κοινότητας που έστειλε στη 
Βενετιά στις 7 Ιουλίου του 1429 και που λέει πως ήταν «άτοµα κατωτάτης 
ὑποστάϑμης» (Μέρτξιος, Μνημεία 75). Ἡ λέξη Ιδεία υπάρχει και στα σλάβικα µε 
την ἔννοια τάγμα. Γιαυτό κι είναι πολύ πιθανό πως τους Τζετάριους τους 
στρατολογούσαν οι Βενετσιάνοι για μισθοφόρους τους απ᾿ τα παράλια της 
Αδριατικής .Απ᾿ τους Βενετσιάνους πρέπεί να πήραν τη λέξη και οι Τούρκοι. 


11. Πόσος ήταν ο στρατός του Μουράτ δεν ξέρουμε. Ο Αναγνώστης μιλάει 
για πάρα πολύν, (12, 8-9 16, 8-5 42, 7-10), δίχως να τον ορίζει. Ο Δούκας (ἐκδ. 
σνεςη 249, 22-28) λέει πως οι Θεσσαλονικιοί απέναντι στους Τούρκους ήταν 1 
στους 100. Τη γνώμη αυτή τη δέχεται κι ο Ηαπιπιε’ (Ηαπιπιετ, Ρ. (νοπ) 6ε5οἡΙολῖε «ες 
Ο5πιαπίὀςπεη Βείοπες, τ. 1.Ρεοίῃ 1884, 388), µα κι αυτός ο αριθμός είναι ανεύϑυνος. 
Η Έκδεση των Βενετσιάνων Διοικητών της Εύβοιας, τέλος, μιλάει για 190.000 
(Μέρτξιος, Μνημεία 90) 


19. Σε αρκετά σηµεία του το κείµενο του Χρονικού μιλάει για προδοσιά (πβ. 
10,15: 12,6-7’ 20,6: 29,18’ 38,21). Κι υπάρχει παράδοση πως η Θεσσαλονίκη έπεσε 
με προδοσιά. (Χαλκοκονδύλης, ἐχδ. Ὀατκὸ 1, 14, 4-15). Απ᾽ τους νεότερους την 
παράδοση της προδοσιάς τη δέχουνται ο Σάδας (Ώοουπιεηίς ἱπξάϊτ5 τεἰα[ἰ[5 ὰ 
πἱριοίτε ἀε |4 Ωτέοε αι πιορεπ ἃρε, τ. 4, σ. ΧΥΙΙ, σημ. 2) που στηρίζεται στον 
ἱέρακα και στο Δωρόϑεο και ο 5"εΚὼ(διμεΚ, Α. Ὀἱε Ετοδετηπρ Τηεςςαἰοπίκες ἀπτοΏ 
ἀἰς ΒαταΖεπεη ἰπι )απτε 904, ΒΖ 14, 1905, 557, σημ. 1). Μα για µια τριήμερη 
πολιορχία και µια τρίωρη μάχη (όσο κι αν είναι συµβατικός ο αριϑμός τρία), τι 
χρειαζόταν η προδοσιά; (Πβ. και Στογιόγλου, Γ. Η εν Θεσσαλονίκη ἱερά Μονή των 
Βλατάδων, Θεσσαλονίκη 1971, 162-178). Μια παράδοση λέει πως η Θεσσαλονίκη 
έπεσε, γιατι την πρόδωσαν οι καλογέροι της Μονής Βλατάδων. Αυτοί, λέει. 
δασκάλεψαν το σουλτάνο Μουράτ να κόψει το νερό της πολιτείας απ᾿ το κανάλι 

που περνούσε από κοντά κάπου εκεί στο Μοναστήρι τους κι η Θεσσαλονίκη θα 
πέσει απ᾿ τη δίψα. Την έπλασε ο λαός στα χρόνια της τουρκοκρατίας που, µη 
θέλοντας να εξηγήσει τα προνόµια που έδωσαν οι Τούρκοι στο Μοναστήρι, τα 
πήρε για τα αργύρια της προδοσίας τους. Την παράδοση αυτή που είναι 
παμπάλαιη και την ξέρουμε απ᾿ τα παραμύϑια, δεν τη δικαιώνει η ιστορική 
αλήϑεια για τη Θεσσαλονίκη.’ Ηταν εύκολο όµως να την πιστέψει, γιατι οι Τούρκοι 
μπήκαν στη Θεσσαλονίκη, όπως λέει ο Αναγνώστης, απ᾿ τ᾽ ανατολικάτης, απ᾿ το 
Τριγώνι, που είναι κοντά στη Μονή Βλατάδων. Απ᾽ τ᾽ ανατολικά της ὠστόσο 
μπήκαν και πήραν τη Θεσσαλονίκη και οι Σαρακηνοί κουρσάροι στα 904 και οι 
Νορμανδοί της Σικελίας στα 1185, μα κανένας δε μίλησε για προδοσία ούτε την 
πρώτη ούτε τη δεύτερη φορά. 

Για τουρκόφιλο κατηγόρησαν και τον αρχιεπίσκοπο Συμεών (1417-1429), 
χωρίς να υπάρχουν φανερές αποδείξεις για την τουρκοφιλία του. Σα θεολόγος 
ωστόσο και το πολύ σαν αρχιεπίσκοπος της Θεσσαλονίκης δε μπορούσε παρά ν᾿ 
ακολουϑήσει τη γραμμή της Εκκλησίας της, όπως την καϑόρισε λίγο πριν, ο 
αρχιεπίσκοπος [Ισίδωρος και τη συνέχισε ο διάδοχός του Γαθριήλ (1396-1417). 
Αυτή ήταν κι η γενική γραµµή της Εκκλησίας απέναντι στους Τούρκους. Μα τον 
Συμεών τον κατηγόρησαν και για βενετσιανόφιλο. Και πρέπει να ήτανε βενε- 
τσιανόφιλος, ίσως από σκοπιμότητα, γιανα προστατέψει το ορθόδοξο ποίμνιό του 
της Θεσσαλονίκης από πιέσεις κι επιδράσεις του καδολικισμού. Τη βενετσιανο- 
φιλία του τη βεβαιώνει το γεγονός πως η Βενετσιάνικη Γερουσία, το καλοκαίριτου 
1429, του έστειλε ένα κομμάτι ύφασμα Ζαπιδε]οίο µε τους πρεσβευτές της 
Κοινότητας της Θεσσαλονίκης που είχαν πάει στη Βενετιά, γιανατη συναντήσουν. 
Εδώ χαραχτηριστική είναι η φράση που μεταχειρίζεται η Γερουσία, γιανα δείξει 
την αφοσίωσή του σ᾽ αυτήν: «Ατοερίκοορἰ δα]οπίσΠῖ, φμί εδί Πάε]ἱοσίπιις ΜΟΦΙΥ) 
(Μέρτξιος, Μνημεία, σ. 87). Μα για να στείλει η Γερουσία δώρο στον 
αρχιεπίσκοπο µόνο στα 1429, ύστερα δηλαδή από εφτά χρόνια βενετσιανοκρατίας 
στη Θεσσαλονίκη, θα πει πως οι πρεσβευτές της είχαν βεβαιωθεί για τη βενετσια- 
νοφιλία του. Ο ίδιος αρχιεπίσκοπος, ανάλογα µε τις περιστάσεις, ήτανε και 
πολιτικός αρχηγός, όπως μπορούμε να συµπεράνουµε απ᾿ την εποχή της 
βενετσιανοκρατίας. Και ξέρουμε πως, λίγο πριν από αυτόν, ο αρχιεπίσκοπος 
Ισίδωρος Γλαθάς, κοντά στις ϑρησκευτικές, έκαµνε και πολιτικές Ομιλίες. 
(ἱσιδώρου Οµιλίαι, ἐκδ. Λαούρδας, σ. 55-65). Στην ιστορία µας γενικά δεν είναι 
ασυνήθιστο να καταγίνουνται µε την πολιτική ανώτεροι κληρικοί. Ξέρουμε ακόµα 
την πολιτική δραστηριότητα του Πατριάρχη της Κωσταντινούπολης Νικολάου 
του Μυστικού (Κωνσταντινίδης Γιάννης, Νικόλαος Α΄ ο Μυστικός (859-025 
μ.Χ) Πατριάρχης Κωνσταντινουπόλεως (901-907, 912-955) Αθήνα 1967,χ. 64-74, 
190-194).΄ Η δεν είναι γνωστή η πολιτική δραστηριότητα του αρχιεπισκόπου Θεσ- 
οαλονίκης Ευστάθιου, όταν πήραν την πολιτεία αυτήν οι Νορμανδοί της Σικελίας 
στα 1185; Στα χρόνια µας κιόλας ο αρχιεπίσκοπος Αθηνών Δαμασκηνός 
Παπανδρέου, ο από Κορινθίας (1941-1949), έγινε αντιβασιλιάς, ενώ ο αρχιεπί- 
σχοπος Ιωαννίνων Σπυρίδων Βλάχος, ο από [ωαννίνων, (αρχιεπίσκοπος Αθηνών 
1949-1956) την άνοιξη τους 1941, ενεργώντας σαν αντιπρόσωπος των ελληνικών 
πολιτικών αρχών, συνθηκολόγησε µε τους Γερμανούς, γιανα πάρουν την Ελλάδα 
δίχως μάχες. 

18. Ο Μουράτ ἔστειλε στους Θεσσαλονικιούς ανθρώπους, που να τους 
συμβουλέψουν να παραδοθούν δίχως μάχη, ενώ τον ίδιο καιρό έζωνε την πολιτεία 
από παντού. Μαζί όµως µε τις ενέργειες τους αυτές ἐριξε και πλήϑος προκήρυξες 
μέσα στην πολιτεία, γιανα βεβαιώσει και µε όρκους όσα τους ἑταζε. Τί έλεγαν οι 
προκήρυξες αυτές δεν ξέρουμε: το πνεύμα τους ωστόσο Όα πρέπει να ήταν 
ανάλογο µε ό,τι έλεγαν οι προκήρυξες που έριχναν οι Τούρκοι σε κάϑε πολιτεία 
που πήγαιναν να πάρουν. Το πνεύμα αυτό το βλέπουμε καθαρά στις προκήρυξες 
που έριξε ο Σινάν πασιάς στα Γιάνινα τον Οχτώβρη της ίδιας χρονιάς που πήγε να 
τα πάρει φεύγοντας απ᾿ τη Θεσσαλονίκη. Στις προκήρυξες λοιπόν αυτές ανάµεσα 
στα άλλα γράφει και τούτα: «Να ηξεύρετε..ότι οποίον κάστρο και χώρα 
προσκυνήσει µε το καλόν να μηδέν έχει κανένα φόβον ούτε κουρσεμόν, αλλ᾽ ούτε 
κανένα χαλασμόν...οποίον κάστρο και χώρα δεν προσκυνήσουσιν...καθώς εχαλά- 
σασιν και τους Θεσσαλονικαίους...να µην έχετε κανένα φόβον μήτε αιχµαλωτι- 
σμόν, μήτε πιασμόν παιδίων, μήτε εκκλησίας να χαλάσωμεν, μήτε μασγίδι να 
ποιήσωμεν...Ο μητροπολίτης να έχει την κρίσιν του την ρωμαϊκήν και όλα τα 
εκκλησιαστικά δικαιώµατα, οι άρχοντες όσοι έχουν τιµάρια, πάλιν να τα ἔχουσιν' 
τα γονικά τους, τα υποστατικά τους και τα πράγματα τους...ώσπερ εδιαγουµίσα- 
μεν την Θεσσαλονίκην και εχαλάσαμεν ταις εχκλησίαις και ερηµώσαμεν και 
αφανίσαμεν τα πάντα» (΄Αµαντος, Κ. οι προνοµιακοί ορισμοί του µουσουλµανι- 
σμού υπέρ των χριστιανών, «Ελληνικά». 9, 19899, 119-120. Βλ. και σημ. 9) 


14. Το προτείχισμα ήταν ένα δεύτερο, µα χαμηλότερο κάστρο της Θεσσα- 
λονίκης μπροστά απ᾿ το μεγάλο. Ανάμεσα στο προτείχισμα και στο µεγάλο κάστρο 
υπήρχε μιαν απόσταση 5-6 περίπου µέτρα, όπου σε δύσκολες ώρες, μαζεύουνταν 
οι Κάτοικοι της περιοχής µε τα ζώα τους. Μπροστά του υπήρχε κι ένα μεγάλο κ 
χαντάκι, που ανάλογα µε τις εδαφικές συνθήκες ήτανε γεμάτο νερό. Η αμυντική 
σημασία του προτεχίσμτος ήτανε σοβαρή όχι μόνο γιατι οι Θεσσαλονικιοί 
μπορούσαν να προβάλλουν σ᾽ αυτό µια πρώτη άμυνα ενάντια στον εχτρό, µα και 
γιατι μπορούσαν να τον χτυπούν απὀ πιο χαμηλά κι από πιο κοντά. Ακόμα και 
γιατ’ ήτανε κι ένας δύσκολος φράχτης για τις πολιορκητικές μηχανές, ώστε να µη 
μπορούν να πλησιάζουν εύκολα. Απομεινάρια του βλέπει κανείς ακόµα και 
σήµερα εκεί που τελειώνει το ανατολικό κάστρο, στο επάνω µέρος της Εγνατίας, 
κοντά στο Συντριβάνι, όπως και στα δυτικάτου παλιού Δημοτικού Νοσοκομείου, 
του σημερινού «΄ Αγιος Δημήτριος». Ίσως και κάπου αλλού. Ο Αναγνώστης το λέει 
προτείχισμα, το λέει όµως και έξω διατείχισμα. Ο Καμενιάτης το λέει 
προτείχισμα, αλλά και μετέωρον τείχος, ενώ ο Ευστάθιος µόνο περίτειχος, 


15. Όπως βλέπουμ᾽ εδώ, απ᾿ τα 1430 κιόλας είχαν αρχίσει να µεταχειρί- 
ζουνται το μπαρούτι και το πυροβόλο. Μόνο που αυτά δεν είχαν ακόµα την 
αποτελεσµατικότητα που ϑα ᾿χουν αργότερα στη μάχη για την άλωση της 
Κωσταντινούπολης. (Δούκας, ἐκδ. στεοι 265, 3-4. Καλομενόπουλος, Ν. Η 
στρατιωτική οργάνωσις της Ελληνικής Αυτοκρατορίας του Βυζαντίου, Αϑήνα 
1937, 174-175: πβ. και 154-155. Χρονικόν περί των Τούρκων σουλτάνων, ἐκδ. 
Ζώρας, Γ. Αθήνα 1958, 19-20. Ζώρας, Γ. Η άλωσις της Κωνσταντινουπόλεως 
(κατά τον Βαρβερινόν ελληνικόν κώδικα ΠῚ της Βατικανής Βιβλιοθήκης) περ. 
«Ελληνική Δημιουργία» 5, 1950, 864’). Ο Χατζηιωάννου ωστόσο αναφέρνει σαν 

ιστορικό γεγονός πως στα δυτικά της Θεσσαλονίκης «εκεί απ᾿ ὀπου άρχιζε το 
παλιό της λιμάνι, ήταν ο πύργος Μπαρούτ Χανές (ροιἀτίΣτε) που τον είχαν χτίσει 
οι Τούρκοι και πως µέσα σ᾿ αυτόν είχαν μαζέψει τα όπλα των υπερασπιστώντης. 
Λέει ακόµα πως οι Θεσσαλονικιοί στα χρόνια του, δηλαδή γύρω στα 1880, 
πίστευαν πως τα όπλα αυτά «κόρυθες και δόρατα και πανοπλία! απολελιϑωμέναι» 
βρίσκουνταν στην Ακρόπολη (Χατζηιωάννου, Αστυγραφία, σ. 28-29). Η είδηση 
αυτή είναι µια απλή διάδοση, δίχως καμιάν ιστορική βάση και δεν ἐχει τη ϑέση της 
σε βιβλία ιστορικά, γιανα την πάρουμε σαν μιαν ιστορική αλήθεια. Σε μιαν εποχή 
που είχαν αρχίσει να μεταχειρίζουνται το μπαρούτι για τον πόλεμο, είχαν αρχίσει 
ν᾽ αλλάζουν και τα όπλα και η µορφή των πολέμων. Δε μπορούσαν λοιπόν οι 
Τούρκοι να μεταχειριστούν πύργο που έχτισαν οι ίδιοι, για αποθήκη, ὁπου να 
φυλάγουν τα άχρηστα πια όπλα των Βυζαντινών. Ακόμα και το όνοµα Μπαρούτ 
Χανές (--σπίτι του μπαρουτιού, 4ο ἰα ροιαγἰὲνε) του πύργου, δείχνει πως η 
αποθήκη αυτή ήτανε για μπαρούτι και για τ᾽ ανάλογα όπλα της εποχής. 


16. Ἡ ανατολική μεριά του κάστρου της Θεσσαλονίκης ήταν ανέκαθεν το πιο 
μπόσικο μέρος του. Από δω έκαµαν την επίθεση τους στις 81 του Ιούλη του 904 οι 
Σαρακηνοί κουρσάροι και την πήραν (Καμενιάτης, ἐκδ. ΒδΙβΙἰρ 29, 2-8 και 26, 29- 
27. Από δω την πήραν οι Νορμανδοί της Σικελίας τον Αύγουστο του 1185 
(Ευστάδιος, ἐκδ. Κυριακίδη 94, 6-7: πβ. και 8,10-12 και 102, 20-22). Από δω, απ᾿ 
το Τρἰγώνι, μπήκαν στην πολιτεία και οι Τούρκοι στις 29 του Μάρτη του 1430, 
(Αναγνώστης 30, 28-33 και 86, 11-20. Πβ. και σημ. 12). 


17, Ο Αναγνώστης μιλάει για μοναστήρι του Χορτιάτη, ενώ αυτό είναι 
μετόχι του μοναστηριού του Χορτιάτη. Ητανε στα ΒΑ της Θεσσαλονίκης, λίγα 
µέτρα ανατολικότερα απ᾿ τις σημερινές φυλακές του Ἑφταπυργίου (Βακαλόπου- 
λος, Απ. Η μονή του Χορταῖτου, ΕΕΒΣ 15, 1959, 285-286. ΠΡ. και Ζαπίπ, Ν. [ες 
ἀρίῖσες εἰ Ίες πιοηβκίέςες «ες ρτᾶπάς οεηῖτες Ὀγραπίίης, Ρατὶς 1075, 414-415). 


18. Στρατηγός της Δύσης ήταν ο Σινάν πασιάς, ο τελευταίος μπεϊλέρμπεης 
της Ελλάδας. Ο ἰδιος, ύστερ᾽ απ᾿ τη Θεσσαλονίκη, στις 9 του Οχτώβρη της ίδιας 
χρονιάς (1480) πήρε και τα Γιάνινα. (Φραντζής, ἐκδ. σνεει 800, 12.΄ Αμαντος, Οι 
προνοµιακοί ορισμοί 119-190). 


19. Το Τριγώνι δηλαδή είναι µια τριγωνική δέση στα ΝΑ της Ακρόπολης, 
ανάμεσα στην Πύλη της ΄Αννας Παλαιολογίνας και στον πύργο το στρόγγυλο 
(τζιντζιρλί κουλέ των Τούρκων), όπου σήµερα είναι στημένο το κανόνι για τους 
επίσημους κανονιοβολισμούς (πβ. και Τα]ταῖϊ, Τορορταρπίς 80-81) 


20. Το έτος 69588 είναι από κτίσεως κόσμου. Για να βρούμε τη χριστιανική 
χρονολογία βγάζουμε απ᾿ αυτό το 5508 για τους μήνες Σεπτέμβρη, Οχτώβρη και 
Νοέβρη και το 5509 για τους άλλους μήνες. Η βυζαντινή χρονολογία άρχιζε απ᾿ τα 
5ΒΟΤ. 


21. Ο Χαλκοκονδύλης (ἐκδ. Ρατκὸ Π, 14, 7) ακολουθώντας, φαίνεται, 
κάποια παράδοση που έχει σχέση µε προδοσιά, υποστηρίζει πως τα λαγούμια 
αυτά τ᾽ άνοιξαν απ᾿ µέσα προς τα έξω οι προδότες Θεσσαλονικιοί, γιανα 
διευκολύνουν τους Τούρκους. Ο Αναγνώστης, αντίθετα, (βλ. ο. 24, 23, 33 832,81 

34,9) λέει πως τ᾽ άνοιξαν απ᾿ έξω οι Τούρκοι. (Την ίδια γνώμη έχει κι ο 
Βενετσιάνος Ιστορικός ΛΜάαγεο Ζαπιῖο, βλ. ΖΙπΚείσεη, (εποβίεβιε 1, 564, σημ. 1). 


22. Ο Χατζηιωάννου, μιλώντας για τις συνοικίες της Θεσσαλονίκης, γράφει: 
«Διάφορον μέρος της πόλεως ήτο ο λιμήν, όστις αποτελεί οιονεί ιδιαιτέραν τινά 
πόλιν» (Χατζηιωάννου, Αστυγραφία 838). Μα και ως το τέλος του Β΄ Παγκόσμιου 
Πόλεμου το λιμάνι ήτανε η πιο πυκνοκατοικημένη περιοχή της Θεσσαλονίκης, 
γιατι αυτό ήταν η καρδιά της εμπορικής της ζωής. Ακόμα και σήμερα, όσο χι αν οι 
λογής λογής εμπορικές επιχειρήσεις έχουν σκορπίσει σε διάφορα μέρη της 
Θεσσαλονίκης, µέσα ή ἔξω από αυτήν, όλες απ᾿ το λιμάνι ξεκινούν. Τα 
εργαστήρια, οι αποθήκες µετα εμπορεύματα, τα μαγαζιά, µε τη χοντρική πούληση 
ανέκαθεν ήτανε γύρω απ᾿ το λιμάνι. Κι αυτό ίσια ίσια θέλει να τονίσει η φράση του 
Αναγνώστη «το της πόλεως οικούμενον µέρος και μάλιστα το προς θάλασσαν». 
Γιατι και η λέξη δάλασσα το λιμάνι θέλει να πει. Το λιμάνι πάλι είχε άµεση σχέση 
µε τον πύργο της Σαμαρία και µε τον Τσερέμπουλο, το µόλο της πρωτεύουσας. 
Πβ. Τσάρας, Γ. Τοπογραφικά της Θεσσαλονίκης [1], «Μακεδονικά» 22, 1982, 49- 
98. 


28. Ο πύργος Σαµαρίας ήτανε το αμυντικό φρούριο του λιμανιού στη ΝΔ 
γωνιά του κάστρου (Τσάρας, Γ. Τοπογραφικά της Θεσσαλονίκης 1, 64-74). 


94. Με το ίδιο πνεύμα σ᾽ ανάλογη περίσταση, μίλησε κι ο Καμενιάτης: «Κι 
αν τύχαινε ανάμεσά τους (δηλαδή ανάµεσα στις γυναίκες) και καμιά κοπέλα που 
δεν είχε βγει ακόµα απ᾿ το σπίτι µόνο τη φύλαγαν στα σίγουρα, γιανα την 
παντρέψουν κι είχε μάϑει να ΄ναι ντροπαλή, άφησε να πέσει απ᾿ το πρόσωπό της 
η ντροπή και, χωρίς να σκεφτεί πως είναι γυναίκα, περνούσε μέσ᾽ απ᾿ την αγορά, 
έκλαιγε μαζί µε τις άλλες γυναίκες και ξεφώνιζε γοερά (Καμενιάτης, ἐκδ. ΒΟρ 
ὃ5, 66-70). 


835. Κάπως ανάλογα είχαν µεταχειριστεί τη λειψανοθήκη του Αγίου Δημη- 
τρίου στα 1185 και οι Νορμανδοί, όπως διηγιέται ο Ευστάδιος που όχι µόνο την 
έσπασαν µε τσεκούρια, µα και «τον τε πέριξ επιπολάζοντα κόσμον εξ αργύρου 
κατέκοψαν και τον υπέρ κεφαλής δε περιείλοντο χρύσεον στέφανον» (Ε υστά- 
διος, ἐκδ. Κυριακίδη, 116, 18-14) Σωτηρίου Γ. και Μ. Η Βασιλική του Αγίου 
Δημητρίου Θεσσαλονίκης, Αϑήνα 1952, σ. 10-15 και σ.10. 


26. Σωτηρίου, Η βασιλική του Αγίου Δημητρίου, 20-28. Βλ, Εγκώμιον του 
Δημητρίου Χρυσολωρά εις τον ΄ Αγιον Δημήτριον, ἐκδ. Λαούρδας, Β. «Γρηγόριος 
Παλαμάς» 80, 1957, 853, σημ. 4. Παπαδόπουλος, Αν. Ο Αγιος Δημήτριος εις την 
Ελληνικήν και Βουλγαρικήν παράδοσιν, Θεσσαλονίκη 1971, σ. 116-118. Πβ. και 
Ζαπίπ, Ι.ε5 Ἐρ]ίοες εἰ Ιες Μοπβδίδτες, 365-872. 


27. Για το Μοναστήρι της Αγίας Θεοδώρας βλ. Ζαπίη, ες Ερίίσες εἰ 166 
Μοπββιὲτες 374-375 και 406, σημ. 1. Δημητριάδης, Τοπογραφία, 261-268. 


-. 88. «Αρκεί µεν υμίν τα χρήματα και ους παρ᾽ ελπίδα δούλους εκτήσασϑέ την 
δε γε πόλιν ἔχειν ἔγωγε βούλομαι (Αναγνώστης 53, 3-5 Πβ. και ο. 56, 8-9. 

29. Σύμφωνα µε τη θεοκρατική αντίληψη του Μεσαίωνα για τις συμφορές 
τους φταίνε οι ίδιοι οι άνθρωποι, που κάμνουν αμαρτίες, γιατι η «αμαρτία είναι 
δημιουργός του δανάτου».(Πβ. Προς Ρωμ. κεφ. 5. Ιαν. κεφ. 1,16). 


30. Ζαπίη, [65 Ἐρ]ίοε5 εἰ Ιε Μοπαβίξτε5ς 875-380 

91. Τη θέση του μοναστηριού του Τίμιου Προδρόμου ο Καθηγητής [. 
Θεοχαρίδης την ορίζει «εις την συνοικίαν της Αχειροποιήτου, περί τον σημερινόν 
δηλαδή ναόν της Αχειροποιήτου». (Θεοχαρίδης, Γ. Μία εξαφανισθείσα µεγάλη 
μονή της Θεσσαλονίκης, η μονή του Προδρόμου, «Μακεδονικά» 18, 1978, 16, 17- 
18) και δέχεται πως την πήραν οἱ Τούρκοι ανάμεσα στα 1391-1408 (4-5), σε μιαν 
ιστορική περίοδο δηλαδή που έχει ακόµα σκοτεινά σηµεία. Πβ. και Ζαπίη, Ι.65 
Ερίίοε5 εἰ ες Μοπαίξτος 406). Δημητριάδης, Τοπογραφία, σ. 279-280. 


38. Βλ. Ασίαπατα, Ο. Εἀῑτηεὰς οδπιαπ]ἱ ἀεντὶ Αἰ1ρε[ε]!, [ο{απιοι! 1949, 136. Το 
βιβλίο µου το υπέδειξε και µου το δάνεισε ο μακαρίτης Γ. Μαμέλης, Γεν. Επιθ. Μ. 
Ε. που το συγγραφέα του τον είχε μαϑητή στο Γυμνάσιο Κομοτηνής. 


ὧδ.΄ Αρχοντας των Σέρβων την εποχή αυτή ήταν ο Γεώργιος Μπράνκοθιτς. 
Για τον τίτλο του και την πολιτική του βλέπε την πολύ καλή μελέτη του 
Βαλκανολόγου Γιάννη Παπαδριανού, «Η άλωση της Θεσσαλονίκης στα 1480 και 
ο Σέρβος δεσπότης Γεώργιος Μπράνκοθιτς», «Μακεδονικά» 8, 1968, 401-405. 


834. Ο Μουράτ ήθελε να συνεχίσει τη ζωή της η Θεσσαλονίκη και για το 
σκοπό αυτόν χρειαζόταν τους παλιούς Σαλονικιούς, τα ισνάφια τους. 


35. Τσάρας, Γ. Το Συνοδικό της Θεσσαλονίκης και ο διάδοχος του 
αρχιεπίσκοπου Γρηγόριου, «Μακεδονικά» 12, 1972, 264-269. 


38. Όπως είδαμε στα Εισαγωγικά και ο Βιαγιαζίτ Α΄ και ο εγγονός του 
Μουράτ Β΄ µόνο συμφορές χάρισαν στη Θεσσαλονίκη. Τα λέει αυτά όµως ο 
Αναγνώστης, γιατι γράφει το Χρονικό του µέσα στην υπόδουλη Θεσσαλονίκη, 
όπου υπήρχαν Θεσσαλονικιοί που είχαν αναπτύξει «επωφελείς» σχέσεις µε τους 
Τούρκους κι ο Αναγνώστης δε μπορούσε να μιλήσει διαφορετικά. | 


87. Ποιοί είναι οιτέσσερις αυτοί καθολικοί ναοί που άφησε ο Μουράτ στους 
Θεσσαλονικιούς, δεν ξέρουμε. Δε µπορεί όµως να ΄ναι οι γνωστοί µας καθολικοί 
ναοί της βυζαντινής Θεσσαλονίκης -οι ναοί της Αγίας Σοφίας, της Αχειροποιήτου 
και του Αγίου Δημητρίου- όπως είπαν, γιατι αυτοί ήτανε τρεις και απ᾿ την πρώτη 
μέρα που μπήκαν οι Τούρκοι στη Θεσσαλονίκη έμειναν δυο, µια και το ναό της 
Αχειροποιήτου τον μεταχειρίστηχε ο Μουράτ αμέσως για τις θρησκευτικές 
ανάγκες των Τούρκων (Δημητριάδης, Τοπογραφία, 33, 287-288). Οι τέσσερις 
αυτοί ναοί ϑα πρέπει να ήταν οι πιο φτωχοί κι οι παρατηµένοι ναοί της 
Θεσσαλονίκης σε τέσσερα διαφορετικά σηµεία της, ανάλογα µε την πυκνότητα 
των Θεσσαλονικιών που γύρισαν κι εγκαταστάθηκαν σ᾽ αυτήν. Τους είπαν 
ωστόσο καθολικούς, γιατι αυτούς είχαν για όλα τα θρησκευτικά τους καθήκοντα, 
γιορτή καϑημερινή, και φυσικά, και για τις χρονιάρες μέρες (βλ. Τσάρας Γ. Οι 
τέσσερις καθολικοί ναοί στο Χρονικό του Ιωάννου Αναγνώστη, Δ΄ Πανελλήνιο 
Ιστορικό Συνέδριο, Πρακτικά, Θεσσαλονίκη 1983, 181-144. 

38. Φαίνεται πως στα Γιανιτσά και στην περιοχή τους την εποχή αυτή ζούσαν 
πολλοί Τούρκοι. Μέσα στους χίλιους που λέει ο Αναγνώστης δεν πρέπει να 
λογαριάσουµε τις γυναίκες και τα παιδιά. Όσο για την πληροφορία του πως ο 
Μουράτ άφησε τον τόπο έρημο είναι ένας λόγος. 


39. Η Θεσσαλονίκη ήταν ένα λιμάνι απάγκιο κι απλόχωρο, σταυροδρόμι 
ανάμεσα σε στεριά και θάλασσα και µε µια καρπερή και πλούσια ενδοχώρα. Η 
θέση της αυτή, κοντά στα άλλα, την κάμνει πι ένα πολύ σημαντικό εμπορικό 
κέντρο, που το χρειαζότανε τόσο ο Μουράτ, µα το ίδιο σηµαντικό και κέντρο 
διαμετακομιστικό 


40.΄Οσαλέειο Αναγνώστης εδώ για το κατάντημα των ναών είναι υπερβολικά 
κι εκφράζει τη συναισϑηματική του κατάσταση που βρέθηκε, όταν αντίκρισε 
γενικά τη Θεσσαλονίκη, γυρίζοντας απ᾿ τη σκλαβιά. Οι Τούρκοι ξεγύμνωσαν, 
βέβαια, τους ναούς χι αλλωνών κατάστρεψαν διάφορα µέρη τους, όπου 
υποψιάζουνταν πως μπορούσε να ΄ναι κρυμμένοι θησαυροί, Για την ίδια αιτία ὃα 
κατάστρεψαν, το δίχως άλλο, πολλά παρεκκλήσια και ναούς οικογενειακούς. Μα 
τους ναούς σαν ιδρύματα ϑρησχευτιιά τους σέβουνταν. Απόδειξη είναι πως για 
τζαμιά τους δε μεταχειρίστηκαν σπίτια αρχοντάδων, μα ναούς. Αν ωστόσο δεν 
έμειναν πολύ περισσότεροι ναοί της βυζαντινής εποχής ὡς τα σήμερα, είναι γιατι οι 
ναοί ήτανε πολλοί και οἱ χριστιανοί, τουλάχιστο τους δυο πρώτους αιώνες της 
τουρκοκρατίας, πολύ λίγοι.΄Ητανε πολύ φυσὶκό λοιπόν αρκετούς ναούς να τους 
παραμελήσουν ή να τους παρατήσουν και να ερειπωϑούν, ώστε µε τον καιρό να 
πέσουν μόνοι τους. Αρκετοί όµως πρέπει να έχουν πέσει κι απ᾿ τους σεισμούς. 
Γενικά, για τους ναούς και τα μοναστήρια της Θεσσαλονίκης βλ. Ζαπίη, Κ. ἴ,ε5 
Ερ]βος εἰ |ες Μοπαρίὸτες 4ος Οταπάς οεπίτος Ὀγρβπίίπ,, Ρατίς 1975, 841-419 και 454- 
456. Δημητριάδης, Τοπογραφία, σ. 251-258. 

γ) Σχόλιο 
στο κείµενο του Χρονικού 

Ο Αναγνώστης καταπιάστηκε να γράψει το Χρονικό µε την 
άλωση της Θεσσαλονίκης και να διηγηθεί όσα υπόφερε αυτή τις 
μέρες εκείνες. Και το τονίζει, ϑαρρείς, επίτηδες αυτό, λέγοντας: 
«Εκείνοις δ᾽ εμαυτόν ἔγωγε μόνον διηγούμενος δώσω, ώνπερ η 
πόλις εν τω της νυν αλώσεως χρόνω πεπείρατο». (Αναγνώστης, 
σ. ϐ 24-26). Λέει ακόµα πως «ποιήσομαι δε τον λόγον... και 
συνεσταλμένον τ᾽ αναγκαία μόνον περιλαβών» (Αναγνώστης σ. 
6,4-7). Τα ίδια βεβαιώνει και στον Επίλογο του Χρονικού του. 
Διηγήϑηκε, λέει, μόνο «όσα μπόρεσε να παρακολουϑήσει ο ίδιος 
απ᾿ την άλωση και πως μερικά άλλα, που δεν άξιζε να τα διηγηθεί, 
τα παράλειψε». 

΄Οταν ωστόσο εξέδωκα το Χρονικό στα 1958 και διατύπωσα 
τη γνώμη πως το κείμενό του ήτανε διασκευασμένο, υπήρξαν 
βυζατινολόγοι που έγραψαν µε αγανάκτηση κι άλλοι συζήτησαν 
μαζί µου πως η διασκευή των βυζαντινών κειμένων είναι µια 
παλιά δεωρία, που δεν ἔχει πέραση πια. Μα η διασκευή ενός 
κειμένου δεν είναι µια δεωρία ούτε παλιά ούτε νέα και δεν τη 
συναντούμε μόνο στη βυζαντινή λογοτεχνία. Είν᾽ ένα φαινόμενο, 
μια πράξη που τη συναντούμε σ᾽ όλες τις λογοτεχνίες και σ᾿ όλες 
τις εποχές και σε πολύ μεγαλύτερο βαθµό στη δική µας εποχή. 
Δεν ξέρω λουτόν αν μπορούμε να μιλούμε για δεωρία διασκευής 
ενός κειµένου σήµερα κιόλας που, επειδή η λογοκλοπή έχει 
καταντήσει φαινόμενο συνηθισμένο, αναγκάστηκαν τα κράτη να 
βάλουν νόμους, που να προστατεύουν την πνευματική ιδιοχτη- 
σία.΄'Επειτα, ας µην ξεχνούμε πως το Μεσαίωνα δεν υπήρχε η 
έννοια της πνευματικής ιδιοχτησίας χι ένας χρονυκογράφος το 
νόμιζε χρέος του να γράψει όσα περισσότερα μπορούσε στο έργο 
του, αντιγράφοντας και από άλλα έργα ό,τι του φαινόταν 

απαραίτητο για να το προσθέσει στο δικό του. 

΄Οταν λοιπόν αρχίσουμε να μελετούμε το Χρονικό του 
Αναγνώστη και προχωρήσουμε λιγάκι στη διήγησή του, σκοντά- 
φτουμε ξαφνικά και σε είδησες που δεν έχουν καμιάν οργανική 
ενότητα µε το τμήμα του κειμένου, όπου τις βρίσκουμε. Δεν 
έχουν όµως ούτε και µε το σκοπό του Αναγνώστη που είχε, όταν 
άρχισε να γράφει το Χρονικό του. Σημειώνω μόνο μερικές τέτοιες 
ειδήσεις: 


8,12 - 10,20. Ο Αναγνώστης για το θάνατο του μητροπολίτη 
Συμεών, που ήταν ένα περιστατικό τόσο ανθρώπινο καὶ τόσο 
φυσικό, μίλησε µε λίγα και σεμνά λόγια, όπως ήτανε καιτο σωστό 
για το Χρονικό του. Την πληροφορία του αυτή ωστόσο την 
ακολουδεί στο κείμενό του ένα όνειρο του Συμεών που δεν έχει 
σχέση οὔτε µε το ϑάνατο του ούτε µε την προσωπικότητάτου. Το 
τμήμα αυτό του Χρονικού µε τ᾽ όνειρό του είναι µια κατοπινή 
προσθήκη που ήθελε να προβάλλει και να τιμήσει το Συμεών. 
14, 17-25. Η πληροφορία για την αλλαγή της αγοράς. Θ᾽ άλλαζαν 
τη θέση της αγοράς οι Θεσσαλονικιοί, γιανα διευκολύνουν τους 
πολεμιστές, αν η πολιορκία βαστούσε µήνες κι η αλλαγή αυτή 
παρουσιαζότανε σαν μιαν ανάγκη σοβαρή. Μα για µια τριήµερη 
πολιορκία, τι Όα μπορούσε να προσφέρει η αλλαγή της αγοράς; 
Ακόμα κι αυτός που πρόσϑεσε την πληροφορία αυτή αμφιβάλλει 
αν έγινε η αλλαγή αυτή. Γιαυτό και συνοδεύει την πληροφορία 
του µε τα λόγια τούτα: «ει και πέρας ίσως τούτο λαβείν ουκ 
έσχεν». Είναι κι αυτή µια διάδοση αδέσποτη απ᾿ αυτές που 
κυκλοφορούν σε ανάλογες περιστάσεις. 

20,28 - 24,5. Τον τελευταίον αιώνα, πριν πέσει η Θεσσαλονίκη, 
ας πούμε απ᾿ τα 1950 και δώδε, είχε ξεσηκωδεί µια μεγάλη 
καταλαλιά ενάντια στους Κοινοτικούς ΄Αρχοντες της Θεσσα- 
λονίκης, που , όπως ξέρουμε, ήθελαν να συμβιβαστούν µε τους 
Τούρκους και να τους παραδώσουν τη Θεσσαλονίκη. Μιαν 
ανάλογη πείρα είχαν και από άλλες πολιτείες. Συμβιβάστηκαν 
όµως αργότερα µετους Βενετσιάνους κι έβαλαν το δεσπότη τους 
Ανδρόνικο να τους την πουλήσει. Γιαυτό και τα σκάγια της 
καταλαλιάς αυτής πήραν και το μητροπολίτη Συμεών που απ᾿ τη 

θέση του ήτανε και τουρκόφιλος και βενετσιανόφιλος. Αυτή ήτα- 
νε κι η γραμμή της Εκκλησίας. 

Η προσθήκη λοιπόν αυτή, σε κάποιο όχι κατάλληλο σημείο 
του κειμένου του Χρονικού, είναι μιαν υπεράσπιση του Συμεών 
ενάντια σ᾽ όσους τον κατηγορούσαν για προδότη.΄]σια ίσια που, 
όπως λέει η προσθήκη, αυτός συμβούλευε τους Θεσσαλονικιούς 
να ᾿ναι ϑεοφοβούμενοι, να µην κάμνουν αμαρτίες και να 
σέβουνται και να τιμούν τους Κοινοτικούς ΄Αρχοντες, που κι 
αυτούς τους είχε στείλει ο Θεός για δικό τους καλό. («΄Οτι µη 
κατεξανίστασθαι τῶν αρχόντων, αλλά τούτοις ως εκ Θεού 
προβληϑέντας εδίδασκε στέργειν») (Αναγνώστης, σ. 22, 26-27). 
Κι αυτό λοιπόν το τµήµα του Χρονικού είναι µια προσθήκη που 
δεν παρουσιάζει καμιάν οργανική ενότητα οὔτε µε τα προηγού- 
µενα ούτε µε τ᾽ ακόλουθα. Αυτό έρχεται να το βεβαιώσει και το 
τέλος του χωρίου που κλείνει µε τη φράση «ημείς δε των προκει- 
μένων εχώμεῦα)) (σ. 24,5), που είναι κι αυτή βασικό γνώρισμα 
των διασκευαστών κειμένων της βυζαντινής εποχής. 


48,18 - 50,15. Οι Τούρχοι είχαν ακουστά για τα πολύτιμα 
αφιερώματα στη λειψανοθήκη του Αγίου Δημητρίου (µαλαμα- 
τικά, ασηµικά, πετράδια πολύτιμα λογής λογής). Γιαυτό κι ήτανε 
φυσικό να ορµήσουν κατά το ναό του , μόλις μπήκαν στην 
πολιτεία. Ο Αναγνώστης όµως, εξόν απ᾿ το ναό της Αχειρο- 
ποιήτου και το μοναστήρι του Τιμίου Προδρόμου που το είχαν 
πάρει και παλιότερα οι Τούρκοι (επί Βαγιαζίτ Α΄, 1391), δε μίλησε 
για κανέναν άλλο ναό. Ωστόσο, όπως ξέρουμε, δε μπορούσε 
βυζαντινό κείµενο να μιλάει για τη Θεσσαλονίκη και να µη μιλάει 
ταυτόχρονα και για τον πολιούχο της Αἴϊ-Δημήτρη, ούτε όµως και 
το αντίθετο. Κι εδώ βρίσκεται η αιτία για την προσθήκη αυτή. 
50, 16-27. Μια και μίλησαν όμως για το Μυροβλύτη Αἱ- 
Δημήτρη ήτανε τόσο φυσικό να μιλήσουν και για τη Μυρο- 
βλύτισσα Αἴ-θοδώρα.΄ Ηταν οι μόνοι άγιοιτης Θεσσαλονίκης, που 
απ᾿ τον τάφο τους ανάβρυζε μύρο. 
64,1 - 06,30. Με το κεφάλαιο 21 το Χρονικό θέλει να δώσει τη 
γενικήν εικόνα που παρουσιάζει η Θεσσαλονίκη, όταν είχε 
αρχίσει να παίρνει πια την οριστική µορφή µιας συνηϑισμένης 

τούρκικης πολιτείας και τη χρωμάτιζαν πολύ περισσότερο οι 
καταρειπωμένοι της ναοί. 


Το κατάντηµά τους αυτό το δίνουν οι δυο πρώτοι αρχιεπί- 
σκοποι, Γρηγόριος µε ἐγγραφό του απ᾿ τον Ιούλιο του 1480 
και Μεϑόδιος µε ἐγγραφό του απ᾿ τον Οχτώβρη του 1458. Οπως 
είδαμε λίγο πιο πάνω, ο Μεϑόδιος κιόλας µας πληροφορεί πως 
«μετά την ἁλωσιν ταύτης της πόλεως πολλοί των ιερών ναών, 
μάλλον δε σχεδόν πάντες, οικείοι των Τούρκων εγένοντο». Η 
υπερβολή εδώ είναι φανερή Μιλώντας πάλι παρακάτω για το 
κατάντημα του ναού της Αγίας Παρασκευής, μεταχειρίζεται τη 
φράση: «ώσπερ εμάϑομεν».΄Ετσι όµως µας βεβαιώνει πως όλ᾽ 
αυτά που λέει δεν τα ξέρει, γιατι τα είδε µε τα ίδια του τα µάτια, 
μόνο τα ᾽᾿μαῦε από πληροφορίες που του έχουν δώσει άλλοι. Στη 
Θεσσαλονίκη, αντίθετα, υπήρχαν τόσα πολλά και τόσα ωραία 
σπίτια, ώστε οι πρώτοι χίλιοι περίπου Τούρκοι, που εγκαταστά- 
ϑηκαν σ᾽ αυτήν, να προτιµήσουν σπίτια παρά ναούς, γιανα 
κατοικήσουν. Επειδή κιόλας, ύστερ᾽ απ᾿ την ἁλωσή της, έφυγε ο 
στρατός και πληϑυσμός τούρκικος δεν ήτανε πρόϑυμος να 
εγκατασταθεί σ᾽ αυτήν, όσοι Τούρκοι εγκαταστάθηκαν, ϑα 
μπορούσανε να διαλέξουν τα καλύτερα σπίτια. 

Η πληροφορία του Μεϑοδίου για την καταστροφή των ναών 
έχει αλλού την αιτία της. Όταν μπήκαν στη Θεσσαλονίκη οι 
Τούρκοι μεταχειρίστηκαν και σπίτια και ναούς για το στρατό και 
τα μεταγωγικά τους, όπως λένε στη στρατιωτική γλώσσα. Αυτό 
έφερε µια µεγάλη αναστάτωση στην πολιτεία µε αποτέλεσµα να 
µη µπορεί να ξεδιαλύνει κανείς την τύχη των ναών και των 
μοναστηριών. 

Την καταστροφή τους ωστόσο στο βαθμό που την παρου- 
σιάζει το Χρονικό του Αναγνώστη, δε µπορεί να την έχουν κάμει 
οι Τούρκοι τον πρώτο καιρό κιόλας που πήραν τη Θευσαλονίκη. 
Οι Τούρκοι κατάστρεψαν ναούς σε µερικά µέρη τους µόνο, γιανα 
βρούνε µέσα τους κρυμμένους θησαυρούς. Αυτό το ᾿καμναν σε 
κάθε πολιτεία που έπαιρναν είτε µε το σπαθί τους είτε µε 
συμβιβασμό. Μα η καταστροφή αυτή δε μπορούσε να ᾿ναι τόσο 
γενική. Οι Τούρκοι έκαμαν µιαν αρχή. Τους ναούς ωστόσο τους 

κατάστρεψε η ερήμωση της πολιτείας. Οι Θεσσαλονικιοί, που 
μπόρεσαν να γυρίσουν όπως όπως στην πατρίδα τους ύστερ᾽ απ᾽ 
την άλωση της, ήτανε λίγοι και οι ναοί πολλοί. Επειδή πάλι οι 
Τούρκοι τους μεταχειρίστηκαν για τις ανάγκες του στρατού τους, 
οι ναοί ήϑελαν συντήρηση και οι λίγοι πρώτοι Θεσσαλονικιοί δε 
μπορούσανε να τους συντηρήσουν, γιατ᾽ είχανε χάσει τα εισο- 
δήματά τους.΄ Επειτα η Θεσσαλο ίκη, όπως λέει η παράδοση που 
αναφέρνει ο Χατζηιωάννου (Αστυγραφία, σ. 68) είχε 365 ναούς, 
όσες και οι μέρες του χρόνου, είχε δηλαδή πολλούς . Ποιούς 
λοιπόν απ᾿ αυτούς να προσέξουν και πώς να τους συντηρήσουν; 

Την υπερβολή του Μεϑόδιου για την κατάσταση των ναών 
της Θεσσαλονίκης, σ᾽ ακόµα μεγαλύτερο βαϑμό, την εκµεταλ- 
λεύτηκαν στο Χρονικό του Αναγνώστη. Σ᾽ αυτό λοιπόν βλέπουμε 
πως η καταστροφή των ναών ήτανε τέτοια και τόσο µεγάλη, ώστε 
να ξεχάσουν οι Θεσσαλοννειοί ακόµα «πως εδώ ήτανε κάποτες ο 
ναός ο τάδε, εκεί ο τάδε», όπως καιτην ομορφιά καιτην χάρη του 
καθένα τους. Ανάμεσα όµως στο έγγραφο του Μεϑόδιου και στο 
Χρονικό του Αναγνώστη υπάρχει κοινή φρασεολογία καὶ κοινό 
πνεύμα. (Πβ. Μεϑόδιος: πολλοί των ιερών ναών, μάλλον δε 
σχεδόν πάντες», Αναγνώστης: «τας δε γε λοιπάς απάσας οικίας 
και τους ναούς σχεδόν πάντας» σ. 62, 78 Πβ. και τη φράση «και 
πάντων οικίας και ναούς αντί οικιών ειληφότων» (Αναγνώστης, σ. 
64, 2-8). ; 

Μέσα στο ίδιο κεφάλαιο (21) του Χρονικού βλέπουμε πως οι 
Τούρκοι ξήλωσαν οικοδομικό υλικό από ναούς κι έχτισαν 
καινούργια κτήρια.΄Εν᾽ απ᾿ αυτά, όπως εἰδαμε, είναι και το 
λουτρό µε το σημερινό όνοµα «Παράδεισος», στο κάτω μέρος της 
Ῥωμαϊκής Αγοράς, που έχτισαν το καλοκαίρι του 1444, όπως λέει 
σχετική του επιγραφή. Είδαμε επίσης το ΄Εγγοαφο του Μεϑόδιου 
που είναι απ᾿ τον Οχτώβρη του 1458. 

Κι όµως ο Αναγνώστης γράφοντας το Χρονικό του ήδελε να 
διηγηθεί τις κακοπάθησες της Θεσσαλονίκης τον καιρό της 
άλωσης («εν τω της νυν αλώσεως χρόνω», δηλαδή στα 1430). Οι 
ειδήσεις λοιπόν του Αναγνώστη για ναούς και σπίτια που 
συναντούμε στο Χρονικό του, επειδή μιλούν για περιστατικά µιας 

προχωρηµένης τουρκοκρατίας, όταν η Θεσσαλονίκη είχε πάρει 
πια οριστικά τη µορφή τουρκόπολης, µας αναγκάζουν να τις 
τοποϑετήσουμε πολύ αργότερα απ᾿ τα 1459. 

Κάτι άλλο που κάμνει εντύπωση, τέλος, όταν μελετούμε το 
Χρονικό, είναι οι συχνές επαναλήψεις και ανακεφαλαιώσεις, 
περνώντας από έναν κύκλο νοήματα σ᾽ έναν άλλο. Γιαυτό και τις 
μεταχειρίστηκαν, γιανα χωρίσουν τα κεφάλαια του Χρονικού. 
Απ᾽ αυτές, ενώ περνούσαν από μιαν ενότητα της διήγησης σε 
μιαν άλλη, πρόσϑεταν όµως και άλλες είδησες είτε απ᾿ τις μέρες 
της άλωσης είτε απ᾿ τα χρόνια της τούρκικης πια Θεσσαλονίκης. 
Αυτό το παρατηρούμε σταδερά απ᾿ το 14ο κεφάλαιο κι 
ύστερα. ΄Ο,τι γράφει ωστόσο ο Αναγνώστης ως το κεφάλαιο αυτό, 
είναι βιώματά του και τα διηγιέται άνετα, χωρίς να αισθάνεται την 
ανάγκη να κάμνει επαναλήψεις και ανακεφαλαιώσεις. Κι αυτές 
λοιπόν οι επαναναλήψεις και οι ανακεφαλαιώσεις που προδίνουν 
μιαν άλλη τεχνική βεβαιώνουν, µε τον τρόπο τους, τη διασκευή 
του Χρονικού. Απ᾽ την ίδια αιτία δα πρέπει να εξηγήσουμε καιτις 
κάποιες αντίφασες που έχει το κείµενο. 

Πλουτισμένο όµως τώρα το Χρονικό µε πολύ περισσότερες 
είδησες και απ ᾿τις μέρες της άλωσης και απ᾿ τα πρώτα χρόνια 
της τουρκοκρατίας έγινε ένα σοβαρό λαϊκό ανάγνωσμα της 
εποχής του, ενώ ταυτόχρονα από Χρονικό του Αναγνώστη έγινε 
Χρονικό της Θεσσαλονίκης. 


2. ΄Εχϑεση 
των Βενετσιάνων Διοικητών της Εύβοιας 


α) Εισαγωγικά. Ένα άλλο πολύτιμο κείµενο για την τελευταία 
άλωση της Θεσσαλονίκης είναι και η ΄Εκϑεση της Βενετσιάνικης 
Διοίκησης, της Εύβοιας, που έστειλε στη Γερουσία της Βενετιάς, 
μόλις έπεσε η Θεσσαλονίκη. Είναι γραμμένη στις 3 του Απρίλη -κι 
αναφέρνει το γεγονός µε λίγα λόγια. Μια σύγκριση του Χρονικού 
του Αναγνώστη µε την Εκθεση αυτή πείθει πως τα δυό τα 
κείµενα συμφωνούν σ᾽ ορισμένα σηµεία κι έτσι το ᾿να επαλη- 

ϑεύει τ᾽ άλλο. Συμφωνούν όµως και στις υπερβολές , όσο χι αν 
αυτές είναι διαφορετικές, µια και οἱ σκοποί των κειμένων αυτών 
είναι διαφορετικοί. Η Βενετσιάνικη Διοίκηση της Εύβοιας δεν 
έγραψε, την Ἱστορία της ΄Αλωσης. Αισϑάνϑηκε όµως την ανάγκη 
να µεταχειριστεί υπερβολές στην ΄᾿Εκϑεσή της, γιατι αυτή έπαιξε 
τον αποφασιστικότερο ρόλο, γιαν᾽ αγοράσουν οι Βενετσιάνοι τη 
Θεσσαλονίκη. Ας µην ξεχνούμε ακόµα πως η ΄Εχϑεση αυτή είναι, 
βέβαια, ένα έγγραφο επίσημο, µα δεν παύει ταυτόχρονα να ᾿ναι 
κι ένα έγγραφο διπλωματικό. Το περιεχόμενό του αυτό βε- 
βαιώνει. 


β) Τό κείµενο της ΄Εκϑεσης 


«Με μεγίστην λύπην και ανέκφραστον αδηµονίαν αναφέ- 
ρομεν το ϑλιβερόν γεγονός της απωλείας της πόλεως Θεσσα- 
λονίκης. Εις τας 17 Μαρτίου έφτασεν εκεί ο πιε55εΓ Απιοπίο Ρἰεάο 
υποναύαρχος, µετά τριών γαλερών, ίνα ενϑαρρύνη τον λαόν 
εκείνον, κατατρομαγμένον από την είδησιν, ότι ητοιμάζετο 
αυτοπροσώπως ο μέγας Τούρκος να κατέλϑη προς εκπόρϑησιν 
της Θεσσαλονίκης. Και πράγματι ο Μουράτ µε μέγιστον αριϑμόν 
στρατού, συμποσουμένον εις 190.000 περίπου, έφϑασεν εις τον 
ρηϑέντα τόπον της Θεσσαλονίκης την 26ην Μαρτίου, ημέραν 
Κυριακήν, κατά την μίαν ώραν της ημέρας εμπνέων πανταχού τον 
τρόμον᾽ από την ώραν εκείνην δεν έπαυσεν ημέραν και νύκτα ου- 
δέ επί στιγμήν την επίϑεσιν. Την 28ην Μαρτίου, ημέραν Τρίτην, 
περί την μίαν της νυκτός, εισήλθεν εντός της πόλεως από το μέ- 
ρος της ξηράς ένας δωδέκαρχος, όστις, µεταβάς προς συνάντησιν 
των διοικητών, ανέφερεν αυτοίς ότι από το Βαρδάρι επρόκειτο να 
έλδουν εξ πειρατικά πλοία, τα οποία εσκόπευον να πυρπολήσουν 
τας γαλέρας, διότι εγνώριζον ότι δεν είχε μείνει κανείς προς 
φρούρησιν της παραλίας, καθόσον όλοι οι άνδρες εµάχοντο επί 
των επάλξεων. Τότε οι διοικηταί απεφάσισαν να ειδοποιήσουν 
τον υποναύαρχον πιεξδδεγ Απίοπιο Ὠίεάο ίνα αποσυρϑή από τα 
τείχη, όπου εµάχετο µετά των ανδρών των πληρωμάτων, και να 
ανέλϑουν όλοι επί των γαλερών προς φρούρησιν αυτών και του 

λιμένος!. Τέλος την αυγή της Τετάρτης οι Τούρκοι εξαπέλυσαν 
μίαν επίθεσιν µε τοιαύτην ορμητικότητα και τόσην σφοδρότητα, 
ώστε και μόνη η ιαχή τῶν ήτο αρκετή να διασείση εκ ϑεμελίων 
μεγαλυτέραν και πολυαριϑμοτέραν της Θεσσαλονίκης πόλιν. 
Κατά την πρώτην μάχην μέχρι της τρίτης έπεσαν νεκροί τόσοι 
Τούρκοιώστε µε τα πτώματά των ηδύναντο να κάμουν «σκάλες», 
ίνα εισβάλουν εις την πόλιν. Εκεί, όπου εφονεύοντο δέκα, 
κατέφϑανον αμέσως εκατόν. Αναρίϑμητα ήσαν τα εκτοξευόµενα 
βέλη, ώστε δεν ηδύνατο κανείς να παραµείνη επί των παραπετα- 
σμάτων και των ξυλίνων πυργίσκων. Ολοέν προσήγγιζον µε 
μεγάλας δυνάμεις, εκτοξεύοντες πληϑύν βελών και ὑφιστάμενοι 
τας επιθέσεις των υπερασπιστών, οι οποίοι ἔρριπτον κατ᾽ αυτών 
ό,τι είχον πρόχειρον εις την διάϑεσιν των. Τέλος διέσπασαν τα 
τείχη εις πολλά σηµεία και εισβαλόντες την τετάρτην ώραν της 
ημέρας εκείνης], διέπραξαν μεγίστας ὠμότητας, κατατεμαχί- 
ζοντες όσους χριστιανούς συνήντων, εις τρόπον ώστε µε μεγίστην 
αδηµονίαν και προφανή κίνδυνον οι διοικηταί και τινες άλλοι 
διέφευγον, άλλος µε χλαμύδιον και άλλος µε υποκάμισον και 
έφϑασαν εις τον λιμένα, όπου χάρις εις τα καλά µέτρα του 
ευγενούς Αντωνίου Πἱεάο, διεσώθησαν επί των γαλερών. Ση- 
µειωτέον ότι οι Τούρκοιτους κατεδίωκον κατά πόδας, και αν δεν 
ήσαν απησχοληµένοι εις την διαρπαγήν και εις την σύλληψιν 
γυναικών, αι οποίαι διέφυγον, ολίγοι Όα διεσώζοντο. Κανείς δεν 
ημπορεί να καυχηϑή ότι παρέλαβε μαζίτου ἔστω και έν δηνάριον. 
Ο ευγενής Αντώνιος Ὀϊεάο λίαν επιδεξίως µετεκίνησε και τας 
άλλας δύο γαλέρας, ούτως ώστε και αύται μαζί µε τούς επ᾽ αυτών 
διαπεραιωϑέντας κατέπλευσαν εις Εύβοιαν εις τας 2 του παρό- 
ντος. Από την γαλέραν του Ῥίεάο έλειψαν 50 άνδρες, φονευ- 
ϑέντες ή αιχμαλωτισϑέντες, από την του δαρτεάο 70 και από την 
του Οταάεπίρο περί τους 150. Διεσώϑησαν από βεβαίαν σφαγήν ο 
σέρ σά[εαΖζο Ματοεϊο ο σερ Αντώνιος Τα]αρίετα, ο Βενέδικτος 
Νἰοοηζίο, ο Νικόλαος δερυάἰπο τραυματισϑείς, κἀι έμειναν εις την 
πολιν, µη κατορϑώσαντες να διαφύγουν ο σερ Λεονάρδος 
Οταἠεπίρο κυβερνήτης µιας των τριών γαλερών, διαμένων εν 
Κρήτη, ο υιός τού: σέρ Ψἱάαὶ Ραταάίεο, ο υιός του Παύλου 

Κονταρίνι, ο σερ Ζαχαρίας ἀε Ωτεζί και πολλοί άλλου, οι οποίοι 
πιστεύεται ότι έπεσαν υπό την τουρκικήν μάχαιραν. Αναμφι- 
βόλως έγινε µεγάλη καταστροφή και όποιος παρευρέϑη εκεί και 
είδε µε τα μάτια του τα συμβάντα δεν Όα τα λησμονήση ποτέ». 


Κ.Δ. Μέρτζιου, Μνημεία Μακεδονικής 
Ἱστορίας, Θεσσαλονίκη 1947, σ. 90-98.- 


Σηµειώσεις 


1. Αναγνώστης 26, 25-34 
3. Αναγν. 58, 35-58 

νίκη. 


δ. Δούκας 

α. Εισαγωγικά. Το Χρονικό του Ιωάννου Αναγνώστη είναι το 
μόνο κείµενο που έγραψε ένας αυτόπτης μάρτυρας για την 
τελευταία άλωση της Θεσσαλονίκης του 14380. Μα και οι 
βυζαντινοί ιστορικοί που ασχολήθηκαν µε τα τελευταία χρόνια 
της Βυζαντινής Αυτοκρατορίας, Δούκας, Χαλκοκονδύλης και 
Φραντζής βρίσκουν την ευκαιρία, ανάµεσα στα άλλα, να διηγη- 
δούν καν την άλωση της Θεσσαλονίκης, χωρίς ωστόσο κανένας 
τους να την έχει ζήσει. Ἐγοαψαν όµως ό,τι άκουσαν. 

Και πρώτα πρώτα ο Δούκας!. Για τη ζωή του ξέρουμε όσα 
αυτοβιογραφικά στοιχεία σημείωσε στο έργο του ο ίδιος. Απ’ 
αυτόν λοιπόν μαϑαίνουμε πως ο παππούς του, απ᾿ τον πατέρα 
του, Μιχαήλ Δούκας, κρατούσε απ᾿ το αυτοκρατορικό τζάκι των 
Δουκάδων που παρουσιάζουνται στην ιστορική σκηνή του 
Βυζαντίου απ᾿ το τέλος περίπου του 9ου αιώνα. Μια κι έλεγαν 
λοιπόν τον παππού του Μιχαήλ, είναι σωστή η γνώμη πως καιτον 
ίδιο τον έλεγαν Μιχαήλ, σύμφωνα µε την σχετική παλιά ελληνική 
παράδοση2. Ο παππούς του, όπως και τ᾽ αδέρφια του παππού 
του, επειδή ανακατεύτηκαν στους αγώνες του Ιωάννου Στ΄ 
Καντακουζηνού µε του αυτοκράτορα ]Ἰωάννόυ Ε΄ του Παλαιολό- 
γου, για τον αυτοκρατορικό ϑρόνο, µε πολύ μεγάλη δυσκολία 
μπόρεσαν να γλυτώσουν τη ζωή τους απ᾿ τους οπαδούς του 
Καντακουζηνού, φεύγοντας στη Μικρά Ασία. Από κει σκόρπισαν, 
σε διάφορα µέρη της, ενώ ο παππούς του πήγε στην Έφεσο, 
όπου τον προστάτεψε ο Τούρκος εμίρης της. 

Εδώ λοιπόν, γύρω σ᾽ αυτά τα µέρη πρέπει να γεννήθηκε, να 

μεγάλωσε και να μορφώϑηκε ο ιστορικός Μιχαήλ Δούκας. Ετσι 
ὃα πρέπει να εξηγήσουμε και πώς έµαδε την τούρκικη γλώσσα 
και γνώρισε τόσο καλά τους Τούρκους, ώστε να τον µεταχει- 
ρίζεται ο Γενοβέζος άρχοντας (ροάεβιὰ) της Φώκαιας Αντούρνο 
για τις διπλωματικές του σχέσεις µε τον Τούρκο σουλτάνο 
Μουράτ Β΄. Για τα τούρκικά του κιόλας μιλάει κι ο ίδιος ο 
Δούκας. Λέει δηλαδή πως ο Γενοβέζος άρχοντας της Φώκαιας 
«στέλλει γραφάς...τω Μουράτ τας ας εγώ γέγραφα»Σ. Επίσης ο 
ίδιος Γενοβέζος άρχοντας «στέλλει (δηλαδή στο σουλτάνο)...συν 
γράμμασιν αξιολογωτάτοις α κακείνα εγώ γέγραφα»4. 

Λίγο πριν πέσει η Κωσταντινούπολη, τον βρίσκουμε στο 
Διδυμότειχο, όπου παρακολουθεί τους Τούρκους να ετοιμάζουν 
τα κανόνια τους, γιανα κάμουν την οριστική επίθεση ενάντια της 
και ϑα την πάρουν». Ύστερ᾽ απ᾿ την άλωση της Κωσταντι- 
νούπολης περνάει στην υπηρεσία των Γενοβέζων (των Γκατε- 
λούζ) της Λέσβος που τον μεταχειρίζουνται κι αυτοί για 
διπλωμάτη στις σχέσεις τους µε το σουλτάνο Μεχμέτ Β΄. 

Από κει κι εδώ δε μπορούμε να παρακολουθήσουμε τη ζωή 
του. 

Το έργο του αγκαλιάζει την ιστορική περίοδο του βυζαντινού 
κράτους απ᾿ τα 1941 ως την πολιορκία της Μυτιλήνης στα 1462. 
Η μελέτη του έργου του όμως δείχνει πως μόνο ύστερ᾽ απ᾿ τα 
1421 αρχίζει να διηγιέται προσωπικά του βιώματα ή περιστατικά 
που μπόρεσε να μάϑει ύστερ᾽ από σχετική έρευνα. Γιαυτό κι 
ανάμεσα στα 1400 και 1470 κάπου πρέπει να τοποϑεέτήσουμε τη 
ζωή του. 

Αυτά λοιπόν τα γενικά βιογραφικά του στοιχεία ορίζουν και 
τη γλωσσική του μόρφωση. Πού έμαθε τα ελληνικά του ο Δούκας 
και πού τα σπούδαξε; Η αυτοκρατορική οικογενειακή του 
παράδοση, όσο κι αν η Μικρασία ήτανε πια η καρδιά της 
τουρκιάς, δε μπορούσε να είχε σβήσει ακόμα: ὃα πρέπει να 

συνεχιζόταν µέσα στον οικογενειακό του περίγυρο, όπου οι 
μεγάλοι δίδασκαν τη γλώσσα στους μικρούς. Εδώ καλλιέργησε τη 
γλωσσική του μόρφωση πάνω σ᾽’ ἑνα βασικό σκελετό της 
επίσηµης βυζαντινής γλώσσας. Γιαυτό και πέφτει συχνά σε 
σφάλματα γραμματικά και συνταχτικά που τα είπαν βαρβα- 
ρισμούς. Ο Δούκας δηλαδή σκέφτεται και γράφει µε το επίσημο 
γλωσσικό όργανο των λόγιων της εποχής του. ΄Οταν ωστόσο 
βρίσκεται στην ανάγκη ν᾽ αναφέρει περιστατικά και να μιλήσει 
για σκηνές της καθημερινής ζωής, τότε μεταχειρίζεται και τις 
ανάλογες λαϊκές λέξεις και εκφράσεις. Αλλες φορές πάλι, κατά 
τις ανάγκες του, μεταχειρίζεται και τούρκικες λέξεις ή ιταλικές, 
όταν μιλάει για δημόσιες σχέσεις Τούρκων και Γενοβέζων ή 
διηγιέται κάτι ανάλογο. Αυτό λοιπόν το λαϊκό γλωσσικό στοιχείο 
που μεταχειρίζεται έτσι αυθόρμητα, έξω από κάϑε αφύσικο 
γλωσσικο βυζαντινισµό, μαζί µε το χάρισμα του να συνθέτει το 
λόγο του µε µαστοριά, είναι που ζωντανεύει το γράψιμό του 
μερικές φορές και το κάμνει συναρπαστικό: αυτό δίνει µια 
ξεχωριστή γραφικότητα τότε στο λόγο του.΄]σως κιόλας ανάλογα 
χωρία να οδήγησαν στο συμπέρασμα πως ο Δούκας «μεταχει- 
ρίζεται συγκερασμένην τινα και δημοτικήν »6. 

Οταν ωστόσο .διαβάζουµε την ιστορία του, έχουμε την 
εντύπωση πως διαβάζουμε έναν γνήσιο βυζαντινό συγγραφέα, 
πιστό στη λόγια βυζαντινή γλωσσική παράδοση της εποχής του, 
μα που δεν την ξέρει καλά, και όχι πως θέλει να πλησιάσει τη 
γλώσσα του λαού ή πως θέλει να κάμει ύφος. Ο Δούκας δεν είναι 
«δημοτικός».Ας µην ξεχνούμε πως ο κάϑε βυζαντινός συγγρα- 
φέας ξέρει και μεταχειρίζεται την επίσηµη γλώσσα της εποχής 
του, ανάλογα µε τον τόπο, όπου µορφώδηκε, όπως και µε τον 
κοινωνικό του περίγυρο, όπου ζούσε. Για γούστο, για μεράκι στη 
γλώσσα αυτήν, δε μπορούμε να μιλούμε. ΄Ετσι, φυσικά, ϑα 
εξηγήσουμε και πώς γίνεται µέσα στην ίδια εποχή- στο πρώτο 

μισό και κάτι του 15ου αιώνα- να χουμε τέσσερις ιστορικούς, το 
Δούκα, το Χαλκοκονδύλη, το Φραντζή και τον Κριτόβουλο, µε το 
ιστορικό τους ἔργο σε τέσσερις διαφορετικές γλωσσικές μορφές, 
δίχως, μέσα σ᾽ αυτούς, να λογαριάσουµε και τους συγκαιρι- 
νούς τους χρονικογράφους Κανανό, Αναγνώστη κτλ. Γιαυτό και 
δεν έχει νόηµα ν᾽ αναζητούμε στα έργα τους τη γλωσσική τους 
µορφή, µα μόνο τα λαϊκά γλωσσικά στοιχεία που συναντούμε σ᾽ 
αυτά. ΄Όσο για το Δούκα, ακόµα και οι «βαρβαρισμοῦ του 
βεβαιώνουν µε τη σειρά τους πόσο αγωνίζεται να γράψει την 
επίσηµη βυζαντινή γλώσσα που έµαδε, µα ταυτόχρονα και πῶς ο 
λόγος του δεν είναι δημοτικός. 

Παρακολουϑήσαμε όλα αυτά τα στοιχεία αυτοβιογραφίας 
του Δούκα στο έργο του, γιανα διαµορφώσουμε το κριτήριο που 
Όα µας βοηθήσει να ιδούµε καλύτερα πώς έδωσε την άλωση της 
Θεσσαλονίκης του 1450. Η άλωση λοιπόν αυτή της Θεσσαλονίκης 
είναι µέσα στο τµήµα του έργου του που έχει γράψει ο Δούκας 
ύστερ᾽ απ᾿ τα 1421 µε βιώματά του απ᾿ την εποχή του ή µε 
πληροφορίες που μπόρεσε να τις ξεδιαλύνει, όσο γινότανε 
καλύτερα. Ο Δούκας δηλαδή την άλωση της Θεσσαλονίκης δεν 
την έζησε.΄Οπως δείχνει όµως το σχετικό τµήµα του έργου του, 
γιανα τη διηγηδεί, είχε κατανού το Χρονικό του Αναγνώστη και 
σ᾽ αυτό στηρίζεται στα βασικά του σηµεία. 

Μιαν άλλη πηγή είναι πληροφορίες από πρόσωπα που 
μπορούσαν να μιλήσουν µε ξεκαϑαρισμένα στοιχεία για ό,τι είδαν 
και άκουσαν]. Για τη δεύτερη αυτή πηγή, ο ίδιος, βέβαια, δε λέει 
τίποτα, µα είναι σωστό να δεχτούμε πως είναι ο άµεσος περίγυρός 
του. 

Ο Δούκας εργάξεται σα γραμματικός στους Γενοβέζους 
άρχοντες της Φώκαιας και ζει σ᾽ έναν περίγυρο που έχει άµεση 
σχέση µε λογής λογής καθολικούς χριστιανούς της Ιταλίας. Τους 
γνώριζε λοιπόν καλά τους καθολικούς. Ο ίδιος όµως έµενε πιστός 

και σταθερός στο ορθόδοξο χριστιανικό δόγμα. Κι ωστόσο 
πίστευε πως η ΄Ενώση των Εκκλησιών ϑα βοηϑούσε το Βυζάντιο, 
όχι µόνο να µην το νικήσουν οι Τούρκοι, µανατους νικήσει αυτό. 
Δεν ήθελε να νικηθεί το Βυζάντιο και να µαγαρίσουν τα όσια και 
τα ιερά του οι πιστοί του μωαμεϑανισμού.΄Ετσι λοιπόν πρέπει να 
έχει μάϑει πολλά για τη βενετσιανοκρατία στη Θεσσαλονίκη. 

Διαβάζοντας κανείς το σχετικό του κείµενο, ίσως πει πως ο 
Δούκας είναι σε μερικά του σηµεία υπερβολικός. Ὑπερβολικός 
µπορεί να φαίνεται, µα δεν είναι. Διηγιέται τα περιστατικά που 
ζουν οι Θεσσαλονικιοί και συνθέτουν την εικόνα της σαν ένας 
αληθινός ιστορικός, όπως και είναι.΄Ίσια ίσια που κι αυτό είναι 
ένα άλλο αποδειχτικό στοιχείο πως δίνει ανάγλυφη ἐν εικόνα της 
βενετσιανοκρατίας.. 

Με τη φιλική λοιπόν διάθεση στο πνεύμα γιατην ΄Ενωσή των 
Εκκλησιών και µε τον φιλικό του περίγυρο, όπου ζούσε, δε γίνεται 
παρά ο Δούκας να πει όλη την αλήθεια για τη βενετσιανοκρατία 
και να συμπληρώσει έτσι επεξηγώντας το γενικό αφορισμό του 
Αναγνώστη πως «έπασχεν ουν των Λατίνων (ΞΒενετσιάνων) 
κρατούντων η πόλις (Ξη Θεσσαλονίκη)». 

Τους Τούρκους ο Δούκας τους είχε γνωρίσει καλά. Ως 
πρεσβευτής των Γενοβέζων αρχόντων της Φώκαιας µε το πάνε κι 
έλα στην αυλή τῶν Τούρκων σουλτάνων είχε την ευκαιρία, 
φαίνεται, να γνωριστεί µε πολλούς Τούρκους. Απ᾽ αυτούς πρέπει 
να ᾿χει μάϑει πολλά καϑέκαστα και για την πρώτη μέρα της 
άλωσης της Θεσσαλονίκης και για τις κατοπινές, όπως και για το 
φέρσιμο του Μουράτ απέναντι στους Θεσσαλονικιούς!ο, 

Ο Δούκας λοιπόν, όταν διηγιέται την άλωση της Θεσσαλο- 
νίκης, δεν ακολουθεί µόνο µα χαι συμπληρώνει το Χρονικό του 
Αναγνώστη. Απ᾽ αυτόν μαϑαίνουμε πως ο σουλτάνος Μουράτ 
εγκατάστησε στη Θεσσαλονίκη Τούρκους µε τα γυναικόπαιδά 
τους όχι µόνο απ᾿ τα Γιανιτσά, όπως λέει ο Αναγνώστης, µα και 

απ᾿ τα γύρω τουρκοχώρια. Μαϑαίνουμε ακόµα πως ο Μουράτ 
µπήκε στο ναό του Αγίου Δημητρίου, θυσίασε ένα κριάρι µε τα 
ίδια του τα χέρια και προσευχήθηκε. Πρόσταξε όµως να τον 
αφήσουν στους χριστιανούς και Όα τους τον πάρουν οι Τούρκοι, 
γιανα τον μεταχειριστούν για τέμενός τους, μόλις στα 149911. Και 
τον άφησαν, βέβαια, το ναό, αφού όµως του πήραν όλα τα ασηµι- 
κά και τα χρυσαφικά και απ᾿ τον τάφο του Αγίου και απ᾿ το ναό 
και απ᾿ τ᾽ άγιο βήμα και του άφησαν µόνο τοίχους γυμνούς. Δε 
λέει ο Δούκας, ωστόσο, σε ποιους Θεσσαλονικιούς τον άφησαν, 
αφού όσους Θεσσαλονικιούς έμειναν, τους είχαν πάρει όλους 
σκλάβους. 


β. Μετάφραση του κειµένου 


Ο δεσπότης Ανδρόνικος, ο τρίτος γιος του αυτοκράτόρα 
Μανουήλ, ύστερ᾽ απ᾿ τον αυτοκράτορα Ιωάννη και Θεόδωρο, 
εξουσίαζε τη Θεσσαλονίκη’ αυτός υπόφερνε από σεληνιασμό. 
Τον καιρό που πολεμούσε ο Μουράτ, δέλω να πω και πριν πολιορ- 
κήσει την Πόλη (Κωσταντινούπολη), από τότε που ο Μου- 
σταφάς έφυγε απ᾿ τη Λήμνο, πολεμούσε ενάντια στη Θεσσα- 
λονίκη κι όλοι οι Αρχηγοί της Θεσσαλονίκης, της Αιτωλίας, της 
Φϑίας, της Θήβας και πέρ᾽ απ᾿ τα Γιάνινα τη χτυπούσαν και την 
πολιορκούσαν και μαζί μ᾽ αυτούς και τα παιδιά του Αβρανέζη κι 
ο Τουραχάν και πάρα πολλοί άλλοι. Επειδή λοιπόν αγανάχτησαν 
οι Θεσσαλονικιοί που τους χτυπούσαν κάθε µέρα οι Τούρκοι και 
δεν είχαν καμιάν ελπίδα από πουϑενά -γιατι η Πόλη είχε τις δικές 
της συμφορές και δε βαστούσε- κι επειδή πεινούσαν καὶ 
στερούνταν τα πάντα, πιάνουν και στέλνουν μερικούς πρού- 
χοντες στους Βενετσιάνους µε απόφαση, είτε ήϑελε είτε δεν 
ήϑελε ο Δεσπότης, να τους παραδώσουν τη Θεσσαλονίκη. Οι ίδιοι 
οι Βενετσιάνοι δέχτηκαν ολόχαροι την είδηση και συμφώνησαν να 
φυλάξουν, να ϑρέψουν και να κάμουν την πολιτεία ευτυχισμένη 
και να την παραλλάξουν σε µια δεύτερη Βενετιά’ µα και οι ίδιοι 

οι Θεσσαλονικιοί δέχτηκαν να γίνουν υπήκοοι της Δημοκρατίας 
των Βενετσιάνων, όπως είναι αυτοί που γεννήθηκαν και µεγά- 
λωσαν στη Βενετιά. Αφού λοιπόν έκαμαν τις συμφωνίες, φέρνουν 
δούκα στη Θεσσαλονίκη µε δέκα γαλέρες, τον βάζουν µέσα και 
βγάζουν το Δεσπότη Ανδρόνικο. Ευχήϑηκαν το νέο δούκα καὶ οι 
γαλέρες γύρισαν στη Βοιωτία. 

Από τότε μπορούσε να δει κανείς πολλούς πολέμους και ν᾿ 
ακούει τους Τούρκους να λένε:«Η πολιτεία αυτή είναι δική µας; 
γιατι αν δεν την αδυνατίζαμ᾽ εμείς, δε δα πήγαινε μαζί σας». Ετσι 
μ᾽ αυτή την πεποίθηση γινόταν σκληρός πόλεμος και νικούσαν οι 
Τούρκοι, ενώ πεινούσαν οι Θεσσαλονικιοί. Οι Βενετσιάνοι πόλι, 
επειδή φοβούνταν µη βρεθούν σ᾽ απελπιστική θέση οι Θεσσα- 
λονικιοί κι επαναστατήσουν και φέρουν μέσα τους Τούρκους και 
διώξουν τους ίδιους, γιατι την πολιτείᾳ την εξουσίαζαν κι άλλοτε 
οι Τούρκοι, ἄρχισαν να εξορίζουν τους ΄Ελληνες αρχοντάδες και 
να τους στέλνουν άλλους στην Εύβοια, άλλους στην Κρήτη κι 
άλλους στη Βενετιά. Η ψεύτυκη αφορμή, που διαδίνανε, φυσικά, 
ήτανε πως είναι σπάνια τα χρειαζούμενα, όπως ας πούμε το σιτά- 
ρι, το κριθάρι, τα όσπρια, τα κρέατα κι όποιο φαγώσιμο: γιαν᾿ 
αραιώσουν λοιπόν τα σπίτια, ας πάνε να μείνουν αλλού οι 
αρχοντάδες, µια και υπάρχει αυτή η στεναχώρια κι αργότερα, µε 
τη βοήϑεια του Θεού, ϑα ξαναγυρίσουν.΄Επιασαν λοιπόν κι 
εξόρισαν πάρα πολλούς εδώ κι εκεί και πολλούς τους έριξαν στο 
βυδό της θάλασσας, άλλους τους βασάνιζαν, επειδή τάχα ήταν 
άπιστοι, κι όσους έμεναν τους παίδευαν µε μύριους παιδεμούς. 

Οταν γύρισε ο Μουράτ απ᾿ την Ασία στη Θράκη, οι 
Βενετσιάνοι έστειλαν πρεσβευτές σ᾽ αυτόν και του ζητούσαν ει- 
ρήνη!2, Αυτός δεν τους έδωσε καμιάν απόκριση παρά μονάχα 
πως: «η πολιτεία αυτή είναι πατρικό µου χτήμα και την πήρε απ᾿ 
τους ΄Ελληνες ο παππούς µου Βαγιαζίτ µε τα ίδια του τα χέρια. Αν 
τουλάχιστο την είχαν οι Έλληνες, ὃα είχαν πάτημα να µου 
παραπονεθούν’ γιατι τους αδικώ εγώ. Μα εσείς είστε Βενετσιάνοι 
και ήρθατε απ᾿ την Ιταλία µε ποια δικαιολογία να πάρετε αυτά 
εδώ τα µέρη; Αν θέλετε, φύγετε: αλλιώς έρχομαι αµέσως». Γύρι- 
σαν λοιπόν χωρίς να πετύχουν τίποτα κι έγραψαν την απόκριση 

στη Βενετιά µε τις γαλέρες της γαρδίας, δηλαδή της φρουράς. 

Ο Μουράτ, όταν ήρϑε η άνοιξη, έφυγε απ᾿ την Αδρια- 
νούπολη και πήγε στις Σέρρες κι εκεί μάζεψε το στρατό απ᾿ τις 
δυτικές επαρχίες, έγραψε και στο Χαμζά να πάρει το στρατό κι 
απ᾿ τις ανατολικές, να περάσει το κανάλι του Βόσπορου και νά 
᾿ρϑει στη Θεσσαλία (Μακεδονία). Οταν λοιπόν βρέθηκαν όλοι 
μαζί, τον στέλνει στη Θεσσαλονίκη µε όλο το στρατό. Ο Μουράτ 
στο αναμεταξύ έμενε στις Σέρρες και γλεντούσε’ γιατι αγαπούσε 
τα γλέντια κι ήταν ακόµα παλικάρι, εικοσιπέντε κάπου χρονώ. Ο 
Χαμζάς στεναχωρούσε τη Θεσσαλονίκη, χτυπώντας την κάθε 
μέρα. Αυτοί που ήτανε µέσα αναλογούσαν µε τους απέξω ένας µε 
εκατό!3, Τότες έκαμε σκάλες και πάρα πολλές πολιορκητικές 
μηχανές και άλλα πολλά μηχανήματα πολεμικά κι έστειλε μήνυμα 
στο Μουράτ να ϱὔει, γιανα κάμουν το γιουρούσι. Οι πολιορκη- 
μένοι κάϑουνταν και περίμεναν τις γαλέρες απ᾿ τη Βενετιά.΄ Ηρ- 
ϑε χι ο Μουράτ και τα βρήκε όλα έτοιμα και καλά για το 
γιουρούσι, µα οι γαλέρες δε φαίνουνταν. Τότες ο Μουράτ 
διαλάλησε µε τη σάλπιγγα και είπε: «να, σας τα δίνω όλα, ότι έχει 
και δεν έχει αυτή η πολιτεία: άντρες, γυναίκες, παιδιά, ασηµικά, 
μαλαματικά: μονάχα την πολιτεία αφήστε σ᾽’ εμέναν!4, Τότε 
χτύπησαν τα όργανα κι έβαλαν τις σκάλες, γιατι τί ϑα μπορούσαν 
να κάμουν πεντακόσιοι ή χίλιοι ή δυο χιλιάδες στρατιώτες µέσα σε 
µια τόσο µεγάλη πολιτεία; Μόλις σε δέκα πολεμίστρες στεκόταν 
ένας πολεμιστής: ανέβηκαν λοιπόν µε τις σκάλες κι αμέσως 
βρέϑηκαν μέσα, άνοιξαν µια πύλη, και σα σµάρι μέλισσες άρχισε 
να μπαίνει µέσα όλος ο στρατός. Κι έβλεπε κανείς ένα παράξενο 
πράμα. Κάδε στρατιώτης είχε στα χέρια του καιτους κουβαλούσε 
Ομάδες οµάδες άντρες και γυναίκες, µε νιους και νιές, µε γέρους 
και μωρά. Αυτοί πάλι, επειδή τους έσερναν, μονάχα το αχ 
ξεφώνιζαν: και δεν ήτανε κανένας, που να τους λυπηθεί και να 
τους βοηθήσει. Κακή αρχή και μαύρη για τις συμφορές που ήτανε 
να βρουν την Πόλη (Κωσταντινούπολη). Ξεγύμνωσαν σπίτια, 
ρήμαξαν εκκλησιές, κατάστρεψαν τη μεγαλοπρέπεια ναών, κει- 
μήλια ιερά πέρασαν στα χέρια αντίχριστων, κοπέλες αγνές στην 
αγκαλιά ακόλαστων, γυναίκες στα χέρια άσογων: κι όλα πήγαν 

κακήν κακώς' τι φταίει Πώς έγιναν αυτά και γιατί; Για τις 
αμαρτίες µας. Μέσα σε µια μέρα λοιπόν άδειασε αυτή η τόσο 
μεγάλη πολιτεία κι έμεινε ἔρημη. Ο Σουλτάνος μάξεψε απ᾿ τα 
γύρω χωριά και τις πολιτείες Τούρκους µε τις γυναίκες και τα 
παιδιά τους και τους έβαλε στη Θεσσαλονίκη και πρόσταξε: 
«όποιος ΄Ελληνας ξαγοράσει τον εαυτό του και λευτερωϑεί να 
᾿χει το δικαίωµα να ᾿ρθει και να ζει ξανά µέσα σ᾿ αυτή την 
πολιτεία». Τα μοναστήρια πάλι τα καλύτερα, που τ᾽ ὀνομά τους 
ήτανε παντού ακουστό, τά ᾿καµε ναούς της θρησκείας τους, εξόν 
απ᾿ το ναό του µεγαλομάρτυρα Αἴ-Δημήτρη. Η αλήϑεια είναι πως 
μπήκε σ᾽ αυτόν, ϑυσίασε ένα κριάρι µε τα ίδια του τα χέρια κι 
έκαμε την προσευχή του: ύστερα όµως πρόσταξε να μείνει στα 
χέρια των χριστιανών. Ωστόσο και τα στολίδια του τάφου και του 
ναού και του αγίου βήματος όλα τα πήραν οι Τούρκοι κι άφησαν 
μονάχα τοίχους γυμνούς!5. Ύστερα έφυγε απ᾿ τη Θεσσαλονίκη 
και πήγε στην Αδριανούπολη. Σε λίγο οι Βενετσιάνοι έστειλαν 
πρεσβευτές κι έκαµαν ειρήνη, γιατι φοβούνταν µη χάσουν καιτην 
Εύβοια». 

4. Γεώργιος Φραντζής! 


α) Εισαγωγικά. 1. Τα βιογραφικάτου ο Φραντζής τα δίνει ο 
ίδιος στο Ημερολόγιό του (στο Χρονικό Μίπιθ)!. Γεννήθηκε, λέει, 
στην Κωσταντινούπολη στα 1401. ΄Ηταν από σόι αρχοντικό και 
μεγάλωσε από μικρός μαζί µε τους τελευταίους Παλαιολόγους 
στο Παλάτι τους. ΄Οταν πια έφτασε σε πρόσφορη ηλικία, οι 
Παλαιολόγοι τον μεταχειρίστηκαν για στρατιωτικό και διπλω- 
μάτη, μα σταδιοδρόµησε ὡς διπλωμάτης. Ως διπλωμάτης ο 
Φραντζής συνήϑιζε να κρατάει ένα Ημερολόγιο, όπου σημείωνε 
τα σημαντικότερα περιστατικά της διπλωματικής, της στρατιω- 
τικής και κοινωνικής του δραστηριότητας. ΄Ετσι το Ημερολόγιό 
του αυτό δεν έχει καμιά σχέση µε Χρονικό, όπως κι αν το 
πάρουμε αυτό το τελευταίο’ είναι ένα ατομικό του Ἡμερολόγιο, 
με πολύτιμη ιστορική αξία. Σαν κείµενο κιόλας έχει µια χαρα- 
χτηριστική και σφιχτοδεµένη ενότητα γλώσσας και ύφους κι 
εκφράζει σε όλη του την πληρότητα καιτο σκοπό του συγγραφέα 
και τη νοοτροπία του. 

Μιαν άλλη του αρετή είναι πως ό,τι γράφει το δίνει λιγόλογο. 
Ακόμα και την ἁλωση της Κωσταντινούπολης, που είναι το 
σημαντικότερο γεγονός των τελευταίων χρόνων της Βυζαντινής 
Αυτοκρατορίας, ο Φραντζής το δίνει µόνο σε τρεις σειρές (06, 82- 
84), ενώ την άλωση της Θεσσαλονίκης, που αυτή ήτανε το πιο 
μελαγχολικό προμήνυμα για την κατοπινή μοίρα της Αυτοκρα- 
τορίας, το δίνει µόνο σε μιάμιση σειρά (48, 21-22). 


Αυτό λοιπόν το Ημερολόγιο του Φραντζή, όταν κυκλο- 
φόρησε, το πήραν και το πλούτισαν και µε πολλές άλλες είδησες 
που δεν είναι βιώματά του και δε µπορεί ν᾿ αχουν σχέση μ᾽ αυτό. 
΄Αλλες είναι ειδήσεις µε περιορισμένο, φτωχό ενδιαφέρο: άλλες 

είναι µικρά ἡ μεγάλα τμήματα από παλιότερους συγγραφείς, 
μεταφρασμένα και διασκευασµένα, ανάλογα µε τη μόρφωσή του 
διασκευαστή: άλλοτε ανάλογα µε σηµεία του Ημερολογίου, µα 
που έρχουνται σ᾽ αντίφαση μ᾽ αυτά. Θ᾽ αναφέρω εδώ µόνο την 
άλωση της Θεσσαλονίκης. Το Μίπυς την ορίζει το Μάρτη, όπως 
καιτο Χρονικό του Αναγνώστη. Το Μαυς τον Απρίλη. Αλλες πάλι 
έχουν σχέση µε φαινόμενα μετεωρολογικά. Και για να πάρει 
κανείς μιαν ιδέα απ᾿ τα θέματα που πρόσϑεσαν δεν έχει παρά να 
συµβουλευτεί πρόχειρα τον πίνακα µε τα θέµατα αυτά, όπως τον 
δηµοσιέυει ο Τζάνης Παπαδόπουλος στον 1 τόμο του Μεγάλου 
Χρονικού που εξέδωκελ. 

Στο τέλος όλες αυτές οι προσϑήκες κατάστρεψαν την 
εσωτερική ενότητα του Ημερολογίου, ώστε να χάσει τον ατομικό 
του χαραχτήρα, τη γλωσσική του ομοιογένεια και το ενιαίο του 
ύφος. Έτσι έφυγε απ᾿ τη μέση χι ο ίδιος ο Φραντζής µε τον 
απέραντο σεβασμό του στους Παλαιολόγους. Κι ακόµα μεγάλωσε 
κι ο όγκος του, ώστε το έργο που διαμόρφωσαν τώρα να ᾿ναι ένα 
μεγαλύτερο (πι4]15 όχι πιαρπυς) Χρονικό απ᾿ το Ημερολόγιο που 
το παν Μίηυ5 κι ἔτσι τώρα µε τ᾽ όνοματου Φραντζή έχουµε δυο 
Χρονικά. 

σοι, γενικά, ἔχουν ασχοληθεί µε το έργο του Φραντζή, 
πιστεύουν πως το Μά]ας ξεκίνησε απ᾿ το Μίηνς και πως µε τις 
λογής λογής προσθήκες πήρε τη µορφή που έχει σήμερα. Και για 
να το εξηγήσουν αυτό, δέχουνται πως ο ίδιος ο Φραντζής 
ξαναδούλεψε αργότερα το Ημερολόγιό του καιτο πλούτισε και µε 
άλλες αναμνήσεις του», 

Μα πρώτα πρώτα, όπως είπαμε παραπάνω, οι προσθήκες 
στο Μίπη5ς δε μπορούν να ᾿χουν σχέση µε το πρώτο του 
περιεχόµενο. Γιατι αυτές δεν είναι ούτε βιώματα ούτε αναμνήσεις 
«του Φραντζή. Γιαυτό λοιπόν γεννιέται το ρώτημα:ένας Φραν- 
τζής, γέρος πια, κατατσακισµένος από µια τόσο ἔντονη διπλω- 
µατική, στρατιωτική και κοινωνική δραστηριότητα ολάκερης 
ζωής, όταν αποτραβιέται στην Κέρκυρα, γιανα ξεκουράσει εδώ 
τις τελευταίες μέρες της ζωής του, είχε τις απαραίτητες πνευμα- 
τικές του δυνάμεις και το κουράγιο να καταπιαστεί µε το 

Ημερολόγιό του, γιανα το κάμει τί Να προσθέσει τόσες και 
τόσες άλλες ειδήσεις που δεν είχαν καμιά σχέση µε τη ζωή του; 
Και θα μπορούσε ο ίδιος ο Φραντζής να νοθέψει το Ημερολόγιό 
του, που το᾽ ϑρεφε ολάκερη ζωή µε τα πιο ξεχωριστά περιστατι- 
κά του και το φύλαγε µε τόση στοργή; 

Του κάκου λοιπόν πασκίζουµε να συνδέσουµε τα Χρονικά 
Μίηυς και Μαΐας μεταξύ τους και να υποστηρίξουµε πως και τα 
δυο τους είναι έργα του Φραντζή”. 

Με τη µορφή αυτή ωστόσο το Μά]ὰ5 µας δίνει ακόµα και δυο 
άλλες είδησες για την άλωση της Θεσσαλονίκης: η µια είναι πως ο 
Ανδρόνικος είχε πουλήσει τη Θεσσαλονίκη στους Βενετσιάνους 
για πενήντα χιλιάδες χρυσά δουκάτα (260, 28-24)1' η άλλη πως, 
όταν το Μάρτη του 1450 οι Τούρκοι πολιορκούσαν τη Θεσσα- 
λονίκη, ο αυτοκράτορας της Κωσταντινούπολης Ἰωάννης Ζ΄ ο 
Παλαιολόγος έστειλε ανϑρώπους του στον Τούρκο σουλτάνο 
Μουράτ Β΄ καιτου παραπονέθηκε για την πολιορκία αυτή. Κιο 
Μουράτ τότες του απάντησε πως η Θεσσαλονίκη δεν ήτανε πια 
των Βυζαντινών, µα των Βενετσιάνων, αφού τους την είχε 
πουλήσει ο δεσπότης της Ανδρόνικος (268, 18-28). Προσθέτει, 
τέλος, πως οι Τούρκοι πήραν τη Θεσσαλονίκη τον Απρίλη του 
1450, ενώ, όπως λέειτο Μίπη5 και βεβαιώνει κιο Αναγνώστης, την 
πήραν το Μάρτη της ίδιας χρονιάς (298, 29-80). 

Ένα άλλο ρώτημα που γεννιέται πάλι είναι: πώς γίνεται το 
Μα[α5ς, ένα έργο που το ᾿χουν δουλέψει περισσότεροι δια- 
σκευαστές, να ᾿χειγια συγγραφέατουτο Γ. Φραντζή, αφού αυτός 
έγραψε µόνο το Μίπυς σαν Ἡμερολόγιό του; 

Αυτό έχει την αιτία του στο γεγονός πως οι Μελισσηνοί, που 
είναι οι βασικότεροι διασκευαστές του Μίηυς, κοντά στους 
άλλους λόγους που είχαν, γιανα διασκευάσουν το πηίηµς, είχαν 
σοβαρούς λόγους στο διασκευασμένο έργο να φυλάξουν και τ᾽ 
όνομα του Φραντζή, ακόµα και για την υστεροφηµία τους”. 

΄Οπως βλέπουμε λοιπόν και το Χρονικό Μα]υς είναι σαν όλα 
τ άλλα Χρονικά της εποχής αυτής, όπως είναι, ας πούμε, η 
«Ἱστορία πολιτική Κωνσταντινουπόλεως», το Βιβλίον Ιστορικόν 
του Δωροϑέου Μονεμβασιάς κ. ἆ. 

Το Μάρτη µήνα λοιπόν κι ο σουλτάνος Μουράτ [Β΄] πήρε τη 
Θεσσαλονίκη απ᾿ τους Βενετσιάνους µε πόλεμο. 
(Μίπις, ΄Εκδ. ἄτεοι σ. 48, 21-22) 


Το µήνα Μάρτη λοιπόν κι ο σουλτάνος Μουράτ [Β΄] άρχισε 
να πολιορκεί τη Θεσσαλονίκη που την είχαν οι Βενετσιάνοι. 
(Μα]ας, ἐκδ. (τεοι, σ. 298, 18-19) 


Κι έτσι τον Απρίλη µήνα της ίδιας χρονιάς [1429] πήρε τη 
θαυμαστή Θεσσαλονίκη ο σουλτάνος [Μουράτ Β΄] µε πόλεμο. 
(Μά]α5, ἐκδ. (τεοι, σ. 298, 28-80) 

5. Λαόνικος Χαλκοκονδύλης 


α) Εισαγωγικά. Ένας άλλος ιστορικός που μίλησε στο έργο 
του και για την τελευταία αυτήν άλωση της Θεσσαλονίκης είναι κι 
ο Λαόνικος Χαλκοκονδύλης. 

Ο Χαλκοκονδύλης γεννήθηκε στην Αθήνα κι ήταν απ᾿ τα 
πρώτα της τζάκια!. Ο πατέρας του Γεώργιος Χαλκοκονδύλης, 
επειδή μάλωσε µε τους χωροδεσπότες Φράγκους της Αθήνας, 
βρέθηκε στην ανάγκη να φύγει απ᾿ αυτήν και να εγκατασταθεί 
προσωρινά στο Μυστρά, στην πρωτεύουσα του Δεσποτάτου του 
Μοριά, όπου µπήκε στη διπλωματική υπηρεσία της Αυλής του2. 

Την εποχή αυτή ο Μιστράς ήτανε το ανώτερο πνευματικό και 
καλλιτεχνικό κέντρο του Μοριά, όπου κυριαρχούσαν τα προο- 
δευτικά χηρύγματά του Γ. Γεμιστού-Πλήϑωνα”’. Εδώ ο μικρός 
τότε Λαονικός Χαλκοκονδύλης , µέσα στον πνευματικό κύκλο 
του Γεμιστού-Πλήϑωνα ϑεμέλιωσε τη γερή κλασική του μόρ- 
(ωση µε τους αρχαίους ΄Ελληνες και τους Λατίνους συγγραφείς 
κι απόσωσε την ψυχοπνευματική του συγκρότηση.΄Ίσως κιόλας 
απ᾿ τις συζητήσεις µέσα στον κύκλο αυτόν να εμπνεύστηκε ο 
Χαλκοκονδύλης και την ιδέα να δώσει μιαν ιστορική σύνϑεση της 
εποχής του, µα όσο γινόταν σε παγκόσμια κλίμακα -επιμνησό- 
μεϑα δε και περί άλλων των κατά την οικουµένην γενομένων-, 
όπως τη ζωντάνευαν στη φαντασία του τα νέα ιδεολογικά 
ρεύματα, που έφταναν στο Μιστρά απ᾿ την Ιταλία. Στην Αθήνα 
γύρισε στα 1458, όταν την πήραν οι Τούρκοι". 

Ο Χαλκοκονδύλης δηλαδή ζει σε μιαν εποχή που είχαν 
αρχίσει να γίνουνται βαϑιά τραντάγµατα στο υπόστρωμα της 
μεσαιωνικής κοινωνίας και τ᾽ αφτί του άρπαζε πολλά μηνύματα 
των καιρών του. Κι ήταν αυτά τα μηνύματα πολλά. Στα παράλια 
της Νότιας Ιταλίας είχαν ξεφυτρώσει κάποιες Δημοκρατίες. Στη 

Θεσσαλονίκη η Επανάσταση των Ζηλωτών (1949-1949) είχε 
χαράξει οριστικά το πέρασμά της και ο απόηχός της πρέπει να 
είχε φτάσει και στα δικά του τ᾽ αφτιά. Πάλι στη Θεσσαλονίκη 
και στο ΄Αγιον Ορος έχουµε το αντιπνευµατικό και αντιδρα- 
στικότατο Κίνημα των Ησυχαστών, που ωστόσο φέρνει κι αυτό 
άλλα ξυπνήματα. Ταυτόχρονα όµως έχουµε και την ανάπτυξη της 
τεχνικής µε τις τόσες εφευρέσεις της, που κορώνα τούς, για την 
εποχή αυτή, είναι η ναυτική πυξίδα. Ακολουθούν ύστερα 
καταποδιαστά τα ταξίδια στις άγνωστες χώρες της Ασίας, της 
Αφρικής και των ωκεανών που στο τέλος του αιώνα του (ο 
Χαλκοκονδύλης πέθανε στα 1490) ϑ᾽ ανακαλύψουν, μαζί µε 
άλλους τόπους, και την Αμερική. 

Μέσα λοιπόν σε µια τέτοιαν εποχή, γιανα γράψει την ιστορία 
του ο Χαλκοκονδύλης, βρέθηκε μπροστά σε πολλά προβλήματα. 
Δεν είναι µόνο τα μηνύματα των νέων καιρών, που , όπως κι αν 
είναι, τον επηρέαζαν και του αναστάτωσαν την παραδοσιακή του 
αντίληψη για την ιστοριογραφία, ούτε βέβαια και τα συµπερά- 
σµατά του απ τις καταχτήσεις των Τούρκων, που στα χρόνια του 
δεν είχαν καταλύσει µόνο και τα τελευταία απομεινάρια που 
εξουσίαζε πια το Βυζάντιο (Κωσταντινούπολη 1455, Μοριάς 
1458, Τραπεζούντα 1461), µα κόντευε να καταλύσουν και όλα τα 
Βαλκανικά κράτη.΄Ολ᾽ αυτά, φυσικά, έχουν παίξει έναν ρόλο 
καθοριστικό για τον προβληματισμό του µπροστά στο ιστορικό 
του έργο, που Όα καταπιανότανε να γράψει. Γιαυτό και δεν είναι 
έτσι, της τύχης, ν᾽ αντικρύσει τα ιστορικά γεγονότα της εποχής 
του μ᾽ ένα μάτι άλλο απ᾿ ότι τ᾽ αντίκριζαν οι προηγουµένοί του 
βυζαντινοί ιστορικοί. Το γεγονός πως το έργο του το θεμελιώνει 
µε κέντρο την τούρκικη ιστορία και όχι µε την ιστορία του 
Βυζαντίου, όπως ίσως να είχε κατανού, όταν πρωτοσκέφτηκε να 
το καταπιαστεί, δείχνει πως δεν είχε μείνει ανεπηρέαστος απ᾿ το 
πολιτικό χλίμα της εποχής του. Είχε καταλάβει καλά πια πως 
τώρα άνοιγε µια νέα σελίδα στην ιστορία µε παγκόσμιο χαρα- 
χτήρα. 

Γιαυτό και χρειάστηκε να μιλήσει, εξόν απ᾿ τους Τούρκους 
και για άλλους λαούς της Ασίας, µά και της Αφρικής και της 

Ευρώπης. ΄Ετσι όµως το ἔργο του, αγκαλιάζοντας όλο το γνωστό 
κόσµο της εποχής του, έπαιρνε μιαν ασυνήθιστη καϑολικότητα, 
ώστε η ιστορία του να γίνει µια παγκόσμια ιστορία, όπως ϑα τη 
λέγαμε σήμερα. Ωστόσο ένα τέτοιο αγώνισμα δεν ήταν εύκολο για 
την εποχή του. 

Ποιες λοιπόν ήτανε οι ιστορικές πηγές, απ᾿ όπου ο 
Χαλκοκονδύλης πήρε το σχετικό του υλικό; Γι’ αυτές μιλάει ο 
ίδιος:΄Ητανε, λέει, πρώτα πρώτα όλα τα βιώματά του: «οις τε 
αυτός παρεγενόμην ϑεασάμενος» (1, σ. 2, στ. 7-8) κι όσα άκουσε: 
«επιδόμεῦα ακοή» (1, σ. 3, στ. 13). Μα και όσα άκουσε από 
κείνους που έζησαν τα πράματα ή τ᾽ άκουσαν: «των κατά τον 
βίον οις ες επί ϑέαν τε και ακοήν αφιγµένων (1, σ. 1, στ. 1-2), «έτι 
παρά των τα αμείνω φρονούντων εδόκουν πυϑέσϑαι περί αυτών» 
(1,σ. ο, στ. 9-10). Πηγές του ήταν ακόµα κι οι αρχαίοι Ελληνες ή 
και ξένοι γεωγράφοι, µα και συγκαιρινοί του Ευρωπαίοι ταξι- 
διώτες. Γιαυτό κι είναι πολύ πιθανό πως την εποχή αυτή είχαν 
αρχίσει να κυκλοφορούν και βιβλία µε ταξίδια. 

Μιαν άλλη πλούσια σηµαντική πηγή απά ιστορικές ειδήσεις 
για το Χαλκοκονδύλη στάθηκε και η διπλωματική θέση του 
πατέρα του Γεωργίου Χαλκοκονδύλη στην Αυλη του Μιστρά. Και 
όχι µόνο αυτό. Απ᾽ τον πατέρατου πρέπει να γνωρίστηκε µε τους 
ξένους διπλωμάτες που υπηρετούσαν στην Αυλή του Μιστρά, 
όπως και µε διπλωματικές αποστολές που περνούσαν απ᾿ αυτήν. 
Πληροφορίες έχει πάρει ο Χαλκοκονδύλης και από διάφορους 
σοφούς της Ευρώπης µε την αλληλογραφία του, που ένας τους 
πρέπει να ήτανε κι ο ξάδερφός του Δημήτριος Χαλκοκονδύλης, 
γνωστός ουμανιστής, που δίδασκε στην Ιταλία. 

Το έργο του δε μιλάει για ταξίδια του φανερά. Ενας λόγιος 
όµως και ιστορικός σαν το Λαόνικο Χαλκοκονδύλη, πρέπει να 
έχει ταξιδέψει, όπως κι αν είναι, τουλάχιστο στην Ιταλία, κατά το 
συνήϑιο των λόγιων της εποχής. Έπειτα εκεί, εξόν απ᾿ τον 
ξάδερφό του, είχε και συγγενείς και φίλους Αθηναίους. Δεν τον 
είδαμε όµως ούτε να διδάσκει σε κάποιαν ανώτερη Σχολή ούτε να 
τον μεταχειριστούν σε κάποια βιβλιοθήκη ούτε τ᾽ όνομά του 
συναντούμε πουθενά στην Ιταλία. Αυτό ίσως, γιατί το περασµά 

του δεν κράτησε πολύ. 

Υπάρχει ωστόσο και κάποιο ιστορικό στοιχείο στο τμήμα της 
ιστορίας του µε την άλωση της Θεσσαλονίκης που πρώτα αυτός 
το μεταχειρίστηκε και που μόνο στην Ιταλία, στη Βενετιά, ϑα 
μπορούσε να το ᾿χει µάδει: είναι η είδηση πως ο δεσπότης 
Ανδρόνικος πούλησε τη Θεσσαλονίκη στους Βενετσιάνους και 
την πούλησε για κάτι ψιλοπράματαύ. Η είδηση αυτή δεν είναι, 
βέβαια, μιαν απόδειξη, είναι όµως μιαν ένδειξη που έχει σχέση µε 
ταξίδι του στην [Ιταλία και είναι πειστική. 

΄Ολ᾽ αυτά λοιπόν, δείχνουν πώς μπόρεσε να μαζέψει το 
ιστορικό του υλικό ο Χαλκοκονδύλης, γιανα γράψει την ιστορία 
του. Το υλικό αυτό που έχει μπροστά του τώρα το δούλεψε καιτο 
διαμόρφωσε κάτου απ᾿ την επίδραση του Ἡρόδοτου, που 
μιμήϑηκε την τεχνική του γραψίματός του, και του Θουκυδίδη 
που προσπάϑησε να μιμηϑεί τη γλώσσα του’. Η δουλική μίμηση 
όµως των δυο αυτών ιστορικών είναι ένα βαρύ χαλινάρι για την 
ελευϑερία της σκέψης του πάνω στο υλικό του που τον δένει 
ασφυχτικά στα πρότυπά του κι αυτό είναι μιαν αδυναμία του 
φανερή. Μιαν άλλη αδυναμία του είναι πως, επειδή στην εποχή 
του η εθνολογία ήταν ακόµα κάτι άγνωστο, συχνά δε μπορούσε 
να ξεχωρίσει τα ονόματα φυλών και εθνών, όταν βρισκόταν στην 
ανάγκη να μιλήσει γι αυτά και του ήταν άγνωστα’ ωστόσο εκείνο 
που καταλαβαίνει κανείς αμέσως, μόλις αρχίσει να μελετάει το 
έργο του, είναι πως ἔχει να κάμει μ᾽ έναν Ἱστορικό που δεν είναι 
ούτε Βυζαντινός ούτε Νεοέλληνας και που το έργο του σημαδεύει 
το πέρασμα σε μιαν άλλη, άγνωστη εποχή ὡς τώρα, µα πολύ 
σημαντική, που τη γεμίζουν πλήϑος αλλαγές, πως μηνάει κάτι 
καινούργιο. Γιαυτό και απ᾿ την άποψη αυτή το έργο του 
Χαλκοκονδύλη είναι μοναδικό. 

β) Μετάφραση του κειµένου 


1) Στον Ανδρόνικο, άντρα ξεχωριστό, µα ύστερα, βέβαια, 
απ᾿ τον αυτοκράτορα Ιωάννη, έδωσε να χυβερνάει τη Θεσσαλο- 
νίκη’ αυτός, αφού έζησε κάμποσα χρόνια, αρρώστησε από λέπρα 
και πούλησε τη Θεσσαλονίκη στους Βενετσιάνους, επειδή η 
πολιτεία δε μπορούσε να φυλαχτεί από μόνη της και βρισκόταν 
πια στα κακά της χάλια. Κι επειδή πάλι είχαν βρει σωστό οι 
Θεσσαλονικιοί πως έτσι ϑα ΄ναι καλύτερα και γιατους ίδιους και 
για την πολιτεία, την πούλησε στους Βενετσιάνους για ψιλο- 
πράματα. Ύστερα ο Ανδρόνικος πήγε στην Πελοπόννησο στον 
αδερφό του και ζούσε στη Μαντίνεια της Λακωνικής, ώσπου τον 
έριξε πια ολότελα κάτω η αρρώστια του και πέθανε. 

(Το κείµενο: Χαλκοκονδύλης, Ι., σ. 193, στ. 83-19) 


2. Τη Θέρμη (Θεσσαλονίκη) ωστόσο της Μακεδονίας την 
πούλησαν στους Βενετσιάνους, γιατί πίστευαν πως δεν έπρεπε να 
την παραδώσουν στο Μουράτ, που βγήκε νικητής. Κι αληθινά, ο 
Μουράτ ύστερα τράβηξε ενάντια στην πολιτεία κι άρχισε να την 
πολιορκεί µε όλα του τα δυνατά και να κουβαλεί μηχανές για το 
κάστρο.΄Οµως µε κανένα τρόπο δεν τα κατάφερνε να την πάρει. 
Τότες, όπως λένε, συνεννοείται µε τους Θεσσαλονικιούς για 
προδοσιά και γιαυτό άρχισαν αυτοί ν᾽ ανοίγουν λαγούμια κάτω 
από τα σπίτια κατά τα έξω, µα τους πήραν µυρουδιά οι 
Βενετσιάνοιδ. Αυτοί, που έσκαβαν, πήδησαν απ᾿ το κάστρο και 
πήγαν στο στρατόπεδο του Μουράτ. Ωστόσο ο Μουράτ ύστερα, 
μόλις χτύπησε την πολιτεία απ᾿ την Ακρόπολη, την πήρε με τη βία 
και τη σκλάβωσε. Οι Τούρκοι, όπως μαθαίνω, ανέβηκαν στο 
κάστρο, πήδησαν µέσα και τους ακολούθησαν κι άλλοι η 
πολιτεία έπεσε και τους την έδωσε ο σουλτάνος, γιανα τη 
λεηλατήσουν.΄'Εμαϑα ακόµα πως, σαν πήρε την πολιτεία, ο 
Μουράτ σε κανένα Θεσσαλονικιό δε χαρίστηκε.΄Ωστε μπορώ να 
πιστεύω πως µε προδοσιά τους σκλάβωσε. Η συμφορά αυτή των 
Ελλήνων στάθηκε η μεγαλύτερή τους και δεν είναι μικρότερη από 
καμιάν άλλη πρωτυτερινή τους. Τους άντρες της πολιτείας, µια 
και τους σκλάβωσαν, τους έσερναν στην Ανατολή και στην 

Ευρώπη και τους πούλησαν. Ἡ φρουρά των Βενετσιάνων πόλι, 
που ήτανε μέσα, μόλις κατάλαβε πως έπεσε πια η πολιτεία, 
άρχισε να φεύγει τρεχάτη κατά τη ϑόλασσα και τις γαλέρες, 
μπήκε μέσα σ᾽ όσες έτυχέ νά ᾽ν᾽ εκει κι έφυγε αμέσως. Αυτή 
λοιπόν την ελληνική πολιτεία, που ήτανε µεγάλη και πλούσια, την 
πήρε ο Μουράτ κι άφησε στους δικούς του να εγκαταστήσουν 
Τούρκους απ᾿ τα περίχωρα . 


Σημειώσεις 


1. Καμπούρογλου Δ., (το κείµενο: Χαλκοκονδύλης, 1], σ. 13,28-14.25). Οι 
Χαλκοκονδύλαι, Αθήνα 1926, 104-171. Οκεοιμ Ρ, Γαοπἰς ΟΠδἱοοσοπάγ!, Βουκουρέ- 
στι 1958, μετάφραση µε εισαγωγή και σχόλια στα Ῥουμάνικα. Εδώ και όλη η 
παλιότερη σχετική βιβλιογραφία. 


2. Ζακυδηνός Διονν.-Μαλτέζου Χρύσα, Πε Ὀεεροίαί ρτες 4ε Μοτέε, τ., 1, Υἱε 
οἱ ἱποήίυποπ6, Γοπάοη 1975, τ. ΠΠ, Ἠῑοιοίτε ρο]ίαυε, Γοπάοη 1975. 


83. Ζακυδηνός-Μαλτέζου, Τε Ὀεβροῖαι, τ. Ἡ, σ. 8320-8387. Για την πολύ 
πλούσια βιβλιογραφία, ελληνική και ξενόγλωσση, για το έργο του Γεωργίου 
Γεμιστού-Πλήϑωνα στου Νικολάου Θ., Αι περί Πολιτείας και Δικαίου ιδέαιτου Γ. 
Πλήθωνος-Γεμιστού, Θεσσαλονίκη (Κέντρο Βυζαντινών Ερευνών) 1974. 


4. Καμπούρογλου, Οι Χαλκοχονδύλαι, 180 


δ. Την είδηση πως ο δεσπότης Ανδρόνικος πούλησε τη Θεσσαλονίκη στους 
Βενετσιάνους τη βρίσχουμε στο πρώτο τμήμα της ἱστορίας του που αφιερώνει ο 
Χαλκοκονδύλης για την άλωση της Θεσσαλονίκης 1, 198, στ. 8-18. Βλ. και Τσάρας 
Γ., Η Θεσσαλονίκη από τους Βυζαντινούς στους Βενετσιάνους 877-123. Ο ίδιος, 1.4 
η 4” Απάτοπίς Ρα]εδορμεά, ετηἰετ ἀεβροῖε ἀε Τηοδοα]οπίαιε, Βενις «ες Ετιάες δυά- 
Ε5ι Ευτορέεηπε5, 9, 1965, 418-482. 


6.0 Χαλκοκονδύλης , γιανα δικαιολογηθεί που μεταχειρίστηκε τη γλώσσα του 
Θουκυδίδη στο ιστορικό του έργο, λέει: «ελληνική φωνή ταύτα διέξιμεν, επεί η γε 
των Ελλήνων φωνή πολλαχή ανά την οικουµένην διέσπαρται και συχναίς 
εγκαταμέμεικταιυ» (1, 2, 12-14). 


7.Ἡ πληροφορία του Χαλκοκονδύλη πως τάχα Θεσσαλονικιοί προδότες 
πολεμούσαν ν᾽ ανοίξουν λαγούμια μέσ᾽ απ᾿ τα σπίτια ως έξω απ᾿ τα κάστρα, για 
να µπουν οι Τούρκοι, µα τους πήραν είδηση οι Βενετσιάνοι και τους κυνήγησαν, 
δεν είναι σωστή. Ο Αναγνώστης, αντίθετα, µας πληροφορεί πως τα λαγούμια αυτά, 

που ήταν κιόλας και πολλά, τ᾽ άνοιξαν οι Τούρκοι απ᾿ έξω (Αναγνώστης 88, 4-5). 
Το ίδιο βεβαιώνει χι ο Βενετσιάνος ιστορικός Ματσο 58ημίο, όπως µας πληροφορεί 
ο Ζἰπκείδεη (1, σ. 564, σημ. 1). Αυτό θέλησαν να εφαρμόσουν οι Τούρκοι και στην 
Κωσταντινούπολη το καλοκαίρι του 1422, όταν προσπάθησαν να την πάρουν, 
όπως διηγιέται ο Κανανός (Βλ. Κανανός Ιωάννης, µαζί µε το Γεώργιο Φραντζή 
καιτον Ιωάννη Αναγνώστη, ἐκδ. Βόννης, 468, 2-8 και 14-18. Πβ. και Λάμπρος Σπ. 
Παλαιολόγεια και Πελοποννησιακά, τ. Γ΄ Αθήνα 1980, 216 και 127). Όμως αυτό 
πρέπει να το εφάρμοζαν όλοι οι κατακτητές, όταν προσπαθούσαν να πάρουν µια 
πολιτεία ταμπουρωμµένη µε κάστρο. 


8. Ὁ Χαλκοκονδύλης διηγήθηκε την άλωση της Θεσσαλονίκης, δίχως να χει 
κατανού οὐτε το Χρονικό τον Αναγνώστη ούτε την ιστορία του Δούκα. Απ᾽ όσα 
γράφει φαίνεται καθαρά πως δεν είχε κατανού ούτε και καμιάν άλλη γραφτή 
ιστορική πηγή. Βασίστηκε σε αδέσποτες φήμες που μπορούσανε να χουν πέραση 
και για κάδε άλλη πολιτεία που ϑα βρισκότανε στη θέση της Θεσσαλονίκης. Τη 
διηγήθηκε δηλαδή, όπως την είχε ακουστά. Γιαυτό κι έγραψε και τόσο λίγα. Στις 
λίγες γραμμές του κειµένου του γι᾿ αυτήν αναγκάστηκε να μεταχειριστεί πέντε 
φορές εκφράσεις σαν τούτες δω: «όπως λένε», «όπως ἔχω ακουστά», «όπως 
μαθαίνω», κ. ά, που μαρτυρούν τις σοβαρές του αμφιβολίες για όσα διηγιέται. Τη 
διηγήθηκε όµως γιατ᾽ ήταν ένα πολύ σημαντικό γεγονός στην ἱστορία του 
Βυζαντίου. Ο Χαλκοκονδύλης ωστόσο µας έδωσε πρώτος την πληροφορία πως ο 
Ανδρόνικος πούλησε τη Θεσσαλονίκη στους Βενετσιάνους για κάτι ψιλοπράματα. 


Π. ΧΡΟΝΙΚΑ 
Α. Τούρκικα. 


1. Ασίκ πασά Ζαντέ 

α) Εισαγωγικά. Για την άλωση της Θεσσαλονίκης υπάρχουν 
και µερυκά Χρονικά. Δυο απ᾿ αυτά είναι ελληνικά και όλα τ᾽ άλλα 
είναι τούρκικα. Ο Αβραάμ Ν. Παπάζογλου που µας δίνει την 
πληροφορία αυτή σημειώνει οχτώ Χρονικά τούρκικα!. Απ᾽ αυτά 
ἕνα είναι του Ασίκ Πασά Ζαντέ (ή Ντερβίς Αχμέτ Ασικί ή Σεῖχ 
Αχμέτ) µε τον τίτλο Χρονικό τής δυναστείας του Ομάν, που το 
υπουργείο Παιδείας της Τουρκίας το δηµοσίεψε στην Κωστα- 
ντινούπολη στα 1915 σαν Ιστορία. 

΄Οπως διηγιέται στον Πρόλογο του Χρονικού του ο ίδιος ο 
Ασίκ Πασά Ζαντέ, σύμφωνα µε παλιά τούρκικη συνήθεια να δίνει 
την αυτοβιογραφία του σ᾽ αυτόν ο χρονικογράφος, γεννήθηκε 
στην κωμόπολη Ελβάν Τσελεμπί της Αμάσειας του Πόντου στα 
803 (1401)2. Το Χρονικό του όμως, από 166 κεφάλαια, άρχισε να 
το γράφει μόλις στα 889 (1484), σε μιαν ηλικία δηλαδή πολύ 
προχωρημένη κι είναι φυσικό τα περιστατικά της ζωής του που 
ϑέλησε να ιστορίσει να ᾿ναι κάπως ξεθωριασμένα». Ένα απ᾿ τα 
περιστατικά αυτά που διηγιέται είναι και η άλωση της Θεσσα- 
λονίκης στα 1480. Οι είδησες ωστόσο που µας δίνει γι᾿ αυτήν 
είναι και αξιόπιστες και αξιόλογες, γιατι ϑυμίζουν και τον 
Αναγνώστη και το Δούκα και τους επαληϑεύουν. 

β) Μετάφραση του Χρονικού 
«Πώς έπεσε η Θεσσαλονίκη» 


Μια μέρα ο σουλτάνος Μουράτ Χαν Γαζί ρώτησε τους 
βεξίρηδές του: «Αυτή η πολιτεία που τη λένε Σαλονίκη είναι 
κοντά ή µακριά; 

Οι βεζίρηδες απάντησαν: «Σουλτάνε µας, απ᾿ τις Σέρρες ὡς 
εκεί η µεγαλειότητά σου ϑα χρειαστεί να ταξιδέψει τέσσερις 
μέρες». 

Ο σουλτάνος είπε: «Τί περιμένετε τότες; Εμπρός, ετοιµάστε 
τα όπλα σας για εκστρατεία!». 

Ετοίµασαν αμέσως τα κανόνια και τις πολεμικές μηχανές, 
έφεραν και καράβια απ᾿ την Καλλίπολη και διαλάλησαν πως 
έχουν να κάμουν µε πόλεμο για την πίστη τους. Ύστερα 
ξεκίνησαν, αραδιάστηκαν αντίκρυ στα κάστρα της Σαλονίκης κι 
όρμησαν απάνω της. Απ᾿ τα γύρω της µέρη ήρϑαν πολλοί 
γαζήδες, γιανα πολεμήσουν. Πολέμησαν παλικαρίσια πολλές 
μέρες. 

Τέλος, ο σουλτάνος είπε: «Ε, πασιάδες, φροντίστε να πέσει 
το κάστρο». 

Ο γιος του Εβρενός Αλί µπέις είπε: «Δοξασμένε σουλτάνε 
μου’ η πολιορκία αυτή παραείναι κουραστική: γιανα πέσει το 
κάστρο, σουλτάνε μου, χρειάζεται να δώσεις το λεύτερο να 
κάμουμε γιάγμα». | 

Κιο σουλτάνος Μουράτ Χαν Γαζί διαλάλησε: «Καλά, λεύτερο 
το γιάγμα». 

΄Οταν άκουσαν οι γαζήδες αυτά τα λόγια, χουβάλησαν από 
παντού σκάλες Χι άρχισαν το γιουρούσι ούτε ανάσα, δεν άφησαν 
τους γκιαούρηδες, να πάρουν: ορμούσαν και ξαναορμούσαν και 
πήραν το κάστρο µε τη χάρη του Αλλάχ, του παντοδύναμου. 

Οι γαζήδες κολύμπησαν στο γιάγµα και πήραν σκλάβους 
πολλούς: Το γιάγµα ήταν απίστευτο. Τα σπίτια της πολιτείας που 
τώρα ήταν άδεια τα΄᾿δωσαν για δικά τους σ᾽ όσους θέλησαν να 
μείνουν μόνοι τους εκεί. Πήραν και τον πληθυσμό απ᾿ τα 
Γιανιτσά και τον κουβάλησαν στη Σαλονίκη. Εγκαταστάδηκαν 

εδώ κι έτσι η μητρόπολη της απιστίας έγινε μητρόπολη του Ισλάμ. 

΄Οταν ταχτοποίησε πια ολότελα τη νεοκερδισµένη πολιτεία, ο 
σουλτάνος Μουράτ Χαν Γαζί είπε: «Ε, γαζήδες' δεν υπάρχει πιο 
μεγάλη ευτυχία για τους γαζήδες αν διαγουμήσουν ένα κάστρο 
και µε τη δύναμη του σπαϑιού τους φέρουν τους ειδωλολάτρες 
στο Ισλάμ Λοιπόν, ένιωσα τόσο μεγάλη χαρά μ᾽ αυτήν την 
εκστρατεία, που, αν θέλει ο Αλλάχ, σκέφτομαι να ξανακάµω μαζί 
σας γρήγορα ακόµα μιά». 

(Τώρα ο Μουράτ έβαλε στο νου του το Μοριά και την 
Ουγγαρία). 

Αυτήν τη νίκη την κέρδισε ο Μουράτ Χαν Γαζί, ο σουλτάνος 
των υπερασπιστών της πίστης στα 833 [-1428-1480] της Εγίραςή. 


Σημειώσεις 


1. Παπάζογλου Αθρ.Η Θεσσαλονίκη κατά τον Μάιο του 1821, «Μακε- 
δονικά» 1, 1940, σ. 420, σημ. 8. 

2. Για τη ζωή και το έργο του βλ. Παπάζογλου Α6ρ. Μωάμεϑ Β΄, ο 
Πορϑητής, κατά τον ιστορικό Ασίκ Πασά Ζαντέ, ΕΕΒΣ 16, 1940, σ. 211-216 


8. Παπάζογλου, Μωάμεϑ Β΄ ο Πορϑητής, σ. 218 


4. Η μετάφραση στα Γερμανικά είναι του Κἰσλατα Ε. Κγειμεί, οι Ἡἱτιοηζείί Ζατ 
ΗοΏεη Ρΐζοτῖε, Ἁίεη 1959, σ. 164-165 (κεφ. 105). 


2. Χαϊρουλάχ 


α) Εισαγωγικά. Ο Αθ6ρ. Παπάζογλου στη µελέτη του «Ἡ 
Θεσσαλονίκη κατά τον Μάιο του 1851» («Μακεδονικά» 1, 1940, 
417-428) δημοσίεψε και το Οδοιπορικό (Σεγιαχατναμέ) του 
Χαἱρουλάχ ἵμπν Σινασή Μεχμέτ Αγά απ᾿ το χειρόγραφο 4971, 
σ. 10-24, της βιβλιοδήκης του Τοπ-Καπού της Κωσταντινούπο- 
λης. Στο Οδοιπορικό του αυτό ο Χαϊρουλάχ μιλάει και για την 
τελευταία άλωση της Θεσσαλονίκης του 1480. Κρίνοντας λοιπόν ο 
Παπάζογλου την προσφορά του Χαϊρουλάχ στην άλωση αυτή 
γράφει: «Από το κομμάτι αυτό φαίνεται πως ο συγγραφέας είχεν 
υπόψη του την «Ἱστορία του Ασίκ Πασά Ζαντέ, όπου (ἐκδ. 
Ὑπουργ. Παιδείας Τουρκίας, Κωνσταντινούπολη 1915,σ. 118) 
συναντούμε το ιστορικό της άλωσης της Θεσσαλονίκης από τον 
Μουράτ, έτσι όπως το παραθέτει κι ο ίδιος, δηλαδή ο Χαϊρουλάχ. 
(«Μακεδονικά» 1, 1940, 422, σημ. 1). Μ᾽ άλλα λόγια ο Χαϊρουλ- 
λάχ δεν προσφέρει τίποτε νέο στην άλωση της Θεσσαλονίκης, 
γιατι αυτά τα γενικά που λέει τα ξέρουμε καλύτερα απ᾿ τον 
Αναγνώστη και το Δούκα κι είναι ανάλογα µε όσα διηγιέται ο 
Ασίκ Πασά Ζαντέ. 

Ο Χαϊρουλάχ όµως, επειδή ήϑελε να ευχαριστήσει το 
σουλτάνο της εποχής αυτής, που τον έστειλε μολά, δηλαδή 
ανώτατο δικαστή στη Θεσσαλονίκη, του έγραψε κοντά στα άλλα, 
και για την άλωση της Θεσσαλονίκης του 1430. Πηγές του όµως 
για τη διήγησή του αυτή πρέπει να µεταχειρίστηκε την Ἱστορία 
του Ζαντέ, µπορεί όµως μ᾽ αυτήν και κάποιαν άλλη, γιατί αρχίζει 
τη σχετική του διήγηση µε τη φράση: «γράφουν οι παλιές ιστο- 
ρίες». Επειτα μιλάει και για τους χριστιανικούς ναούς που πήραν 
οι Τούρκοι και τους ἔκαμαν τζαμιά. Ο Ζαντέ δε μιλάει για τους 
ναούς. Γιαυτό και η είδηση αυτή του Χαϊρουλάχ µπορεί να έχει 

σχέση µε την δική του εποχή. Μα, όπως ξέρουμε, τους 
περισσότερους ναούς της Θεσσαλονίκης τους πήραν οι Τούρκοι 
ύστερ᾽ απ᾿ το 16ο αιώνα, όταν είχε μεγαλώσει πια ο τούρκικος 
πληθυσμός της Θεσσαλονίκης και χρειάζουνταν περισσότερα 
τζαμιά!. 


β) Το Οδοιπορικό του Χαΐρουλάχ 


«Μια μέρα», γράφουν οι παλιές ιστορίες, «ο Σουλτάνος 
Μουράτ Χαν ρώτησε τους βεζύρηδες του: «Είναι πολύ μακρυά η 
Θεσσαλονίκη;». Κι αυτοί του απάντησαν: «Είναι τρεις μέρες από 
τις Σέρρες». Τότε ο Βασιλιάς µας ο ἔνδοξος ξεσηκώϑηκε κι είπε: 
«Γιατί στεκόµαστε λοιπόν; Βιαστήτε να ετοιµάστε την ἐφοδό 
μας». Πάνω σ᾽ αυτό μάζεψαν τηλεβόλα και μπάλες , καλέσανε τα 
πλοία από την Καλλίπολη, κρούσανε τα τύμπανα κι ετοιµάστηκαν 
για εκστρατεία. Προχώρησαν και φτάσανε μπροστά στο φρούριο 
της Θεσσα»ονίκης, ενώ ταυτόχρονα είχαν φτάσει εκεί κι άλλοι 
πολεμιστές δικοί µας από τα γύρω χωριά.’ Αρχισαν να χτυπούν, να 
πολεμούν και κράτησε μέρες πολλές ο αγώνας. Όμως το φρούριο 
δεν έπεφτε. Τότε ο Σουλτάνος στράφηκε στους βεζήρηδες και 
φώναξε: «Γιαυτό ήρϑαμε εδώ λοιπόν; Γιανα χτυπιόµαστε άδικα; 
Το φρούριο πρέπει να πέσει και να μπούμε όπως όπως στην 
πολιτεία». Πάνω σ᾽ αυτό, ο Εβρενός ογλού Αλή Βέης είπε: 
«΄Ενδοξε Σουλτάνε, μονάχα αν υποσχεϑείς στους στρατιώτες, 
πως Όα µπορέσουνε να λεηλατήσουν την πολιτεία, μονάχα τότε 
ϑα πέσει το φρούριο. Και ξέρε το». Κι ο Βασιλιάς, χωρίς καν να 
πολυσκεφτεί, διάταξε: «μπρος παλικάρια µου. Το φρούριο 
είναι δικό σας. Γιάγμα...(Λεηλασία)».΄Ετσι, μόλις πήραν την 
είδηση τούτη οι πολεμιστές, όρμησαν µε λύσσα πάνω στο 
φρούριο, έφεραν σκάλες, κατόρϑωσαν να µπουν µέσα και σε λίγο 
τόχαν στα χέρια τους. Ξεχύϑηκαν τότε σαν σίφουνας μέσα στην 
πολιτεία και λεηλάτησαν τα σπίτια και τα πάντα. Αιχμαλώτισαν 
τους άπιστους, μοίρασαν τα ερημωμένα σπίτια των άπιστων 
στους μουσουλμάνους καὶ μετέφεραν τον πληϑυσμό Γιανιτσών 
εδώ. Μπήκαν στις εκκλησιές των απίστων και τις ἔκαναν τζαμιά. 
Κι είναι από τότε, που η ϑρησχεία µας απόχτησε τα περίλαμπρα 

τζαμιά Εσκί Τξουμά (Αχειροποίητος - Αγία Παρασκευή), Καζαν- 
τζιλάρ (Παναγία Χαλκέων), Αγία Σοφία, Γιακούπ πασά (Αγία 
Αικατερίνη), Κασιμιέ (΄Αγιος Δημήτριος), Ισχακιέ (΄Αγιος Πα- 
ντελεήμων), Σογούκ - Σου (΄Αγιοι Απόστολοι), Ορτάτς εφέντης 
(Αγιος Γεώργιος), κι άλλα πολλά, µικρά και μεγάλα.΄Ετσι η 
άπιστη αυτή πολιτεία, στα 888 εγ. (1430) άλλαξε σ᾽ έναν επίγειο 
μουσουλμανικό παράδεισο, χάρη στην γενναιότητα και την 
ανδρεία του ἐνδοξου Σουλτάνου µας και προγόνου Σου Μουράτ 
Χαν Β΄1. 

γερμανικά τὸυ Κἰσπανὰ ΕΥ. Κνομιεἰ Ἁίεη 1959, σ. 164-165. 


Β΄. Ελληνικά 


1. Δωροϑέου, Αρχιεπισκόπου Μονεμβασίας, 
Βιβλίον Ιστορικόν 


α) Εισαγωγικά. Ειδήσεις για την τελευταία άλωση της 
Θεσσαλονίκης έχουµε και από κάποια Χρονικά απ᾿ τα χρόνια τῆς 
τουρκοκρατίας. Απ᾽ αυτά δυο είναι ελληνικά και άλλα δυο 
τούρκικα. Το αρχαιότερο απ᾿ τα δυο ελληνικά είναι το Χρονικό 
του Αρχιεπίσκοπου Μονεμβασιάς Δωρόϑεου µε τον τίτλο που το 
βλέπουμε παραπάνω!. 

Βιογραφικές είδησες για το συγγραφέα του Χρονικού δεν 
έχουμε. Μερικοί κιόλας πιστεύουν πως το έργο δεν είναι δικό του 
και στηρίζουν τη γνώμη τους αυτή στο γεγονός πως, στον 
Επισκοπικό Κατάλογο της Αρχιεπισκοπής Μονεμβασίας µε τις 
αναγραφές των αρχιεπισκόπων, στα 1681 δεν υπήρξε Αρχιεπί- 
σκοπος Δωρόθεος. Ένα δεύτερο επιχείρημα είναι πως κανένα 
απ᾿ τα σαρανταπέντε περίπου χειρόγραφα του Χρονικού δεν έχει 
όνομα συγγραφέα2. 


Δεν έχω κατανού οὖτε την τόσο πλούσια χειρόγραφη 
παράδοση του Χρονικού, μα οὔτε και µου πέφτει λόγος να 
καταπιαστώ µε τα σχετικά του προβλήματα. Το µελέτησα για 
άλλο σκοπό. 

Ωστόσο ἔχουμ᾽ ένα Χρονικό µε τον τίτλο Βιθλίον Ιστορικόν 
και συγγραφέα το Δωρόϑεο, Αρχιεπίσκοπο Μονεμθασίας. Η 
πρώτη του έκδοση στα 1681.΄Εχει σημασία ακόµα πως απ᾿ τη 
στιγµή που κυκλοφόρησε η πρώτη του έκδοση ως την τελευταία 
του ανατύπωση στα 1818, (που μεταχειρίστηκα), αναγνώστες και 
αγοραστές του ήξεραν το Χρονικό για έργο του Δωρόδεου 
αυτού.΄Ετσι ήτανε πια καθιερωμένο. 

Το έργο, όπως ξέρουμε, κυκλοφορούσε χειρόγραφο από χέρι 
σε χέρι σε πολλά αντίγραφα.΄Ετσι όµως ο κάθε αναγνώστης του 
μπορούσε να προσδέτει κι αυτός κάτι που το νόμιζε απαραίτητο 
για τη φώτιση του Γένους, άλλο να το διορθώνει ή μπορούσε και 
να παραλείπει κάτι, όταν το αντέγραφε, για να ᾿χει κι ένα δικό 
του αντίγραφο. ΄Ολοι αυτοί λοιπόν είναι και οι συγγραφείς του, 
όπως μαρτυρούν και τα διαφορετικά ιστορικά περιστατικά που 
το συνϑέτουν µε το προσωπικό γράψιμο του καϑένας τους. Ενώ 
δηλαδή, όπως βλέπουμε, το Χρονικό είν᾽ ένα ἔργο ομαδικό, 
κανένας τους ωστόσο απ᾿ τους τόσους συγγραφείς του δε 
φιλοδόξησε να προσθέσει τ᾽ όνομά του. 

Αν λοιπόν δεν ήτανε συγγραφέας του Χρονικού ο Δωροϑέος, 
πὼς βρέϑηκε, απ᾿ την πρώτη του κιόλας έκδοση, τ᾽ ὀνομά του σ᾽ 
αυτό» 

Το γεγονός πως στους Επισκοπικούς Καταλόγους της 
Μονεμβασιάς, γύρω στα 1681, δεν υπήρξε Αρχιεπίσκοπός της 
Δωρόθεος, δεν είναι και απόδειξη πως δεν υπήρξε, στ᾿ αλήϑεια, 
Αρχιεπίσκοπος Μονεμβασιάς µε τ᾽ όνομ᾽ αυτό. Ανθρώπινα έργα 
κι οι Επισκοπικοί Κατάλογοι έχουν χι αυτοί τα σφάλµατά τους 
είτε αϑέλητα καμιά φορά, είτε ϑεληματικά τις περισσότερες. 
Αυτό βεβαιώνουν τα σχετικά κείµενα και η πείρα.΄Οταν ωστόσο 
ένα έργο κυκλοφορεί τυπωμένο µε τ᾽ όνομα του συγγραφέα του, 
που προσϑέτει και τον επαγγελματικό του τίτλο, δε χρειάζεται 
άλλη βεβαίωση. ΄Επειτα δε βρέθηκε και κάποιος συγγραφέας, 
που να το αμφισβητήσει αυτό, μόλις κυκλοφόρησε. 

Να υποθέσουμε πάλι πως ο τυπογράφος μόνος του πήρε το 
πρώτο χειρόγραφο µε το Χρονικό, που του έτυχε απ᾿ τα τόσα 
αδέσποτα και το τύπωσε µε συγγραφέα το Δωρόϑεο, τον 
Αρχιεπίσκοπο Μονεμβασίας, δε μπορούμε. Είναι, αντίθετα, πολύ 
φυσικό, µια και συγγραφέας του τυπωµένου Χρονικού είναι ο 
Δωρόθεος, ο ίδιος να πήγε στο τυπογραφείο το διασκευασμένο 
χειρόγραφο, ο ίδιος να παρακολούῦησε την ἐκδοσή του κι ο ίδιος 
να πλήρωσε τα έξοδα.της έκδοσης. Γιαυτό και το επιχείρηµα πως 
κανένα απ᾿ τα χειρόγραφά του που υπάρχουν σήµερα δεν έχει 
όνοµα συγγραφέα, δεν είναι σοβαρό αποδεικτικό στοιχείο πως 

δεν είναι ο Δωρόδεος ο τελευταίος διασκευαστής του Χρονικού. 
Ίσια ίσια που, επειδή δεν έγινε ακόµα καμιά κριτική ἔχδοση του 
κειμένου, γιανα βρούμε και το χειρόγραφο του Δωρόϑεου, το ίδιο 
επιχείρημα στηρίζει ταυτόχρονα και τη γνώμη πως το έργο είναι 
δικό του”. 

Ποια είναι λοιπόν η προσφορά του Δωρόϑεου στο Χρονικό, 
ώστε να πάρει τη µορφή που του δίνει η πρώτη του έκδοση; Την 
απάντηση εδώ ϑα τη δώσει µόνο το ίδιο το χειρόγραφο του 
Δωρόϑεου που πρέπει να ᾿ναι διαφορετικό απ᾿ όλα τα προηγού- 
μενα. Μια πρώτη προσφοράλοιπόντου Δωρόδεου που μπορούμε 
να δεχτούμε είναι ο τίτλος του Χρονικού: Βιθλίον Ιστορικόν. 
Δική του είναι κι η επεξήγηση που ακολουθεί τον τίτλο, µια και 
καταπιάστηκε να εκλαϊκέψει το Χρονικό και το διασκεύασε μ᾿ 
αυτόν το σκοπό και μ᾽ αυτόν και το εξέδωσε. Εκείνο όµως που 
κάμνει εντύπωση και προσέχει αµέσως ο μελετητής του είναι το 
ενιαίο και παράξενο λαϊκό του ύφος από την αρχή ὡς το τέλος 
του. Αυτή είναι η σημαντικότερη προσφορά του Δωρόδεου στο 
Χρονικό, που δείχνει μιαν άλλη µορφή της διασκευής που έκαμε 
αυτός. Έτσι ο Δωρόϑεος όχι µόνο πρέπει να πλούτισε κι αυτός το 
Χρονικό του και µε άλλα ιστορικά περιστατικά, µα φαίνεται πως 
είχε και το χάρισμα του παραμυϑά. Καιτο χάρισμα του αυτό είναι 
που έφερε το Χρονικό τόσο κοντά στην ψυχή του Λαού, ώστε να 
γίνει το πιο πολυδιαβασμένο βιβλίο του Γένους στα χρόνια της 
τουρκοκρατίας των δυο τελευταίων της αιώνων, όπως μαρτυρούν 
οι καταποδιαστές ανατυπώσεις του. Και να σκέφτεται κανείς πως 
απ᾿ τις αρχές κιόλας του 18ου αιώνα είχαν αρχίσει να κυκλοφο- 
ρούν τόσα και τόσα άλλα ιστορικά έργα και µε πραγµατικό 
ιστορικό περιεχόµενο. Φυσικά το πρόβλημα, ποιος είναι αυτός ο 
Δωρόθεος, ο τελευταίος διασκευαστής του Χρονικού, μένει. 


Μιαν άλλη απορία είναι και τούτη: πού έχουν γράψει το 
Χρονικό του Δωρόδεου; Στη Βενετιά, μήπως μόνο το τύπωσαν ή 
και το ᾿χουν γράψει ή το ᾿χουν γράψει γενικότερα στην Ιταλία; 

Ξέρουμε την εικόνα της Ελλάδας στους δυο πρώτους αιώνες 
της τουρκοκρατίας. Ο πληϑυσμός της, άλλος είχε τουρκέψει, 

άλλος είχε φύγει κατά τα φραγκοκρατούµενα νησιά του Αιγαίου, 
πολύς είχε πάει στην Ιταλία και σ᾽ άλλες χώρες της Δυτ. Ευρώπης 
και όσος έμεινε, ο περισσότερος, αποτραβήχτηκε στα βουνά, 
όπου ίδρυσε τις νέες του πατρίδες, ενώ στις πολιτείες είχε 
αραιώσει απελπιστικάὀ. Μέσα όµως σε µια τέτοια Ελλάδα δε 
μπορούμε να μιλήσουμε ούτε για σχολειά ούτε για λόγιους και 
πολύ λιγότερο, φυσικά, για πνευματικά δημιουργήματα, όποιας 
μορφής κι αν είναι. «Μόνον διά χρόνου προεφαίνοντο ευάριδµοι 
λόγιοι (η αραιογράφηση δική µου) ανά μέσον του ΄Εϑνους...κατά 
τους χρόνους εκείνους τους δεινούς τε και απαισίους» λέγει ο 
Κοραής”. 

ταν τύπωσαν το Χρονικό του Δωρόδεου, αντίθετα, στην 
Ιταλία, οι ελληνικές παροικίες εκεί, βρίσκονταν στη µεγαλύτερη 
τους οικονομική προκοπή χι η πνευματική τους ανάπτυξη ζούσε 
τις καλύτερές της ώρεςξ. Ἡ έρευνα κιόλας για τις πηγές του 
Χρονικού έχει αποδείξει πως για τη σύνθεσή του έχουν εκμε- 
ταλλευτεί και ανάλογα Ιταλικά Χρονικά και τα συμπεράσματά 
τους δείχνουν τη στενή σχέση του Χρονικού του Δωρόϑεου με την 
Ιταλία”. 

Έχουμε ωστόσο και ένδειξες σοβαρές πως το᾽ χουν συνϑέσει 
στην Ιταλία. Σ᾿ αυτό συναντούμε την είδηση πως ο Ανδρόνικος 
πούλησε τη Θεσσαλονίκη στους Βενετσιάνους για πενήντα 
χιλιάδες (50.000) χρυσά φλουριά. Την είδηση όμως αυτή την 
αναφέρνει ολόιδια κι ο Μακάριος Μελισσηνός, Αρχιεπίσκοπος 
Μονεμβασιάς κι αυτός, στο Μεγάλο Χρονικό (Μαι του 
Φραντζή, που το σχετικό του τμήμα, όπως έχει αποδείξει ο 
βυζαντινολόγοςς Καϑηγητής Τζανής Παπαδόπουλος, το χει 
διασκευάσει µε διάφορες παρεμβολές (ἰπιετρο[ϑ!οπ5) ο ἰδιος!0, 
Την είδηση αυτή ο Μακάριος Μελισσηνός πρέπει να την έχει 
πάρει στη Βενετιά το Μάρτη του 1575, που τον συναντούμε εδώ, 
και να την έχει προσϑέσει στο Χρονικό του Φραντζή, όπως 
δέχεται ο Καθηγητής Γιάννης Χασιώτης, κάπου στα έβγα της 
ίδιας χρονιάς!!. Ο Μακάριος Μελισσηνός δεν είχε κανένα ειδικό 
ενδιαφέρο, γιανα µάδει πώς πέρασε η Θεσσαλονίκη απ᾿ τους 
Βυζαντινούς στους Βενετσιάνους. Επειδή όµως την είδηση την 

είχε κι ο Χαλκοκονδύλης, πως ο Ανδρόνικος πούλησε τη 
Θεσσαλονίκη «ου πολλού τινος», ο Μακάριος την αποσώνειτώρα, 
βεβαιώνοντάς µας πως την πούλησε «δια χρυσίνους χιλιάδας᾽ 
πεντήκοντα». Και µεταχειρίστηκε το Χαλκοκονδύλη, γιανα δώσει 
έτσι µεγαλύτερο κύρος στο Χρονικό (Μαἱις) του Φραντζή, που το 
διασκεύασε, γιατι έτσι υπηρετούσε καλύτερα τους οικογενεια- 
κούς του σκοπούς!2. 

Η είδηση λοιπόν πως ο Ανδρόνικος πούλησετη Θεσσαλονίκη 
στους Βενετσιάνους, πρέπει να βγήκε απ᾿ τη Βενετιά, αφού η 
αγοραπωλησία της έγινε ανάµεσα στη Βενετσιάνικη Γερουσία και 
στον Ανδρόνικο. Γιαυτό κι είναι πολύ πιθανό πως την είδηση από 
δω την πήρε κι ο Χαλκοκονδύλης είτε περνώντας απ᾿ τη Βενετιά 
είτε απ᾿ τον πρωτοξάδερφό του Δημ. Χαλκοκονδύλη. Μόνο που 
την πήρε κάπως αόριστα. 

Φαίνεται πως, μόλις κυκλοφόρησε το διασκευασμένο Χρο- 
νικό του Φραντζή, που τώρα το ᾿παν Μεγάλο (Μας) η είδηση 
πως ο Ανδρόνικος πούλησε τη Θεσσαλονίκη για πενήντα χιλιάδες 
χουσά φλουριά (βενέτικα), ήτανε πια συγκεκριμένη και φάνηκε 
πιο υπεύθυνη. Γιαυτό και πρέπει να διαδόθηκε πια σ᾽ όλες τις 
ελληνικές παροικίες της Ιταλίας µε το τόσο ζωηρό τους ενδιαφέρο 
για νέα απ᾿ την Ἑλλάδα. Απ᾽ το Μεγάλο Χρονικό (Μα]υ5) του 
Φραντζή πρέπει να την έχουν πάρει και στο Χρονικό του 
Δωρόϑεου. Ξέρουμε πως οι πρώτοι χρονολογημένοι κώδικες του 
Χρονικού (Μά]ι5) του Φραντζή είναι απ᾿ τα 1577 και 127813, Αν 
λοιπόν είχαμε και το αρχαιότερο χρονολογημένο χειρόγραφο του 
Χρονικού του Δωρόθεου, ϑα μαϑαίναμε και ποιος απ᾿ τους δυο 
αντέγραψε τον άλλο. Μα τα συγκεκριµένα ιστορικά γεγονότα πως 
ο Μακάριος πέρασε απ᾿ τη Βενετιά το Μάρτη του 1575 και πως 
διασκεύασε το Χρονικό του Φραντζή κατά τα έβγα της ίδιας 
χρονιάς, πείθουν πως το Χρονικό του Δωρόϑεου αντέγραψε το 
Χρονικό του Φραντζή. 

Οι ενδείξεις λοιπόν αυτές, η καθεμιά µε τον τρόπο της, 
δείχνουν πως το Χρονικό του Δωρόϑεου το ᾿χουν συνθέσει στην 
Ιταλία. Μα και στη συνέχεια των ειδήσεων για τον Ανδρόνικο, απ᾿ 
τη στιγµή που πούλησε τη Θεσσαλονίκη κι έφυγε, όπως και για 

την ἁλωσή της µε προδοσιά, κόβοντάς της το νερό, πρέπει να την 
έχουν προσϑέσει στην Ιταλία. Αυτά είναι ευρήματα, που μόνο 
εκεί ὃα μπορούσαν να τα σκαρώσουν. 

Στην Ιταλία έχουν συνθέσει όχι µόνο ανώνυμα Χρονικά, µα 
και ανώνυμες Μονωδίες. Θ᾽ αναφέρω εδώ τις πέντε Μονωδίες για 
την άλωση της Θεσσαλονίκης!. Απ᾽ αυτές µόνο µια Ιωάννου του 
Ευγενικού έχουν συνθέσει στο Βυζάντιο, γιατι ο Ευγενικός έζησε 
και πέθανε σ᾽ αυτό, όπως ϑα ιδούµε στο τμήμα µε τις Μονωδίες. 
Τις άλλες τέσσερις, όπως δείχνουν το περιεχόμενό τους, το 
πνεύμα τους και η γλώσσα τους, τις έχουν συνθέσει στην Ιταλία. 
Εδώ υπήρχαν και τα σχετικά βοηϑήματα (τα βυζαντινά χειρόγρα- 
φα) καὶ πολλοί Ελληνες λόγιοι και η ακμή των Ελληνικών 
Γραμμάτων. Στις ελληνικές παροικίες λοιπόν της Ιταλίας πρέπει 
ν᾽ αναζητήσουμε και τους συγγραφείς του Χρονικού του 
Δωρόϑεου. 

Το Χρονικό λοιπόν του Δωροϑέου είναι μιαν Ιστορική 
Ανϑολογία, που την ἔχουν συνϑέσειτους δυο πρώτους αιώνες της 
τουρκοκρατίας «εκ διαφόρων ακριβών ιστορικών», µα και τις 
έχουν μεταφράσει «εις την κοινήν γλώτταν», όπως λέει η 
επεξήγηση κάτου απ᾿ τον τίτλο του. Εχουν προσθέσει όµως και 
διάφορες παραδόσεις, που έχουν σχέση μόνο με τον προφορικό 
το λόγο, όπως το βεβαιώνουν αυτό και τα δυο τα τμήματα µε την 
άλωση της Θεσσαλονίκης. Οπως βλέπουμε δηλαδή το ίδιο το 
Χρονικό δε βεβαιώνει μόνο πως οι συγγραφείς του ήτανε 
περισσότεροι, µα και πως, από διάφορες ενδείξεις του, τους 
συγγραφείς αυτούς πρέπει να τους αναζητήσουμε στην Ιταλία. 


Για την άλωση της Θεσσαλονίκης το Χρονικό του Δωρόϑεου 
μιλάει σε δυο µέρη. Στο πρώτο απ᾿ αυτά (σ. 402-408 της ἐκδ. του 
1818) λέει πως ο Ανδρόνικος, μόλις πούλησε τη Θεσσαλονίκη και 
πήρε τις πενήντα χιλιάδες χρυσά φλουριά (βενέτικα), πολλά απ᾿ 
αυτά τα σπατάλησε µε τους φίλους του και μ᾽ όσα του έμειναν 
πήγε στο ΄Αγιον ΄Όρος κι έγινε καλόγερος στο Μοναστήρι 
Βατοπέδι µε τ᾽ όνομα Αντώνιος Μοναχός. 'Υστερα αγόρασε και 
χάρισε πολλά χτήματα στο Μοναστήρι αυτό και του έκαµε και 

πολλά άλλα αφιερώματα, που τα αναφέρνει το Χρονικό ἕνα ένα. 
Δε μιλάει ωστόσο για κανένα είδος προδοσιά, όπως δε μιλάει και 
το Χρονικό του Φραντζή (Μίπις και Μά]η5). 

Στο τµήµα αυτό, από γλωσσική άποψη παρατηρούμε πολλές 
γραμματικές και συνταχτικές ιδιορυϑμίες, που πρέπει να έχουν 
σχέση και µε το αντίβολο που μεταχειρίστηχε ο συγγραφέας του 
και µε τη γλωσσική του κατάρτιση. 


β) Το κείµενο του χρονικού 


α. «Βασιλεύων δε ο Σουλτάν Μουράτ εις την Αδριανούπολιν 
και ο Κυρ Ιωάννης εις την Πόλιν είχαν φιλίαν. Όμως ηϑέλησεν ο 
Σουλτάν Μουράτ να πολεμήσει την Θεσσαλονίκην και εµήνυσε 
του ο Βασιλεύς, ότι δεν είναι δίκαιον εις την αγάπην, οπού ἔχομεν 
να ϑελήσεις να πολεμήσεις την Θεσσαλονίκην. Αυτός απεκρίϑη 
ότι εάν ήτον εδική σου δεν υπήγαινα, αμή αυτή είναι των 
Βενετίκων, δια τούτο υπαγαίνω και εάν θέλει ο Θεός την παίρνω. 
Οι Βενέτικοι την πήραν µε τούτον τον τρόπον. Ο Μανουήλ 
Παλαιολόγος ο Βασιλεύς είχεν υιούς έξι, Ιωάννην, Θεόδωρον, 
Κωνσταντίνον, Ανδρόνικον, Δημήτριον και θωµάν και ἐδωκέτους 
τόπους εις ανάπαυσιν και του Ανδρονίκου έδωκε την Θεσσα- 
λονίκην. Τούτος ησθένησε και ὡς είδε την καταδίκην οπού 
ἐπαϑεν, εσυμβουλεύθη μωρώς και πουλεί τη Θεσσαλονίκην την 
περίφημον και ϑαυμαστήν δια φλωρία χιλιάδες πενήντα. Ωσάν τα 
επήρεν άλλα έφϑειρε µε τους φίλους, άλλα εις μωρίας και εκείνα 
οπού έμειναν επήρε τα και υπήγεν εις το Βατοπαίδι και έγινε 
Καλόγηρος και μετωνομάσῦη Αντώνιος Μοναχός. Ηγόρασε καιτο 
Μετόχιον εις το Αλάδιαβα µε πάσαν υπηρεσίαν και ηγόρασε και 
την χώραν οπού ήτον πλησίον του Μετοχίου καιτα αφιέρωσεν εις 
το Μοναστήρι. Η Χώρα ἐδιδε το τέλος εις το Μοναστήρι και 
ευρίσκεται εως σήµερα εις το Βατοπαίδι. Αφιέρωσεν ένα Ποτή- 
ριον ίασπιν θαυμάσιον, αφιέρωσε ποτήριον έτερον κρυστάλλινον, 
βημόϑυρα, ποδίαις δύο, η µια εἰς την εσωτέραν πύλην και η άλλη 
εις την εξωτέραν και ἔχει τους 24 Οίκους κεντητούς και γύρωϑεν 
είναι όλοι οι Προφήται. Ακόμα αφιέρωσε και άλλα τίµια ιερά, τα 

οποία φαίνονται ὡς την σήμερον πολύτιμα και θαυμαστά. Όμως 
ο Σουλτάν Μουράτ υπήγεν εις την Θεσσαλονίκην και επήρε την 
έτει 1440 από Χριστού και εφόνευσε πολλούς ότι δεν ήθελαν να 
προσκυνήσουν. Οι δε Βενέτικοι ήσαν ολίγοι και ως έμαϑαν ότι 
έρχεται ο Τούρκος έφυγαν, µόνον οι τοπικοί Θεσσαλονικείς 
έπασχαν και τα όσα έπαϑαν δεν δύναται τινάς να τα γράψει, τους 
φόρους και την αἰχμαλωσίαν» 

(Δωροδέου Μονεμθασίας, Βιβλίον Ἱστορικόν, Βενετία 1818,σ. 
402-408) 

Το δεύτερο τµήµα µε την άλωση, κοντά στα άλλα που έχει το 
πρώτο, προσθέτει και µια παράδοση για προδοσιά, μα διαφο- 
ρετική απ᾿ του Χαλκοκονδύλη. Ἡ προδοσιά αυτή έχει σχέση µε 
το κανάλι που ἔφερνε στη Θεσσαλονίκη το νερό απ᾿ το Χορτιάτη. 
Λέει δηλαδή η παράδοση πως οι καλόγεροι του μοναστηριού των 
Βλατάδων ορμήνεψαν το σουλτάνο να κόψει το νερό της 
πολιτείας που ερχόταν απ᾿ το βουνό Χορτιάτης και περνούσε 
δίπλα απ᾿ το Μοναστήριτους. Μα καιτο κόψιμο του νερού καιτο 
άνοιγμα λαγουμιών, είτε απ᾿ έξω απ᾿ το κάστρο για µέσα στην 
πολιτεία είτε μέσ᾽ απ᾿ την πολιτεία για έξω απ᾿ το κάστρο, που 
λέει ο Χαλκοκονδύλης, είναι ἕνα πολύ παλιό και γνωστό μοτίβο 
προδοσιάς σε ανάλογες περιστάσεις. Ο σουλτάνος ωστόσο, 
συνεχίζει η παράδοση, άκουσε την ορμήνια τους, έκοψε το νερό 
αμέσως και η πολιτεία αναγκάστηκε να παραδοθεί απ᾿ τη δίψα. 
Η παράδοση είναι φανερή ο λαός µη μπορώντας να εξηγήσει 
αργότερα τα προνόμια που ἔδωσε ο Μουράτ στο Μοναστήρι, τα 
πήρε για «αργύρια της προδοσίας».΄Οµως για µια τριήμερη 
πολιορκία και για µια τρίωρη μάχη -εδώ ο αριϑμός τρία είναι 
συμβολικός- δε χρειαζότανε να κόψουν το νερό οι Τούρκοι. Η 
Θεσσαλονίκη είχε πολλά νερά και τρεχούμενα και πηγαδήσια και 
δε μπορούσε να πέσει τόσο εύκολα από νερό!». Ξέρουμε όµως 
πως ανέκαϑεν οι λειτουργοί του Ὑψίστου, σε ανάλογες περι- 
στάσεις, είχανε πλούσια προνόμια, σ᾽ όποια θρησκεία κι αν 
ϑήτευαν. 

Στο τµήµα αυτό ακόµα και η τεχνική της διήγησης είναι 
διαφορετική απ᾿ του πρώτου. Ο συγγραφέας του εδώ διηγιέται 

όλα τα καϑέκαστα πριν απ᾿ την άλωση σε περισσότερες ενότητες 
µε µια γλώσσα περισσότερο αναλυτική, πιο απλή και δεν αφήνει 
τίποτε, που να µην το εξηγήσει. Μα οι γλωσσικές διαφορές που 
παρουσιάζουν τα δυο τα τμήματα έχουν σχέση και µε τις 
ιστορικές πηγές τους, προφορικές η γραφτές, που μεταχειρί- 
στηκαν οι συγγραφείς τους, όπως, φυσικά, και µε τις διαφορε- 
τικές πνευματικές τους ικανότητες. Ο συγγραφέας του δεύτερου 
τμήματος έχει περισσότερες ικανότητες απ᾿ το συγγραφέα του 
πρώτου. Διαφορές παρουσιάζουν τα δυο τα τμήματα και στο χρό 
νο που έγινε η άλωση. Ο συγγραφέας του πρώτου την τοποῦετεί 
στα 1440 και του δεύτερου στα 1540. Το λάθος εδώ είναι φανερό 
πως βρίσκεται ή στο άκουσµα ή στην αντιγραφή. 

β. «Εβασίλευε δε ο Σουλτάν Μουράτης εἰς την Αδριανούπολιν 
και αυτός ο Κυρ Ιωάννης εις την Πόλιν, είχαν δε αγάπην και 
φιλίαν. ΄Οµως ηβουλήϑη αυτός ο Σουλτάν Μουράτης να υπάγει 
και να πολεμήσειτην Θεσσαλονίκην. Ως το έµαῦεν ο βασιλεύς του 
εμήνυσεν ότι δεν είναι δίκαιον εις την αγάπην οπού ἐχομεν να 
υπάγεις να πολεμήσεις την Θεσσαλονίκην. Αυτός απεκρίθη και 
του είπεν ότι αν ήτον εδική σου, δεν επήγαινα να την πολεμήσω, 
επειδή και είµμεστεν ηγαπημένοι. Αμή δια να είναι τῶν Βενετίκων, 
δια τούτο υπάγω, αν θέλει ο Θεός να την πάρω. Αλλ᾽ ακούσετε 
πώς την επήραν οἱ Βενέτικοι. Ο βασιλεύς Μανουήλ. ο Παλαιο- 
λόγος είχεν υιούς έξι: Ιωάννην, Κωνσταντίνον, Θεόδωρον, Αν- 
δρόνικον, Δημήτριον και Θωμάν, εις τους οποίους εμοίρασε 
Κάστρη και Χώρας πολλάς δια να τρέφονται από αυτά και να τα 
ορίζουν. Του δε Ανδρονίκου έδωσε την Θεσσαλονίκην και τούτος 
ησθένησε και έγινε λωβός. Ως είδε την καταδίκην οπού του 
ήλϑεν, εσυμβουλεύϑη τους νέους του φίλους, τί να κάμει. Αυτοί 
δε του είπαν να την πουλήσει δια το νατου την άφηκεν ο πατέρας 
του να την έχει κληρονομίαν, ωσάν άφηκε και άλλους τόπους των 
αλλωνών αδελφών αυτού και ωσάν την πουλήσει να πάρει τα 
φλωρία να υπάγει εις το ΄Αγιον ΄Όρος µέσα εις ένα Μονα- 
στήριον. Έτσι ετελείωσε το έργο και επούλησε αυτήν την 
περίφημον και λαμπράν πόλιν Θεσσαλονίκην των Βενετίκων δια 
φλωρία χιλιάδες πενήντα. Ωσάν τα επήρε εχάλασε µερικά κακήν 


156 


κακώς µετά των φίλων αυτού, τα δε επίλοιπα επήρεν οπού του 
απέμειναν και επήγε εις το Αγιον Ορος, εις το Βατοπέδι, και 
εγίνη Καλόγερος και μετωνομµάσθη Αντώνιος Μοναχός. Ωσάν 
επήγεν, ηγόρασε το Μετόχιον εις το Αδιάβα µε όλα του και µε 
πάσαν υπηρεσίαν. Ηγόρασε και την Χώραν οπού ήτον πλησίον 
του Μετοχίου τα οποία τα αφιέρωσε µετά το τέλος του του αυτού 
Μοναστηρίου. Το Μετόχιον αυτό είναι και ευρίσκεται και την 
σήμερον εις το Μοναστήριον.΄Επειτα αφιέρωσεν ένα Ποτήριον, 
το οποίον είναι ΄ἶασπις, λίθος εκλεκτός από τους δώδεκα λίϑους, 
ο οποίος είναι ὠφέλιμος, εις εκείνους οπού έχουν την επιληψίαν, 
δηλαδή τον σεληνιασμόν, ήγουν οπού τους πιάνει το γλυκύ τους 
και λαμβάνουν την υγείαν. Ακόμη αφιέρωσεν έτερον Ποτήριον- 
Κρατήρα και είναι κρύσταλλον αξιώτατον καὶ τιμής πολλής. 
Ακόμη. αφιέρωσε το Βημόϑυρον οπού είναι εις το Καθολικόν, το 
οποίον έχει εις την μέσην χρυσούν αετόν κεντητόν και είναι 
κόκκινο µεταξωτόν και έχει εις τα τέσσερα µέρη τους τέσσαρας 
Ευαγγελιστάς χρυσούς. Ακόμη αφιέρωσε ποδίας δύο, αι οποίαι 
είναι εἰς τον νάρδηκα και εις την μίαν πόρταν είναι το φόρεμα το 
χουσόν το βασιλικόν, εις την μίαν ποδίαν, και εις την δευτέραν 
πόρταν είναι η δευτέρα ποδία χρυσή και έχει τους εικοσιτέσ- 
σαρας Οίκους της Υπεραγίας Θεοτόκου και γύρωϑεν είναι όλοι οι 
Προφήται κεντητοί µε το χρυσάφι. Ακόμη αφιέρωσε και άλλα 
τίμια νερά, ποδίαις Αγίων και Εικόνων, ιερές και καλύμματα οπού 
είναι και φαίνονται έως την σήμερον ωραιότατα και πολύτιμα. 

«΄Όµως ο Σουλτάν Μουράτης επήγεν εις την Θεσσαλονίκην 
και επολέµησεν αυτήν και επήρε την εις τους 1540 από Χριστού 
Γεννήσεως και εφόνευσε πολλούς χριστιανούς, οι οποίοι δεν 
ήθελαν να τον προσκυνήσουν. Οι δε Βενέτικοι Φράγγοι ήσαν 
ολίγοι και ὡσάν έμαθαν ότι πηγαίνει ο Τούρκος να τους 
πολεμήσει έφυγαν και µόνον οι εντόπιοι Θεσσαλονικαίοι όσα 
έπαθαν δεν δύναται τινάς να τα γράψη, τους πόνους και την 
αιχμαλωσίαν οπού ἐκαμαν εις αυτούς οι Τούρκοι. Ομοίως άλλα 
Κάστρη επήρε και εγύρισεν εις την Αδριανούπολιν, χρόνοι από 
Κτίσεως Κόσμου ἐξι χιλιάδες και εννεακόσιοι τριάντα επτά. Την 
Θεσσαλονίκην δεν εδύνετο ποτέ να την πάρη ο αυτός Σουλτάνος: 

αμή ακούσετε πως την πήρε. Το νερόν, οπού έπιναν ο Λαός της 
Θεσσαλονίκης, ἤρχετο από έξω από τόπον, οπού ελέγετο του 
Χορτάτζη µε σωληνάρια και έμπαινεν από κάτω από την γην µέσα 
ειςτην Θεσσαλονίκην και ωσάν ήλϑεν ο αυτός Σουλτάνος καιτην 
επολέμα, ήταν εις αδηµονίαν μεγάλην, ότι δεν ημπόρειε να την 
πάρη: και έταξε χαρίσματα μεγάλα και δωρεάς, όποιος του δείξη 
να την πάρη. Ώς έµαθαν τούτο οι Καλόγεροι του Μοναστηριού 
των Βλαντέων, οπού είναι το Μοναστήριόν τους µέσα εις την 
Θεσσαλονίκην, κάτωϑεν από τον απάνω Γουλάν, μίαν νύκτα 
έγραψαν γράμμα και το έρριξαν από το Μοναστήριον έξω εις τον 
Σουλτάνον γράφοντες καιλέγοντες έτσι ότι ημείς οι δούλοι σου οι 
Καλόγεροι από το Μοναστήριον των Βλαντέων προσκυνούμεν 
την Αφεντίαν σου και δεόμεϑατον Θεόν να σε αξιώση να λάβης το 
Κάστρον τούτο το περίφημον και άλλα πολλά και να σε ιδούμεν 
και βασιλέα Κωνσταντινουπόλεως. Όμως δίνομεν σου είδησιν ότι, 
αν ϑέλης να πάρης το Κάστρον τούτο της Θεσσαλονίκης, στείλε 
από το φουσάτον σου ανθρώπους εις το Χορτάτζι, οπού έρχεται 
από εκεί το νερόν εδώ µέσα εις την Θεσσαλονίκην και κόψε Το 
νερόν να µην τρέχη να πίνη ο Λαός και στανικώς τους θέλουν 
παραδοδή και να προσκυνήσουν. 

Ὡς έλαβε το γράμμα ο Σουλτάνος εχάρηκε πολλά και της 
ώρας έκαμε το ἔργον και έστειλε και έκοψαν το νερόν και δεν 
έτρεχε να πηγαίνη µέσα εις το Κάστρο να πίνη ο Λαός: αµή ὠσάν 
το ἐκοψεν, ήλθαν εις το τέλος να αποϑάνουν από την δίψαν. Ως 
δε είδαν οι Θεσσαλονικαίοι ετούτο, εγνώρισαν ότι από είδησιν 
χριστιανών εγένετο και δεν ήλπιζαν από τους Καλογέρους και 
ἐκλαυσαν πολλά και εϑρήνησαν και µη δυνάμενοι να υποφέρωσι 
την δίψαν επαραδόϑησαν. Ως εµπήκε ο Σουλτάνος µέσα µε τα 
φουσάτα του, ώρισε και εδιαγούμισαν το Κάστρον και τα 
πράματα, διατί ο Λαός στανικώς τους επαραδόϑησαν: αλλ’ εις το 
Μοναστήριον αυτό των Βλαντέων, οπού του επαράδωκαν το 
Κάστρον οι Καλόγεροι ἐστειλε Τζαούσην και εφύλαγεν αυτό να 
μη το διαγουµίσουν τα φουσάτα:του, και όλον το Κάστρον 
εδιαγούμισαν, μόνον το Μοναστήριον έμεινε χωρίς πειρασμόν. 
Από τότε ωνομάσῦη αυτό το Μοναστήριον του Τζαούση το 

Μοναστήριον και λέγεται έως την σήμερον. Ωσάν ο Σουλτάνος 
έλαβε το Κάστρον έδωκε των Καλογέρων του Μοναστηρίου 
μεγάλας δωρεάς και χαρίσματα και ἔκαμεν αυτό ασύδοτον, να µη 
δίδη τίποτας διά τα πράγματα αυτού κανένα δικαίωµα αφεντικόν 
και ἔτσι διαφυλάγεται έως την σήμερον ο ορισμός, οπού έδωκεν ο 
αυτός Σουλτάνος του αυτού Μοναστηρίου» 
(Δωροδέου Μονεμθασίας, Βιβλίον Ἱστορικόν 
Βενετία 1818, σ. 490-492) 


Σημειώσεις 


1. «Βιβλίον ιστορικόν περιέχον εν συνόψει διαφόρους και εξόχους ιστορίας, 
Αρχόμενον από Κτίσεως Κόσμου μέχρι της Αλώσεως Κωνσταντινουπόλεως και 
επέκεινα, Συλλεχϑέν μεν εκ διαφόρων ακριβών ιστορικών και εις την κοινήν 
γλώτταν μεταγλωττισϑέν παρά του ιερωτάτου Μητροπολίτου Μονεμβασίας 
Κυρίου Δωροδέου, Βενετία 1681», Β΄ ἐκδ. 1687 (Ζαχαριάδου Ελισ., Μια Ιταλική 
πηγή του ψευδο-Λωρόϑεου για την ιστορία των Οθωμανών, «Πελοποννησιακά» ὅ, 
1962, σ. 46, σημ. 1). «Βιβλίον Ἱστορικόν περιέχον εν συνόψει διαφόρους καὶ 
εξόχους ιστορίας, Αρχόμενον από Κτίσεως Κόσμου, μέχρι της Αλώσεως Κωνστα- 
ντινουπόλεως, και των ακολούθων Σουλτάνων, Συλλεχϑέν μεν εκ διαφόρων 
ακριβών ιστοριών και εἰς την κοινήν γλώτταν μεταφρασθέν παρά του Πανιερω- 
τάτου Μητροπολίτου Μονεμβασίας Κυρίου Δωροδέου. Νυν δε µετατυπωϑέν και 
διορϑωϑέν εν Βενετία παρά Νικολάω Γλυκεί τω εξ Ιωαννίων 1818». 


2. Ζαχαριάδου Ελισ., Κριτική στο βιβλίο του Δ. Οικονομίδη, «Χρονογρά- 
φου του Δωροϑέου» Τα Λαογραφικά, «Ελληνικά» 17, 1062, σ. 442, σημ. 1, 


83. Ο Σάϑας µας πληροφορεί πως «ο χρονογράφος του Δωροϑέου εκδοϑείς το 
πρώτον δαπάνη Ζώτου Τσιγαρά τω 1629-1650» (βλ. Σάϑας Κ., Νεοελληνική 
φιλολογία Αθήνα 1868, σ. 228). Στην έκδοση όμως του 1681, που εἶναι η πρώτη, δε 
βλέπουμε κάτι τέτοιο. 


4. Για όλα τα προβλήµατα του Χρονικού γενικά βλ. Μοτανεοῖκ Όγ.,, Βγζαπί!- 
ποπστίςα, 2η ἐκδ., τ. 1, 1958, σ. 412-413, όπου και όλη η παλιότερη βιβλιογραφία. 
Συστηµατικά ασχολήθηκε τα τελευταία χρόνια µε προβλήµατα του Χρονικού του 
Δωρόϑεου η Ελισ. Ζαχαριάδου: Βλ. 1. Μια Ιταλική πηγή του ψευδο-Δωρόδεου 
για την ιστορία των Οθωμανών, «Πελοποννησιακά» ὅ, 19652, 46-59: ο. Η ἴδια, 
Κριτική για το έργο του Οικονομίδη Δ., «Χρονογράφου του Δωροθέου», Τα 
Λαογραφικά, «Ελληνικά» 17, 1962, 455-446: ὃ. Η ίδια, Η πατριαρχία Διονυσίου 
Β΄ σε µια παραλλαγή του Ψειδο-Δωρόδεου, «Θησαυρίσματα» 1, 1962, σ. 142-161. 
Φαίνεται ωστόσο πως Θα χρειαστεί ακόµα πολλή φιλολογική και ιστορική έρευνα, 
όσο να φωτίσουμε το πρόβλημα Δωροδέος, Αρχιεπίσκοπος Μονεμθασίας. 

δ. Ὁ Λάμπρος καυκήϑηκε κιόλας πως πρώτος αυτός νοµάτισε το Δωρόθεο 
σε ψευδο-Δωρόϑεο. Και γιατί ψευδο-Δωρόθεο; Εμείς δε βρήκαμε ακόµα ποιος 
ήταν ο αληθινός Δωρόϑεος, γιανα του κολλήσουμε το παρατσούκλι ψευδο- 
Δωρόδϑεος. Το γεγονός πως απ᾿ την πρώτη του έκδοση (1681) ως την τελευταία 
(1818) το χρονικό ἔχει για συγγραφέα του το Δωρόδεο, τον αρχιεπίσκοπο 
Μονεμβασίας, εἰν᾽ ένα επιχείρημα ισχυρό χι αμετακίνητο. Ούτε και µπορεί να 
υποστηρίξει κανείς πως είναι σοβαρή επιστημονική επίδοση -μόνο για μόδα 
µπορεί να το πάρει κανείς αυτό!- να πολεμούμε να βρούμε λαϑεμένα τα ονόματα 
αρχαίων συγγραφέων και, κόβοντας τα απ᾿ την ιστορική τους παράδοση, να 
ϑέλουμε τάχα να τα διορθώσουμε. Όταν ωστόσο τοποϑετήσουμε µε γνώση καὶ µε 
στόχαση τα ονόματα αυτά, δε ϑ᾽ αποτολμήσουμε να κερδίσουμε την ανάλογη 
δόξα. 


6. Βακαλόπουλος Απ. ἱστορία του Νέου Ελληνισμού, τ. Β΄ (Τουρκοκρατία 
1458-1660), Θεσσαλονἱκη 1966, σ. 62-72 και 78-91 


7. Θερειανός Διον. Αδαμάντιος Κοραής, τ. Α΄, Τεργέστη 1889, σ. 845-340. 


8. Τωμαδάκης Ν. Αι Ελληνικαί Κοινότητες του εξωτερικού ως παράγων της 
Ελληνυκής Επαναστάσεως, Αϑηνά, 57, 1953, 3-10. Η σχετική βιβλιογραφία στις σ. 
20-23. Για τις Κοινότητες της Ιταλίας βλ. σ. 21-28. Βλ. ακόµα: Ξανδοπούλου - 
Κυριακού Αρτ,. Η Ελληνική Κοινότητα της Βενετίας (1797-1866), Θεσσαλονίκη 
1978, σ. 1-10. Γενικά γιατις Ελληνικές Κοινότητες (παροικίες) του εξωτερικού στα 
χρόνια της τουρκοκρατίας, βλ. Κορδάτος Γ., Ἱστορία της Νεότερης Ελλάδας, Α 
Αθήνα 1957, 211-225. 


9. Ζαχαριάδου, «Πελοποννησιακά» 5, 1962, 46 


10. Β. Εα[ίοτ- Ραραἀορου]ος ὀεαπ, ΡηταπίΖζὲβ εδί-!] τἑε]επιεπί [’ ααἰειτ ἀξ ἱα Οταπάε 
Οπτοπίαπε η”ἱ ροοῖε 50η ποπι) «Βυ]είίη ἂς |) Ιποήίμί Ατοπέοἱορἰηιε Βιἰρατε, 9: 
«Αεἰο5 ἀὰ ΠΥ Οοπρτὸς Ιπίιετηαίίοπα] «ες Εἰμάες Βγζαπίίπες, (5οΠα, 5ερῖ. 1934) 5οΠα 
1915, 177-189. Πβ. και Παπαδοπούλου Ι. Αι περί του Γεωργίου Φραντζή 
Διατριβαί, επιμέλεια: Λαμψίδης Οδ., Αθήνα 1957, 45-60 


11. Χασιώτης Γ. Μακάριος, Θεόδωρος και Νικηφόρος Οι Μιλισσηνοί 
(Μελισσουργοί) (16ος-17ος αιών.), Θεσσαλονίκη 1966, 178. 


12. Χασιώτης, Μακάριος, 172-173 και 175-176 
19. Χασιώτης, Μακάριος, 178 


14. Λάμπρος Σπ., Τρεις ανέκδοτοι Μονωδίαι εις την υπό των Τούρκων 
άλωσιν της Θεσσαλονίκης ΝΕ, 5, 1908, 369. 


15. Τα[ταμ Ο, ΤορορταρΏιε 4ε Τπεςδαἰοπίαυε, Ραγίς 1919, σ. 115-119 


2. Ιέραξ 
Χρονικόν 
«Δια την των Τούρκων βασιλείαν» 


α) Εισαγωγικά. Ο Ἱέραξ γεννήϑηκε.στην Κωσταντινούπολη 
γύρω στα 1530!,. Σπούδαξε Φιλολογία και Νομικά και απ᾿ το 
Γενάρη του 1565 ως το Σεπτέμβρη του 1608 τον βρίσκουμε Μέγα 
Λογοθέτη στο Οικουμενικό Πατριαρχείο. Κατάγινε µε την 
ποίηση και µε μελέτες ιστορικές. Ένα απ᾿ τα ποιητικά του ἔργα 
είναι και το ιστορικό ποίηµα «Δια την των Τούρκων βασιλείαν» 
από 784 πολιτικούς (δεκαπεντασύλλαβους) στίχους. Το εξέδωκε 
ο Σάδας µε τίτλο «Περί της των Τούρκων Βασιλείας». 

Ο Ιέραξ για την άλωση της Θεσσαλονίκης συμπύκνωσε στο 
ιστορικό του αυτό ποίημα ό,τι έχουν γράψει ο Αναγνώστης, ο 
Δούκας και ο Δωρόθεος. Του Δωρόϑεου κιόλας πρέπει να 
μεταχειρίστηκε κάποιο χειρόγραφό του, γιατι το Χρονικό του το 
εξέδωκαν στα 1681, ενώ ο Ιέραξ πέθανε ύστερ᾽ απ᾿ τα 16064. 


β) Το κείµενο του Χρονικού 
«πλην βασιλεύων’ πόλεως ην ειρηνεύων Τούρκοις: 
αλλ᾽ ότ᾽ ορμήν κατέμαϑε κατά Θεσσαλονίκης, 
940 πώς δράκων άλλα μελετά, άλλα συρίττει πάλιν, 
μηνύει γράμμασιν αυτώ όρκων επιμνησϑήναι, 
και λόγων ὑποσχέσεων του µη επιλαϑέσϑαι 
και συνθηκών συμφωνιών της ανοχής πολέμου. 
Ο δε ανταπεκρίνατο: ει µεν αυτή η πόλις 
845 ην εν Ρωμαίων ταις χερσίν, ουδείς παρήν ο λόγος, 
οι δ᾽ Ενετοί κατάρχουσι και ταύτην νυν κρατούσι, 
λήψεσϑαι ταύτην γίνωσκε ταχέως αφικνούμαι. 

Οὐύτω μηνύει τάχιστα, δηλοί δια γραμμάτων 

της Ρωμαῖδος κράτορι περί Θεσσαλονίκης. 

Πώς δ᾽ εν χερσί των Ενετών ην η Θεσσαλονίκη, 
του Ανδρονίκου πώλησις εδούλωσε και ταύτηνξ 
ος κύριος της πόλεως και αρχηγός υπάρχων, 

οι Ενετοί βουλόμενοι ένεκεν εμπορίας 

πόλεων την περιφανή ταύτην την πόλιν ἔχειν’, 
πεντήκοντα παρέχουσι χρυσίου χιλιάδας, 

και πρίανταί γε εξ αυτού των Θετταλών το άστυ 
και κύριοι εγένοντο, και αρχηγοί υστέρως: 
αυτός δ᾽ εις Ορος ΄Αγιον τον ΄Αθω αφικνείται, 
και μοναχός εγένετο, τα μέλανα φορέσαςθ. 

Αφ᾽ ου δε παρεγένετο σουλτάνος προς εκείνην, 
και Θετταλούς εκύκλωσε τους όντας εν την πόλει, 
ην απορία εν αυτῴ μεγίστη περί ταύτης: 
ουδόλως γαρ ηδύνατο ελείν και εκπορϑήσαι 

το άστυ το περιφανές των Θετταλών το κλέος, 
ηϑύμει δε και ήσχαλλε κ᾿ ετήχϑετο μεγάλως. 
Τότε τινές τῶν μοναχών λέγω των ρακενδύτων 
εχ των Βλατέων της μονής, εντός αυτού οικούντες, 
κατέγραψαν, εδήλωσαν ἅπαντα τῳ σουλτάνῳ, 
γράφουσι δε και λέγουσιν' ω κύριε σουλτάνε, 
ως εί σοι ἐστι βουλητόν, άρξαι Θεσσαλονίκης, 
λαβείν και ταύτην και ημάς και πάντας τους εν πόλει, 
τους υδροχόους έκκοψον σωλήνας Χορτιάτου» 
δίψη πιεζομένων δε πάντων και απορία, 
ακόντων τελεσθήσεται όπερ ποϑείς γενέσϑαι. 
Όρος Χορτιάτης ἐστι δε κείμενον υπέρ ταύτης, 
εξ ου τη πόλει άριστον ύδωρ ηδύ εισρέει. 
Σουλτάνος ουν ακηκοώς τούτο, υπερησθείς τε 
επιχειρεί ως εν ταυτῷῴ τῳ πράγματι και έργῳ, 
ως την οδόν οι μοναχοί εδίδαξαν προς τούτον’ 
και ταύτην εχειρώσατο ως καλιάν στρουδίων, 
ως ορταλίχων φωλεόν άνευ μητρός μεινάντων, 
ήτοι αγάπης καθαράς µη ούσης εν τοις ένδον. 

Τότε τζαούσην φύλακα καϑίστησι φυλάττειν!ο 
τους εν μονή μονάζοντας, προδώσαντας την πόλιν’ 
385 Τζαούσης δε την σήμερον αὖὐτ᾽ η μονή καλείται. 
ίνα μηδείς εκ του στρατού τους μοναχούς ταράξει’ 
όϑεν και ατελείς εισιν άχρι του νυν εκ Τούρκων, 
το ἔργον μνημονεύοντες των μοναχών των πάλαι!!. 
(στ. 338-388) 


Σημειώσεις 


1. Σάδας Κ., Νεοελληνική Φιλολογία, Αϑήνα 1868, 202. Πατρινέλης Χρ., 
Πατριαρχικά Γράμματα και άλλα έγγραφα και σημειώματα του ΙΕ-ΙΗ΄ αιώνος εκ 
του κώδικος του ἱέρακος, «Επετηρίς του Μεσαιωνικού Αρχείου» 19, 1062, 184 
σημ. 3. Καμπούρογλου Δ., Ἱστορία των Αθηναίων, Α΄ Αθήνα 1969, 182, 
Στογιόγλου Γ., Η εν Θεσσαλονίκη Πατριαρχική Μονή των Βλατάδων, Θεσσα- 
λονίκη 1971, σ. 163-165. 

2. Μέγας Λογοϑέτης στα χρόνια τα βυζαντινά ήταν ο Υπουργός των 
Εξωτερικών. (Στογιόγλου, Μονή Βλατάδων, 163, σημ. 1). 


8. Σάδας Κ., «Μακεδονική Βιβλιοθήκη» τ. Α΄ Βενετία 1872, 248-268. 


4. Μογανςοὶκ ΟΥ. Ζιτ Ομεἰ!επίταρε ες πἰβίιουτοσπεη (εάἰομίες νοη Ἠϊεταχ, ΒΝ. 10, 
1932-1084, 413-416. Πβ. και Βγζαπίπἱϊατείςα τ. 12, 283. 


5. Ιωάννης Η΄, ο Παλαιολόγος, αυτοκράτορας του Βυζαντίου (1425-1428), 
γιος του Μανουήλ Β΄ του Παλαιολόγου και αδερφός του Ανδρόνικου Παλαιο- 
λόγου, του Δεσπότη της Θεσσαλονίκης. 


6. Τσάρας Γ., Η Θεσσαλονίκη από τους Βυζαντινούς στους Βενετσιάνους 85- 
122. Βαἰίους, 5γπιεοπ σ. 163-166 


7. Οι Βενετσιάνοι αγόρασαν τη Θεσσαλονίκη, γιατι τους ήταν ένα πολύτιμο 
Εμπορικό λιμάνι και µια επίσης πολύτιμη ναυτική βάση εδώ στο Βόρειο Αιγαίο. 


8. Πβ. Βα/[ομ», 5γπιεοη, Β 15, 78-80 


9. Για το κανάλι του νερού της Θεσσαλονίκης βλ. Τα/ΥαΙ ΤορορτάρΏιε, 115- - 
119. Όταν πήραν οι Τούρκοι τη Θεσσαλονίκη, το περισσότερο νερό σ᾽ αυτήν 
κατέβαινε απ᾿ το Χορτιάτη, µε κεντρικό ντεπόζιτο στο Εφταπύργιο. Απ᾽ το ίδιο 
νερό µε δικό της κανάλι έπαιρνε κι η Μονή Βλατάδων, µα µόνο όσο της 
χρειαζόταν. Δε μπορούμε λοιπόν να συνδέσουµε το νερό της πολιτείας µε το λίγο 
νερό της Μονής, για να δικαιολογήσουµε την παράδοση της δίψας. Για το νερό της 
Μονής βλ. Στογιόγλου Ἡ Μονή Βλατάδων, 59-56 και 162 κ.κ. Δημητριάδης, 
Τοπογραφία, 423-448. 

10. Τη Μονή Βλατάδων, απ᾿ τη στιγµή που οι Τούρκοι πήραν τη Θεσσα- 
λονίκη, την ξέρουμε πια για Τσαούσ Μοναστήρι, Τη νοµάτισαν έτσι, ίσως γιατι τον 
πρώτο καιρό εγκαταστάθηκε σ᾽ αυτήν στρατ. διοικητής της Θεσσαλονίκης 
Τσαούς-μπέης (Δημητριάδης, τοπογραφία σ. 965. Στογιόγλου, Ἡ Μονή των 
Βλατάδων σ. 69 κ.κ.) 


11. Τα προνόμια που έδωσαν οι Τούρκοι στη Μονή Βλατάδων ήτανε µια 
πολιτική των Τούρκων απέναντι σ᾿ ὅλα τα μοναστήρια, γιατι οι καλόγεροι ήτανε οι 
πιο φανατισμένοι φίλοι τους απ᾿ το μίσος ενάντια στους Καϑολικούς. 


ΠΠ. ΜΟΝΩΔΙΕΣ 


Για την ἁλωση της Θεσσαλονίκης υπάρχουν και πέντε 
Μονωδίες, δυο ἔμμετρες και τρεις σε λόγο πεζό!. Απ᾽ τις πέντε 
αυτές µόνο µια είναι επώνυµη, Ιωάννου του Ευγενικού, κι είναι σε 
λόγο πεζό. Οι άλλες τέσσερις είναι ανώνυμες. Οι Μονωδίες δεν 
είναι ιστορικά κείµενα και δεν έχουν σκοπό να εκθέσουν 
ιστορικά γεγονότα. Θέλουν µόνο να εκφράσουν συναισθηματικά 
ένα ιστορικό γεγονός. 


Α. Μονωδίες ἔμμετρες 
1. Η Μονωδία της Νεάπολης 


α) Εισαγωγικά. Τη Μονωδία αυτή, από 227 στίχους σε 
δαχτυλικό εξάµετρο και µε τίτλο «Μονωδία εις την Θεσσαλονί- 
κην» τη συναντούμε σε κώδικα της Εθνικής Βιβλιοδήκης της 
Νεάπολης2. Την άλωση της Θεσσαλονίκης ο συνθέτης της δεν την 
έχει δει, όπως Όα φανεί παρακάτω, µα ούτε και κανένα σχετικό 
ιστορικό κείµενο διάβασε. Αυτό μαρτυρούν και οι αοριστίες και οι 
γενικότητες που μεταχειρίζεται και που ϑα μπορούσαν να έχουν 
πέραση για την άλωση και κάθε άλλης πολιτείας που βρέθηκε στη 
ϑέση της Θεσσαλονίκης. Αυτό βεβαιώνει κι η φροντίδα του τα 
ιστορικά στοιχεία που του λείπουν απ᾿ το πραγµατικό γεγονός να 
τ᾽ αποσκεπάσει µε άφθονο μυθολογικό στοιχείο που του 
πρόσφερνε η µελέτη των κλασικών συγγραφέων και η πρόοδο 
των κλασικών σπουδών τον καιρό που τη σύνϑετε. 


β) Περίληψη της Μονωδίας. Ο συνθέτης της Μονωδίας 
ϑρηνεί την πανάρχαιη και την πιο μεγάλη πολιτεία (--άστυ, στ. 2), 

που βρίσκεται ανάµεσα στην Ευρώπη και την Ασία (στ. 2-6 και 
196-197), μα ύστερ᾽ απ᾿ την Νέα Ρώμη (στ. 7), δηλαδή ύστερ᾽ 
από την Κωσταντινούπολη. Ἡ πρωτεύουσα του Φιλίππου (στ. 
11) - έτσι τη θέλει τη Θεσσαλονίκη ο συνϑέτης- ποτέ άλλοτε δε 
δοκίμασε συμφορά σαν την τωρινή (στ. 11-14), που γιανα τη 
ϑρηνήσουν δε φτάνουν ούτε οι τραγικοί ποιητές, ούτε ο ΄Όµηρος 
(στ. 78), ούτε ο Ορφέας, ούτε ο Θάμυρης (στ. 76-77). 

Την πολιτεία αυτή τη φύλαγε ο Αἴ-Δημήτρης (στ. 24) κι αυτός 
την προστάτευε στα παλιά τα χρόνια (στ. 24-29} γιαυτό κι ήταν 
άπαρτη. Τώρα όµως ακόµα χι οι πέτρες Όα χύσουν πικρά δάκρυα 
για τους κατοίκους της, που άλλους τους πήραν σκλάβους και 
τους έστειλαν µακριά, άλλους τους έβαλαν να τραβούνε μέρα 
νύχτα κουπί, ενώ άλλοι πήραν φαρμάκι και φαρμακώϑηκαν (στ. 
45-52). 

Παρακάτω ϑυμάται τις ομορφιές της πολιτείας και τις 
συμφορές της, που ξεπερνούν και τη Σικελική βραδιά (στ. 78) και 
βάζει αυτό το γεγονός, που είναι απ᾿ τ᾽ άγραφτα, λίγο αργότερα 
από τότε που έφυγε ο δεσπότης της, ο αδερφός του αυτοκρά- 
τορα της Πόλης (στ. 95-98). 

Φέρνει έπειτα στο νου του τις συμφορές των Ολυνϑίων και 
των Φωκέων, που τους βρήκαν απ᾿ το Φίλιππο (στ. 110-112), και 
το τείχος της Βαβυλώνας, που δε μπόρεσε ν᾽ αντισταθεί μπροστά 
στην ορμή των Περσών (στ. 180-185). Πολύ μεγάλη βέβαια και 
πολύ δυνατή ήτανε κι η πολιτεία των Θεσσαλών (Μακεδόνων), 
που ξεπερνούσε στη δύναμη όλες τις άλλες πολιτείες, µα είχε 
κακό τέλος, γιατι έτσι ήτανε θέλημα Θεού (στ. 136-159). 

Ακολουθεί στις γενικές της γραμμές η καταστροφή της 
πολιτείας µε τα βάσανα των κατοίκων της (στ. 140-149 πρβ. και 
στ. 217-222), που ὀμοιά της έπαθε κάποτε και η Αθήνα µε την 
άλλη Ελλάδα απ᾿ τον Ξέρξη (στ. 150-184), και συνεχίζει το θρήνο 
για το χαμό της πολιτείας και τις λογής λογής καταστροφές της 
και πρώτ᾽ απ᾿ όλα για τις καταστροφές των μνημείων της (στ. 
185-222), γιανα τελειώσει µε την ευχή να είχε γίνει καν Αλκυόνη η 
δύστυχη πολιτεία (στ. 227). 

Υ) Παρατηρήσεις 


΄Οπως βλέπουμε δηλαδή η Μονωδία αυτή όχι µόνο κανένα 
ιστορικό στοιχείο δεν έχει απ᾿ την άλωση της Θεσσαλονίκης, µα 
και η διάρθρωσή του υλικού που μεταχειρίζεται δεν παρουσιάζει 
αυστηρή λογική συνέπεια. Το ιστορικό γεγονός στάθηκε στο 
συνθέτη της μόνο μιαν αφορμή, γιανα κάµει την ἀσκησή του στο 
δαχτυλικό εξάµετρο συνθέτοντας πάνω σ᾽’ αυτό ένα σχετικό 
ϑρήνο, µια Μονωδία. Τα βασικά ωστόσο εσωτερικά στοιχεία της 
Μονωδίας αυτής που πείθουν αναμφισβήτητα πως ϑέμα της είναι 
η άλωση της Θεσσαλονίκης, είναι τ΄ ακόλουϑα: η πολιτεία αυτή α) 
είναι πρωτεύουσα του Φιλίππου (του βασιλιά δηλαδή της 
Μακεδονίας), β) έχει προστάτη και υπερασπιστή της τον ΄Αγιο 
Δημήτριο, γ) ο τελευταίος δεσπότης της (Ανδρόνικος ο Παλαιο- 
λόγος) ήτανε αδερφός του αυτοκράτορα της Πόλης (Ἰωάννου Η΄ 
του Παλαιολόγου), ὃ) είναι πολυάνϑρωπη πολιτεία των Θεσσαλών 
(των Μακεδόνων).΄Ολ᾽ αυτά όµως έχουν πολύ στενή σχέση µόνο 
µε τη Θεσσαλονίκη και µε καμιάν άλλη ελληνική πολιτεία. 

Ένα πρόσθετο βοηθητικό στοιχείο είναι κι η επιγραφή της: 
«Μονωδία εἰς την Θεσσαλονίκην». Η επιγραφή µπορεί, βέβαια, να 
᾿ναιτου αντιγραφέα του κώδικα, δείχνει όμως κι αυτή πως και σ᾿ 
αυτόν δημιούργησε την πεποίθηση πως θέμα της είναι η 
τελευταία άλωση της Θεσσαλονίκης, 

1. Λάμπρος Σπ., Τρεις ανέκδοτοι Μονωδίαι εις την υπό των Τούρκων ἁλωσιν 

3. Εθνική Βιβλιοθήκη της Νεάπολης, αριϑμ. Ελλην. κώδ. Π - Ε - 18, φύλλ. 8-- 
6), Ο Λάμπρος δέχεται τον κώδικα του 15ου αιώνα. 


2. Ἡ Μονωδία του Κάιρου 


α) Εισαγωγικά. Η άλλη έµµετρη Μονωδία από 384 στίχους, 
που είναι κι αυτή στο δαχτυλικό εξάµετρο, είναι σε κώδικα του 
Κάιρου που βρίσκεται τώρα στην Πατριαρχική Βιβλιοθήκη της 
Αλεξάνδρειας!. ΄Εχει κι αυτή την ίδια επιγραφή µε την προηγού- 
µενη, «Μονωδία της Θεσσαλονίκης», προσδέτει όµως και τη 
φράση «δια µέτρων ηρωικών». Ἡ προσθήκη πρέπει να ΄ναι του 
αντιγραφέα του κώδικα’ και αυτής ο συνθέτης δεν είδε, βέβαια, 
την άλωση, μεταχειρίστηκε όµως το Χρονικό του Αναγνώστη:και 
σ᾽ αυτό στήριξε τη σύνθεσή της. 

β) Περίληψη της Μονωδίας. Ἡ μονωδία αρχίζει µε το 
ϑρήνο για την πιο όμορφη καιτην πρώτη πολιτεία, μα ύστερα απ᾿ 
την Πόλη, που χάθηκε και που τη συμφορά της δε ϑα μπορούσε 
να τη ϑρηνήσει ούτε ο καλύτερος τραγουδιστής της αρχαιότητας 
(στ. 1-10). Συγκρίνοντας έπειτα την συμφορά της µε τη συμφορά 
της Θήβας απ᾿ το Μέγα Αλέξανδρο (στ. 11-18) συνεχίζει µε το 
Ὀρήνο (στ. 19-48), γιανα ϑυμηϑεί τη συµφοράτης ἱεριχώς (στ. 44- 
54). Θυμάται ύστερα πως την πολιτεία αυτή την υπερασπιζόταν 
παλιότερα ο Αἰ-Δημήτρης και γιαυτό ήτανε τότες άπαρτη, µα 
τώρα έπεσε απ᾿ τις αμαρτίες των κατοίκων της (στ. 55-66) και 
δίνει µια γενική εικόνα του τί τραβήξανε αυτοί πέφτοντας στα 
χέρια των Τούρκων (στ. 67-88). 

'Οµως τους κατοίκους της τους βρήκε παλιότερα κι άλλη 
ανάλογη συμφορά, όταν την πήραν οι Σαρακηνοί κουρσάροι,που, 
αφού τη διαγούμισαν, έσφαξαν όλους τους ηλικιωμένους κι 
άρρωστους, πήραν σκλάβους όλους τους νιούς και τις νιές, τους 
φόρτωσαν στις φελούκες τους, έβαλαν φωτιά στην πολιτεία και 
ξεκίνησαν αφήνοντας πίσω τους ένα θέαμα σπαραχτικό (στ. 88- 
11). 

Ξαναγυρίζει πάλι στο θρήνο για την τωρινή συμφορά της 
πολιτείας χι απ᾿ το στίχο 191 την περιορίζει στην πολιορκία της. 
Την τρίτη μέρα κιόλας, λέει ο συνθέτης, μόλις άρχισε η πολιορκία 
(στ. 155), η πολιτεία πέφτει κι οι εχτροί σα σµάρι μελίσσια 
ξεχύθηκαν µέσα στους δρόμους κι άρχισαν να τη διαγουμίζουν. 
Δίνει ἑνα γενικό στιγμιότυπο απ᾿ τη συμφορά των κατοίκων της 
και φτάνει ὡς το σηµείο, που οι εχτροί αρχίζουν ν᾿ ανοίγουν τους 
τάφους και να γκρεµίζουν τους ναούς, γιανα βρούνε µέσα τους 
κρυμμένους ϑησαυρούς (στ. 188). 

Κάποτε -ϑυμάται ο συνϑέτης- κι ο Συναχειρήμ πήγε να 
πάρει την Ιερουσαλήμ, αναγκάστηκε όµως να γυρίσει πίσω µε τα 
λίγα απομεινάρια του στρατού του καταντροπιασμένος. Μα δεν 
έγινε κι εδώ το ίδιο (στ. 189-204). Δίνοντας κιόλας την εικόνατου 
μακελλειού, που έγινε µέσα στην πολιτεία, μεταχειρίζεται κι αυ- 
τός τον ίδιο ομηρικό στίχο, που µεταχειρίστηκε κι ο Αναγνώστης 
στο Χρονικό του: 


Ελλώρια μεν οιωνοίσι πάσιν έθεντο 
κύνεσι...(στ. 210-211). 


Από δω και μπρος η Μονωδία διηγιέται το γεγονός, όπως το 
εκθέτει το Χρονικό του Αναγνώστη. Κάποια στιγµή κιόλας ο 
συνθέτης φέρνει στην ανάμνησή του και τη Βενετσιανοκρατία 
(στ. 260-275), γιανα συνεχίσει τον ύμνο για τις ομορφιές της 
πολιτείας, µα και το θρήνο για τον άδικο χαμό της. Αν όµως δε 
λέει, ποια είναι η πολιτεία αυτή, δε δυσκολεύεται κανείς και να 
καταλάβει πως είναι για τη Θεσσαλονίκη». 


γ) Παρατηρήσεις 


Ο Λάμπρος που εξέδωκε τις δυο αυτές Μονωδίες έχει τη 
γνώµη πως είναι μαθητικές ασκήσεις στο δαχτυλικό εξάµετρο. Τα 
κοινά περίπου λάθη τους, γιανα βολέψουν το μέτρο και τα κοινά 
μυθολογικά και διάφορα ιστορικά στοιχεία παλιότερων καιρών 
αυτό βεβαιώνουν, όπως λέει. Λέει ακόµα πως «δεν Όα ήτο 

απίϑανον να υπολάβωμεν ότι ο δους την εντολήν της συντάξεως 
αυτών υπήρξεν ο Θεσσαλονικεύς Θεόδωρος ο Γαζής, όστις άλλως 
έτη τινά µετά την υπό των Τούρκων ἅλωσιν της γενετείρας 
απήλθεν αλγών εις την [ταλίαν»». 

Η γνώµη αυτή του Λάμπρου, πως οι δυο αυτές έµµετρες 
Μονωδίες είναι μαθητικές ασκήσεις, είναι σωστή. Μόνο που δε 
μπορούμε να υποστηρίξουµε πως την έγραψαν µε δάσκαλό τους 
το Θόδωρο Γαζή. Γιατι ούτε πότε έφυγε ο Γαζής απ᾿ τη Θεσσα- 
λονίκη ξέρουμε, ούτε πότε πήγε στην Ιταλία. Ξέρουμε μόνο πως 
απ᾿ τη στιγµή που εγκαταστάθηκαν στην Κεντρική Μακεδονία οι 
Τούρκοι γύρω στα 1380 κι άρχισαν τις επιδρομές τους σ᾽ όλη την 
περιοχή, η Θεσσαλονίκη άρχισε να περνάει δύσκολους καιρούς. 
Οι συνθήκες της ζωής της έγιναν πολύ χειρότερες απ᾿ τη στιγµή 
που πέρασε στα χέρια των Βενετσιάνων. Από τότε είχε αρχίσει να 
βρίσκεται πια µέσα σ᾽ ένα διπλό μέτωπο: απ᾿ έξω είχε τους 
Τούρκους κι από µέσα τους Βενετσιάνους΄, Κάτου από τέτοιες 
συνϑήκες φαίνεται πως αναγκάστηκε ο Γαζής να φύγει για την 
Ιταλία. Γιαυτό και ούτε στα χρόνια της Βενετσιανοκρατίας 
ακούμε τ᾽ ὀνομά του ούτε τις μέρες της άλωσης ούτε κανένας 
ιστορικός ή χρονικογράφος της εποχής αυτής τον αναφέρνει. Δε 
μπορούσε λοιπόν ο Γαζής να είχε ζήσει τίποτε απ᾿ την άλωση της 
Θεσσαλονίκης, ώστε να καϑοδηγήσει και τους συνϑέτες των δυο 
ἐμμετρῶν Μονωδιών. Η γνώμη αυτή είναι µια υπόϑεση του 
Λάμπρου που δε στηρίζεται. 

Αν τους συνθέτες των δυο αυτών έμμετρων Μονωδιών τους 
καθοδηγούσε, γιανα τις συντάξουν, ο Γαζής, έπρεπε τότες κι οι 
δυο τους να έχουν τον ίδιο κάπως ιστορικό σκελετό και τα ίδια 
περίπου ιστορικά περιστατικά. Κι όµως, όπως έχουμε παρατη- 
ρήσει, η Μονωδία της Νεάπολης δεν έχει κανένα συγκεκριµένο 
στοιχείο απ᾿ την άλωση της Θεσσαλονίκης, ούτε ανάλογο μ᾽ 
εκείνα που συνθέτουν το Χρονικό του Αναγνώστη οὔτε από 
βιώματα του Γαζή. 

Ο συνθέτης της Καϊρινής Μονωδίας προσφέρει δυο νέα 
στοιχεία απ᾿ την άλωση: πρώτα πως οι Τούρκοι έσφαξαν 
περισσότερους από ἐξι χιλιάδες Θεσσαλονικιούς (στ. 179). Μια 

τέτοια είδηση όµως ο Αναγνώστης δε ϑα την ξέρει και μιλάει µόνο 
για εφτά χιλιάδες σκλάβους. Αν ήτανε σωστή, ϑα τη µάδαινε είτε 
όταν ήταν ακόµα στο στρατόπεδο των σκλάβων Θεσσαλονικιών 
είτε όταν γύρισε απ᾿ την αιχμαλωσία κι έγραψε το Χρονικό του 
και ϑα τη σημείωνε κι αυτήν. Φυσικά, οι Τούρκοι, έχουν σφάξει 
Θεσσαλονικιούς, όπως έσφαζαν σε κάθε πολιτεία που καταχτού- 
σαν µε το σπαϑί τους. Ξέρουμε όμως πως, όταν αγόρασαν τη 
Θεσσαλονίκη οι Βενετσιάνοι, σύμφωνα µε τον κώδικα Μοτοδίη- 
είχε 20-25 χιλιάδες κατοίκους» σύμφωνα πάλι µε τον κώδικα 
Ζαποατυοία είχε κάπου 40 χιλιάδες και σύμφωνα µε τα Ωτοπῖςα 
Ψεηπίοτα είχε πάλι 40 χιλιάδεςό. 

Αν όµως ϑυμηϑούμε πως , απ᾿ την στιγµή που μπήκαν οι 
Βενετσιάνοι στη Θεσσαλονίκη, άρχισαν να κυνηγούν και να 
εξοντώνουν µε κάθε τρόπο τους ανεπιϑύμητους Θεσσαλονικιούς, 
όπως διηγιέται ο Δούκας, και πως πολλοί αναγκάζουνταν ή να 
πουλούν και σπίτια και υπάρχοντα ή να τα παρατούν όλα και να 
φεύγουν, όπως μπορούσαν, τότε καταλαβαίνουμε τί πληϑυσμός 
πρέπει να είχε απομείνει στη Θεσσαλονίκη). Απ᾽ τον πληϑυσμό 
αυτόν οι Τούρκοι ἐπιασαν εφτά χιλιάδες σκλάβους, πολλοί άλλοι 
τα κατάφεραν κι έφυγαν την ώρα που έµπαιναν στην πολιτεία οι 
Τούρκοι κι αυτοί που έμειναν στα σπίτια τους ήταν οι γέροι και οι 
άρρωστοι. Μέσα στο στρατόπεδο μάζεψαν όλον τον πληθυσμό 
που είχε πέραση για τα σκλαβοπάζαρα. 

Ενα άλλο στοιχείο είναι πως τάχα οι Τούρκοι έκαψαν τη 
Θεσσαλονίκη (στ. 108). Ωστόσο οι Τούρκοι, όπως παντού αλλού, 
έτσι κι εδώ, ενδιαφέρονταν µόνο να τη διαγουµίσουν, µια και 
ήτανε πολιτεία ακουστή για τα πολλά της πλούτη, και να πάρουν 
σκλάβους. Αυτό τους είχε τάξει ο Μουράτ. Την πολιτεία ϑα την 
άφηναν γι αυτόνϑ, Μια τέτοια πληροφορία όµως δεν τη δίνει 
κανένα ιστορικό κείµενο. Αντίθετα, το Χρονικό του Αναγνώστη 

βεβαιώνει πως ο Μουράτ τα καλύτερα σπίτια και τα μοναστήρια 

τα δώρισε στους δικούς του, ενώ τ᾽ άλλα τα φύλαξε για τους 
Τούρκους που ὃα εγκατάσταινε σ᾽ αυτήν και για τους Θεσσα- 
λονικιούς που Όα΄θελαν να ξαναγυρίσουν’. Και οι δυο λοιπόν οι 
είδησες αυτές είναι αδέσποτες κατοπινές διάδοσες. 

Β. Μονωδίες σε λόγο πεξό 
1. Ιωάννης ο Ευγενικός 


α) Εισαγωγικά. Απ᾽ τις τρεις Μονωδίες σε λόγο πεζό η µια 
είναι γνωστού συγγραφέα, Ιωάννου του Εωγενικού. Ένα τµήµα 
της κιόλας, µα δίχως αρχή και τέλος και ως άγνωστου συγγραφέα, 
το εξέδωκε ο Λάμπρος από κώδικα Παρισινό!. Αργότερα ωστόσο 
τη Μονωδία αυτή τη βρήκε ο ίδιος ολάκερη στον κώδικα 8367 (σ. 
153") της Μονής Βατοπεδίου µε τίτλο: «Ιωάννου του διακόνου 
του ευγενικού µονωδία επί τη της Θεσσαλονίκης αλώσει»2. Ενώ 
όµως η Μονωδία του είναι εμπνευσμένη τον ίδιο καιρό µε την 
άλωση δεν έχει ωστόσο κανένα ιστορικό στοιχείο που να 
σχετίζεται μ᾽ αυτήν. Η Μονωδία δηλαδή αυτή είναι ένας θρήνος 
για την άλωση της Θεσσαλονίκης που δεν την έζησε ο Ευγενυιός, 
μα μόνο την άκουσε. 

΄Οπως λέει ο Λάμπρος, τον Παρισινό κώδικα µε το τµήµα της 
Μονωδίας που εξέδωκε, τον έχει γράψει ο Νικ. Βουλλωτός στα 
14473. Πρέπει λοιπόν ο ευγενικός να ᾿χει γράψει τη Μονωδία του 
πολύ κοντά στο ιστορικό γεγονός που του την ενέπνευσε. Και 
αυτό είναι πολύ πιθανό, γιατι ο Ευγενυιός ἔγραψε Μονωδία και 
για την άλωση της Κωσταντινούπολης, μόλις έπεσε". 

2. Ο συγγραφέας: Ἰωάννης Ευγενικός είναι ο μικρό- 
τερος αδερφός του γνωστού ιεράρχη Μάρκου του Ευγενι- 
κού, γεννήθηκε στην Κωσταντινούπολη γύρω στα 1400 και 
πέθανε ύστερ᾽ απ᾿ τα 1458. Εγινε νοτάριος, χαρτοφύλακας και 
νομοφύλακας. Ασχολήθηκε µε όλα τα είδη του λόγου της εποχής 
του. ΄Εγραψε έργα θεολογικά, ασκητικά, λόγους εκκλησιαστι- 
κούς, επιστολές , εκφράσεις , μονωδίες, ευχές, ύμνους, ποιή- 
ματα. Απ᾽ την πνευματική του δηµιουργία, ενώ τα αντιρρητικά 


150 


του έργα προδίνουν έναν μαχητικό υπερασπιστή της Ορθοδοξίας 
ενάντια στον καθολικισμό και θυμίζουν πολύ τον αδερφό του 
Μάρκο, αντίθετα, τ᾽ άλλα του έργα, φανερώνουν µια φύση 
ευαίσθητη και ποιητική. Αυτό το τελευταίο έχει ξεχωριστή 
σημασία, γιατι συχνά αποδίδουµε έργα δικά του στον αδερφό του 
Μάρκο, ενώ η τεχνική τους, η γλώσσα τοὺς και το ύφος τους, 
γενικότερα το πνεύμα τους, μαρτυρούν Ιωάννη τον Ευγενικό. 
Απ᾽ τις Μονωδίες του αναφέρνω εδώ µόνο τη Μονωδία για την 
άλωση της Θεσσαλονίκης, για τη Μαρία Παλαιολογίνα και για την 
άλωση της Κωσταντινούπολης”. 


β) Περίληψη 


«Τη Θεσσαλονίκη, την πιο ωραία καιτην πιο ϑεοφοβούμενη 
πολιτεία του έθνους των Ρωμαίων, τη βρήκε η μεγαλύτερη και η 
φοβερότερη από κάθε άλλη προηγούμενη συμφορά. Έπεσε στα 
χέρια ασεβών ανϑρώπων, γιανα γνωρίσει τη σκλαβιά, το φριχτό 
πόλεμο και το λεπίδι τους. Ούτε και ο Αγιος Δημήτριος, γέννημα 
και ϑρέμμα της, δεν την υπερασπίστηκε ενάντια στον Ασσύριο 
δυνάστη, απ᾿ τις αμαρτίες των κατοίκων της. Μα και το Θεό 
ακόµα δεν άφησε να τη σπλαχνιστεί και να δείξει τη συνηδι- 
σμένη του συμπόνια. 

Η ξεχωριστή τοποθεσία, το σχήμα, η ομορφιά καιτο μέγεθός 
της είχαν όλα τους μιαν αρμονική ενότητα. Το υψηλό πολιτιστικό 
της επίπεδο, η φιλολογία, η Εκπαίδευση, το ιερό και τίμιο σχήμα 
των καλογέρων όλ᾽ αυτά τώρα τα περιγελούν οι αϑεόφοβοι. Η 
Θεσσαλονίκη που φύλαγε την πιο αγνή µορφή της Ορθοδοξίας, 
µε την πιο άρτια κοινωνική οργάνωση , µε τους λογίους της, µε τα 
άφϑονα αγαθά για την καλοπέραση του ανϑρώπου, µε την 
καλλιέργεια της χριστιανικής αρετής, µε τους ωραίους και 
μεγάλους ναούς της, µε τα πιο ιερά εκκλησιαστικά σκεύη και τις 
σεβαστές εικόνες, µε τις δεσποτυιές μορφές των αγίων χάϑηκε 
και αυτή και όλα τα άλλα μαζί της. Οι ύμνοι στο Θεό και οι 
ψαλμουδιές βουβαϑηκαν και στη θέση τους δεν ακούγουνται 
παρά αλαλαγμοί και ϑόρυβοι άθεων που κάμνουν το Σατανά να 

χαίρεται. Και παρ᾽ όλα αυτά ούτε καμιά ϑεομηνία έπεσε, γιανα 
τιμωρήσει τους άπιστους που μαγάρισαν ναούς, αφάνισαν 
οικογένειες και σπίτια, καταλεηλάτησαν και κατάστρεψαν ναούς, 
και την πολιτεία. Ας ϑρηνήσει η Θράκη, η Μακεδονία, η Ευρώπη 
και κάϑε ΄Ηπειρος, που χάθηκε η Θεσσαλονίκη. Καταστροφές, 
πριν απ᾿ τη Θεσσαλονίκη, βρήκαν κι άλλες πολιτείες: την 
Ἱερουσαλήμ, τη Νικομήδεια, την Αντιόχεια και πολλές άλλες 
πολιτείες. Όμως σαν τη συμφορά της Θεσσαλονίκης δε βρήκε 
καμιάν άλλη. Γιαυτό κι είναι άξια µόνο για ϑρήνους και για τους 
συγγραφείς ϑέμα για την πιο συγκλονιστική τραγωδία». 


γ) Παρατηρήσεις 


Η αξία της Μονωδίας βρίσκεται στο γεγονός πως ο συγ- 
γραφέας της, γιανα τη συνθέσει, βασίστηκε µόνο στην είδηση πως 
οι Τούρκοι πήραν τη Θεσσαλονίκη. Το µόνο πάλι ιστορικό της 
στοιχείο είναι πως, έξι µήνες πριν πέσει η Θεσσαλονίκη, είχε 
πεθάνει ο αρχιεπίσκοπός της Συμεών, όπως λέει κι ο Αναγνώ- 
στης. Ο Ευγενικός όµως το στοιχείο αυτό το μεταχειρίζεται, γιανα 
ϑεμελιώσει πιο στέρεα την ιστορική βάση της Μονωδίας του. 
Κατά τα άλλα η Μονωδία του είναι ένας γενικός και αόριστος 
ϑρήνος που δε µας θυμίζει σε καμιάν ειδική περίπτωση την 
άλωση της Θεσσαλονίκης, ενώ η σφαγή και η αιχμαλωσία των 
κατοίκων της, είναι βασικό .οαινόµενο κάϑε άλωσης πολιτείας, µα 
και κάϑε εποχής ὡς τις μέρες µας.΄ Επειτα στο λογοτεχνικό αυτό 
είδος ο Ευγενικός, όπως είδαμε λίγο παραπάνω, την ίδια περίπου 
εποχή είχε συνϑέσει και άλλες ανάλογες Μονωδίες. 


Σημειώσεις 


1. Λάμπρος, Τρεις ανέκδοτοι Μονωδίαι, 390 
2. Λάμπρος, ΝΕ 16, 1922, 436. Ο κώδικας του 15ου αιώνα. 
3. Λάμπρος, Τρεις ανέκδοτοι Μονωδίαι, 390 

ακόνου του Ευγενικού µονωδία επίτη 


4. Πβ. Του νομοφύλακος Ιωάννου δι 
996 «ουκ έδει σωφρονίζεσϑαι τω κατά 


αλώσει της μεγαλοπόλεως, ΝΕ 6, 1908, 219- 
την Θεσσαλονίκην υποδείγματι» (σ. 223, 11) 


β..Γιατον Ιωάννη τον Ευγενικό η τελευταία µελέτη είναι: Γιουμπλάκης Αδ., 
Ιωάννης ο Ευγενικός, διδακτορική διατριβή, Θεσσαλονίκη 1985. 


2. Μονωδία [του Αναγνώστη] 


α) Εισαγωγικά. Η δεύτερη Μονωδία σε λόγο πεζό είν᾽ ένας 
ύμνος για τις ομορφιές της βυζαντινής Θεσσαλονίκης, και τους 
καλογέρους της µα ταυτόχρονα κι ένας ϑρήνος για τις καταστρο- 
φές της και το κατοπινό της κατάντημα. Απ᾽ το περιεχόµενο της 
ωστόσο και από αρκετές εκφράσεις της που είναι κοινές µε 
αντίστοιχες εκφράσεις του Χρονικού του Αναγνώστη, πιστεύουμε 
πως ο συγγραφέας της, γιανα τη συνθέσει, βασίστηκε σ᾽ αυτό, 
απ᾿ όπου περιορίστηκε να πάρει µόνο στοιχεία περιγραφικά, 
χωρίς να μνημονεύει κανένα γεγονός της άλωσης, που να µην έχει 
το Χρονικό. 

Παλιότερα υπήρχε η γνώμη πως τη Μονωδία αυτή την είχε 
συνδέσει ο Ιωάννης ο Αναγνώστης. Νεότερη όµως µελέτη των 
σχετικών κωδίκων οδήγησε στο συμπέρασμα πως είναι ανώνυμη. 
Την απέδωσαν ωστόσο στον Αναγνώστη, γιατι στον κώδικα µε το 
Χρονικό του, ὐύστερ᾽ απ᾿ αυτό, ακολουθεί η Μονωδία. Γιαυτό και 
πίστεψαν πως κι η Μονωδία είναι έργο δικό του. 

Τη δημοσιεύω ολάκερη απ᾿ την παλιότερη μετάφρασή της!. 


β) Μετάφραση της Μονωδίας 


Ποιος ξέροντας να συνταιριάζει ϑρήνους µε συμφορές ϑα 
μπορούσε να ϑρηνήσει, όπως της πρέπει, την πολιτεία των 
Θεσσαλονικιών; Γιατι η πολιτεία αυτή, όσο πέρασε πολύ πάνω 
απ᾿ το μέτρο τις άλλες πολιτείες στην ευτυχία προβάλλοντας τον 
εαυτό της από παντού λαμπρό και ζηλευτό τόσο πολύ δυστύχησε 
τώρα και υψώνεται μπροστά µας για κάθε είδος θρήνο. Γιατι σ᾿ 
όσους έτυχε ν᾽ απολάψουν τ᾽ αγαθά της, ας είναι και για λίγον 

καιρό, τίποτ᾽ άλλο δεν τους έρχεται να λένε παρ᾽ όσα κάμνουν 
την ψυχή να μελαγχολεί κι ετοιμάζει τις πηγές µε τα δάκρυα να 
τρέχουν απ᾿ τα μάτια. Πολλές πολιτείες, βέβαια, ξεπερνούσε, όσο 
ούτε να το πει κανείς µπορεί, στην ομορφιά, στη θέση και πολλές 
στην απλοχωριά και στ᾿ άφϑονα αγαθά. Και για όσα αγαϑά και 
τον ξακουστό της πλούτο περηφανευότανε πριν, τώρα όμως, 
αλίµονο, έχουν γίνει άφαντα όλα κι είχαν ένα τέλος θλιβερό. Α, 
πως σα μαγνήτης τους τραβούσε ολουνούς κοντά της και δεν τους 
άφηνε µε κανέναν τρόπο να ξεμακραίνουν! Κι αλήθεια, τόσο 
σκλάβωνε μ᾽ όσα καλοδέχουνταν αυτούς που έρχουνταν απ᾿ όλα 
τα µέρη και τους έδενε µε άλυτα δεσµά φιλίας, ώστε όλοι να 
προτιμούν αυτήν απ᾿ την πατρίδα τους και να µη θυμούνται πια 
το γυρισμό τους. Αλίμονο! Τώρα, ωστόσο, όχι µόνο τους 
ξενομερίτες, σ᾽ όσους έλαχε, όπως είπα, ν᾽ απολάψουν τ᾽ αγαθά 
της, µα έκαμε και τα τέκνα της να φεύγουν ολοπρόϑυμα και σαν 
άλλη Χάρυβδη να τη φοβούνται και να την τρέμουν. Χρόνε, τί δε 
φέρνεις ξαφνικά και πώς δεν αλλάζεις τα πράματα! Σωστά οι 
σοφοί, όταν πἀρατήρησαν τις αλλαγές σου, σε νομάτισαν τροχό' 
γιατι ὀλ᾽ απάνω κάτω τα πας καιτα γυρίζεις. Πολιτεία, που πριν 
σαν το καράβι που ταξίδευε µε µπουνάτσα, ύστερα όµως σαν 
σηκώθηκε μιαν άγρια μπόρα έγινε συντρίµµια και πέταξε κι έχασε 
τον: πλούτο που είχε μέσα του, κανένας δε Όα μπορούσε να 
ξεχάσει ποτέ τ᾽ αγαθά σου στα καλά καϑούμενα, αν δεν ἐχάνε 
ολότελα τα συλλοϊκά του. Εγώ λοιπόν και όταν σε ϑυμούμαι 
γεμίζουν δάκρυα τα μάτια µου και για να πω το λόγο του 
προφήτη: «μαύρη απελπισιά µε πιάνει» κι εκεί που ζητώ 
παρηγοριά βρίσκω κι οι άλλοι να παθαίνουν τα ίδια μ᾽ εμένα. Α, 
πώς έχεις χάσει την παλιά σου αρχοντιά κι έσβησε η γοητεία σου 
κι όσους σε βλέπουν τους κάμνεις να μελαγχολούν! Τα στολίδια 
σου που σε πλούμιζαν μπερδεύτηκαν όλα και η ομορφιά που 
είχες, γιανα στολίζεσαι, χάθηκε ξαφνικά. Γιατι πριν ήσουν ένας 
χαρούμενος τόπος για σεργιάνι, µα τώρα κατάντησες για όλους 
ένα ϑέαμα που να µη θέλουν να το βλέπουν κι όσους σε 
προτίμησαν γιανα ζήσουν σ᾽ εσένα, τους διώχνεις καὶ χωρίς να το 
ϑέλουν, γιατι δεν υποφέρνουν να σε βλέπουν σε µια τέτοια 

δυστυχία.΄Οσοι σε ξέρουν για παραµάνα και µάνα, κάμνουν τα 
ίδια μ᾽ όσους δέρνουνται για την πεϑαμένη μάνα τους κι όλοι σε 
παίρνουν για ϑέμα µιας ϑλιβερής διήγησης. Ε, εσείς εδώ: εγώ, 
τουλάχιστο, όταν ϑυμούμαι και τ᾽ άλλα καλά της πολιτείας, που 
είναι πολλά και μεγάλα και δε µπορεί κανένα λογοτεχνικό είδος 
να τα διηγηδεί, τα χάνω και δε μπορώ να συγκρατήσω τον εαυτό 
μου από βαρυδυµιά.΄Οσες φορές πάλι φέρνω στο νου µου καιτα 
πιο καλά στολίδια που έχασε, θέλω να πω τους ιερούς ναούς και 
τ᾽ ασκηταριά των σεβαστών πατέρων που ήτανε σε κάθε μέρος 
της, λίγο λείπει να µε δουν και άλαλο οι διπλανοί µου και µε 
δυσκολία συγκρατώ τον εαυτό µου από ένα τέτοιο πάϑημα. Γιατι 
αυτοί ήτανε αστραφτερά βλέμματα της πολιτείας και τώρα που 
έσβησαν την άφησαν ολότελα σκοτεινή. Και γιατι δε λέω το 
καλύτερο; Με τον ουρανό και τη γης ϑα μπορούσε να την 
παρομοιάσει κανείς πολύ πετυχημένα την πατρίδα µας το απάνω 
δηλαδή µέρος της µε τους κατοίκους που ξεχώριζαν πριν για την 
αρετή είχε το σχήμα τ᾽ ουρανού, το κάτω, κι αυτό που ήτανε 
κατά τη θάλασσα είχε το σχήμα της γης’ αν τώρα ϑα ᾿ϑελε κανείς 
να τους πει και βασικούς στύλους για την πολιτεία, δε θα ᾿πεφτεν 
έξω. Τι πράμα παράξενο! Εκεί, όπου τιμούσαν τους αγώνες για 
κάϑε αγαϑό της ασκητικής παλαίστρας, τώρα γίνουνται πράματα 
ϑεομίσητα κι ο ϑεός ρίχνει πίσω την εκδίκηση. Θεέ μου, τι 
υπομονή! Πως, ἐστρεξες τέτοια πράματα! Καλύτερα ϑα ᾿τανε ν᾿ 
ανοίξει και να τους σκεπάσει η γης παρά ν᾽ αλλάξουν όψη μ᾿ 
αυτόν τον τρόπο' προτιμότερο ϑα ᾿τανε μ᾽ ένα τράνταγμα της 
γης να ᾿πεφταν στη στιγµή και να µην είχαν μείνει, φυσικά, οὐτ᾽ 
απομεινάρια στον τόπο: τότες, τουλάχιστο, δε ϑα µάτωνε τόσο 
πολύ τις ψυχές αυτωνών που τους βλέπουν. Εμάς, και να μπούμε 
μέσα στ᾿ άγιο βήμα, µας φαινότανε πράμα φοβερό και µόνο όσων 
ήταν έργο τους μπορούσαν να μπουν σ᾽ αυτό, αφού καϑάριζαν 
πρώτα ψυχή και σώμα. Τώρα όµως αλίμονο! αφήνουν τους 
σιχαμερούς να μπαίνουν και δεν τους μποδίζει κανένας από µια 
τέτοια αποκοτιά και ούτε η γης ανοίγει και καταχωνιάζει αυτούς 
που πάνε κόντρα στο Θεό ούτε ο ήλιος τους κατακαίει από ψηλά 
ἦ ο ουρανός ρίχνει µια δυνατή νεροποντή και καταπνίγει την 

αμαρτία.΄Οπου µε νου και συγκράτηµένη καρδιά έψελναν θεϊκά 
τροπάρια κι ἔψελναν μαζί τους από ψηλά κι οι αγγέλοι, τώρα 
ακούγεται από ταπεινούς κραυγή και χαίρουνται τα δαιμόνια, 
όταν βλέπουν να σωπαίνουν οι γλώσσες που έψελναν ολονύχτε- 
ρες ψαλμουδιές. Αλίμονο! Πώς μπορώ νατα ϑυμούμαι αυτά δίχως 
να δακρύζω; Εκεί που φαινότανε ζωντανός Αυτός σαν κι εμάς 
που ήρϑε για µας και ντρέπουνταν να τον βλέπουν οι αγγέλοι, οι 
αντίθεοι αποτολμούν έργα παράνομα και δεν πέφτουν κατακέ- 
φαλά τους αστροπελέκια απ᾿ τον ουρανό. Τόποι, αφιερωμένοι 
στο Θεό, πως χάσατε τη ϑεΐκιά χάρη που σας πλούτιζε και οἱ 
αδιάντροποι σας παίρνουν για τίποτες; Α, πως τα χρόνια της 
ευτυχίας έγιναν χρόνια κατατρεγμού και συμφοράς κι εμείς που 
μείναμε καταντήσαμε ντροπή και ρεζιλίκι! Πάνε τα πανηγύρια, 
πάει η μεγαλοπρέπεια των ιερών εικόνων, χάϑηκε η κοφτή 
κουβέντα, κυνήγησαν το τάγμα των καλογέρων και τη σεβαστή 
σεμνότητα των παπάδων και των διάκων την παίρνουν για ατιµία. 
Δεν είναι λοιπόν ανυπόφερτη η ζωή µας και πιο ευχάριστος ο 
ϑάνατος απ᾿ τη ζήση, όταν µας δέρνουν κάθε μέρα τόσο πικροί 
καημοί; Το δίχως άλλο, δα συμφωνούσανε µαζί µου όλοι, σ᾽ όσους 
έλαχε να τραβούνε τόσα βάσανα. Συλλογίστηκα λοιπόν πολλές 
φορές μόνος µου γιατί τα τραβούμε αυτά και πώς φτάσαμε σε 
τόσο μεγάλη δυστυχία εμείς οι παϑοί και βρήκα να µου λύνει την 
απορία ο θεϊκός λόγος, όταν λέει «η γης σας Όα μείνει έρηµη και 
οι επαύλεις σας ἔρημες, γιατι εσείς ήρϑετε κοντά µου ύπουλοι κι 
εγώ ϑα ᾿ρϑω σ᾽ εσάς µε ύπουλον τρόπο». Από δω και πέρα 
άφησα τα περισσότερα λόγια και προτίµησα να σωπάσω. Γιατι 
είναι ανάγκη να καταπραὔνουμε το Θεό, γιατι εµείς πέσαμε σ᾽ 
ασυγχώρετες αμαρτίες και δεν πρέπει να φλυαρούμε από 
περηφάνια’ «εμείς είμαστε αίτιοι γι᾿ αυτά που έγιναν», όπως είπε 
κάποιος, «που σπείραµε τέτοιον σπόρο». Γιαυτό καθετί που 
καλλιεργεί την ευσέβεια και τα ορθά δόγματα, έργα δηλαδή που 
εμείς φανήκαμε πως τ᾽ αμελήσαμε, ας τα καταπιαστούμε πάλι 
αμέσως κι ας παλέψουμε µε κάθε τρόπο, γιανα ᾿χουμε μαζί µας 
το Θεό καλόγνωμο μ᾿ έργα που τον κάμνουν να χαίρεται, γιανα 
ψάλουμε ύστερα παλινωδία µε µεγάλη µας χαρά. 

Σηµειώσεις 
1. Αναγνώστης, σ. 70-77 


2. Στο κείµενο το χωρίο λέει: «σκότος λεπτόν με καλύπτει», (σ. 72, 833-34). 
Πβ. Ιερεμίας 28 (51) 94. Τα χειρόγραφα έχουν «σκότος» (κατέλαβέ µε σκότος 
λεπτόν). Οι εκδόσεις έχουν «σκεύος». Το ομηρικό χωρίο της [Ιλιάδας (4, 461) λέει 
«τον δε σκότος όσσε κάλυψε». 


ὃ. Μονωδία [Μάρκου του Ευγενικού] 


α) Εισαγῶωγικά. Ἡ τρίτη Μονωδία, τέλος, σε λόγο πεζό, 
εκμεταλλεύτηκε όλα τα γνωστά ιστορικά στοιχεία που υπήρχαν 
για την άλωση της Θεσσαλονίκης ως την εποχή που τη σύνϑεσαν!. 
΄Οµως κι αυτή η Μονωδία είναι ανώνυμη. Την απέδωσε ωστόσο 
στο Μάρκο τον Ευγενικό ο Παπαδόπουλος-Κεραμεύς, που την 
αντίγραψε και τη δυμοσίεψε, επειδή το χειρόγραφο που την είχε 
έκλεινε µε τη φράση «μέμνησο π(άτ)ερ του γεγραφότος Μάρ- 
κου»2. Μόλις όµως αρχίσει να μελετάει κανείς το χειρόγραφο µε 
την Μονωδία, ϑα καταλάβει αµέσως πως ο Μάρκος αυτός δεν 
είναι ο Ευγενικός, µα κάποιος καλλιγράφος («κωδικογράφος») 
της Μονής που τον έλεγαν Μάρκο». 

Η Μονωδία αυτή δεν είναι ούτε και ακέραιη. Ο Παπαδό- 
πουλος-Κεραμεύς δημοσίεψε μόνο ένα τμήμα της, µε σκοπό νατη 
δημοσιέψει ολάκερη αργότερα’. Αργότερα όµως δεν τα κατάφερε 
να τη δημοσιέψει ούτε και το αντίγραφό της βρέϑηκε στα 
κατάλοιπά του”. 


β) Μετάφραση της Μονωδίας 


«Ας ξαναμιλήσουμε ωστόσο για τα παλιότερα κι ας δουλέ- 
ψουμε το θρήνο, αν αφήσει η συμφορά και δε σταματήσει τα 
παράκάτω ο πόνος της καρδιάς. Ὑπόφερνε η ασύγκριτη Θεσσα- 
λονίκη παλιότερα κι όπως ἕνα περήφανο ϑεριό κατάκλειστο µέσα 
σε κλουβί, αργοπέϑαινε και δεν υπόφερνε την καταφρόνια. Είχε 
βρεθεί στην ανάγκη τη λευτεριά της να µη την πουλήσει, βέβαια, 
για πάντα, µα οὔτε και να την έχει, µια και βρέθηκε κάτω απ᾿ 
αφέντες όχι ομόφυλουςύ.΄Εβλεπε τα παιδιά της να φεύγουν από 

την αγκαλιά της και να σκορπίζουν άλλα από δω κι άλλα από κει, 
όπως έτυχε το καθένα, µα δεν είχε μπορέσει να φανταστεί το 
κακό που την περίμενε και να χωρέσει καλά ο νους της, πως αυτά 
ήτανε μηνύματα θεϊκής οργής, και πως Όα καταπιεί όλο το 
κατακάδι του θυμού του]. Γιατι ϑα μπορούσε να σκεφτεί κάτι 
περισσότερο για τη σωτηρία της. Έχασε τον καλό της Ποιμένα 
και προστάτη, που πέθανε, μα ούτε και μ᾽ αυτό ήρϑε᾽ στα 
συγκαλά τηςϑ. Ενώ έτσι ζούσε µια ξένοιαστη ζωή και δε μπορούσε 
να μαντέψει τίποτες απ᾿ όσα την περίμεναν, ξαφνικά τη χτύπησε 
ο πόλεμος, τόσο σκληρός κι ανελέητος, ώστε να χάσει αµέσως 
κάθε ελπίδα σωτηρίας: κι αν δεν άφηνε η εσωτερική συμφορά, 
ίσως η εξωτερική να είχε γίνει ελαφρότερη: κι αν δεχόταν τους 
εχτρούς µε συφωνίες Όα της φέρνουνταν ίσως πιο ανθρωπινά. 
Μα, στ᾽ αλήδεια, είχε πάθει το ίδιο µε µια παντρεμένη και τίμια 
γυναίκα, που έπεσε στα χέρια ανελέητων αντεραστών και που 
μισούσαν ο ένας τον άλλον κι ο καϑένας την κρατούσε σφιχτά και 
πρώτα την κατακομμάτιασαν αντί να την πάρει ο ένας τους. Ολα 
τα µέρη μπροστά απ᾿ την πολιτεία τα είχαν σκεπάσει στρατός, 
υππικό, τοξότες που είχαν ξεχυϑεί πέρα ως πέρα απ᾿ το ναωςτ᾽ 
άλλο μέρος της θάλασσας. Οι βάρβαροι απ᾿ την οργή τους 
σπαρταρούσαν και φοβέριζαν πως σχεδόν Όα καταφάνε τις 
σάρκες τους: γιατι όχι λίγους τους ούτε κι όποιους έτυχε, έχασαν 
στους παλιότερους πολέμους: «ασπίδα συγκρατούσε ασπίδα και 
περικεφαλαία περικεφαλαία και η γης κυµάτιζε από πυκνά 
δόρατα»”. Οι σαγίτες πάλι που πετούσαν, έκαµναν σύννεφο και 
χάριζαν έναν καινούργιο ήσκιο στους αγωνιστές. Και πολεμούσαν 
αυτοί, που ήτανε πάνω στο τείχος, χωρίς καθόλου να χαλαρώνουν 
τον ενθουσιασμό τους- κι αληθινά ούτε µέσα σε τόσο μεγάλες 
συμφορές δεν ξέχασαν την ορµητικότητα τους ή το σόιτους ή την 
παλικαριά τους- και ήτανε τόσο πολύ λιγότεροι απ᾿ όσους 
έπρεπε, ώστε να µη φτάνουν για όλες τις επάλξεις να στέκεται 
καν ένας στην καϑεμιά.΄ Ητανε τόσο πολύ λίγοι µα και για µια 
τόσο μεγάλη πολεμική μπόρα µε το παραπάνω άξιοι αγωνιστές: 
γιατι οι περισσότεροι Βενετσιάνοι, από αβεβαιότητα και φόβο για 
το αύριο, ήτανε κοντά στις γαλέρες τους και παρακολουϑούσαν 

από ψηλά, έτοιμοι να φύγουν. Τέτοιους λοιπόν υπερασπιστές 
πέτυχε η ϑαυμαστή πολιτεία. Τί χρειάζεται να πω περισσότερα; 
Γιατι δεν ήταν ατόξευτοι κι αλάβωτοι από σαγίτες και ούτε τα 
σώματά τους ήτανε καμωμένα από χαλκό και σίδερο, ώστε, όταν 
τους χτύπησαν µε σαγίτες οι περισσότεροι, να γίνουν άχρηστοι 
απ᾿ τις λαβωματιές' εκείνοι πάλι που είχαν σκοτωδεί, ἔδωσαν τον 
καιρό στους βαρβάρους, που είχαν ανεβεί µε τις σκάλες, να 
ξεχυϑούν μέρα μεσημέρι σε πολλά µέρη της πολιτείας. Και τα 
παρακάτω: έτρεξαν εκεί αφρισµένα ποτάμια από αίμα, ας 
τρέξουν εδώ βρύσες από δάκρυα και η πένα βουτώντας και στα 
δυο ας χαράξει τις πιο ξεχωριστές συμφορές. Νομίζω κιόλας πως 
αν και οι άνθρωποι είχαν πριν το μαύρο, τώρα με το δίκιο τους θα 
βρουν το ταιριαχτό, ένα χρώμα που να µαρτυράει τέτοιες 
συμφορές. Πώς βγήκες, ήλιε, αφού ήτανε να ιδείς τόσο μεγάλες 
συμφορές; Γιατί δε σταµάτησες, ουρανέ, τ᾽ ακούραστα γυρίσμα- 
τά σου, που κάμνοντας ασταμάτητα για τη σωτηρία του 
Σύμπαντος, γύρισες, τότες, αλίμονο, για της Θεσσαλονίκης το 
χαμό; Γιατί δε σκοτείνιασε μέρα μεσημέρι, όπως φυσικά πριν, 
όταν σταυρώνανε το Δεσπότη µου και τα είχε κυριέψει όλα 
συγκίνηση και σεισμός; ΄Αµποτε να χανόταν η μέρα εκείνη και ϑα 
χανόταν πιο δίκια από κείνη, που καταράστηκε ο Ιώβ. Ας µην τη 
λογαριάσουν στις μέρες της Αιωνιότητας κι ας είναι τρισκατάρατη 
και για το Θεό και για τους ανϑρώπους.΄Οσοι αντιστάθηκαν 
στους βαρβάρους, όταν μπήκαν µέσα -και ήταν όχι λίγοι 
Θεσσαλονικιοί και µερικοί σύμμαχοι Κρητικοίθ, που νόμισαν το 
ϑάνατο σαν τυχερό τους από μεγαλοψυχία, -τους χατακομμά- 
τιασαν κι έτσι κέρδισαν ωραίον τάφο την παλικαριά τους) γιατι 
δεν έπεσαν ντροπιασμένοι κι άδοξοι και ξέφυγαν τις κατοπινές 
συμφορές. Οι Βενετσιάνοι πάλι άρχισαν να φεύγουν, χωρίς να 
κοκκινίσουν, µε τις γαλέρες τους. ΄Αµποτε να παιρναν κι εκείνοι 
πρώτα το δρόµο για τον άλλο κόσμο! Απ᾽ τ᾽ αποδέλοιπο πλήθος 
άλλοι τράβηξαν για τους ναούς, άλλοι, που δεν ήξεραν τί να 
κάμουν, ἔμειναν ο καθένας τους, όπου έτυχε, άλλοι έτρεχαν 
βέβαια για τη δάλασσα και τις γαλέρες, τους µπόδιζαν όµως οι 
Βενετσιάνοι, που τις είχαν πάρει πριν!!. Καιοι περισσότεροι µε τὶς 

γυναίκες και τα παιδιά τους στα σπίτια τους ζαρωμένοι, γιανα 
γίνουν σκλάβοι ή να πεθάνουν κ.τ.λ.» 


Σηµειώσεις 


1. Τη Μονωδία αυτή τη σύνὃεσαν µε βάση το Χρονικό του Αναγνώστη και τις 
σχετικές παραδόσεις. 


89. Παπαδόπουλος-Κεραμεύς Αδ., Εκδεσις παλαιογραφικών και φιλολο- 
γικών ερευνών εν Θράκη και Μακεδονία, Ελληνικός Φιλολογικός Σύλλογος 
Κωνσταντινουπόλεως, Παράρτημα του [Ι2᾽ τόμου, Κωνσταντινούπολις 1886, σ. 
47". 


3. Παπαδόπουλος-Κεραμεύς, Παράρτημα, σ. 47". Για όλ αυτά βλ. τη 
µελέτη µου «Το χειρόγραφο 192 της Μονής Κόζνιτσας (Βικοσιφανίσσης) και 
Μάρκος ο Ευγενικός», που Όα δημοσιευτεί στον 4 τόμο των «Βυζαντιακών». 


4. Καιαπ᾿ τοτµήµα αυτό ο Κεραμεύς, όπως λέει ο ίδιος, παράλειψε την αρχή 
της Μονωδίας που είναι «ω πικράς αγγελίας» (Βλ. Ανέκδοτα Ελληνικά σ. 97", αρ. 
27). 


δ. Κεραμεύς, Παράρτηµα,σ. ὅ8'. Ένα µεγάλο πλήθος χειρόγραφά του άφησε 
στη Ρωσία (Παπαμιχαήλ Γρηγ. «Αθανάσιος Παπαδόπουλος-Κεραμεύς (νεκρο- 
λογία), «Εκκλησιαστικός Φάρος» 11, 1918, σ. 451). 

6. Πωςο Ανδρόνικος πούλησε τη Θεσσαλονίκη στους Βενετσιάνους δεν είναι 
µια παράδοση, µα ἕνα ιστορικό γεγονός Βλ. Τσάρας Γ., Η Θεσσαλονίκη από τους 
Βυζαντινούς στους Βενετσιάνους 87-128. Πβ. και ο ίδιος, [4 Πη ἆ Απάτοπίο 
Ρα]έοίορυε ἀετπίει ἀεδροίε ἂς Τπερραἱοπίημς, Κεννας «ες Ειμάς5 5υά-Εοι Ευτορέεπης 8, 
1965, 419-482. Βα[ίοιτ Ῥ., ϑγπιεοη 165, σημ. 169 


7. Την πληροφορία πως, μόλις πήραν τη Θεσσαλονίκη οι Βενετσιάνοι, πολλοί 
Θεσσαλονικιοί βρέθηκαν στην ανάγκη να πουλήσουν ἡ να παρατήσουν τα σπίτια 
τους και τα υπάρχοντά τους και να ἘΠ φανερά ή κρυφά, τη δίνει ο Δούκας 
247, 26-249,Τ. 


8. Εδώ ο συνθέτης της Μονωδίας μιλάει για το Συμεών, τον τελευταίο 
αρχιεπίσκοπο της βυζαντινής Θεσσαλονίκης. 


9. Ο στίχος είναι οµηρικός απ᾿ την Ιλιάδα (Ν 131) 
σκούδο στο σκούδο σφιχτοσμίγονταν 
κράνος στο κράνος 
(Καζαντζάκης-Κακριδής) 


10. Οι Κρητικοί ήτανε ξακουστοί σφενδονιστές κι οι Βενετσιάνοι τους 
μεταχειρίζουνταν συχνά για μισϑοφόρους τους. (Μέρτζιος, Μνημεία , 38) 

11. Όπως διηγιέται ο Αναγνώστης (σ. 38, 21-31), οι επίσημοι Βενετσιάνοι 
μόλις άκουσαν πως μπήκαν στη Θεσσαλονίκη οι Τούρκοι όσοι πρόφτασαν, 
κλείστηκαν στον πύργο Σαμαρία, ενώ οι τσέτες τους που φύλαγαν τις γαλέρες 
τους, δεν άφηναν κανένα Θεσσαλονικιό να τις πλησιάσει. 


Ιν. Η ΑΛΩΣΗ ΤΗΣ ΘΕΣΣΑΛΟΝΙΚΗΣ ΣΤΑ 
ΛΑΙΚΑ ΤΡΑΓΟΥΔΙΑ 


α) Εισαγωγικά. Για την άλωση αυτή της Θεσσαλονίκης ο 
Καθηγητής Ν. Ανδριώτης έγραψε πως «ϑρηνήϑηκε όχι µόνο από 
λογίους της εποχής σε αρχαϊκά ηρωικά μέτρα, αλλά και από τη 
λαϊκή μούσα»!. Αυτά όµως «τα αρχαϊκά ηρωϊκά µέτρα» είναι οι 
δυο έµµετρες Μονωδίες, που μελετήσαμε λίγο παραπάνω και 
που, όπως, είδαμε δεν είναι κείµενα λογοτεχνικά αλλά μαθητικές 
ασκήσεις στο δαχτυλικό εξάµετρο, απ᾿ την εποχή που είχαν 
αρχίσει να προκόβουν τα ελληνικά γράμματα στις ελληνικές 
παροικίες της Ιταλίας. Η γνώμη πάλι για λαϊκή μούσα έχει σχέση 
µε το β΄ ημιστίχιο του α΄ στίχου του θρήνου για την άλωση της 
Κωσταντινούπολης ποὺ λέει: 

«Πήραν την Πόλιν πήραν την, πήραν τη Σαλονίκη. 

Η γνώµη αυτή είναι απ᾿ το δεύτερο μισό του περασμένου 
αιώνα, µα την ξαναφρεσκάρισε στο πρώτο μισό του δικού µας ο 
Α.Α. Βασίλιεφ που δέχτηκε κι αυτός πως «μερικά ελληνικά 
τραγούδια συνετάχϑησαν έχοντας ως βάση αυτό το ολέϑριο 
γεγονός». Μα αυτά τα «μερικά τραγούδια» είναι µόνο μισός 
στίχος που τον συναντούμε στον πρώτο στίχο του ϑρήνου2. Αν 
όµως το τραγούδι αυτό το διαβάσουμε απ᾿ την αρχή ὡς το τέλος 
του, Όα ιδούµε πως ολάκερο, εξόν απ᾿ το β΄ ημιστίχιο του α΄ 
στίχου, όπου έχει τη φράση «πήραν τη Σαλονίκιν», ϑρηνάει την 
άλωση της Κωσταντινούπολης. Γιαυτό κι αν, όταν το διαβάζουμε, 
παραλείψουμε το β΄ ημιστίχιο µε τη Θεσσαλονίκη, που φαίνεται 
αμέσως πως είναι ένα ξένο σώµα µέσα του, ὃα παρατηρήσουμε 
πως ο στίχος αµέσως ανασαίνει. Βέβαια, τότες κάτι ϑα του λείπει 
γιατι ο στίχος μένει κουτσός. Αυτό όµως που του λείπει μπορούμε 


164 


μόνο να το υποθέσουμε, χωρίς ωστόσο να γίνουμε και Προκρού- 
στες. Ενας όµως λαϊκός τραγουδιστής µε αμόλευτη την αισθητική 
του ευαισθησία, δε θα μπορούσε ποτέ να κάμει το λάδος, να 
βάλει µέσα στον ίδιο στίχο δυο ισότιμα μοτίβα. Μα ούτε και 
λογικά στέκει ο στίχος, να βάλουμε µέσα του μαζί µε την άλωση 
της Κωσταντινούπολης και την άλωση της Θεσσαλονίκης, σα να᾿ 
ναι κι οι δυό αυτές αλώσεις συγκαιρινά ιστορικά γεγονότα. Ούτε 
πάλι κι ο ποιητής του θρήνου, ϑρηνώντας την Κωσταντινούπολη, 
την πρώτη πολιτεία, την πρωτεύουσα του Βυζαντινού Κράτους, 
θα μπορούσε να θυμηθεί την άλωση κι άλλης πολιτείας. 

Αν ωστόσο, τον καιρό που έπεσε η Θεσσαλονίκη, υπήρχε, ας 
είναι χι ένας µόνο λαϊκός τραγουδιστής,σαν αυτούς του 18ου 
αιώνα, Όα αισθανότανε την ανάγκη να τραγουδήσει αµέσως την 
ἁλωσή της και δε Όα περίμενε να πέσει κι η Κωσταντινούπολη 
στα 1458, ύστερ᾽ από 28 χρόνια, γιανα ϑρηνήσει μαζί και τις δυο 
αυτές πολιτείες. Και ξέρουμε πως ένα ιστορικό τραγούδι το 
συνθέτουν ταυτόχρονα µε το ιστορικό γεγονός που συγκίνησε 
τον ποιητή κι αισθάνθηκε αυτός την ανάγκη να το τραγουδήσει). 
Στο τραγούδι κιόλας για την άλωση της Κωσταντινούπολης, 
παρατηρούμε πως το περιεχόμενό του δεν εκφράζει την ιστορική 
εκείνη ατμόσφαιρα απ᾿ τον καιρό της άλωσης, όπως τη ζούμε, 
όταν διαβάζουμε τους βυζαντινούς ιστορικούς της, γιατι ίσια ίσια 
δεν είναι απ᾿ την εποχή της άλωσης. 

2. Ο οαυπεὶ που πρωτοδημοδίεψε το τραγούδι αυτό, του 
έδωσε τον τίτλο «εις την ἅλωσιν της Κωνσταντινουπόλεως», γιατι 
αυτή η άλωση ήτανε το θέµα του. Θέλοντας ωστόσο να το τοπο- 
ϑετήσει στην εποχή που το σύνθεσαν, γράφει:« Εάν ως προς την 
σημερινήν του μορφήν δεν ανάγεται εις την εποχήν της αλώσεως 
της Κωνσταντινουπόλεως,κατά τα φαινόμενα είναι μίμησις ή ηχώ, 
ας είποµεν, κάποιου δημοτικού τραγουδιού»4. Ο Εαητίεὶ δηλαδή 
και δίχως το γλωσσικό αἰσθημα του Ῥωμιού, κατάλαβε πως η 
σηµερινή µορφή του τραγουδιού δε µπορεί να φτάνει στους 
χρόνους της ΄Αλωσης. Μόνο που δεν αναρωτήθηκε, πώς βρέθηκε 
τ᾽ όνοµα της Θεσσαλονίκης µέσα στο β΄ ημιστίχιο του α΄ στίχου 
του τραγουδιού αυτού. 

35. Ο Κορδάτος, αντίθετα, έχει τη γνώμη πως «το τραγούδι 
αυτό το᾽ φτιαξε κάποιος Ρωμµιός και το έδωκε στο Φωριέλ, για να 
δημοσιευθεί και εξυπηρετηθεί η εθνική υπόϑεση...πως ο «ϑρή- 
νος» για την άλωση της Πόλης φτιάχτηκε για να κολακέψει τους 
δυτικούς και κυρίως τον Πάπα»”.΄'Οσο πάλι για το χρόνο που το 
σύνθεσαν έχει τη γνώμη πως «η γλωσσική του μορφή δείχνει πως 
φτιάχτηκε στις αρχές του 19ου αιώνα...Αν ήταν γνωστό πριν του 
19ου αιώνα κάποιος χρονογράφος Όα το µνηµόνευεδό, 

Η γνώµη του Κορδάτου πως ο ϑρήνος είναι πλαστός είναι 
σωστή. Μέσα σε ϑρήνο για την άλωση της Πόλης στα 1453 δεν 
έχει θέση η άλωση της Θεσσαλονίκης του 1450. Έπειτα η Αγία 
Σοφία δε µπορεί να ᾿ναι μοναστήρι, μ᾿ όποια σημασία χι αν 
πάρουμε τη λέξη μοναστήρι. Περισσότερο όμως από κάϑε άλλο 
πως ο ϑρήνος είναι πλαστός, το δείχνει το γεγονός πως στον ίδιο 
στίχο, στον πρώτο, έχουµε δυο ισότιμα μοτίβα κι ένας γνήσιος 
λαϊκός τραγουδιστής, µε την αγνή του αισθητική ευαισθησία δε 
ϑα ᾿καμνε ποτέ το λάθος αυτό. Το γεγονός πως του θρήνου 
υπάρχουν τρεις παραλλαγές (του Εαυπτίε|,του Ζαμπέλιου και του 
Ὀ]τίοίι (Ῥαττον) 1860) και µόνο αυτό δείχνει πως και η µορφή που 
έχει στη Συλλογή του Εαυπιεὶ δεν είναι γνήσιο λαϊκό τραγούδι. 
Οταν θυμηθούμε τα περιστατικά του ϑέματός του καταλαβαί- 
νουµε πως ο συνθέτης του τραγουδιού του Εαυπίεὶ βασίστηκε σε 
κάποιαν ανάλογη παράδοση, χωρίς όµως να ξέρειτην τεχνική του 
λαϊκού τραγουδιού. 

Δε μπορούμε όµως να δεχτούμε πως έχουν συνθέσει το 
θρήνο, γιανα κολακέψουν τους Δυτικούς και πρώτ᾽ από όλα τον 
Πάπα. Ἡ Φραγκιά που άλλοτε ήταν η χειρότερη οχτρέσσα της 
Ορθοδοξίας και του Βυζαντίου, γιατι το καταλήστεψε και το 
κατάστρεψε µε τις Σταυροφορίες,τώρα παρουσιάζεται ολότελα 
διαφορετική. Ίσως και πρόθυμη να δεχτεί στον τόπο της και 
σκεύη όσια και ιερά της Ορθοδοξίας, αν της στείλουνε λόγο. 
Ωστόσο τώρα η τουρκοπατηµένη πατρίδα των Ρωμιών δεν έχει 
την ανάγκη κανενός απ᾿ αυτούς. 

Για τη γλώσσα του θρήνου έχουµε να παρατηρήσουμε πως 
είναι αυτή που είχε διαμορφώσει ο Λαός µας µέσα στους δυο 

πρώτους αιώνες της τουρκοκρατίας είτε στις νέες βουνήσιες 
πατρίδες του είτε στις παλιές, όσος μπόρεσε να μείνει και να ζήσει 
σ᾽ αυτές. Οι νέες υλικές του ανάγκες, οινέες µορφές των σπιτιών, 
τα υλικά τους (πέτρες, ξύλα, ασβέστι), τα σκεύη τους , τα ρούχα 
τους (υφαντά, πλεχτά) που απ᾿ τη χειροτεχνία περνούν στη 
βιοτεχνία, τα νέα τους έθιμα που συνεχίζουν µια πανάρχαιη, απ᾿ 
τα χρόνια τα ομηρικά, επιβίωση σε συνθήκες τώρα μόνο 
βουνήσιες και τουρκοκρατίας, η απρόσωπη πνευματική του 
δημιουργία, τα παραμύδια, οι θρύλοι, οι παραδόσεις, οι παροιμίες 
και πρώτ᾽ απ᾿ όλα το τραγούδι (το µοιρολόι, του γάμου, της 
χαράς, της τάβλας, το κλέφτικο και όλα τ᾽ άλλα, είχαν διαµορ- 
φώσει µέσα στο 18 αιώνα µια γλώσσα λαϊκή , τη νεοελληνική 
εθνική µας γλώσσα, ολοκληρωμένη (απηρτισµένη) και ικανή να 
εκφράζει ολάκερο το βίο του σκλαβωμένου Γένους. Ἴσια ίσια που 
την παρακολουθούμε να γίνεται ολοένα πιο πλούσια και πιο 
εκφραστική ακόµα και µέσα στο Εικοσιένα, όσο να περάσει αυτό 
οριστικά πια στα τζάκια, στο παπαδολόι και στο φαναριωτισµό µε 
την προστασία της Αγγλίας, που για το Καλό µας κάθισε στο 
σβέρκο µας και το θεσμό της βασιλείας. 

Δεν είναι λοιπόν τόσο ισχυρό αποδειχτικό στοιχείο η γλώσσα 
του ϑρήνου, γιανατοποϑετήσουμε τη σύνθεσή του στις αρχές του 
19ου αιώνα”. 

Οσο πάλι για το επιχείρημα πως, αν ο ϑρήνος ήτανε τραγούδι 
παλιότερο απ᾿ το 19 αιώνα, Όα το μνημόνευε κάποιος χρονι- 
κογράφος, χι αυτό δεν προσθέτει κάτι ουσιαστικό. Στα χρόνια 
του Εικοσιένα υπήρχαν όλα τα λαϊκά τραγούδια που βρίσκουμε 
σήμερα στις σχετικές Συλλογές και Εκλογές τους και οι 
επαναστατικές οργανώσεις μπορούσαν να μεταχειριστούν όποιο 
ήϑελαν για τις προκηρύξεις τους. 

Γλώσσα λοιπόν και περιεχόµενο του θρήνου οδηγούν ολόισια 
μέσα στο 18 αιώνα, σε μιαν εποχή δηλαδή που το Γένος είτε στην 
τουρκοκρατούμενη Ελλάδα ζούσε είτε στις παροικίες του στο 
εξωτερικό είχε δημιουργήσει πια την εδνική του συνείδηση κι 
είχε πλάσει τις εθνικές του παραδόσεις, σε μιαν εποχή, ας πούμε, 


΄ 


της Νεοελληνικής Αναγέννησης ἡ του Νεοελληνικού Διαφωτι- 

σμού, όπως τον είπαν αλλιώςδ. Την ίδια εποχή όµως βλέπουμε και 
την οικονομική πρόοδο της Θεσσαλονίκης, ώστε να γίνει ένα απ᾿ 
τα μεγαλύτερα κέντρα της εμπορικής κίνησης της Μεσογείου». 
Και μ᾽ αυτήν την ευκαιρία την τραγούδησε η λαϊκή μούσα στην 
Κύπρο,στον Πόντο, στη Θράκη, στη Μακεδονία, σ᾽ όλον τον 
υπόδουλο ελληνισμό. Τα σχετικά αποσπάσµατα από λαϊκά 
τραγούδια των περιοχών αυτών του ελληνισμού, που δηµοσίεψε ο 
Ανδριώτης για τη Θεσσαλονίκη της εποχής αυτής μιλούν. Στον 
τουρκοκρατούμενο ελληνισμό η άλωση της Θεσσαλονίκης του 
1430 είναι άγνωστη. Μέσα λοιπόν στο πλαίσιο των εθνικών 
παραδόσεων πρέπει να τοποϑετήσουμε και το ϑρήνο για την 
άλωση της Κωσταντινούπολης και τα τραγούδια για την οικο- 
νομική ανάπτυξη της Θεσσαλονίκης που τραγούδησε η λαϊκή 
μούσα. Και ο Ανδριώτης αυτό πιστεύει: «η φήμη της Θεσσαλο- 
νίκης που καϑρεφτίζεται στα κείµενα αυτά (δηλαδή στα απο- 
σπάσματα λαϊκών τραγουδιών απ᾿ την Κύπρο, απ᾿ τον Πόντο 
κ.τ.λ.) είναι σχετικά νεώτερη»!0, Το συµπέρασµατης σχετικής του 
μελέτης είναι: «νομίζω πως το Σαλονίκιν των Ποντιακών και 
Κυπριακών τραγουδιών, που είδαμε είναι η Θεσσαλονίκη του 
τέλουςτου 18ου αιώνα, που είναι και το ανώτατο χρονολογικό 
όριο για την τοποθέτηση της αρχής των τραγουδιών αυτών»!!, Ε- 
τσι και το τραγούδι για την άλωση της Κωσταντινούπολης πρέπει 
να το τοποϑετήσουμε κάπου ὅτο τέλος του 18ου αιώνα, όπως 
πολύ σωστά είπε ο Εαυτίεὶ και όχι στα πρώτα µετεπαναστατικά 
χρόνια, όπως υποθέτει ο Κορδάτος. 

Τοποϑετώντας λοιπόν το ϑρήνο για την άλωση της Κωσταν- 
τινούπολης και τα τραγούδια για τη Θεσσαλονίκη στο 18 αιώνα, 
στον ίδιο αιώνα πρέπει να τοποϑετήσουμε καιτη διασκευή του α΄ 
στίχου του θρήνου µε την προσθήκη του ονόματος της Θεσσαλο- 
νίκης, αντικαθιστώντας κάποιο άλλο νόημα. Γιαυτό και δε 
μπορούμε να πούμε πως την άλωση της Θεσσαλονίκης του 1430 
τη θρήνησε η λαϊκή μούσα των νεότερων χρόνων. 

γΥ. ΠΑΡΑΔΟΣΕΙΣ 


Για την άλωση της Θεσσαλονίκης υπάρχουν και δυο παρά- 
δοσες, µια ελληνική και µια τούρκικη. 


α) Η Ελληνική λέει: 


«Τον καιρό που λογάριαζαν οι Τούρκοι να πάρουν τη 
Θεσσαλονίκη, ανώτεροι στρατιωτικοί διοικητές της ήτανε δυο 
αδέρφια. Ο μεγαλύτερος, ο Γιάννης, ήτανε φρούραρχος (άρχον- 
τας του κάστρου) κι ο μικρότερος, ο Αντώνης, διοικητής του 
στρατιωτικού της σώματος, που ήταν όµως πολύ μικρό. 

Ο Μουράτ, που βρισκότανε τότε στο σεράιτου στα Γιανιτσά, 
πριν ξεκινήσει για τη Θεσσαλονίκη, έστειλε σ᾽ αυτούς ανϑρώ- 
πους, γιανα ζητήσουν να του παραδώσουν την πολιτεία δίχως 
πόλεμο. Ο Γιάννης χι ο Αντώνης όµως απάντησαν μ᾽ ένα στόμα 
πως «τότε μόνο ϑα παραδώσουμε τη Θεσσαλονίκη, όταν πά- 
ψουμε να ζούμε». Ο Μουράτ που δεν περίμενε µια τέτοιαν 
απάντηση, σκύλιασε απ᾿ το ϑυμό του κι άρχισε να ετοιμάζεται, 
γιανα τη χτυπήσει από στεριά και θάλασσα. Μα κι ο Γιάννης µε 
τον Αντώνη φρόντισαν τον ίδιο καιρό να κάμουν τη Θεσσαλονίκη, 
µε τα γερά της κάστρα,άπαρτη. Και, γιανα κερδίσουν καιρό -γιατι 
περίμεναν βοήϑεια απ᾿ την Πόλη- ο Αντώνης, που ήτανε 
ξακουστός για την παλικαριά του χαι το µπόι του, πήρε 
διακόσιους πολεμιστές και βγήκε ν᾽ αντιµετρηϑεί µε το Μουράτ 
στους όχτους του Βαρδαριού. 

Το θάρρος κι η τόλμη του Αντώνη έκαµαν µεγάλη εντύπωση 
στο Μουράτ. Απόρεσε κι αυτός, πώς μπόρεσε να βρεθεί µέσα σ᾽ 
εκείνον τον ξεπεσµό του Βυζαντίου άνϑρωπος µε τόσο θάρρος 
και τόση παλικαριά, που να τολμήσει µε µια χούφτα πολεμιστές 
να τα βάλει µε τον ανίκητο στρατό του, που τον είχαν τρομάξει 

όλοι. Γιαυτό και πριν αρχίσει η μάχη, πρόσταξε τους στρατιώτες 
του να φροντίσουν να µην τον σκοτώσουν, µόνο να τον πιάσουνε 
ζωντανό και να του τον φέρουνε δεμένο μπροστά του, γιανα τον 
δει και να τον καμαρώσει. 

Η μάχη στάθηκε σκληρή και βάσταξε πέντε ολάκερες μέρες. 
Στο τέλος οι διακόσιοι του Αντώνη μπροστά στον αμέτρητο εχτρό 
δε λύγισαν, µόνο έπεσαν ως τον ένα. Ολομόναχος έμεινε τώρα ο 
γίγαντας Αντώνης, που ώρες ολάκερες σαν άλλος Οράτιος 
κράτησε στον αντικρινό όχτο του Βαρδαριού τις πεντακόσιες 
χιλιάδες Τούρκους του Μουράτ. Κι όταν είδε πια πως ήτανε 
μάταιη η αντίστασή του, γιανα µην τον πιάσουν ζωντανό, έµπηξε 
στη γης το σπαϑί του χι ἔπεσε απάνω του σαν άλλος Αίαντας. 

Ο Μουράτ, όταν του φέρανε την είδηση πως έπεσε ο 
Αντώνης, δε μπόρεσε να κρατηθεί. Έτρεξε αµέσως κοντά του και 
σαν τον είδε να κείτεται φαρδύς πλατύς, απ᾿ το θαυμασμό του 
είπε: «Πώς να πιάσεις ζωντανό: και να δέσεις έναν τέτοιο 
παλίκαρο!» Κι έκλαψε που δε μπόρεσε να τον πιάσει ζωντανό, 
γιανα τον κάμει Τούρκο. Γιανα τιμήσει ωστόσο την παλικαριά 
του, πρόσταξε να τον θάψουν µε στρατιωτικές τιμές»!. 


β) Η τούρκικη 


Πάνου απ᾿ τη Λιταία Πύλη του κάστρου της Θεσσαλονίκης 
είναι µια µαρμαρένια πλάκα μ᾽ ἕνα μικρό ποίημα, χαραγμένο στα 
Τούρκικα. Το άθροισμα των γραμμάτων του δείχνει τη χρονιά που 
πήραν οι Τούρκοι τη Θεσσαλονίκη. 

Το ποίημα λοιπόν αυτό λέει: «Μια νύχτα εκείπου κοιµότανο 
Μουράτ στο σεράι του στα Γιανιτσά, παρουσιάστηκε στον ύπνο 
του ο Θεός και του έδωσε να μυρίσει ένα τριαντάφυλλο πολύ 
όμορφο κι ευωδιαστό. Σαν το είδε ο Μουράτ, παρακάλεσε το Θεό 
να του το χαρίσει. Κι ο Θεός του αποκρίνεται: «Αυτό το 
τριαντάφυλλο, Μουράτ, είναι η Θεσσαλονίκη. Πρέπει να ξέρεις 
πως σου εἰναι γραφτό απ᾿ το Θεό να τ᾽ απολάψεις. Μη 
χασομεράς λοιπόν, µόνο τρέχα αμέσως να την πάρεις». 

Κιο Μουράτ, υπακούοντας σ᾽ αυτήν τη συμβουλή, τράβηξε 
για τη Θεσσαλονίκη κι όπως του ήτανε γραφτό, την πήρε2. 

απ᾿ το Κάστρο, όπως τη λεν οι Καστοριανοῦ ή Καστρίτσης, όπως τον είπαν 
αργότερα. Μικρός ξενιτεύτηκε στη Βλαχιά, όπου έγινε Μέγας Αυλάρχης και 
κέρδισε χρήμα πολύ. Θέλοντας να κάμει κάποιο καλό στην Καστοριά ίδρυσε στα 
1705 το πρώτο της Δημοτικό Σκολειό και διόρισε και τον πρώτο του δάσκαλο. Για 
να εξασφαλίσει κιόλας ένα μόνιμο έσοδο για την πληρωμή του δασκάλου και τ᾽ 
άλλα έξοδα του Σκολειού, έβαλε στο Θησαυροφυλάκιο της Βενετίας 639, 210 
χουσά δουκάτα. Στα βιβλία όµως του ϑησαυροφυλάκιου αντί για Οαδίτίοι έγραψαν 
ΟαδίηζΖί. Αργότερα το λάθος το διόρϑωσαν, µα το Καστρίτσης έμεινε. Και κάτι 
ακόμα: επειδή την εποχή αυτή συνήϑιζαν να προσϑέτουν στις καταλήξεις των 
ονομάτων την κατάληξη -ιος, που ήταν ἕνας πλατειασµός απ᾿ τα λατινικά, το 
Καστρίτσης έγινε Καστρίτοιος. Ωστόσο είτε Καστριώτης είτε Καστρίτσης είτε 
Καστρίτσιος µε τ᾽ ὀνομ᾽ αυτό είναι ο Γεώργιος Καστριώτης (ο μεγάλος 
Καστοριανός ευεργέτης της Καστοριάς). 

Στα µέσα του περασμένου αιώνα (1868) συναντούμε στη Θεσσαλονίκη την 
Ελισάθετ Καστριτσίου, που άφησε στην Κοινότητα της Θεσσαλονίκης καὶ στα 
Γιάνινα, ἔνα µεγάλο κληροδότημα από χτήματα της στη Βλαχιά. Μα κι ο Γεώργιος 
Καστρίτσιος στη Βλαχιά κέρδισε τα χρήματά του, γιανα γίνει μεγάλος ευεργέτης 
της Καστοριάς. Επώνυμο όµως Καστρίτσιος, χτήματα στη Βλαχιά κι έγνοια για 
τους ναούς και για Σκολειά της σκλαβωμένης Πατρίδας δεν είναι έτσι της τύχης. 
᾿Επειτα η Καστοριά είχε ανέκαθεν πολύ πάρε δώσε µε την Θεσσαλονίκη. Φτάνει 
ν᾿ αναφέρω πως ο Καστοριανός Οδηγητριανός, ο πατέρας του Χρονικογράφου 
Ιωάννου Αναγνώστη που διηγήθηκε την άλωση της Θεσσαλονίκης στα 1480, στα 
1432 που η Θεσσαλονίκη ήτανε καταστραμμένη, καταπιάστηκε να συντηρεί µε 
δικά του έξοδα τον νερό της ναό της Αγίας Παρασκευής. 

Το επώνυμο λοιπόν Καστρίτσιος, όπως δείχνουν τα ιστορικά περιστατικά που 
βοηθούν και στη σωστή ετυμολογία του είναι του μεγάλου ευεργέτη της 
Καστοριάς Γεωργίου Καστριώτη (Καστρίτοιου). Κλάδος της γενιάς του πρέπει να 
ήταν καὶ η Ελισσάβετ Καστριτσίου, που προικισµένη κι αυτή µε την ἴδια 
προγονική της αρετή, τη βαθύτατη αγάπη για το διπλανό της, άφησε όλη της την 

περιουσία γιατους ναούς καιτα Σχολειά της Θεσσαλονίκης κι ένα µέρος της γιατα 
Γιάνινα. Το επώνυμο λοιπόν Καστρίτσιος το συναντούμε για πρώτη φορά στην 
Καστοριά στα 1705 και δε μπορούμε να το μεταϑέσουμε στα 14830 και να το 
σχετίσουµε µε το επώνυμο του τελευταίου υπερασπιστή της Θεσσαλονίκης Γιάννη 
Καστρίτση, όπως το θέλει η παράδοση. (Βλ. Μέρτζιος Μνημεία 467-471. Σιγάλας 
Α., Εκλαϊκευμένα Μελετήματα, Β΄ Αθήνα 1971, 099-100. Κουρνούτος Π., Σχολεία 
της τουρκοκρατούμενης Καστοριάς, «Γέρας Αντωνίου Κεραμοπούλου» (Εκδ. 
Εταιρείας Μακεδονικών Σπουδών), Αθήνα 1953, 498-444. Ευαγγελίδης Τρύφ., Η 
παιδεία επί τουρκοκρατίας, Α΄, Αθήνα 1908, 288-286. Πβ. και Στεργίου Αν. 
Ελισσάβετ Καστριτσίου, µια µεγάλη ευεργέτις που ἔχει πια ξεχαστεί, περ. 
«Μακεδονική Ζωή», έτος 19, Αύγουστος 1984, 44-45. 

Ο αδερφός του Γιάννη, Αντώνης, όπως λέει η παράδοση πήρε το όνοµα 
Μπαγλαμαλής, απο το θαυμασμό μπαγλαμαλίμι µπου του σουλτάνου Μουράτ, 
όταν τον είδε νεκρό. Όμως συγκεκριµένο ιστορικό στοιχείο για το επώνυμο αυτό 
δεν έχουµε κανένα. Στη Θεσσαλονίκη σήµερα υπάρχει µόνο µια οδός Βαγλαμαλή 
(Ξ Μπαγλαμαλή), µα όχι και οικογένεια . Ίσως παλιότερα να υπήρχε κάποια 
οικογένεια που να συνδέθηκε το επώνυμό της είτε µε καμιάν αγαθοεργία στη 
Θεσσαλονίκη εἶτε µε κάποιο κοινοτικό αξίωμα κανενός Μπαγλαμαλή, που έκαμε 
κάποιο καλό στην Κοινότητα. Ωστόσο η αλήθεια δε λιγοστεύει καθόλου τη 
γοητεία της παράδοσης αυτής για την αυτοθυσία των δυο αυτών παλικαριών: του 
Γιάνννη (Καστριτσίου) και του Αντώνη (Μπαγλαμαλή). 


2. Γουγούσης Χρ. Αι περί καταλήψεως της Θεσσαλονίκης υπό των Τούρκων 
παραδόσεις, «Μακεδονικόν Ἡμερολόγιον» 2, Αθήνα 1909, 106-107 (Μετάφραση). 

Η Λιταία Πύλη ήτανε στη Δυτική πλευρα της Θεσσαλονίκης εκεί από όπου 
αρχίζει σήµερα η οδός Αγίου Δημητρίου (Πβ. Τα/γα, Τορορταρπὶς, σ. 106 και τους 
πίνακες ΧΧΙ, 1-2. Θεοχαρίδης Γ., ο ναός των Ασωμάτων, «Ελληνικά», 158, 195430, 
σημ. 1. Η επιγραφή αυτή σήµερα δεν υπάρχει. Είναι ωστόσο περίεργο πώς δεν την 
είδαν και δε μίλησαν γι αυτήν ούτε ο Δήμητσας, ούτε ο 5Υμοξ ούτε ο Τα/ΤαΙΙ. 


ΥΙ. ΒΡΑΧΕΑ ΧΡΟΝΙΚΑ 


α) Εισαγωγικά. Κάποια άλλα κείµενα που μιλούν για την 
τελευταία άλωση της Θεσσαλονίκης είναι και μερικές λιγόλογες 
είδησες, που ο Λάμπρος τις νοµάτισε Βραχέα Χρονικά και ο 
όρος αυτός πέρασε και στις ξένες γλώσσες!. Τα Βραχέα Χρονικά 
λοιπόν είναι ένα άλλο είδος ιστορικά, κείµενα’ είναι κάποια 
ιστορικά μηνύματα για τους απόγονους, γιανα μάϑουν και να 
ξέρουν. Τα μηνύματα ωστόσο αυτά συμπληρώνουν τις γνώσεις 
μας για διάφορα ιστορικά περιστατικά ή άλλες φορές τα φωτίζουν 
περισσότερο. Γιαυτό και συχνά η αξία τους είναι πολύτιμη. 

Αυτοί που γράφουν τις είδησες αυτές, τα Βραχέα Χρονικά, 
τις γράφουν στο περιθώριο παλιότερων χειρόγραφων, στο 
περιθώριο κωδίκων, στο περιθώριο εκκλησιαστικών βιβλίων, σε 
βρύσες ή σε τοίχους ναών. Α«τά όµως που γράφουν είτε τ᾽ 
άκουσαν από κάποιον είτε τα διάβασαν κάπου. Επειδή θέλουν το 
μήνυμα τους αυτό να το στείλουν στους απόγονούς τους, δεν 
τους ενδιαφέρει που το αντιγράφουν λέξη λέξη ούτε πως το ίδιο 
μήνυμα το ᾿στειλε και κάποιος άλλος πριν απ᾿ αυτούς. Φτάνει 
πως αισϑάνρυνται την ανάγκη να το στείλουν κι οι ίδιοι. Γιαυτό κι 
άλλες φορές αυτό που άκουσαν ή που διάβασαν ,όταν το 
γράφουν, αλλάζουν κάπως τη γλωσσική τους διατύπωση ή άλλες 
φορές τη διαμορφώνουν σύμφωνα µε το γλωσσικό τους ἰδιωμα. 
Κανένα όµως απ᾿ τα ιστορικά αυτά περιστατικά δεν είναι βίωμά 
τους. Ωστόσο την ιστορική τους αξία δεν τη χάνουν ποτέ. 

Η ιστορία τους ξεκινάει κάπου από το 12 αιώνα, µα τα 
περισσότερα τους είναι απ’ τα χρόνια µιας προχωρηµένης 
τουρκοκρατίας. Αυτά τα τελευταία δε μιλούν µόνο για ιστορικά 
περιστατικά, µα και για ασυνήθιστα φυσικά φαινόμενα, όπως 
είναι:χαλάζι όσο ένα καρύδι, χιόνι το καλοκαίρι, βροχές ασυνή- 

διστες, σεισμοί, επιδημίες, δανατικά κ.α’. Μα και αυτά ἔχουν την 
ιστορική τους σημασία και βοηδάν έμμεσα τον ιστορικό ερευ- 
νητή. 

Τα Βραχέα Χρονικά µε την άλωση της Θεσσαλονίκης πρέπει 
να ᾿ χουν κάποια σχέση µε τις ανάλογες Μονωδίες που είδαμε γι 
την άλωση αυτή και µε την εποχή του Νεοελληνικού Διαφωτι- 
σμού.Από άποψη ιστορική επαληϑεύουν το ιστορικό γεγονός, µα 
χωρίς να προσθέτουν κανένα ιστορικό στοιχείο νέο, που να µας 
είναι άγνωστο απ᾿ τις ιστορικές πηγές µε το γεγονός αυτό. Είναι 
λοιπόν η αξία τους περιορισμένη. Αντιγράφω ωστόσο µερικά έτσι 
για τον περίεργο αναγνώστης: 


β) Κείμενα 


«Την δε Θεσσαλονίκη ο σουλτάνος απέκλεισε χρόνους 9΄ και 
παρέλαβον αυτήν πολέμω εὔκαιρον ούσαν εν έτει Σ λη, 
ινδικτιόνος β΄, μαρτίω «κϑ΄», ημέρα τετράδι πρωί, του μεγάλου 
κανόνος» (Πβ. Αναγνώστης ,ἐκδ. Τσάρας, σ. 36,στ. 26-27). 

Οµτ, 22/36 

«Τω, Σ λη έτειεις τω αυλ, επήρε ο Αμουράτπεης την 
Θεσσαλονίκην από τους Βενετίκους» 

Οῃτ. 32/42 

«Τω, Ε λη επήραν οι Μουσουλμάνοι την Θεσσαλονίκην» 

Οπτ. 33/67 

«Το αὐτό έτος επήρεν ο Αμουράτπεης την Θεσσαλονίκην 
από τα χέρια των Βενετίκων» 

«Το αυτό ἔτος ηχμαλωτίσϑη και η ῬΕΘΕΚΘΡΗΙ ήτις ην 
κρατημένη υπό των Βενετίκων» 

ΟἩς. 84/5 αἲβ 


Σηµειώσεις 


1. Λάμπρος Σπ., Βραχέα Χρονικά,ἑκδ. Ακαδηµία Αθηνών «Μνημεία Ελλη- 
νικής Ἱστορίας» µε επιμέλεια Κ. ΄Αµαντου, Α΄, Αθήνα 1982-1988. δεἠσείπεν Ρ., 
Ὀιε Βγζαππείπεη ΚΙείπομτοπίκεη, ΟΕΗΒ τ. 1, Νίεη 1975. 

32. Τα Βραχέα Χρονικά που ακ Ἵν κί 
οσα, κ ολουθούν είναι απ᾿ την έκδοση του δεἠνείπε;' 

Τα τείχη της Θεσσαλονίκης και η δέση των κυριώτερων 
οωμαϊκών και μεσαιωνικών μνημείων της. 

Αργυρόπουλος Ιωάσαφ 18 

Αρμενόπουλος (περιοδικό) 29 

Ασία 95, 110, 142 

Ασίκ Πασά Ζαντέ 117, 119, 120, 122 

Αδίαπατα 76 

Αύγουστος 12 

Αύγουστος του 1185 74 

Αφρική 110 

Αχειροποίητος 63, 76, 81, 122 

Βαβυλώνα 142 

Βαγιαξίτ Α΄ 17, 18, 19, 20, 21, 93, 99, 
95 

Βαγιαζίτ Β΄ 21 

Βαγιαζίτ Μουσά 18 

Βακαλόπουλος 16, 17, 27, 28, 29, 81 
74, 135 

Βαϊΐους Ταν. 70, 138, 148 

Βαλκανικά κράτη 110 


"Οι λέξεις Θεσσαλονίκη και Τούρκος -οι δεν αποδελτιώδηκαν. 

Βαλκανικές χώρες 21 

Βαρδάρι 85, 171, 172 

Βασίλιεφ Α.Α. 163, 168 

Βέης 20, 28, 29, 98 

Βενέδικτος (Υ|οεηΖὶ5) 86 

Βενετία 24, 25, 71, 72, 94, 95, 125, 
127, 178 

Βενέτικοι 129, 131, 132, 176 

Βενετσιάνοι 23, 24, 25, 26, 35, 36, 41, 
42, 43, 44, 45, 46, 47, 49, 51,70, 71, 
80, 85, 94, 95, 97, 98, 105, 106, 112, 
113, 114. 115, 1296, 138, 146, 147, 

-. 160, 161, 162 

Βενετσιάνικη αρμάδα 26 

Βενετσιάνικη Γερουσία 70, 22, 127 

Βενετσιάνικη Δημοκρατία 25, 26 

Βενετσιανοκρατία 98 

Βλαχία 173 

Βιθυνία 18 

Βοιωτία 95 

Βόσπορος 96 

Βουλλωτός Ν. 149 

Βυζαντινοί 23, 24, 70, 74, 105, 126 

Βυζαντινοί Ιστορικοί 25 

Βυζαντινό Κράτος 164 

Βυζάντιο 21, 89, 93, 110, 115, 128, 
171 

Βραχύ χρονικό 183, 15 

Γαβριήλ μητροπολίτης Θεσσαλονίκης 
19, 22, 28, 99, 30, 72 

Γαζής Θεόδωρος: 146 

ζα]εαΖζο Ματεεί]ο 86 

Γαλικός ποταμός 61, 62 

Οαπιπιεῖ} σ. 28 : 

Γεμιστός (Πλήθωνας) 109 

Γενοβέζοι 91 

Γενοβέζοι άρχοντες της Φώκαιας 90, 
9», 93 

Γερμανοί 7ο 

Γιάνινα 73, 74, ΤΙ, 94, 174 

Γιανιτσά 13, 27, 66, 98, 118, 121, 172 

Γιανιτσών λίμνη 69 

Γιανιώτες 71 

Γιουμπλάκης Αθ. 152 

Γιουρούκοι 13 


Γκατελούζι 90 

Γκιαούρηδες 98 

Γουλάν 133 

Γουγούσης Χρ. 178, 174 

ταάεπίρο 86 

Ωτεοα 106, 114 

ΩτεΖζὶ ἆε Ζαχαρίας 87 

Γρηγοράς 97 

Γρηγόριος αρχιεπίσκοπος Θεσσαλονί- 
κης 36, 82 

Γρηγόριος Παλαμάς 87 

Δαμασκηνός Παπανδρέου αρχιεπ: 
Αθηνών 7ο 

Δαρδανέλια 26 

Δεσποτάτο του Μοριά 109, 110 

Δημαράς Κ. 168 

Δήμαρχοι 19 

Δημητριάδης Β. 97, 70, 75, 76, 77, 98, 
122, 138, 139 

Δημητρίου Ε. 168 

Δήμητσας 174 

Δημοκρατία του Σαν Μάρκο 25 

Δημοκρατική Θεσσαλονίκη 12 

Διδυμότειχο 90 

Ὠιεάο Απιοπίο 85, 86 

Δούκας 18, 19, 22, 27, 28, 29, 30, 81, 
70,71, 89, 90, 91, 02, 98, 94, 97, 98, 
115, 120, 147, 148, 161 

Δωρόϑεος Μονεμβασίας 105, 123, 
124, 125, 126, 197, 128, 190, 134, 
135, 136 

Εβραίοι 42 

Εβρενός Αλί 118, 124 

Εκθεση της Βενετσιάνικης Διούκη- 
σης 84, 85, 98 

Ελλάδα 125, 166 

Ἕλληνας -ες 950, 97, 109 

Ελύτης Οδυσσέας 168 

Ενετοί 136, 137 

Ενωση των Εκκλησιών 98 

Εσκί Τζουμά τζαμί 122 

Εύβοια 25, 71, 84, 85, 86, 95, 97 

Ευγενικός Ἰωάννης 128, 141, 149, 
150, 151, 152 

Ευγενικός Μάρκος 150, 158 


Ευρώπη 13, 111, 114, 142, 151 

Ευρώπη Δυτική 126 

Ἕφεσος 89 

Εφταπύργιο 198 

Εφταπυργίου φυλακές 74 

Ευστάϑιος μητροπολίτης Θεσσαλονί- 
κης 70, 72, 74, Τ5 

Ζακυϑηνός Δ. 114 

Ζαμπέλιος 165 

Ζαπίπ 74, Τὸ, 77 

Ζαχαριάδου Ελισ. 194, 135 

Ζήλωτών Επανάσταση 110 

ΖΙπΚεΐσεη Ε. 30, 31, 75, 115 

Ημερολόγιο του Φραντζή 103, 104, 
105, 106 

Ηρόδοτος 112 

Θήβα 94 

Θεοδώρα οσία και μυροβλύτιδα 61 

Θεόδωρος αυτοκράτορας 94 

Θεοχαρίδης Γ. 18, 30, 76, 174 

Θερειανός Διον. 135 

Θέρμη 15, 27, 118 

Θεσσαλία 96 

Θεσσαλικά Τέμπη 22 

Θεσσαλονικιός -είς 113, 130, 132, 
147, 162 

Θεσσαλονικιός αγωνιστής 98 

Θετταλοί 197 

Θουκυδίδης 112 

Θράκη 18, 95, 151, 167 

Ιέραξ 136 

Ἱερεμίας 42, 157 

Ἱερουσαλήμ 151 

Ιλιάδα 157, 161 

]ούλης του 904 74 

Ισίδωρος Γλαβάς 14, 15, 16, 20, 22, 
27, 28, 29, 30, 72 

Ισλάμ 18, 119 

Ισραηλίτες 42 

Ισχακιέ (΄Αγιος Παντελεήμων) 122 

Ιταλία 92, 109, 11, 125, 126, 127, 128, 
146, 168 

Ιταλικά Χρονικά 126 

Ιωάννης αυτοκρ. 94 

Καβάλα 18, 29 

Καζαντζάκης 161 

Κακριδής 161 

Καλλίπολη 13, 26, 118, 121 

Καλός Ποιμένας 41 

Καμενιάτης Ιωάννης 70, : 1, 75 

Καμπούρογλου Δ. 114, 138 

Κανανός 31, 38, 92, 115 

Καντακουζηνός 27, 89 

Καστοριά 178 

Καστοριανός Ἰωάννης 37, 178 

Καστρίτση οικογένεια 173 

Καστρίτσης Γιάννης 174 

Καστριτσίου Ελισάβετ 173, 174 

Καστριώτης Γεώργιος 178 

Κέρκυρα 104 

Κίνημα Εθνικής ΄Αµυνας 12 

Κίνημα Ζηλωτών 12 

Κίνημα Ησυχαστών 110 

Κίνημα Νεότουρκων 12 

Κοινότητα της Θεσσαλονίκης 20, 25, 
37, 38, 70, 173 

Κοινότητας Αντιπροσωπεία 71 

Κοινοτικοί ΄Αρχοντες Θεσσαλονίκης 
80, 81 

Κονταρίνι Παύλος 87 

Κοραής 127 

Κορδάτος Γ. 135, 165, 167, 168 

Κουρνούτος Π. 174 

Κτειιεὶ Κ, 119 

Κρήτη 25, 86, 95 

Κρητικοί 161 

Κρουμβάχερ 97 

Κυρεας 5. 30 

Κυδώνης Δημ. 15, 16, 27, 28, 09, 70 

Κύπρος 167 

Κυριακίδης Στίλπ. 70, 75 

Κωνσταντινίδης Γιάννης 72 

Κωνσταντινούπολη 12, 15, 17, 18, 29, 
41, 70, 90, 94, 96, 108, 110, 117, 
194, 136, 142, 149, 150, 165, 164, 
167, 168 

Λαγκαδάς 45, 70, 98 

λαγούμια 113 

Λάμπρος 20, 28, 830, 135, 148, 144, 
145, 146, 148, 149, 151, 175, 176 

Δαμφίδης Οδ. 106, 135 

Λαούρδας Βασ. 27, 28, 29, 69, 72 

Λάσκαρης Δημήτριος ο Λεοντάρης 
22, 23, 29 

Λατίνοι (Βενετσιάνοι) 93, 109 

Λέσβος 90 

Λήμνος 94 

Λιτέα Πύλη 172, 174 

Γοεπετίζ 28 

Μάης 17 

Μα]υς 104, 105, 106, 126, 127, 129 

Μακάριος 106, 126 

Μακεδονία {3, 14, 18, 99, 27, 29, 96, 
19, 151, 167 

Μακεδονία Δυτική 183 

Μακεδονία Κεντρική 22, 146 

Μακεδονικά (περιοδικό) 27, 29, 30 

Μαλτέζου Χρύσα 114 

Μαμέλης Γ. 76 

Μανουήλ Β΄ 21, 28, 29, 94 

Μαντινεία Λακωνίας 113 

Ματοο 5απµίο 75, 115 

Μαρία Παλαιολογίνα 150 

Μάρτης του 1430 74 

Μάχη της ΄Αγκυρας 21 

Μεγάλη Αγορά ή Μεγαλοφόρος 70 

Μεϑόδιος αρχιεπίσκοπος Θεσσαλο- 
νίκης 97, 98, 82, 88 

Μελισσηνοί 105, 106 

Μελκούτσης 289 

Μέρτζιος Κ. 80, 31, 70, 71, 72, 87, 98, 
148, 161, 174 

Μεσσαίωνας οἱ, 76, 79 

Μεχμέτ Α΄ 22 

Μεχμέτ Β΄ 90, 98 

Μητρόπολη της Θεσσαλονίκης 28, 86 

Μικρά Ασία 21, 89, 90 

Μικρό γρονύεό Φραντζή 38 

Μιστράς 109, 111 

Μογγόλοι (Τάταροι) 21 

Μονή Βατοπεδίου 128, 129, 132, 149 

Μοναστήρι Διονυσίου Αγίου ΄Ώρους 
28 

Μονή Βλατάδων (ή Μονή Βλαντέων ἡ 
Μοναστήρι Τζαούση) 71, 72, 133, 
1837, 138, 199, 


Μοριάς 119 

Μοτοδιπὶ 147 

Μουράτ 17, 43, 44, 45, 46, 47, 49, 5ο, 
54, 56, 69, 05, 66, 71, 78, 16, 77, 85, 
90, 92, 94, 95, 96, 98, 105, 118, 114, 
130, 147, 171, 172, 174 

Μουράτ Β΄ 19, 26, 76, 98, 106 

Μουράτ Χαν Β΄ 1322 

Μουράτ Χαν Γαζί 118, 119 

Μουράτης Σουλτάν 131, 1532 

Μοτανεοίκ ΟΥ. 134, 138 Ἢ 

Μοσχόπουλος Ν. 70 

Μουσταφάς 94 

Μουσουλμάνοι 176 

Μπαγλαμαλής 174 

Μπαγλαραλή οικογένεια 178 

Μπαρούτ Χανές 74 

Μπεζεστένι 70 

Μυροβλύτης Μάρτυρας 44, 50 

Μυστακίδης 29 

Μπράνκοβιτς Γεώργιος 76 

Νέα Ρώμη 142 

Νικόλαος Μυστικός Πατριάρχης 

Κωνσταντινουπόλεως 72 

Νικομήδεια 151 

Ντερβίς Αχμέτ Ασικί 117 

Νεοελληνυκή Αναγέννηση 166 

Νεοελληνικός Διαφωτισμός 166, 176 

Νορμανδοί 74, 75 

Νορμανδοί της Σικελίας 70, Τὸ 

Ξανϑοπούλου - Κυριακού Αρτ. 70, 
135 

Οδηγητριανός Καστοριανός 36, 97, 
38, 178 

Οδωμανοί 19 

Οικονομίδης Δ. 184 

΄Όµηρος 56 

Ουγγαρία' 119 

Οράτιος 179, 173 

Ορτάτς εφέντης (΄Αγιος Γεώργιος) 
122 


Οχτώβρης του 1453 88 

Παγκόσμιος Πόλεμος Β΄ 12 
Παξαῖτης 19 

Παλαιολόγος Ανδρόνικος 98, 1598, 143 
Παλαιολόγος Ἰωάννης Ε΄ 14, 17, 28, 


89 
Παλαιολόγος Ιωάννης Ζ΄ 28 
Παλαιολόγος Ἰωάννης Η΄ 138, 143 
Παλαιολόγος Μανουήλ 14, 17, 18, 98, 

27, 28, 129, 181 
Παλαιολόγοι 103, 104 
Παναγία Χαλκέων (Καζαντζιλάρ) 122 
Πανεπιστήμιο 12 
Παπαδόπουλος Αν. 75 
Παπαδόπουλος Ἱ. 135 
Παπαδόπουλος Ι. Β. 106 
Παπαδόπουλος Τζανής 126 
Παπαδόπουλος - Κεραμεύς 158, 161 
Παπαδριανός Γιάννης 76 
Παπάζογλου Α. 117, 119, 122 
Παπάζογλου Ν. 120 
Παράδεισος (λουτρά) 88 
Ραταάϊ5ο Ν144] 86 
Παράκλησες 41, 69 
Πατριαρχεία Κωνσταντινούπολης 19 
Πατρινέλης Χρ. 138 
Πελοπόννησος 113 
Πλατεία της Αρχαίας Αγοράς 70 
Πόλη (Κωνσταντινούπολη) 165, 168 
Πόντος 167 
Προύσα 17, 18, 19, 20, 21, 28 
Ρωμαίοι 136, 165 
Ῥωμιός 165 
Σαβουτζής 19 
Βαρ{ςάο 86 
Σάϑας 90, 134, 136, 138 
Σαμαρία 162 
Σαµαρίας Πύργος 75 
Σαρακηνοί 70, 72, 74, 144 
Σβορώνος Ν. 169 
δεπγείπεγ 27, 28, 176, 177 
Σεγιαχατναµέ 120 
δερμαῖπο Νικ. 86 
ΣΕῖχ Αχμέτ 117 
Σερβία 17 
Σέρβοι 17, 76 
Σέρρες 16, 26, 96, 118, 121 
Σιγάλας Α. 174 
Σικελία 74 
Σογούκ-Σου (΄Αγιοι Απόστολοι) 122 
Σολομών 42 

Σουλεϊμάν 21, 239 

Σουλτάνος 97 

Σπυρίδων Βλάχος αρχ. Αθηνών 72 

Σταυροφορίες 165 

Στεργίου Α. 174 

Στογιόγλου Γ. 71, 198, 139 

Στρατηγός της Δύσης 53, 58, 61, 74 

ϑίγαςκ 174 

Συμεών αρχιεπίσκοπος Θεσσαλονί- 
κης 26, 70, 72, 80, 151 

Συνάν Πασιάς 71, 73, 74 

Συναχειρήμ 145 

Συνδίκα-Λαούρδα Λουΐζα 29, 30 

Συνϑήκη Ειρήνης οἱ, 22, 283 

Σωτηριάδης 97 

Σωτηρίου Γ. 75, 98 

Σωφρόνιος µητρ. Λεοντοπόλεως 31 

Ταίτα[! 16, 28, 29, 69, 74, 135, 138, 174 

Τα]αρίετα Αντ. 86 

Τεργέστη 135 

Τζερέμπουλο 56, 75 

Τζετάριοι {τσέτες) 47, 56, 71 

Τζύμπη 18 

Τιμίου Προδρόμου μοναστήρι 76, 81 

Τοπ-Καπού 120 

Τραπεζούντα 110 

Τριγώνι 59, 54, 74 

Τροπαιούχος Μάρτυρας 60, 68 

Τσάρας Γιάννης 27. 80, 70, 75, 76, 
106, 114, 138, 176 

Τσελεμπή 21, 70 

Τσιγαράς Ζώτος 154 

Τωμαδάκης Ν. 1556 

Καἰιετ Β. 1835 

Εαητίεὶ 164, 165 

Εαυτιεἰ 167, 168 

Φδία 94 

Φλεβάρης 17 

Φουντούλης Ιωάννης 70 

Φραγκιά 165 

Φράγκοι 132 

Φράγκοι της Αθήνας 109 

Φραντζής 19, 31, 838, ΤΟ, 74, 89, 98, 
105, 104, 105, 106, 126, 129. 

Φωριέλ 165 

Φωτιάδης Δ. 168 

Χαϊρουλάχ ιμπν Σινασή Μεχμέτ Αγά 
120, 121 

Χαλκιδική 22 

Χαλκοκονδύλης 15, 27, 28, 80, 71, 74, 
98, 109, 111, 112, 114, 115, 127, 130 

Χαμζά 96 

Ἡαπιπιετ Ρ. 71 

Χαρατίνης 15 

Χασιώτης Γ. 106, 126, 155 

Χατζηεμμανουήλ Απ. 168 


Χατζηϊωάννου 69, 75, 88 

Χορταΐτης 74 

Χορτάτζι 138 

Χορτιάτης 52, 74, 137, 198 

Χριστούπολη 18; 29 

Χρονικό Μίπη5 103, 104, 105, 106 

Χρονικό της δυναστείας του Οζμάν 
117 

Χρυσολωράς Δημήτριος 75 


6ο σι - ο) 15 -- 


ΠΙΝΑΚΑΣ ΕΙΚΟΝΩΝ 


Η Θεσσαλονίκη σε σκίτσο ξένου ταξιδιώτη 
Ο Λευχός Πύργος 
Ο Πύργος του Τριγωνίου 


. Κάστρο ανατολικό 
« Κάστρο ανατολικό (συνέχεια) 
.Ὁ Πύργος του Τριγωνίου και η πύλη της ΄Αννας 


Παλαιολογίνας 


«Ὁ ἁγιος Δημήτριος 

. Η εκκλησία του Αγίου Δημητρίου 
. 0 ἅγιος Γεώργιος (Ροτόντα) 

10. 
11. 
12. 
18. 
14. 
15. 
10. 


Η αγία Σοφία 

Το Μοναστήρι των Βλατάδων 

Η εκκλησία της Αχειροποιήτου 

Ο άγιος Γεώργιος (Ροτόντα) στις αρχές του αιώνα 
Η Θεσσαλονίκη πριν από το 18831 

Πύλη Λιτέα 

Τα τείχη της Θεσσαλονίκης 


Σελ. 


82 
99 
84 


88 
100 
101 
102 
107 
108 
116 
140 
170 
179 


